
Prefață 


Lucrarea de faţă este o introducere în studiul terminologiei navale, care mai 
cuprinde, în subsidiar, şi o serie de date istorice și culturale cu impact 
asupra dezvoltării şantierului naval al orașului Galaţi. Studiul urmăreşte 
atât aspecte lexicologice (vizând origini, etimologie, procedee de formare 
a cuvintelor, naturalizări, evoluție lexematică, relaţii etimologice, lexicale 
şi/sau semantice) cât şi trăsături proprii vocabularului specializat (cu 
referiri exclusive la termenii semitehnici, tehnici şi supratehnici). 

Această carte introduce în literatura terminologică românească un stil 
funcțional sau lexicon profesional pe cât de complex pe atât de puţin 
cunoscut de numeroşi terminologi, dar, în acelaşi timp, foarte bogat şi cu 
rădăcini adânci în istoria culturii române şi a Galaţiului. 

Din perspectiva problematicii abordate, lucrarea se circumscrie 
studiilor terminologice efectuate în alte universități şi centre de cercetare 
din ţară. Întregul demers pune în valoare ideile, modelele, metodele și 
direcțiile de cercetare moderne ale şcolii românești de terminologie. S-a 
acordat aceeași atenţie şi importanță atât preocupărilor terminologilor şi 
istoriografilor din Galaţii de la Dunărea de Jos cât şi lexiconului naval 
descris pentru prima oară sub forma unui glosar. 

Dacă în ultimii douăzeci, treizeci de ani oglinda Dunării a fost atinsă 
mai mult de rafalele de vânt decât de ambarcaţiuni, lucrurile nu au fost la 
fel de anoste de-a lungul veacurilor. Chiar şi în anii cei mai întunecaţi ai 
totalitarismului, Dunărea, drumul cel fără de pulbere, a fost unul dintre 
martorii dinamicii transportului pe apă, al comerțului şi al industriei. 

Cercetările care au precedat elaborarea acestei cărți au explorat piese 
ale literaturii locale cuprinzând scrieri cu caracter ştiinţific, istoric, 
istoriografic şi memorialistic dedicate (şi) domeniului construcțiilor navale. 


Fragmente de acte, documente istorice și/sau impresii ale călătorilor străini, 

aflaţi în trecere prin aceste locuri şi având o valoare documentară la fel de 
mare ca și literatura memorialistică a autorilor locali, apărută între anii 
1970-2018, au contribuit în egală măsură la completarea unora dintre petele 
albe ale istoriei locale a construcțiilor navale. 

Scopul iniţial al cercetării a fost alcătuirea unui glosar al termenilor 
specifici construcţiilor navale. În multe cazuri, descrierea terminologică a 
necesitat argumente ilustrative, ceea ce a dus la noi și noi reconfigurări şi 
reformulări ale întregului proiect. 

Este important de menţionat că, din cauza lipsei surselor terminologice 
din acest domeniu aproape complet ignorat și de lingvişti şi de navaliști, 
selectarea elementelor pentru compilarea glosarului proiectat s-a bazat pe 
lucrări lexicografice proprii domeniului maritim. Acolo unde a fost posibil 
s-a recurs şi la informaţii incluse în glosare şi/sau dicţionare străine. În plan 
secundar, lucrarea a făcut doar scurte trimiteri la apariţia și dezvoltarea 
locală a domeniului arhitecturii navale, strâns înrudit cu domeniul 


construcțiilor de ambarcaţiuni. 


Galaţi, 


Decembrie 2018. 

Mulţumiri 


Ideile nu vin din senin (Lackoff şi Johnson 2003: xi), ele vin din modele, 
din cărți model, deoarece „cărțile din cărţi se scriu” şi din oameni model, 
căci „omul sfinţeşte locul”. Am fost în preajma unor astfel de oameni şi îi 
păstrez în amintirile mele, mulțumindu-le atunci când este posibil. 

Primul meu gând pios şi aleasa recunoștință se îndreaptă către 
conducătorul lucrării mele de licenţă, conf. dr. Nicolae Bejan, titularul 
primului curs teoretic de Engleză pentru scopuri specifice: terminologie 
navală, organizat la Facultatea de Învăţământ Pedagogic a Universităţii din 
Galați (1978-9) şi, respectiv, în învățământul universitar românesc. 
Persoană elegantă, rafinată și deosebit de discretă, profesorul Nicolae Bejan 
este autorul primelor cercetări privind terminologia navală concretizate în 
comunicări ştiinţifice, articole şi studii publicate în ţară sau în străinătate. 
Prin studiile sale, Nicolae Bejan va rămâne în istoria şcolii românești de 
terminologie ca inițiator al explorărilor terminologiei navale (cu aplicaţii 
asupra limbii engleze) şi autor al primei teze de doctorat românești dedicată 
studierii acestei terminologii, susținută în anul 1981 la Universitatea 
București. 

În al doilea rând, nu pot să-i mulţumesc îndeajuns colegului meu din 
cadrul Biroului de Traduceri al SNG, Spiru Săpătoru, un admirator 
necondiționat al culturii şi civilizaţiei engleze, și, mai presus de orice, un 
fin şi neîntrecut cunoscător al limbii engleze pentru scopurile navale. 

Îi sunt recunoscătoare domnului dr ing. Roman Pîrvulescu, pentru 
bunăvoința de a-mi ceda, pentru o vreme, colecția personală a revistei 
Buletin de Informare Tehnică Navală. Mulţumesc, de asemenea, colegilor 
şi superiorilor mei, care m-au susținut totdeauna cu expertiza lor. 

Mulţumesc, de asemenea, domnului Romeo Emilian Adamiu, pasionat 


fotograf amator, pentru fotografia aleasă pentru coperta acestui volum. 


Nu voi pierde prilejul pentru a-mi exprima deosebita recunoştinţă față 
de soțul meu, ing. Valentin Popescu, care mi-a fost mereu alături cu 
răspunsuri şi explicaţii clare, concise şi edificatoare. Nu aș fi înțeles nimic 
sau aproape nimic fără expertiza şi spiritul său colaborativ, fără lungile 
mele ore de „ucenicie” care veneau după programul unei zile obișnuite de 
lucru. Consultaţiile de strictă specialitate, în care termenul pus sub semnul 
întrebării era nu numai explicat ci şi dublat de imagini, desene, ilustraţii și, 
acolo unde era posibil, toate informaţiile complicate erau completate şi, mai 
apoi, văzute în teren, în ateliere, laboratoare sau secţii de lucru, magazii ori 
depozite de piese şi ansamble, în orice loc în care conceptul, ideea sau 
elementul necunoscut putea deveni concret şi astfel păstrat în memorie fără 
teama de confuzie. 

Anii petrecuţi în Șantierul Naval m-au ajutat să înţeleg unicitatea şi 
specificitatea produsului realizat de constructorii de nave. Într-un asemenea 
loc sârguința, cunoştinţele şi priceperea fiecărui constructor contribuie la 
finalizarea navei. Dacă un pantofar putea face singur o sută de perechi de 
încălțări într-un an, o sută de meșteri foarte pricepuţi puteau face doar o 
singură navă într-un an. Şi atât pantofii cât și navele sunt bunuri făcute de 
oameni şi destinate oamenilor, dar cât de diferit este şi volumul de muncă 
şi de responsabilitate implicat de fiecare dintre aceste produse! Văzând 
meșteri la lucru am învăţat să apreciez și rolul şi rodul muncii lor. Şi rodul 
muncii lor se „întrupează” greu, apoi crește şi mai greu. Poate de aceea ei 
îl iubesc atât de mult: pentru că nu creşte singur; el cere cunoştinţe şi 
cunoaștere, îndemânare, pricepere, conlucrare, măiestrie, respect şi multă, 
foarte multă dăruire (de sine). 

Anii petrecuţi în Șantierul Naval m-au ajutat să-mi cultiv interesul 
pentru nave, care s-a transformat încet dar sigur în admirație, respect și 
nemărginită recunoștință pentru toți profesioniștii, știuţi şi neştiuți, 
începând cu omul atent, minuțios și prevăzător din fața planșetei şi încheind 
cu cel care dăruiește împărăției apelor rodul muncii lor atunci când 

transformă în fapt comanda „Tăiaţi parâmele! Vira cricurile 

„Toate studiile şi cercetările privind navele, oricare ar 
fi ele şi de orice tip, pleacă de la o idee ce guvernează 
ştiinţa milenară care este construcţia navelor, cunoscută 
sub numele de principiul continuității: orice navă, 
oricât de modernă, de tradiționalistă sau revoluționară 
în conceptele de proiectare sau exploatare, provine 
dintr-un lung şir de nave asemănătoare construite 
anterior.” 


(Crăciunoiu 1983: 38) 

PARTEA ÎNTÂI: TERMINOLOGIE 
NAVALĂ ROMÂNEASCĂ. 
PRELIMINARII 


„Primul tratat cunoscut care a descris aspectele practice ale 
construcției de nave a fost un manuscris datând din 1434/1444, 
scris de un venețian cunoscut sub numele de Mihai din Rodos. 
Acest tratat era o erudită lucrare despre marină, care fixa în scris 
experiența acumulată de Mihai sub forma cunoștințelor de 
matematică, navigație, astronomie şi construirea navelor. Acest 
din urmă domeniu a constituit un sfert din întregul text. Deşi nu a 
fost publicat niciodată, tratatul a circulat mult printre cei interesaţi 
şi părți din text au fost copiate în alte tratate de construcții navale, 
ca, de exemplu, Fabrica di galere sau Fabrica de galere (în jurul 
anului 1500) şi Arte de far vaselli sau Arta construirii vaselor (în 
jurul anului 1550) ale lui Theodoro de Nicolo” 

(Ferreiro 2007: 46). 


Capitolul 1. 


Introducere 


1.1. Motivarea alegerii subiectului 

Prin bogata sa colecţie de nume şi denumiri fie moştenite, fie adoptate, fie 
naturalizate şi păstrate de-a lungul secolelor, vocabularul naval reprezintă 
un tezaur de o importanță deosebită alături de toate celelalte limbaje 
profesionale ale limbii române. Tezaurul naval românesc este, prin el 
însuși, o carte de istorie foarte complexă, plină de denumiri ale obiectelor, 
acțiunilor şi procedurilor. Fiecare dintre aceste cuvinte aduce cu sine 
poveşti despre relaţii interumane, aspirații și împliniri, cunoaştere tehnico- 
aplicativă, legături comerciale şi, nu în ultimul rând, despre ospitalitate şi 
dorinţă de conlucrare. În ciuda valorii sale culturale şi lexicale precum și a 
rolului său istoric, vocabularul lumii navelor pare să fi fost cenuşăreasa 
studiilor de terminologie românească. 

În ultimul sfert de veac a existat în lingvistica românească nu numai 
un real interes pentru explorarea şi exploatarea limbajelor funcționale sau 
profesionale ci şi o preocupare susținută pentru crearea unui cadru teoretic 
în aşa fel conturat încât să poată contribui „la consolidarea terminologiei 
descriptive constituită prin utilizarea metodelor şi modelelor lingvistice” 
(Bidu- Vrănceanu 2007, 2010, 2012), susținând astfel demersul ştiinţific al 
abordării oricărui limbaj funcțional. 

Cu toate că în primul deceniu al secolului al XXI-lea mai multe 
centre de cercetare din filiale ale Academiei Române (laşi, Cluj-Napoca, 


Timişoara) şi din mai multe universităţi românești au dezvoltat proiecte 


1. Introducere 


de investigare lingvistică, s-au înregistrat relativ puţine studii lexicale şi 
lexicologice. Prin comparaţie cu acestea s-au înregistrat mai puţine studii 
terminologice care consemnează existenţa unor valori lexicale specifice 
aparținând unui anumit domeniu profesional. Explorarea științifică a 
terminologiilor limbii române a cunoscut o nouă etapă de progres după 
apariția, începând cu anul 2005, a şcolilor doctorale din universități cum 
ar fi, de exemplu, cele din Galaţi, Craiova, Constanţa sau Arad. 

Asemenea studii ar avea nu numai rolul de a explora un obiectiv 
lingvistic sau istorico-lingvistic ci, în primul rând, de a localiza pe harta 
terminologică a limbii române un adevărat patrimoniu de (mini)culturi 
profesionale, a unor tradiții adânc înrădăcinate, preluate de la strămoşii 
lor, practicate şi dezvoltate de români pe teritoriile în care locuiesc şi 
astăzi. Vechimea acestui popor şi continuitatea neîntreruptă a existenţei 
sale în aceste ținuturi, de-a lungul multor milenii, prin care au trecut cu 
truda muncilor manuale şi a minţilor lor inventive, se confirmă şi prin 
tezarul lexical regăsit în multe dintre limbajele sale funcționale. 

Legendele au și ele, ca şi obiceiurile, tradiţiile, muncile şi celelalte 
rânduieli ale vieţii, un rol în păstrarea patrimoniului nescris al unei naţii. 
Astfel, puţini ştiu că localnicii din nordul Dobrogei păstrează cu sfințenie 
legenda legată de vârful Consul din Munţii Măcinului. Strămoșii au tot 
povestit nepoților lor că acolo sus, în vârful muntelui, au găsit funia cu 
care Noe şi-a legat arca de un stâlp ca să nu poată fi luată de puhoaiele 
potopului. Legenda spune că stâlpul este încă acolo sus iar curioşilor nu le 
rămâne decât să descopere singuri dovezile strămoşeşti!. Dacă acceptăm 
că Noe şi-a construit arca aici, atunci putem accepta, la fel de uşor, şi 
faptul că oamenii locului trebuie să fi păstrat ceva din tainele acestui 
meșteșug măiestru. 


Pe de altă parte, tezaurul istoric, de exemplu, păstrează urme care 


! Legenda mi-a fost povestită în anul 2011 de către domnul Petru Tiron (2019), om din 
partea locului, generos și plin de haz, înzestrat nu numai cu harul minunat al povestirii ci 
şi cu dorinţa de a oferi şi celorlalţi tezaurul de cunoaştere primit în dar de la străbunii săi. 
Îmi exprim respectul pentru acest domn și recunoştinţa pentru acele câteva clipe fugare 
petrectute la poalele piscurilor tocite de milioanele de ani ale munţilor Măcinului. 


De la nave cu pânze la nave cu propulsie 


atestă existenţa transportului pe apă practicat cu secole în urmă nu numai 
la malul mării, acolo unde sălăşluia odinioară şi Cetatea Enisala şi, mai 
departe, până la Callatis, Histria şi mai departe la Pontul Euxin ci şi pe 
malurile râurilor interioare cum ar fi cele ale Siretului, Bistriţei, Prutului 
şi Mureşului. Este un fapt cunoscut că în timpul cuceririi romane grâul, 
mierea și aurul, produse ale brandului Dacia, erau transportate de romani 
către capitala Imperiului cu ajutorul ambarcaţiunilor proprii care ajungeau 
pâna la cetatea Alba Iulia, situată acolo, în inima Transilvaniei. Că dacii 
erau familiarizați cu ambarcaţiunile este un fapt demonstrat prin 
reprezentările de pe Columna lui Traian. Că legătura urmaşilor lor cu 
ambarcațiunile a fost continuată, sub o formă sau alta, fie construindu-le, 
fie reparându-le, fie folosindu-le doar în calitate de beneficiari, este un 
fapt dovedit de neaşteptate imagini ale unor picturi murale din mănăstirile 
Moldovei Evului Mediu. Că transportul pe apă a făcut parte din civilizația 
neamului românesc este evident și, de aceea, consider că nu mai are 
nevoie de alte dovezi. De asemenea, operaţiunile de pază, supraveghere și 
intervenție desfăşurate pe apă au fost o constantă a vieţii neîntrerupte a 
generaţiilor de locuitori ai meleagurilor României contemporane. În plus, 
în unele situaţii de conflict au avut loc chiar şi lupte pe apă. 

În pofida acestor realități, vocabularul naval a avut doar o circulaţie 
orală. Pentru comparație, menţionăm publicarea la Veneția a lucrării 
semnate de un anume „monsieur Saverien” şi numită Dizionario istorico, 
teorico e pratico Di Marina, în 1796, an în care, conform istoriei 
lexicografiei românești, în cultura noastră, deși se compilaseră deja câteva 
dicționare bilingve, nu apăruse încă niciun fel de glosar sau dicționar 
monolingv. 

Pe de altă parte, referirile conjuncturale, care analizează parţial un 
segment oarecare al vocabularului naval, nu reflectă nici pe departe 
unicitatea structurilor simple, compuse sau derivate prin afixe ori aspecte 
ale metaforelor lexicale, nici varietatea etimologică şi nici bogăția de 
termeni asemănători sau înrudiți prin forma sau înţelesul lor. Constatând, 


pe parcursul celor patru foarte lungi ani (1986-1990), când am lucrat ca 

traducător în Șantierul Naval Galaţi, lhpsa lucrărilor lexicografice care să 
descrie acest vocabular funcțional în şcoala românească de lingvistică, am 
conturat treptat şi metodic profilul unei cercetări indivinduale continuate, 
în cea mai mare parte a ei, în climatul științific al centrului de cercetare 
CITLIT? al Departamentului de Engleză, care funcţionează sub egida 
Facultăţii de Litere a Universităţii „Dunărea de Jos” din Galaţi. 

Explorarea acestui limbaj a însemnat pentru mine, în egală măsură, 
un provocator proiect de cercetare lingvistică şi o responsabilitate liber 
asumată în perfecționarea personală. Am resimțit această necesitate 
profesională încă din primele zile ale muncii de traducător. Ca absolvent 
al unei facultăţi de învățământ pedagogic, cu educaţie și instrucție bazate 
pe studiul limbii şi al literaturii, dar plasată în spațiul profesional al 
traducerii specializate, obsesivul meu recurs la dicționar era fundamental. 
Din păcate însă, niciunul dintre dicționarele tehnice, fie cel englez-român” 
sau român-englez* în uz la vremea respectivă, elaborate în anii 1960, nu 
includeau articole aparținând terminologiei navale. A trebuit, prin forţa 
lucrurilor, să-mi întocmesc o colecție proprie de termeni devenită, încetul 
cu încetul, un glosar cu sfârşit deschis, consemnând în fiecare zi elemente 
noi de vocabular. Colecţia a rămas funcțională chiar și după schimbarea 
direcţiei parcursului meu profesional. 

Cât despre datoria personală, aceasta este mult mai veche şi, în 
același timp, mai ușor de suportat întrucât îşi are rădăcinile în anii de 
studenţie gălăţeană. Am avut prilejul să-mi elaborez teza de licență sub 
îndrumarea conferenţiarului universitar Nicolae Bejan, doctor în filologie 
şi titularul cursului fundamental de Lexicologie a limbii engleze, precum 
şi al unui „curs special” dedicat disciplinei Limba engleză pentru scopuri 


specifice. Esenţa documentară a materialelor prezentate în fiecare dintre 


2 CITLIT este acronimul centrului de cercetare instituit și instituţionalizat, în urma unor 
eforturi susținute de către prof. univ. dr. Elena Croitoru şi echipa sa de colaboratori şi 
denumit Cercetarea de Interfaţă a Textului Original și Tradus. Dimensiuni Cognitive și 
Comunicaţionale ale Mesajului. Centrul a fost acreditat de CNCSIS în 2004. 

3 Dicţionar tehnic englez-român, Bucureşti: Editura Tehnică, 1967. 

4 Dicţionar tehnic român-englez, Bucureşti: Editura Tehnică, 1970. 

cele două cursuri, informaţiile de mare actualitate prezentate de profesorul 
meu, mărturisirile sale privind elaborarea tezei doctorale şi, nu în ultimul 
rând, eleganța limbajului şi a modului de abordare a studenților, mi-au 
suscitat mai întâi interesul şi apoi mi-au tot alimentat preocuparea pentru 
studiul lexicologiei, în general şi al cuvântului, în mod special. Încă de pe 
atunci vocabularul începea să devină o componentă tot mai importantă a 
existenței mele profesionale, iar dicționarele, cărțile mele de căpătâi. 
Complementar gramaticii, vocabularul oricărei limbi este acea zonă 
extrem de complexă alcătuită din totalitatea cuvintelor consemnate de-a 
lungul istoriei, precum și toate celelalte informații privind originea, 
structura, istoria, stilistica, semantica, funcția gramaticală şi cea 
discursivă. Deși imateriale în esenţă, cuvintele se situează, conform 
istoricilor lingviști, printre dovezile ştiinţifice cele mai convingătoare, ele 


fiind un 


„simbol prin care oamenii îşi exprimă ideile, [și] o unitate exactă de 
măsură a gamei gândurilor lor, în orice moment al istoriei. Cuvintele 
desemnează, în mod evident, lucrurile pe care le cunoaşte o civilizație, 
şi, în aceeaşi măsură, vocabularul unei limbi ţine pasul cu progresul 
cunoștințelor acumulate în cadrul civilizației respective. Data la care 
un nou cuvânt apare într-o limbă este, în general, data la care obiectul, 
experiența, observaţia sau orice acel altceva care primeşte un nume, a 
intrat în conștiința publicului” 

(Baugh and Cable 1994: 295, t. m.). 


Înţelegem și acceptăm opinia acestor autori, diseminând viziunea lor 
privind esenţa şi rolul noţiunii de vocabular, noțiune interpretabilă din 
două direcții. Astfel, din perspectiva amplă şi cuprinzătoare, vocabularul 
sau numărul total al cuvintelor unei limbi și posibilitatea lor de a exprima 
concepte, sentimente, obiecte şi toate celelalte, pornind de la cele mai 
simple şi ajungând la cele mai complexe realități de comunicare, reflectă 


nivelul de cunoştinţe și întregul progres al comunităţii, propriu unui 

anumit moment sau interval al istoriei sale. Din perspectiva restrânsă, 
vocabularul este o noţiune dependentă de context, denumind numărul 
total de cuvinte care formează un inventar lexical (bine) delimitat. Astfel, 
se poate vorbi de un vocabular propriu unui domeniu de activitate, cum ar 
fi, de exemplu, domeniul științific, economic sau cel de transport. 
Noţiunea de vocabular poate fi folosită şi prin raportare la o persoană, al 
cărei nivel de cunoaştere îl reflectă. 

Lucrarea de față constituie o explorare lingvistică a vocabularului 
naval român, analizat, în cele mai multe dintre cazuri, din perspectiva 
sincroniei. Se regăsesc uneori și interpretări din perspectiva diacroniei, 
acestea fiind menite să creeze o imagine evolutivă cât mai exactă a 
cuvântului sau termenului analizat. Diacronia nu are o pondere deosebită 
în economia întregii lucrări, dar nici nu poate lipsi din această abordare 
deoarece elementul istoric are un rol important în evoluția vocabularului. 
Astfel, pentru cititorii interesați de studii fie teoretice ale lexicului şi/sau 
terminologiei, fie cu caracter aplicativ, observațiile de natură diacronică 
asigură un conţinut etimologic și evolutiv bine conturat. Diacronia le este 
mai puțin utilă decât sincronia atât cititorilor non-lingvişti, care preţuiesc 
mai mult rezultatul terminologic decât calea prin care s-a ajuns la 
rezultatul respectiv, cât și traducătorilor care ar putea fi confruntaţi cu 
denumiri „intraductibile” ale artefactelor bine ascunse în negura istoriei. 
Prin urmare, pragmatismul interpretării justifică predominanţa sincroniei. 

Construită după un model confirmat de trecerea prin filtrele unei 
edituri internaţionale de renume” şi aplicând o paradigmă simplificată a 
posibilei interpretări a vocabularului unei limbi, această lucrare conține 
trei secțiuni teoretice și una practico-aplicativă. Partea teoretică acoperă 
aproximativ două treimi din întregul studiu şi discută: (a) elementele 
aparținând lexicului nativ, (b) elementele aduse din alte limbi europene 


şi/sau non-europene şi (c€) relaţiile lexicale sau semantice determinate la 


5 A Paradigm of Comparative Lexicology, Popescu, Floriana, Newcastle-upon-Tyne: 
Cambridge Scholars Publishing, 2018 

nivelul unităților reprezentative. Partea aplicativă are un pronunţat 
caracter selectiv, ea conținând numai elemente de nomenclatură și, din 
rândul termenilor aparținând exclusiv terminologiei navale doar acele 
unități folosite în zona ilustrativă a lucrării de faţă. Ne rezervăm, astfel, 
şansa continuării acestui studiu terminologic prin realizarea unui tezaur 
lexical românesc de arhitectură și construcții navale. 

Fără a insista asupra altor precizări şi/sau distincții terminologice, 
vom face unele referiri la două perechi de vocabule care par să spună 
acelaşi lucru, respectiv (a) lexic şi vocabular precum şi (b) cuvânt şi 
termen. Deoarece „nu sunt puține lucrările de lingvistică în care lexic şi 
vocabular sunt termeni utilizaţi drept cvasisinonimi” (Bidu-Vrănceanu, 
Călărașu, lonescu-Ruxăndoiu, Mancaș şi Pană-Dindelegan 2001: 288), 
vom prelua tradiţia înrădăcinată deja. Cu toate acestea, cuvântul lexic va fi 
folosit în lucrarea de față cu două dintre sensurile lui, respectiv „totalitate 
a lexemelor unei limbi” şi „unul dintre domeniile, (compartimentele, 
nivelurile) lingvistice fundamentale, alături de fonetică şi gramatică” 
(Bidu-Vrănceanu et alii 2001: 287). Termenul lexicon se va referi la (1) 
totalitatea cuvintelor utilizate în limbajul naval, din care desprindem doar 
domeniul arhitecturii navale şi pe cel al construcțiilor navale, precum şi la 
orice (2) „enciclopedie pentru un anumit domeniu” (NDULR 733). 


Noţiunea de vocabular este definită, cel mai adesea, ca desemnând 


„fie a) totalitatea cuvintelor unei limbi, fie b) ansamblul cuvintelor 
utilizate de un locutor dat în împrejurări date, fie c) într-un mod 
nedeterminat, o listă de cuvinte” 

(Bidu-Vrănceanu et alii 2001: 572). 


Astfel, pentru noi, vocabularul este hiperonimul cuvântului lexic, cele 
două unităţi fiind în strânsă legătură, dar având fiecare şi un sens propriu 
bine determinat. 

De asemenea, referindu-ne la cealaltă pereche, vom folosi denumirea 


cuvânt cu sensul de „unitate lingvistică complexă, realizată simultan ca 


INI 

unitate fonetică, semantică și gramaticală” (Bidu-Vrănceanu et alii 2001: 
152), iar noţiunea de termen cu sensul de „element al unei terminologii 
sau al unui limbaj specializat, reprezentând denumirea cunoştinţelor din 
acest domeniu” (Bidu-Vrănceanu et alii 2001: 534). Subsumarea altor 
reprezentări lingvistice ale cuvintelor sau termenilor, folosite ca exemple 
ilustrative, se va menţiona în fiecare din secvențele descriptive specifice. 

În ansamblul ei, această lucrare se înscrie în domeniul foarte generos 
al lingvisticii, în subramura terminologiei externe€, punând în practică 
metode și principii de analiză utilizate în abordări cu un cadru de lucru 
generic, cum ar fi, de exemplu, Lexic comun, lexic specializat (Bidu- 
Vrănceanu et alii 2001). 

În particular, lucrarea aceasta deschide o direcție nouă de cercetare 
terminologică românească. Din păcate, de-a lungul anilor s-au elaborat 
sau identificat mult prea puține abordări menite să valorifice fondul 
lexical aferent unui întreg portofoliu de profesii, meserii și ocupații 
înrudite prin obiectul comun al muncii lor, respectiv domeniul bărcilor şi 
al ambracaţiunilor, care fie s-a dovedit că au existat într-un anumit 
interval al istoriei, fie că mai străbat şi astăzi mări şi oceane ale lumii. Pe 
de altă parte, evoluția terminografiei a cunoscut un mare progres între anii 
1990 şi 2015, când s-au publicat şi în România numeroase dicționare 
monolingve sau bilingve specializate. Acestea au fost nu numai reeditări 
sau reactualizări ale unor lucrări mai vechi (Constantinescu-Dobridor 
1998, Parapiru 1994, Rusu 2000) ci şi traduceri, cele mai multe dintre ele 
din limba engleză (Farmer 1999, Doron şi Parot 1999, Stockley, 
Wertheim, şi Oxlade 2002, Dox, Melloni și Eisner 2003, Martin 2005; 
2011, Daintith 2009; 2010). 

Cele mai numeroase contribuţii sunt reprezentate de lucrări 
monolingve noi, originale şi deosebit de importante atât pentru 
accesibilizarea terminologiilor de către publicul larg cât şi pentru 


cultivarea interesului față de terminologiile româneşti (Ciucă şi lonescu- 


x» 


$ Conceptul de „terminologie externă” este explicat în capitolul următor. 

Boeru 1994, Partin, Bleahu şi Rădulescu 1995, Bocian 1996, Vinţeler 
1999, Lăzărescu 2001, Bidu-Vrănceanu, Călărașu, lonescu-Ruxăndoiu, 
Mancaş şi Pană-Dindelegan 2001, Dumitrescu şi Manea 2008, Genes 
2009, Nuță 2009a; 2009b, Chiriacescu 2012, Cristea 2015). 

Acuzând circumstanţele şi conjunctura istorică, științifică şi culturală 
care, după anul 1990 au marginalizat vădit domeniul științelor inginereşti, 
menționăm doar acele domenii de cunoaștere cărora le aparțin cele mai 


multe dintre aceste lucrări: 


(a) informatica şi ştiinţa calculatoarelor (Dinu [s.a.], Florian 2008, Anghel 
2010); 

(b) mitologia (Olteanu 1998; 2004, Kernabch 2004, Petre et alii 2011); 

(c) ştiinţele economice (Duncan şi Dimitriu-Caracota |s.a.], Fundătură, 
Pricop, Băşanu şi Popescu 1992, Miroiu 1992, Popescu 1994, Popescu 
şi Dumitrescu 1994, Neagu şi Şarpe 1999, Popa 2006, Ivanovic şi 
Collin 2003); 


(d) ştiinţele naturii (Pârvu 1991, Buican 2001, Mohan și Ardelean 2004, 
Vintilescu şi Popescu 2006); 

(e) ştiinţele medicale (Carp, Andreescu şi Carp 1991, Popovici şi 
Lupuleasa 1997, Mănuilă, Nicoulin, Mănuilă 1998, Năstoiu 2005, 
Scăunaşu şi Grancea 2006, Albu, Gherguţ şi Albu 2007, Titircă 2008, 
Anghel 2010); 

(f) ştiinţele matematicii (Marcu și Moga 1978, Bădeliță şi Badea 1993, 
Vizir şi Bivol 2008); 

(g) ştiinţele juridice (Ştef 1995, Hanga şi Calciu 1994, Pucheanu 2000, 
Grecu 2008). 


În ciuda eforturilor depuse, nu am putut identifica decât două lucrări 
de dată recentă care să exploreze potențialul lexical, lexicologic, 
terminologic sau terminografic românesc din domeniile arhitecturii și 
construcțiilor navale. Una descifrează terminologia electromecanică a 
domeniului naval (Popa şi Popa 1997), iar cealaltă este un vademecum 


bilingv destinat cadeţilor electromecanici (Gabriel 2011). 

1.2. Obiectivele lucrării 


Prin structură, conținut şi abordare, lucrarea De la nave cu pânze la nave 
propulsate. Lexicon naval român se înscrie în sfera unui ipotetic proiect 
dedicat prezentării tuturor terminologiilor româneşti, introducând în suma 
inventarului contemporan şi pe cea funcțională în domeniul naval. 

Studiul nostru are în egală măsură o latură istoriografică și una 
lingvistică. Fiind alcătuit fără intenţia de a produce importante rezultate în 
plan teoretic, studiul a fost elaborat pentru a descrie elemente lexicale și 
terminologice, structuri şi procedee de formare a acelor termeni care 
asigură specificitatea vocabularului naval. Inventarul nostru terminologic 
cuprinde nu numai cele mai recente creaţii ale navalului ci și termeni ieșiți 
din limbajul contemporan dar care au fost consemnați în diverse 
documente şi acte de natură juridică, scrieri memorialistice, monografii, 
literatură biografică precum şi lucrări cu tușă istorică ale terminologilor 
interni. 

Scopul fundamental al acestei lucrări este acela de a alcătui un studiu 
monografic al lexicului specific domeniilor strâns înrudite ale arhitecturii 
şi construcțiilor navale, aşa cum s-au păstrat acestea în arealul Galaţilor. 
Monografia de față conţine repere istorice şi referiri la diverse documente 
de proveniență locală, naţională sau internaţională, precum şi numeroase 
exemple menite să susțină afirmaţiile prezentate. 

Scopul secundar al lucrării este acela de a propune descrierea din 
perspectivă lexicologică a unui limbaj funcțional cu o arie de răspândire 
relativ redusă, dacă se au în vedere doar, pe de o parte, numărul redus de 
şantiere navale (comparativ cu alte domenii productive ale economiei) şi, 
pe de altă parte, cu numărul relativ redus de instituţii al căror domeniu de 
activitate este reprezentat de arhitectura navală. 

Finalmente, monografia noastră trebuie acceptată ca o foarte mică 
istorie a unui produs vital pentru oamenii apelor: ambarcaţiunea 
românească. De-a lungul mileniilor, s-a constituit în jurul ei un lexic 


specializat, dezvoltat prin practicarea responsabilă şi cu un înalt grad de 

profesionalism, cu dăruire și dragoste, cu îndemânare și pricepere în 
exercitarea multor meserii complicate ale căror produse finite se regăsesc 
la bordul unei ambarcaţiuni. 

Din păcate, odată cu trecerea vremii, o serie dintre aceste meserii par 
să-şi piardă, încet dar sigur, multe, tot mai multe dintre dovezile 
tezaurului lexical acumulate în secolele de trudă a celor mulți și 
necunoscuţi. Este adevărat, mersul istoriei nu poate fi oprit, dar tot la fel 
de adevărat este că nici noi nu putem lăsa iarba să crească nestingherită 
peste locuri, fapte, rânduieli și peste oameni, acoperind vieţi și, mai ales, 
poveşti de viață navală, trăite pe aceste meleaguri. Vom adăuga şi scurte 
poveşti şi mărturii despre viaţa și forţa şantierului la un moment sau altul 
al istoriei lui, amintiri despre nave unicat construite în şantierul gălăţean 
despre care azi nu se ştie mai nimic. 

Bogăția de cunoaştere, experiență meșteşugărească şi pricepere la 
care s-a ajuns încet şi cu mare greutate, prin experimente, încercări eşuate, 
probe reluate până la validarea reușitei, toate construind şi constituind de- 
a lungul secolelor o lume unică, ne obligă la un minim gest reparatoriu. 
Prin erori apărute, probabil, ca rezultat al omisiunii asumate, precum și 
prin erori neintenționate, datorate imposibilității de acces la documente, 
sau prin erori de orice altă natură ori interes inaccesibil participantului 
observator, s-au adus regretabile prejudicii de imagine istoriei a ceea ce 
denumim, unii dintre noi, cu mândrie, navalismul românesc. 

În ciuda erorilor, a intenţiilor de acoperire a adevărului istoric sau a 
omiterii unor date şi fapte de importanţă în primul rând culturală și 
istorică şi abia apoi economică sau socială, se poate totuși întrezări 
dorinţa diminuării rolului istoriei industriei navale din paginile istoriei 
industriilor şi ale economiei naționale. Cercetarea lingvistică a acestui 
domeniu efectuată de doi studenţi ai Școlii Doctorale de Științe Socio- 
umane a Universităţii „Dunărea de Jos” din Galaţi contribuie atât la 
redescoperirea şi popularizarea preocupărilor locale mai vechi cât şi la 


amplificarea explorărilor terminologiei analizate. 

1.3. Resursele şi sursele studiului 


În vederea elaborării acestei lucrări s-au folosit atât studii și articole cu 
caracter teoretic (colecţiile periodicelor Buletin de Informare Tehnică 
Navală sau BITNAV, publicat între anii 1985-1989 şi Buletin Tehnic, 
revistă semestrială editată de Registrul Naval Român, publicat între anii 
1979-1989), istorico-ştiințific (colecţia periodicului Caietele Colocviilor 
Constructorilor de Nave sau CCN, publicat între anii 2011-2016), 
publicitar şi de popularizare (colecţia periodicului bilingv Damen 
Newsletter, care apare începând cu anul 2011) sau istorico-memorialistic 
(Alexandru și Aburel 2008, Stoicescu 2012; 2016) cât şi contribuții cu 
caracter aplicativ. 

Demersul aplicativ al cercetării de faţă s-a bazat pe un corpus selectat 
din monografii, cursuri, manuale și lucrări de specialitate, cum ar fi, de 
exemplu, volumele despre Mecanica și construcția navei, semnate de 
Maier şi publicate în 1985, care discută Statica (vol. 1), Dinamica (vol. Il) 
şi Construcția navei (vol. Il), precum şi cele care prezintă Instalații 
navale de bord. Construcţie și exploatare (loniţă şi Jimbu 1986), Calculul 
elicei (Dumitrescu, Georgescu, Dumitrache, Ceangă, Popovici, Ghiţă şi 
Nicolescu 1990), Metoda elementului finit în construcţii navale 
(Domnişoru 2001), Proiectarea instalaţiilor navale cu tubulaturi asistată 
de calculator (loan şi Radu 2003), Dinamica sistemelor de propulsie 
(Ceangă, Mocanu şi Teodorescu 2003), Teoria navei. Concepte și metode 
de analiză a performanţelor de navigaţie (Obreja 2005), Complemente de 
proiectare în arhitectura navală (Dragomir, Lungu şi Domnişoru 2007). 

Sursele lexicografice includ dicţionare generale (DEI, DE2, DE3, 
DE4, DES şi DE6, DEXI, DEX2, NDULR) şi dicţionare specializate 
(DEM, DMER, DMRE, DTT, DCN, LMER şi LTR 2011). Corpusul a 
inclus şi tezele de doctorat” parţial elaborate în cadrul CITLIT. 


7 Lucrarea cu titlul Naval Architecture Language in Translation, este în curs de elaborare 
de student doctorand Anca Trișcă (căs. Ionescu) şi va fi susținută public în 2019. 

Un rol important în alcătuirea inventarului de termeni au jucat și 
fişele lexicale personale, pe care le-am întocmit pe parcursul celor patru 
ani de practicare a activităţii de traducător în domeniul naval. În acelaşi 
timp, subliniez că am privit şi folosit cu explicabilă reticență lexiconul şi 
dicționarele maritime, încercând astfel o distincţie pertinentă între cele 
trei domenii strâns înrudite, respectiv (a) proiectarea ambarcaţiunilor, (b) 
construirea ambarcaţiunilor şi (c) exploatarea acestora. 


- _.. 


1.4. Obiectul şi etapele cercetării 


Pornind de la tradiția studiilor de lexicologie, cercetarea noastră s-a 
concentrat, în primul rând, asupra interpretării formale a unităţii lexicale 
active în terminologia navală, ştiut fiind faptul că „lingvistica este 
exclusiv ştiinţa formelor” (Benveniste 1966: 50). Interpretarea formală 
precum şi analiza în constituenți imediați a presupus crearea unei bănci de 
date sau corpus care a implicat selectarea (de cele mai multe ori) manuală 
a elementelor lexicale de interes. Corpusul a rezultat şi din analizarea 
lexicală a mai multor lucrări conținând elemente terminologice de interes 
sau referiri la acestea care au fost publicate, de cele mai multe ori, înainte 
de anul 1989. 

Un studiu aprofundat al aspectelor teoretice ale vocabularului limbii 
române reprezentând jumătate dintr-o lucrare care compară această limbă 
cu limba engleză (Popescu 2018) a avut un rol considerabil în conturarea 
acestei monografii lingvistice. Mai mult decât atât, studiul respectiv a fost 
folosit ca model structural în interpretarea lexicului naval românesc, 
pornind de la tezaurul autohton şi continuând cu aprofundarea unităților 
adoptate sau naturalizate. Dintre direcțiile de abordare ale acestui volum 


am preluat noţiuni privind: 


(a) reprezentările lexicale (afixe, lexeme, termeni compuşi, unități sau 


Lucrarea cu titlul Translating Maritime Language, elaborată de student doctorand loana- 
Raluca Scarlat (căs. Vişan), va fi susținută public în vara anului 2019. 

(b) 
(c) 


(d) 


construcţii frazeologice fixe şi construcţii frazeologice flexibile), 
precum și denumirile lor generice; 

un compendiu al procedeelor de formare a cuvintelor din lexicul naval; 
împrumuturile lexicale din domeniul limbajului naval, grupate în 
funcţie de limba de origine; 

relaţiile lexicale şi/sau semantice dintre elementele lexicului naval 


românesc. 


Obiectul cercetării noastre pare simplu şi fără echivoc: vocabularul naval 


al limbii române. S-au reliefat şi acele fapte de limbă care contribuie nu 


numai la asigurarea unicității acestui lexicon ci și la stabilirea trăsăturilor 


comune terminologiilor care fac parte din vocabularul limbii române 


contemporane. Dintre acestea menţionăm: 


(a) 


(b) 
(c) 


(d) 
(e) 
(£) 
(8) 
(h) 


() 


preluarea din documente istorice a unor denumiri arhaice ignorate de 
dicționarele explicative care descriu limba contemporană; 

păstrarea nealterată a unor elemente din fondul autohton; 

folosirea afixelor de largă circulaţie în limba română (Pi-, rri-, trans-, - 
ier); 

flexibilitatea structurală a unităţilor multilexicale; 

ospitalitatea limbii române față de termenii proveniţi din alte culturi; 
migrarea cuvintelor din vocabularul comun spre vocabularul naval; 
adăugarea de noi sensuri cuvintelor adoptate de vocabularul specializat; 
generalizarea de sens a acelor cuvinte care au migrat din vocabularul 
specializat în vocabularul comun; 

identificarea situaţiilor de recurs la metaforă și metonimie lexicală sau 


denotativă şi avansarea unor taxonimii criteriale specifice. 


După cum am menţionat deja, cercetarea noastră vizând terminologia 


navală, 


a avut ca scop inițial realizarea unui glosar. Observațiile de natură 


lexicală reieşite din analizarea vocabularului specific precum şi corpusul 


realizat au facilitat atât întocmirea glosarului, prezentat în cele două anexe 


terminografice, cât şi realizarea unor studii terminologice. 

1.5. Metodologia de lucru 


Întregul studiu a prins contur prin împletirea mai multor metode de 
lucru, pornind de la unele cu adevărat cronofage, dar necesare, cum ar fi 
selectarea manuală a informaţiilor incluse în banca de date. Fișele de 
lucru realizate între 1986 şi 1990 au fost readuse la viață şi completate cu 
detalii inaccesibile la momentul creării lor, iar inventarul lor a fost 
reactualizat şi extins prin introducerea de termeni noi. 

Stabilirea principiilor pentru alcătuirea băncii de date a avut în vedere 
structura unităţilor şi a construcţiilor lexicale, iar aplicarea lor a avut ţinte 
bine determinate. Astfel, principiul validării şi al ordonării a fost folosit în 
identificarea unui termen în cel puţin trei surse diferite şi în organizarea 
bazei de date în ordine alfabetică. Principiul identității structurale a fost 
operațional în cazul descrierilor lexicale bazate pe tiparele genetice ale 
termenilor. În cadrul studiului de faţă, principiul relaţiilor dintre cuvinte a 
fost determinant în identificarea şi descrierea asemănărilor dintre diverse 
cuvinte aparținând lexicului naval. 

Reactualizarea corpusului creat pe parcursul exercitării profesiunii de 
traducător a implicat şi reînoirea bazei de date, etapă ce s-a făcut şi prin 
recursul la noile dicționare ale limbii române care au fost publicate după 
anul 1990 (DEI, DE2, DE3, DE4, DES şi DE6, DEX2, NDULR şi LTR). 

Puținele resurse de care am beneficiat în munca de traducător au dus 
la alcătuirea a ceea ce astăzi se cunoaşte sub denumirea de „trusa 
individuală de instrumente” a traducătoruluis. Aplicând modelul canadian, 
am creat un portofoliu de instrumente electronice utile în accesul rapid la 
informație (pagini web ale instituţiilor active sau cu legături în domeniu, 
asociaţiilor profesionale, periodicelor etc). 

La întocmirea fişelor terminologice am recurs la observaţie, 
descriere, comparaţie precum şi la analiza în constituenți imediaţi. În 


analizarea datelor colectate s-a aplicat analiza formală pentru identificarea 


s Trusă individuală de instrumente este un concept creat după modelul propus de Alain 
Câte în ghidul Tool Box for the Medical Translator, Toronto: Janssen-Ortho Inc., 2005. 

şi precizarea aspectelor legate de etimologia termenilor; recursul la 
analiza structurală a permis descrierea elementelor structurale complexe şi 
a relațiilor dintre componentele lor. 

În alcătuirea anexelor terminografice am inclus diverse denumiri de 
ambarcațiuni, marcate cu un asterisc. Rolul asteriscului este acela de a 
semnala introducerea de către mine a denumirii respective în terminologia 
românească. Pe parcursul elaborării studiului am procedat la alcătuirea 
mai multor clasificări, la interpretarea ansamblului datelor selectate, 
sintetizarea rezultatelor şi formularea concluziilor. Într-o abordare 


secvenţială, procesul de cercetare a cunoscut următoarele etape de lucru: 


(1) documentarea prin studiu individual pentru a: 

(a) verifica, recapitula şi reactualiza cunoştinţele descrise în fişele 
de lucru realizate în perioada de activitate exclusivă cu lexicul 
naval (ca traducător); 

(b) redefini şi readapta principiile care au stat la baza alcătuirii noii 
bănci de date reconstruită pornind de la fişele lexicale personale 
întocmite în perioada exercitării profesiei de traducător; 

(2) reactualizarea colecției începută şi dezvoltată între anii 1986-1990 şi 


completarea datelor existente, bazată pe ansamblul celor trei principii: 


(a) principiul validării şi al ordonării; 
(b) principiul identității structurale; 
(c) principiul relațiilor lexico-semantice; 


(3) analizarea şi interpretarea datelor colectate (din perspectivă cantitativă 
şi calitativă) ; 


(4) sintetizarea concluziilor personale. 


Devenită, prin forța lucrurilor, traducător profesionist, fără însă a fi 
beneficiat de o pregătire de specialitate prealabilă în domeniul lexicului 
naval, a trebuit să fac față a ceea ce am considerat a fi cea mai dificilă 
dintre confruntări: familiarizarea in-situ cu un lexic necunoscut, complex 
Şi greu sau (uneori) imposibil de înţeles pentru un modest lingvist rătăcit 


în universul tehnic din lumea navaliştilor. 

1.6. Conţinutul şi structura lucrării 


Lucrarea de față este circumscrisă atât ramurii terminologice a literaturii 
lingvistice cât şi literaturii de consemnare și popularizare a realizărilor 
ştiinţifice şi tehnice înfăptuite pe meleagurile Dunării gălățene. Pentru 
prezentare am preferat o exprimare deschisă, directă şi foarte simplă, 
evitând stilul academic, sofisticat și complex, care poate fi, de cele mai 
multe ori, inaccesibil. Stilul ales urmează o cale de mijloc deoarece, prin 
profilul ei, lucrarea se înscrie în rândul studiilor dedicate aspectelor 
terminologice ale unui limbaj profesional, denumit în urmă cu mai mulți 
ani limbaj funcţional (Coteanu 1973). Dat fiind ineditul lucrării, ca primă 
abordare cuprinzătoare a vocabularului românesc al construcțiilor navale, 
abordat şi din perspectiva lexicală şi lexicologică, dar și din cea 
terminologică şi terminografică, am alcătuit un demers cuprinzător, 
descris în patru părți. 

Partea I, concepută ca un preambul al întregului demers şi denumită 
Studiul terminologiei navale, constă din capitolul intitulat Introducere. 
Prezentând în linii mari întreaga structură a abordării, introducerea descrie 
cadrul general al lucrării şi discută sursele şi resursele care au facilitat 
materializarea întregului studiu. Capitolul are în vedere obiectul și tezele 
cercetării, documentarea şi descrierea modului de colectare a datelor 
terminologice, precum şi a celor de o altă natură (ca, de exemplu, 
culturală sau istorică), metodele de analizare şi interpretare a datelor 
înregistrate. 

Selectarea și cercetarea materialului terminologic nu a fost aleatorie 
ci s-a realizat în funcție de principii bine stabilite (expuse în secțiunea 1.5) 
ŞI respectate pe întregul parcurs. 

În Partea a Il-a se regăsesc două capitole care explică pe larg 
înțelesurile celor mai des folosite Cuvinte cheie. Astfel, în capitolul 2, 
Despre terminologie și terminologii. Aspecte teoretice şi practice, ne-am 
propus mai întâi o serie de definiții și clarificări privind unele aspecte 


teoretice și practice ale terminologiei, cu intenţia de a: 

(1) semnala existenţa seculară a terminologiei navale în limba română; 

(2) integra terminologia navală în rândul celorlalte terminologii ale limbii 
române; 

(3) fixa locul limbajului naval printre celelalte limbaje funcționale ale 
limbii române contemporane; 

(4) asigura o descriere conformă principiilor fundamentale ale cercetării 
ştiinţifice (formularea unei ipoteze de lucru, asigurarea pe baza unor 
principii prestabilite a unui corpus original, aplicarea unor modele 


teoretice și a unei metodologii confirmate în practica studiilor etc.). 


Odată stabilite granițele şi reperele teoretice ale navalezei, am 
procedat, în capitolul 3, Navalistica locală: o cronologie cu pete albe, la 
transferarea centrului nostru de interes asupra istoriei locale a şcolii de 
arhitectură şi construcţii navale. Date fiind faptele istorice, este de la sine 
înțeles că şi oamenii Galaţilor au contribuit la dezvoltarea şi consolidarea 
acestui limbaj rezultat [şi] din dezvoltarea culturii și a navalisticii în 
perimetrul restrâns al acestei așezări dunărene cu o lungă și tumultoasă 
existență. Am pornit de la localizarea orașului Galaţi pe harta istoriei 
naționale și l-am „vizitat” la pas cu cronicarii ajunşi întâmplător prin 
această regiune. Plecând de la mici note, consemnări şi relatări despre 
aceste locuri, pomenite în lucrări ale autorilor autohtoni sau străini, am 
revizuit traseul istoric ştiut până acum al şantierului naval și am adus 
observaţii şi completări propunând o nouă, mai cuprinzătoare și corect 
nuanţată cronologie a ceea ce este în prezent Şantierul Naval Damen din 
Galaţi. 

Componenta istoriografică a demersului nostru cronologic constă în 
alcătuirea unei serii de tabele care integrează, cu atenţie şi respect pentru 
adevărul din teren, multe referiri la date istorice şi documentare noi, care 
acoperă o parte din spațiile albe ale cronologiilor publicate până la data 
scrierii acestei „cronici”. Istoria locurilor și a faptelor redate în Cuvinte 


cheie scoate în evidenţă tezaurul de cunoaștere moştenit şi aşezat cu grijă 

la baza realizărilor navalistice din ultimul secol al mileniului al doilea. 

Partea a Ill-a, Cheia cuvintelor, oferă un tablou cuprinzător al 
terminologiei navale care este percepută, definită, clasificată şi comentată 
prin prisma terminologului extern. Având ca punct de pornire viziunea 
lexicologică, Cheia cuvintelor constituie, prin capitole care o alcătuiesc, 
cea de-a doua mare zonă de interes a abordării noastre, respectiv 
domeniul terminologic. Folosind o perspectivă comună cu aceea proprie 
lexicologiei, terminologia permite analize atât la nivel macrostructural cât 
şi microstructural, ținând cont de palierele care conturează străvechea şi 
captivanta terminologie navală românească. 

Capitolul 4, Macrostructura terminologiei navale, propune o 
imagine de ansamblu a lexiconului naval propriu limbii române, tratând 
nu numai elementele lexicale moştenite ci și pe cele de origine străină ori 
cu origini necunoscute. Clasificarea termenilor neautohtoni în funcție de 
limba lor de origine a fost un exercițiu complicat care a necesitat 
consultarea mai multor instrumente lexicografice de origine română sau 
străină publicate începând cu sfârşitul secolului al XVIII-lea. Demersul 
porneşte chiar de la una dintre rarisimele observaţii cu caracter lingvistic, 
respectiv o notă cu caracter etimologic avansată de un grup de terminologi 
interni (Popescu, Popescu, Barbălată şi Dumitru-Jean 1990: 29). 

Capitolul 5, Microstructuri ale terminologiei navale, continuă 
perspectiva analizei terminologice, aplicată de data aceasta pornind de la 
nivelul celui mai mic element care poartă un înțeles, respectiv afixul şi 
continuând cu lexemul sau cuvântul simplu ca, de exemplu, velă sau 
pânză, punte, paiol, cârmă sau troță pentru a ajunge apoi la nivelurile tot 
mai complicate ale formelor compuse. Astfel, am depistat alte cuvinte 
simple dar care apar mai frecvent ca părți ale altor compuși cum ar fi, de 
exemplu, contra în contragabie ori în contraelice sau port în portavion, 
portelice şi portcontainer. Am constatat, ca şi în cazul altor terminologii, 
predilecția navaliştilor pentru formele prescurtate ale cuvintelor şi 
sintagmelor. Ca urmare, am alcătuit o întreagă secțiune privind metodele 


şi modelele de abreviere depistate în terminologia navală. Se regăsesc, în 

a doua parte a capitolului, exemple ale abrevierii, acronime, termeni 
formați prin amalgamare, precum şi cuvinte valiză. 

Alături de formulele cunoscute şi discutate în lexicologia românească 
am introdus şi conceptele de „anacronim” şi „acronimizare lexematică”, 
după modelul categoriei de „backronyms” menţionate în lexicologia 
engleză şi am extins inventarul prescurtărilor astfel încât să nu omitem 
aceste tipuri de situaţii terminologice. Ele nu fac altceva decât să 
accentueze structura diversificată a straturilor care formează lexiconul 
naval românesc şi să evidențieze formele procesului de abreviere. Nu au 
fost omiși nici termenii navali sintagme sau unitățile lexicale alcătuite din 
mai multe cuvinte (acceptate ca parte a unui întreg cu sens de sine stătător 
şi desemnând un nume fix al unui component folosit în lexiconul naval). 
Pentru aceste unități am inclus exemple care pornesc de la doar două și 
ajung până la un număr total de douăsprezece elemente alcătuind o 
singură formulă denominativă de structură nominală și respectiv, până la 
nouă elemente reprezentând o formulă denotativă cu sens bine determinat, 
dar de natură genitivală. 

Capitolul 6, Dincolo de cuvinte și termeni, duce mai departe analiza 
terminologică bazată pe modelele lexicologice, propunând o clasificare 
semantică a termenilor navali, unde substantivul este elementul dominant 
şi unde verbul are o pondere foarte mică. Cât despre „eponim” şi 
„toponim”, aceste denumiri reprezintă categorii de cuvinte marginalizate 
sau, cel mai adesea, total ignorate de reprezentanții de azi ai Școlii 
Românești de Lexicologie. Ceea ce lexicologiile tratează ca relaţii între 
cuvinte a devenit, în viziunea de față, o frăție a cuvintelor unde se prezintă 
„fraţii de cruce”, adică dubletele şi/sau tripletele lexicale, sinonimele, 
paronimele, precum şi alte -onime şi, desigur, alte categorii de cuvinte. 

Capitolul 7, Sublinieri de final, recapitulează şi, în acelaşi timp, 
readuce în prim plan elementele de noutate conceptuală, formală şi 
semantică folosite în studiile lexicologice ale limbii engleze. Procedee de 
formare a cuvintelor neexplorate încă în studiile privind vocabularul 


limbii române, beneficiază de o perspectivă dublă de prezentare efectuată 

atât din planul teoretic (pornind de la etimologie, definiții şi taxonomii) 
cât şi din planul aplicativ, dezvoltând exemple din fondul principal lexical 
precum şi din terminologia navală. 

Partea a IV-a, Nave - Clase și subclase, reprezentând zona 
concluzivă a lucrării are un format ușor diferit, dacă îl raportăm la tiparele 
convenționale ale studiilor terminologice, dar argumentat de cadrul 
arhitectural al acestui studiu și de tipul de explicitare ales. Atât cercetările 
anterioare cât și dificultățile depășite pe parcursul redactării monografiei 
au accentuat încă o dată necesitatea, rolul şi importanţa nu numai a unui 
dicționar special al termenilor de arhitectură navală ci şi a unui dicționar 
destinat terminologiei construcțiilor navale. Din acest motiv am decis ca 
zona anexelor să fie acoperită de un inventar selectiv al denumirilor de 
ambarcațiuni şi de o listă cuprinzând paronime ale vocabularului naval 
sau termeni uşor de confundat din cauza formelor lor foarte asemănătoare. 
Această decizie a fost justificată şi de consultarea unor studii comparative. 
Astfel, în vreme ce în limba engleză, de exemplu, există peste trei mii de 
asemenea denumiri de ambarcațiuni, în limba română am inventariat 
aproximativ o sută de astfel de unități. 

Este adevărat, cultura românească este posesorul unui bagaj (relativ 
redus) de cuvinte ale căror „materializări” au navigat pe apele sale undeva 
într-un moment sau altul al istoriei şi atât. S-a aplicat până acum, în 
literatura navalismului românesc, un fel de principiu neconstructiv şi 
dăunător de tipul „ce nu se vede nu există”. Totuşi, într-o societate bazată 
pe cunoaştere precum este cea care se construieşte chiar sub ochii noștri, 
acest mod de a accepta realitatea nu mai poate fi justificat. 

Dacă s-ar lua în calcul diverse abordări ale istoriei cum ar fi, de 
exemplu, aspecte legate de operațiunile de transport pe apă, pază şi 
supraveghere în timp de pace ori episoadele de lupte navale, atunci s-ar 
descoperi cu uşurinţă numeroase spaţii albe în terminologiile românești 
ale construcţiilor navale. 

Confruntarea repetată cu asemenea situaţii a dus la concluzia că, 


acolo unde situaţia lingvistică va permite, vom propune noi elemente de 

terminologie cu scopul de a acoperi vidurile denominative semnalate. 
Înţelegem prin „situaţia lingvistică” acele cazuri unde forma unei 
denumiri dintr-o limbă de filieră latină ar sugera, prin analogie, un cuvânt 
uşor de creat în limba română. 

În eventualitatea în care limba de origine a unei denumiri ar aparține 
grupului limbilor slave (rusă, bulgară, sârbă etc.) sau limbii turce, credem 
că analogia ar fi la fel de eficientă ca şi în cazul denumirilor de origine 
latină. Afirmația aceasta se bazează (a) pe naturalizările consemnate deja 
din limbile slave şi turcă şi (b) pe caracterul cosmopolit al limbii române 
care a ajuns să reunească atât cuvinte din limbile europene cât şi din cele 
ale orientului îndepărtat precum chineza (rofu), coreeana (kimchi, 
kombucha) sau japoneza (origami, sensei, ikebana, sumo, judoka, shogun” 
sau sushi). Aceeași ospitalitate a limbii române transpare şi în lexiconul 
naval, unde există deja numeroase unități (multi)lexicale naturalizate, 
dintre care amintim exemple precum ceaică, ustuacic, dubă sau cebec. 
Odată creat precedentul, fenomenul are premize pentru a prolifera şi în 


viitor. 


1.7. Concluzii 


Alegerea temei dezvoltate în acest studiu este motivată de parcursul meu 
profesional care m-a ajutat să depistez nu numai aspecte pozitive ci şi 
regretabile aspecte negative ale literaturii terminologice. Astfel, am 
beneficiat de lucrări absolut monumentale (ca, de exemplu, LMER 1971), 
precum şi lucrări mai puţin sofisticate dar deosebit de utile (cum ar fi 
dicționarele maritime!9,!1). În acelaşi timp am constatat o serie de 
omisiuni în instrumentele de lucru existente, precum şi lipsa unor abordări 


terminologice care să corespundă nivelului de dezvoltare a navalisticii 


” După titlul celebrului roman al lui James Clavell, apărut în limba română, în 1988. 
10 Beziris, Anton, Constantin I. Popa, Gheorghe Scurtu şi Andrei Bantaş, Dicţionar 
maritim englez-român, Bucureşti: Editura Tehnică, 1982. 
!! Beziris, Anton, Constantin I. Popa, Gheorghe Scurtu şi Andrei Bantaş, Dicţionar 
maritim român-englez, Bucureşti: Editura Tehnică, 1982. 

româneşti. Astfel, am putut constata: 


(a) omisiuni sporadice (vezi, de exemplu, Dicţionarul Tehnic ediţia 1965); 

(b) omisiuni ale sensului specializat al unor cuvinte existente în fondul 
lexical principal al limbii române (vezi, de exemplu, pânzar, animalier); 

(c) omisiuni ale domeniului naval (care exclud atât arhitectura cât şi 
construcțiile navale) din opere descriind termenii tehnici (a se vedea, de 
exemplu, LTR 2011); 

(d) lipsa oricărui glosar, lexicon sau dicţionar românesc de termeni 


aparținând exclusiv arhitecturii şi/sau construcțiilor navale. 


Dincolo de aspectele teoretice şi practice ascunse între coperţile ei, 
cartea aceasta este supremul meu gest de admiraţie şi respect purtat 
deopotrivă oamenilor cunoscuţi şi necunoscuţi ai lumii navale gălățene. 
Prin eforturi doar de ei ştiute, depuse susținut, cu real simţ de răspundere 
şi preocupare pentru lucrul bine făcut, în căldura dogoritoare a verii, în 
pâcla umedă, rece și mohorâtă a toamnei sau în gerul pişcător al iernii, toți 
acești oameni au constituit o mare echipă care a adus României, de-a 
lungul anilor, mult peste 6000 de construcții navale (Kahu şi Dumitriu 
1984: 6). 

Odată cu căderea comunismului, atât industria navală cât şi flota 


maritimă? 


au cunoscut multe provocări dintre cele mai neașteptate şi greu 
de surmontat, au trecut prin perioade de stagnare, regres şi/sau progres, 
apoi de modernizare și adaptare la cerinţele de piaţă concurenţială. În 
același timp, odată cu apariția noilor schimbări, aducătoare de tehnologie 
la zi, au apărut şi modificări la nivelul vocabularului. Rolul propus al 
acestei cărți este acela de a le consemna, chiar şi dacă acestea sunt vizibile 
numai la nivelul vocabularului. De aceea, pe lângă obiectivele deja 


menționate, cartea lansează şi un nomenclator selectiv al claselor şi 


12 A se vedea Ciorbea, Valentin şi Carmen Atanasiu, 1995, Flota Maritimă Comercială 
Română. Un secol de istorie modernă 1895-1995, Constanţa: Editura Fundaţiei „Andrei 
Şaguna”, pp. 195-207. 

1. Introducere 


subclaselor de ambarcațiuni existente în limba română încă din vremurile 
medievale, mai exact dinaintea perioadei de domnie a lui Alexandru cel 
Bun (1400-1432) sau a lui Ştefan cel Mare (1457-1504). 

Am constatat, pe parcursul documentării, că ar putea exista riscul 
pierderii unor importante elemente de tezaur lexical naval care au ieşit din 
actualitatea zilei, dar care ar trebui să continue să existe (chiar şi numai în 
paginile lucrărilor lexicografice şi/sau terminografice), ca martori de 
necontestat ai lucrurilor construite pe aceste meleaguri. De exemplu, 
denumiri de ambarcaţiuni precum comoroancă, dromon sau craniță nu 
apar nici în DEXI sau DEX2, NDULR şi nici măcar în cea mai recentă 
ediție a dicționarului enciclopedic al Academiei Române 

Cât despre elementele cele mai noi, adoptate în mileniul al treilea, ele 
nu se regăsesc în nici un spaţiu lexicografic al explicitării deoarece, pe de 
o parte, terminologii interni le cunosc şi consideră consemnarea lor drept 
un act pe cât de inutil pe atât de irelevant. Terminologii externi, pe de altă 
parte, se află abia la începuturi, în etapa conturării unui provocator proiect 
de realizare a unui lexicon naval românesc. 

Dincolo de a fi acceptată ca o cronică a unor recorduri deja „uitate” 
marginalizate sau minimalizate şi, dincolo de obiectivele stabilite de la 


bunul început al demersului său, lucrarea de față are următoarele atribute: 


- plasează terminologia navală pe harta terminologiilor românești, 


demonstrând-o ca fiind un domeniu distinct de cercetare; 
- introduce, prin analiza propusă, concepte, definiţii, denumiri şi 
procedee, formule sau tehnici de creare a cuvintelor noi; 


- aduce completări, de natură etimologică, în cazul unor denumiri 


descrise ca fiind unităţi lexicale cu „etimologie necunoscută”; 


- avansează primul nomenclator selectiv al denumirilor de 
ambarcațiuni şi un mic glosar al termenilor navali în limba 
română ușor de confundat de terminologii sau operatorii externi 


domeniului. 

PARTEA A DOUA: CUVINIE CHEIE 


„lezuitul Paul Hoste era profesor de matematică la School of Navy 
Guards (Şcoala de Pază de Coastă) din Toulon când a scris, în 
1697, lucrarea numită Theorie de la construction des vaisseaux 
(Teoria construcţiei vaselor)”, care a constituit o primă încercare 
de sintetizare a arhitecturii navale” 

(Ferreiro 2007: 259). 

Capitolul 2. 


Despre terminologie şi terminologii. 
Aspecte teoretice şi practice 


2.1. Consideraţii generale 


Într-o interpretare integralistă, vocabularul naval se constituie într-un 
subsistem al vocabularului românesc și descrie o reprezentare identică a 
acestuia, păstrând proporţiile și rapoartele ce se pot stabili între un sistem 
şi unul dintre subsistemele aferente. Prin urmare, o abordare sistematică a 
acestui vocabular va cuprinde cel puţin două perspective de lucru. Pe de o 
parte, caracterizarea terminologică propusă va include atât o interpretare 
macrostructurală cât şi una microstructurală, iar pe de altă parte, se va lansa 
şi un nomenclator selectiv al ambarcaţiunilor. Alcătuirea acestuia permite 
atât consemnarea termenilor care sunt în uz la ora actuală cât şi a celor care, 
prin forţa progresului datorat realităţilor de concepţie, design și realizare a 
produselor industriei navale, au intrat deja în istoriile culturale, lingvistice 
sau profesionale ale terminologiilor. 

La nivel macrostructural, este necesară identificarea şi interpretarea 
elementului autohton al vocabularului, precum şi al celui neautohton, 
avându-se în vedere nu numai adoptările şi adaptările lexicale ci şi limbile 
donatoare şi ponderea lor la formarea terminologiei navale românești. 

La nivel microstructural, se realizează o trecere în revistă a procedeelor 
de formare a cuvintelor precum şi a construcţiilor specifice care au un 


ridicat grad de complexitate structurală. Astfel, spre deosebire de multe alte 


31 


2. Despre terminologie şi terminologii. Aspecte teoretice şi practice 


terminologii, vocabularul specific arhitecturii și construcțiilor navale are o 
particularitate rar întâlnită şi care se referă la construcţiile nominale 
adaptate din limba engleză. Preluarea corectă în limba română a acestor 
sintagme alcătuite din două până la douăsprezece elemente, a necesitat 
implicarea R.N.R., fosta autoritate naţională supremă din domeniul 
construcției navale, pentru a se asigura standardizarea acestei nomenclaturi 
cu un înalt grad de complexitate. 

Asemenea reprezentărilor terminologice proprii altor domenii tehnice 
şi ştiinţifice, alături de elementul nativ moştenit și de formațiunile lexicale 
împrumutate regăsite în terminologia navală româneasă, există şi „creaţii 
intenţionate (conştiente)”, recomandate de „o autoritate (în calitate de 
instituţie sau asociaţie profesională)” (Cazan 2009: 214) precum și termeni 
preluaţi. Aceștia provin din cea mai recentă literatură internațională de 
specialitate şi au devenit parte integrantă a peisajului terminologic național. 
Aspectele care privesc moștenirea nativă, geneza sau alcătuirea și evoluția 
cuvintelor proprii unui domeniu de activitate reprezintă obiectul de interes 
al terminologiei. 

În prezentul capitol, ne propunem o scurtă prezentare a înţelesurilor 
dobândite treptat de cuvântul „terminologie”, precizând în acest punct doar 
că, dincolo de valoarea acestei vocabule în vorbirea curentă, sensul de 
interes pentru cercetarea lingvistică se referă la denumirea unui domeniu 
teoretic și practic studiat intens în România, în special după anul 2000. Din 
această perspectivă, direcțiile de cercetare pot fi îndreptate fie asupra 
creativităţii terminologice, fie asupra descriptivismului. În primul caz se 
analizează criteriile generale care stau la baza formării de noi termeni 
(Pavel şi Nolet 2001) sau se pot constata geneza şi continua dezvoltare a 
unei terminologii specifice ca, de exemplu, cea medicală, farmaceutică, 
economică, managerială etc. În cazul descriptivismului terminologic se pot 
analiza etimologii, evoluţii şi categorii ce descriu structurile terminologice. 

Anvergura lucrării facilitează prezentarea rezultatelor unei amănunțite 
analize descriptive a terminologiei navale și pune un accent mai mare pe 


principiul sincroniei. Nu vor fi ignorate nici noile elemente de natură 

diacronică, descoperite pe parcursul cercetării, pentru că multe dintre ele 


au o importantă valoare istorică în cadrul terminologiei navale. 


2.2. Terminologia, ramură a lingvisticii 


De-a lungul istoriei domeniului său operațional, lingvistica a consemnat 
episoade ale repetării faptului istoric, în parametri contextuali diferiți, ceea 
ce permite un anumit grad de teoretizare. Un exemplu ar fi cel al ramurilor 
înrudite ale lexicografiei şi lexicologiei. Apariţia primelor lucrări numite 
„dicţionar”, în esenţă doar nişte modeste instrumente, sau într-o formulare 
directă și fără ambiguităţi, liste de cuvinte, care asigurau un minim de 
cunoştinţe privind sensurile diverselor categorii de cuvinte, a avut urmări. 
De la numărul total de cuvinte explicate şi de la conţinutul informativ al 
fiecărui articol de „dicționar”, precum şi de la detalii privind statutul 
gramatical şi ilustrări în context, totul a evoluat de-a lungul secolelor. Aşa 
s-a ajuns la o diversitate de produse lexicografice şi terminografice, numite 
generic „dicționare”, care are în vedere toată gama lucrărilor specifice, 
respectiv: dicționarul, glosarul, lexiconul, tezaurul, îndrumarul, atlasul 
lingvistic şi enciclopedia lingvistică. 

Începuturile lexicografiei engleze, de exemplu, au fost situate, de unii 
autori, în prima jumătate a secolului al XVI-lea (Baugh și Cable 1994), 
când a apărut The dictionary of syr Thomas Eliot knyght (1538), iar de alţii 
(Mugglestone 2006), la mijlocul secolului al XVI-lea, în 1565, când 
Lawrence Nowell a început compilarea lucrării Vocabularium Saxonicum, 
destinată descrierii limbii engleze vechi. În 1604, a apărut lucrarea lui 
Robert Cawdrey, A Table Alphabetical, primul veritabil dicționar englez- 
englez, având cuvintele aşezate în ordine alfabetică și cuprinzând 2500 de 
cuvinte rare şi împrumutate, cu definiții în limba engleză. S-a afirmat că 
jumătate din articolele acestui dicționar au fost preluate din dicționarul 
latin-englez a lui Thomas Thoams, apărut în 1588 (Mugglestone 2006: 
206). Lingviștii istorici mai cuprind în cronologia produselor lexicografice, 


printre altele, şi următoarele lucrări, fiecare având un obiectiv bine 

determinat: 


(a) A Christian Dictionarie (1612) al lui Thomas Wilson, care este o lucrare 


(b) 


(c) 


(d) 


(e) 


(£) 


destinată explicării unui grup de cuvinte, respectiv cuvintele din Biblie; 
English Expositor: Teaching the Interpretation of the Hardest Words 
Used in our Language, with Sundry Explications, Descriptions and 
Discourses (1616) al lui John Bullokar, care este cel de-al doilea dicţionar 
veritabil englez-englez, cuprinzând un număr aproximativ dublu de 
cuvinte rare faţă de dicționarul lui Cawdrey; 

English Dictionarie (1623), al lui Henry Cockram, lucrare care aduce 
elemente structurale noi în construcția volumului, incluzând trei elemente, 
după cum urmează: (a) o listă alfabetică a cuvintelor „rafinate”, (b) o listă 
a cuvintelor „vulgare” şi, „anticipând caracterul enciclopedic al 
informaţiei dicționarelor moderne”, avansează (c) „un scurt dicționar de 
mitologie” (Mugglestone 2006: 206); 

The Sea-Mans Dictionary (1644), al lui Sir Henry Manwayring, este un 
dicționar de termeni maritimi care continuă tradiția dicționarelor 
monolingve create pentru a explica printr-un limbaj cât mai simplu 
cuvintele „greu de înţeles” intrate în limbă în deceniile precedente; 
Glossographia (1656), a lui Thomas Blount, care are meritul de a fi nu 
numai bogat în informaţii, conţinând 11000 de articole de dicționar ci şi 
„inovativ, fiind primul dicţionar care citează surse şi oferă date 
etimologice, chiar dacă multe dintre acestea erau imperfecte” 
(Mugglestone 2006: 206); 

New World of English Words (1658), al lui Edward Phillips, este tot o 
lucrare lexicografică. Aceasta continuă tradiția explicitării termenilor 


greu de înţeles, ocupându-se de cuvintele dificile şi de termenii tehnici!; 


(g) A Collection of Words Not Generally Used (1674), a lui John Ray, care 


(h) 


este primul dicționar dialectal al limbii engleze; 
English Dictionary (1676), al lui Elisha Coles care este, de asemenea, un 
dicționar al cuvintelor greu de înţeles. 


! Pentru comparaţie, primul dicționar tehnic românesc a fost publicat în 1851 (a se vedea 
Moţoc, Radu, 2009, https://Awww.agir.ro/univers-ingineresc/numar-8-2009/primul- 
dictionar-tehnic-romanescdisionaras-romanesc-de-cuvinte-tehnice-si-altele-greu-de- 
inteles_2467.html) 

Pe baza exemplelor de mai sus, a analizelor empirice ale nevoilor 
comunicaţionale şi a practicilor descriptive inițiate şi folosite în explicarea 
înțelesurilor unui cuvânt, s-a construit, pe parcursul veacurilor, un cadru 
care a favorizat dezvoltarea perspectivelor teoretice. Aşa se explică apariția 
lexicologiei, ştiinţa studierii cuvântului, la câteva secole de la apariția 
lexicografiei sau practica elaborării dicționarelor. Lucrurile au stat la fel şi 
în cazul terminologiei în raport cu terminografia, căci este dovedit că 
dicționarele specializate au apărut înaintea lucrărilor cu caracter teoretic. 
Regăsim un tipar evolutiv asemănător și în cazul terminologiei, constituită 
ca ramură a lingvisticii numai după ce specialişti din alte domenii au emis 
opinii, au efectuat cercetări şi au elaborat lucrări referitoare la cuvintele 
proprii unui domeniu științific sau tehnic bine delimitat. Dar dacă, în 
prezent, lexicografia a atins un nou nivel de dezvoltare, ocupându-se atât 
cu studiul aspectelor teoretice în măsură să asigure un produs de foarte bună 
calitate cât şi cu elaborarea produselor destinate explicitării cuvintelor, nu 


se poate susține acelaşi lucru şi în cazul terminografiei. 


2.3. Definiţii şi delimitări în spaţiul terminologic 


Aşa cum „cuvântul” sau „lexemul” reprezintă unitatea de bază a 
lexicologiei, „termenul” este elementul cheie al terminologiei. Asemenea 
noțiunii de „cuvânt” şi noţiunii de „termen” i-au fost atribuite mai multe 
definiții. Dintre toate aceste definiţii reproducem o foarte scurtă selecție, 


după cum urmează: 


1) „Termenul este un item lexical creat în mod deliberat în interiorul unei 
societăți specializate şi care este folosit mai ales de vorbitorii care au 
aceeaşi profesiune sau acelaşi domeniu de activitate” (Nomoto 1982); 

2) „Termenul ... este un simbol lingvistic atribuit unuia sau mai multor 
concepte, care se pot defini pe baza conceptelor învecinate. Termenul 
poate fi un cuvânt sau un grup de cuvinte” (Felber 1984: 168); 


3) „Termenul este unitatea lexicală alcătuită din unul sau mai multe cuvinte 

care reprezintă un concept aparţinând unui domeniu” (Bessc, Nkwenti- 
Azeh şi Sager 1997: 152); 
4) „Termenul reprezintă forma (lingvistică sau  nelingvistică) care 
desemnează un concept determinat, impus printr-o definiție la nivelul 
unui domeniu dat” (Cabre 2000: 35 apud Bidu-Vrănceanu 2007: 32). 
Adoptăm ca definiție de lucru accepțiunea restrânsă, menţionată în 
exemplul (3), pentru „termen” deoarece aceasta are un mai mare grad de 
generalitate în raport cu celelalte şi un conţinut care se referă şi la structura 
„termenului”. Înrudit cu acesta, cuvântul „terminologie”, pe care l-am 
utilizat deja de foarte multe ori până acum în studiul nostru, este folosit în 


lingvistica anglo-americană, dar şi în cea românească, pentru a desemna: 


„(1) un set de practici şi metode folosite pentru colectarea, descrierea şi 
prezentarea termenilor; (2) un set de premize, argumente și concluzii 
necesare pentru explicarea relaţiilor dintre concepte şi termeni (altfel 
spus, o teorie a terminologiei) şi (3) vocabularul unui domeniu special 
de activitate” 

(Kageura 2015: 45). 


Ca ramură a lingvisticii, terminologia românească a fost discutată 
începând cu sfârşitul secolului al XIX-lea, deşi cele mai multe dintre 
lucrările de dată recentă nu fac nici cea mai mică aluzie la lucrarea care a 
inițiat acest domeniu de cercetare. Este vorba despre lucrarea lui Frederic 
Dam numită Încercare de terminologie poporană română, publicată în 
1898. Am constatat că tendința predominantă (nu numai) în cazul studiilor 
filologice contemporane este aceea de a trece sub tăcere o contribuţie care 
vine din deceniul anterior, probabil din des susținutul motiv că „şi-a pierdut 
din actualitate”. Dacă aşa stau lucrurile cu contemporaneitatea cum să se 
mai facă referiri la cercetări care vin dintr-un alt veac? Intenționat, din 


dorința unui parcurs cât mai rapid sau, poate, din necunoaştere, timpul este 


2 Publicist, istoric şi lexicograf român de origine franceză, născut la Tennerre, Franţa 
(1849-1907), Dame a abordat în lucrările sale şi studiul terminologiei nautice, pe care a 
cunoscut-o direct de la sursă, în mod deosebit de la pescari (DEM 154). 

atât aliatul celor care aleg să ignore literatura „învechită” cât şi un zid 
aproape insurmontabil şi opac la realizările anterioare care sunt, cu sau fără 
voia prezentiştilor, rădăcinile culturale ale istoriei lingvisticii românești. 

Practica occidentală, la care ne raportăm cel mai adesea în cazurile în 
care ne avantajează, este, de această dată, uşor diferită tocmai pentru că nu 
omite faptul istoric. Astfel, întâlnim în literatura de profil referiri la 
originile disciplinei lingvistice a terminologiei, chiar dacă la începuturi 
sistematizările şi statutul său ştiinţific erau cu totul diferite în raport cu 
stadiul lor actual. Studiile terminologice au început în secolul al XVIII-lea 
cu cercetări din domeniul chimiei, care au fost efectuate de Lavoisier și 
Berthollet, și din domeniul științelor naturii, avansate de cercetătorul 
suedez Charles Linne€ (Cabre 1998: 2). În lucrarea Terminology: Theory, 
Methods and Applications, Cabre (1998: 2) afirmă că, în timp ce în secolele 
al XVIII-lea și al XIX-lea liderii în studiul terminologiei erau oamenii de 
ştiinţă, în secolul al XX-lea a venit momentul implicării inginerilor şi al 
tehnicienilor. Dintre numeroşii specialişti cu preocupări şi în domeniul 
terminologiei, cercetătorul austriac E. Wiister (1898-1977), considerat 
reprezentantul cel mai cunoscut al Şcolii de la Viena şi fondatorul 
terminologiei moderne, a venit din domeniul ştiinţelor inginerești, la fel 
cum a făcut-o şi savantul rus D. S. Lotte (1889-1950), întemeietorul Școlii 
Sovietice de Terminologie. 

Continuând a fi ignorată atât de lingviști cât și de specialiştii din 
domeniul științelor umaniste și în prima jumătate a secolului al XX-lea, 
terminologia pare să înceapă a trezi interesul filologilor abia după anul 
1950. Se susține că ştiinţa terminologiei a fost afectată de impactul 
schimbărilor sociale care au avut un anume efect asupra nevoilor de tip 
lingvistic. Astfel, Cabre (1998: 4) enumeră o serie de factori care au dus la 


creşterea importanţei terminologiei, respectiv: 
(a) dezvoltarea accelerată a ştiinţei și tehnologiei a dus la apariția de noi 


concepte şi domenii conceptuale care aveau nevoie de nume noi; 


(b) dezvoltarea cu rapiditate și pătrunderea tehnologiei în toate sferele 

(c) 


(d) 


(e) 


(£) 


societăţii. Dezvoltările tehnologice din domeniile informației şi ale 
comunicării duc la crearea unor moduri de comunicare inexistente până la 
momentul respectiv, iar vocabularele acestor limbaje profesionale impun 
reactualizări efectuate în mod constant. Acest aspect a dus la apariţia a noi 
domenii de activitate, cum ar fi aşa-numitele industrii ale limbii; 
producția de masă este atât rezultatul cât şi forţa de acţiune din spatele 
importanţei prioritare a produselor standardizate. Ideea produselor 
realizate manual începe să devină vetustă,; 

transferul de cunoștințe şi produse, una dintre trăsăturile cele mai evidente 
ale societăţii moderne duce, pe de o parte, la apariţia a noi pieţe destinate 
schimburilor ştiinţifice, tehnice, culturale şi comerciale, iar pe de altă 
parte, la nevoia de a face față schimbărilor multilingvismului; 

informaţia a căpătat o importanță crucială, iar volumul ei crește 
exponențial. Marea masă de date reclamă suport solid şi efectiv, fapt ce 
duce la crearea de baze de date care trebuie reactualizate continuu. Prin 
urmare, apare o nouă nevoie, cea a stocării şi a accesării facile a 
informaţiei, precum şi a sistemelor standardizate destinate transferului 
automat de conţinuturi al marilor depozite de date care devin din ce în ce 
mai sofisticate; 

dezvoltarea comunicării publice permite o eficientă diseminare a 
terminologiei, din care rezultă interacţiunea dintre lexiconul general şi cel 


specializat. 


Toţi aceşti factori care au dus la explozia creativităţii terminologice se 


regăsesc, într-o formă sau alta, și în studiile româneşti de profil dar, cum se 


va demonstra ulterior, numai unii au tangenţă cu terminologia navală. 


Terminologia modernă a cunoscut patru etape de dezvoltare, formulate 
de Auger (1988) şi preluate de Cabre (1998: 5), care se referă la: 


(a) 
(b) 
(c) 
(d) 


originile terminologiei moderne (1930-1960); 
structurarea domeniului (1960-1975); 
evoluţia explozivă (1975-1985); 

dezvoltarea expansivă (1985- prezent). 

Fiecare dintre aceste etape a venit cu trăsături bine determinate și formulate 
schematic (Cabre 1998: 6), într-o manieră clară şi explicită. Reluăm, pe 


scurt din opera citată, menţionând că sublinierile cu litere italice ne aparțin: 


(a) preocupările primei etape s-au concentrat asupra proiectării şi conturării 
metodelor pentru formarea sistematică a termenilor; 

(b) a doua etapă a consemnat efectuarea primilor paşi în standardizarea 
terminologiei la nivelul unei limbi; 

(c) evoluția explozivă a fost marcată de prolificitatea proiectelor de 
planificare lingvistică şi terminologizare; 

(d) dezvoltarea expansivă a terminologiei a fost influențată nu numai de 
gradul de tehnologizare şi de accesul tot mai facil la diversele instrumente 
ale noilor tehnologii ci și de apariţia industriilor limbii unde terminologia 
deţine o poziţie privilegiată. În plus, răspândirea computerelor personale 
a adus o schimbare majoră a modului și condiţiilor de prelucrare a datelor 


terminologice. 


Dacă perspectiva internațională asupra terminologiei cuprinde aceste 
aspecte cu rol major atât în evoluţia teoretică cât și în cea practică, 
perspectiva românească are propriile ei etape evolutive, caracteristici şi 
manifestări. De exemplu, demonstrarea existenței elementelor acestui tip 
de vocabular a constituit preocuparea centrală a primei etape în evoluţia 


terminologiei românești. 


2.4. Direcţii de interpretare a materialului terminologic 


Privirea concisă asupra literaturii terminologice conturată în cele ce 
urmează va avansa şi o serie dintre specificaţiile întâlnite în contribuțiile 
internaţionale. În vreme ce în școala românească se definește cu prudenţă 
ştiinţa cunoscută sub numele de terminologie, în şcoala occidentală 
abordările sunt uşor mai complicate. Alături de prezentări ale explorărilor 
din domeniul terminologiei se regăsesc și distincții între terminologia 


teoretică şi cea descriptivă sau între terminografie şi terminotică. Astfel, 

terminologia este un spațiu al cercetării interdisciplinare al cărui obiect de 
studiu îl formează „cuvintele specializate care apar în limbile naturale ce 
aparțin domeniilor specifice ale uzajului” (Cabre 1998: 5). 

Pe de altă parte, terminologia teoretică este acea disciplină lingvistică 
ale cărei principale obiective sunt: (a) studiul sistemelor noţionale care 
organizează diferitele domenii specializate ale cunoaşterii și (b) procesele 
prin care limbile își desemnează elementele componente (concepte sau 
noțiuni) prin intermediul numelor (Olejnik 1999: 13). 

Terminologia descriptivă sau terminografia „este activitatea ce 
constă în alcătuirea listelor de termeni și în selectarea informațiilor 
relevante cu scopul folosirii lor în diverse aplicații” (Olejnik 1999: 13). Prin 
natura sa, terminografia se bazează pe o strânsă interrelaţionare cu 
lexicografia şi cu practica traducerii şi a documentării, ale cărei rezultate 
sunt finalizate în dicționarele specializate. 

Terminotica, termen ce sugerează fuziunea dintre terminologie şi 
informatică sau tehnologia informației, „reuneşte toate aceste activităţi în 
care se impune recursul la noile tehnologii pentru a crea, manageria și 
exploata terminologiile” (Olejnik 1999: 13). În Școala Românească de 
Terminologie, terminotica este în faza de explorare experimentală. O 
privire asupra temelor de cercetare propuse în diverse proiecte naționale nu 
identifică nicio propunere având ca obiect cercetarea terminotică. 

Conform literaturii de specialitate (Olejnik 1999: 14), activitatea 


terminologică poate avea ca rezultat următoarea tipologie de produse: 


(a) Terminologiile, reprezentând cataloage de termeni care aparțin unui 
sector specific de activitate şi corespund unui sistem de noţiuni (cum ar 
fi, de exemplu, terminologia medicală); 

(b) Lexiconul sau inventarul unităţilor lexicale care conține informaţii de 
natură semantică, noțională, referențială, gramaticală sau fonetică; 

(c) Dicţionarul sau lista de cuvinte însoţite de elementele echivalente în una 
sau mai multe alte limbi, dar care nu oferă definiţii; 


(d) Nomenclatorul sau nomenclatura, care este un inventar de termeni ce 

(e) 


(£) 


reprezintă relaţiile noţionale dintre cuvinte cu o structură bine determinată 
respectând regulile de denumire specifice unui sistem; 

Tezaurul care este o sursă de documentare lingvistică bazată pe structura 
ierarhică a unuia sau a mai multor câmpuri ale cunoaşterii în care noțiunile 
sunt reprezentate atât de termeni din una sau mai multe limbi naturale cât 
şi de relaţii între noţiuni realizate prin semne convenţionale; 
Vocabularul este acel inventar care listează termenii dintr-un anumit 
domeniu şi descrie noţiunile desemnate de aceștia prin intermediul 


defințiilor şi al ilustraţiilor. 


Adăugăm aici alte trei tipuri de produse care şi-au câștigat un loc pe piaţa 


românească în ultimul sfert de veac: 


(8) 


(h) 


Glosarul este lucrarea cu caracter lexicografic având un conținut limitat 
de cuvinte (arhaice, regionalisme) „însoţite de explicaţia lor” (NDULR 
535); 

Enciclopedia, acel inventar care asigură o descriere completă a termenilor 
unui domeniu, cuprinzând nu numai informație terminologică ci şi note 
sau detalii etimologice, exemple în context, sinonime etc.; 
Companionul, termen adaptat brutal din titluri ale literaturii engleze de 
specialitate (a se vedea, de exemplu, lucrarea lui Thomas McArthur, The 
Oxford Companion to English Language din 1996 sau lucrarea lui Sir Paul 
Harvey, The Oxford Companion to English Literature din 1932), unde 
cuvântul „companion” (tovarăș, însoțitor) este folosit ca un sinonim 
pentru cuvântele „ghid”, „însoţitor” sau „îndrumar”. Îndrumarul purtând 
un asemenea titlu este structurat tot sub forma unui dicţionar, cu cuvintele 
rânduite în ordine alfabetică, dar cuprinzând o mai mare cantitate de 


informaţii decât dicționarele obişnuite. 


Deşi terminologiile reprezintă o clasă aparte de produse lexicale sub 


formă 


de cataloage, există şi lucrări care se identifică sub titlu de 


Terminologie ... (medicală, de exemplu). Cele mai multe dintre acestea sunt 


studii monografice de amplă anvergură, având o structură complexă care 


îmbină elemente teoretice, taxonimii şi elemente de terminografie. In 


vreme ce vocabularul se constituie, cel mai adesea ca apendice al diferitelor 


manuale şcolare sau cursuri universitare, tezaurul, ca produs al cunoașterii 

terminologice şi al artei terminologiei, nu se regăseşte în şcoala lingvistică 
românească. Ceva mai ofertantă este clasa dicționarelor, care cuprinde un 
foarte mare inventar de lucrări autohtone şi de traduceri, atât monolingve 


sau bilingve cât şi multilingve sau poliglote. 


2.5. Cercetări terminologice românești 


O scurtă cercetare a concretizării ofertei de produse terminologice asigurată 
de Şcoala Lingvistică Românească va duce la unele constatări oarecum 
stânjenitoare. Astfel, nu numai numărul lexicoanelor monolingve (Dănescu 
et alii 1985-1991, Meersmann et alii 2001) sau bilingve (Bibicescu et alii 
1970) ci şi cel al enciclopediilor (Atanasiu et alii 2015) şi al glosarelor 
(Hebedean 2012, Vasile şi Mincă 2002, Moise 2004) este relativ redus. 

Revenind la o afirmaţie anterioară, prezentarea problemelor legate de 
studiul terminologiei nu urmează firul cronologic al evenimentelor ci un 
traseu construit într-o manieră subiectivă şi par să fi apărut în jurul 
sfârşitului mileniului al II-lea. Un peisaj lingvistic cu reprezentări mai 
aproapiate de studiile zilelor noastre şi, implicit, mai ușor de acceptat de 
cercetătorii susținători ai axei deictice „eu, aici, acum”, include lucrarea de 
natură teoretică intitulată Elemente de terminologie (Ciobanu, 1998). 
Lucrări ca Lexic comun, lexic specializat (Bidu-Vrănceanu et alii 2000), 
Lexic ştiinţific interdisciplinar (Bidu-Vrănceanu et alii 2001), Introducere 
în terminologie (Pavel şi Rucăreanu 2001), Introducere în terminologie 
(Busuioc şi Cucu 2003), Lexicul specializat în mișcare de la dicționare la 
texte (Bidu-Vrănceanu 2007), sau Lingvistică și matematică. De la 
terminologia lexicală la terminologia discursivă. Termen, limbaj, discurs, 
interdisciplinaritate (Toma 2006), asigură un solid cadru teoretic aplicabil 
în analiza terminologică. Alături de aceste titluri se pot adăuga şi multe alte 
contribuţii în diverse periodice și/sau volume publicate în urma unor 
manifestări ştiinţifice românești (Ploae-Hanganu 1992, Sandiuc 2016a; 
2016b). 


Apariţia între 2010 şi 2012 a lucrării Terminologie și terminologii 

(Bidu-Vrănceanu, Cristina-Alice Toma şi Elena Muşeanu) a marcat un nou 
progres în dezvoltarea literaturii terminologice, care ajunge astfel să 
beneficieze de contribuții ce asigură baza teoretică a studiilor şi a unora 
dintre principiile aplicative utilizate în analizele terminologice. Partea 1 a 
volumului, numită Terminologie și terminologii. Stadiul cercetărilor, 
confirmă continuitatea studiilor din acest domeniu, oprindu-se asupra 
considerațiilor generale despre terminologie. Se regăsesc aici referiri la 
literatura internaţională care discută diverse tipuri de distincții, cum ar fi, 
de exemplu, cea dintre terminologie și terminologii, cea dintre lexicul 
comun şi lexicul specializat sau cea dintre terminologie externă ori 
socioterminologie și terminologia internă. Definiția dată terminologiei aici 
este concisă, desemnând „disciplina care se ocupă de comunicarea 
specializată, realizată fără echivoc într-un anumit domeniu ştiinţific, tehnic, 
profesional” (Bidu-Vrănceanu 2010: 13). Interpretată prin această prismă, 
terminologia apare ca un domeniu ştiinţific aparținând specialiştilor non- 
lingviști, fiind mai cunoscută ca terminologie internă, bazată pe orientarea 
normativ-onomasiologică. Atunci când studiile terminologice explorează 
metode şi căi de descriere a termenilor, tipologii și principii taxonomice şi 
se disting prin orientarea descriptiv-semasiologică, acelaşi domeniu 
ştiinţific se foloseşte de lingvistică şi instrumentele ei susținând ceea ce se 
recunoaşte drept socioterminologie sau terminologie externă (Bidu- 
Vrănceanu 2010: 15). 

Alături de monografii, o clasă distinctă de studii cu reprezentare la 
nivelul studiului terminologic o constituie tezele de doctorat realizate în 
câteva universități din România şi din Republica Moldova. Astfel, am 
înregistrat atât teze de doctorat, monografii şi studii ample cât şi studii sau 
lucrări de mici dimensiuni care investighează diverse aspecte de natură 


lingvistică ale următoarelor terminologii: 


(a) terminologia filozofică (Oprea 1996); 
(b) terminologia magică populară românească (Bălteanu 2000); 


(c) terminologia botanică (Vlădescu 2018); 

(d) terminologia economică (Opriţ-Maftei 2013, 2016, 2017, 2018a, 2018b); 
(e) terminologia mass-mediei (Joița 2017); 

(f) terminologia matematică (Toma 2006, Rizea 2009); 

(g) terminologia textilă (Pitiriciu 2015); 

(h) terminologia cromatică (Pitiriciu 2009, 2010a, 2010b, 2011); 
(1) terminologia juridică (Cazan 2009); 

(]) terminologie gramaticală românească (Briceag 2015); 

(k) terminologia gimnasticii artistice (Burlacu 2015); 

(|) terminologia meteorologică (Florescu 2015, Grigore 2016); 
(m) terminologia dreptului comunitar (Hometkovski 2012); 

(n) terminologia activităţilor fizice şi sportive (Firică et alii 2002); 
(0) terminologia militară (Butuc 2011); 

(p) terminologia muzicii (Flaişer 1997); 


(q) terminologia informatică (Trif 2006). 


Contribuţii consistente în domeniul terminologiei se regăsesc atât în 
manuale (Pitar 2018) cât şi într-un mare număr de studii şi articole. Un 
studiu de profil (Ursu 2003: 4) menţionează un total de „30 de volume de 
terminologie, 231 de articole şi 272 de dicționare și glosare de specialitate”. 
De departe cele mai multe dintre lucrări examinează limbajul medical 
(Melnic 2002, Flaişer 2001, Popovici et alii 2007, Butiurcă 2009, Lupu, 
Chiriac şi Mincu 2008, Forăscu 2011, Mincu 2012; 2015; 2016). 

Un loc important deţine terminologia comparată care se ocupă cu 
investigarea zonei de interferență dintre română şi o limbă străină (cum ar 
fi, de exemplu, engleza sau franceza). Deşi astfel de analize s-au efectuat şi 
în anii care au precedat momentul 1989 (Trofin 1967, Pârlog 1971; 1983, 
Constantinescu 1972; 1973), interesul pentru studiul comparativ al 
terminologiilor a continuat și după anul 1990. Înlăturarea barierelor 
un puternic efect asupra terminologiei româneşti și au creat posibilitatea 
efectuării de studii estimative ale impactului terminologiilor străine asupra 
limbii române (Ciumacenco 2017, Stoichiţoiu-Ichim 2003, Trif 2006). 

ȘI 


2.6. Terminologie nautică 


şi terminologie navală: note introductive 


3 


Studiile terminologice mai recente fac referiri la limbaje profesionale 
folosind termeni care nu apar în ediţiile dicționarelor explicative sau 
etimologice ale limbii române şi care, de cele mai multe ori, au fost create 
după modelele limbii engleze. Astfel se vorbește nu numai despre 
„romgleză” ci şi despre „computereză”, „afacereză”, „medicaleză” sau 
„bancheză”. Aplicând modelul, propunem termenul „navaleză” pentru a fi 
întrebuințat cu referire la limbajul câmpurilor profesionale legate de 
proiectarea și construirea de ambarcațiuni. Desigur „navaleza” este numele 
unui idiolect sau al unui limbaj profesional, folosit ca sinonim pentru 
„terminologia navală”, deşi stricto sensu, aceasta este doar o componentă 
subsumată conceptului general de limbaj profesional al domeniului naval. 

„Naval/ă”, cuvântul cheie al abordării noastre, face parte dintr-o 
familie lexicală restrânsă şi are câteva sensuri clar precizate în cele două 
ediții ale DEX-ului, cel mai des citat dintre dicționarele explicative ale 


limbii române. Astfel, cuvântul „navă”5 


„ se regăseşte în aproximativ 
treizeci de definiţii. Evoluat din cuvântul latinesc „navis”, acesta este 
termenul cel mai utilizat pentru a denumi „orice vehicul care pluteşte şi care 
se deplasează pe (și sub) apă; vas” (NDULR 870). Nu numai dicționarele 
explicative ale limbii române ci și cele specializate includ doi termeni uşor 
de confundat, respectiv „naval” şi „nautic”. Cuvântul „naval” se referă la o 


însușire şi se folosește pentru a desemna ceea ce 


„1. ţine de nave sau de navigaţie, referitor la nave sau la navigaţie; care 
se face cu nave (şantier naval; transport naval); 2. referitor la marina de 
război: lupta navală de la Ceșma-Liman” 

(NDULR 870). 


In timp ce definiția dată cuvântului „nautic” este relativ ambiguă, 


exemplele sunt clare şi asigură distincția necesară: 


5 www.dexonline, accesat la 30.08.2018. 

„|. ţine de navigație, referitor la navigația pe apă: această știință 

geografică şi nautică a fost dezvoltată în taină; 2. care se practică pe 

apă: când vă vor da răgaz variile sporturi nautice ” 

(NDULR 870). 

Termenul „nautică” este sinonimul sintagmei „conducerea navigaţiei” 
(Bejan et alii 2006: 345). Familia lexicală a acestui cuvânt mai include 
exemple precum: (a) verbul a naviga, (b) adjectivele navigabil şi navigant, 
(€) substantivul concret navigator şi (d) substantivele abstracte navigare şi 
navigabilitate. Fără a fi înregistraţi în lucrări lexicografice sau în studii de 
lexicologie, mai circulă în exprimarea orală şi termenii navalistică şi 
navalism, cărora le alăturăm navaleza, pe care l-am întrebuințat deja pentru 
a denumi limbajul domeniului naval. Anexa 1 prezintă toţi membrii familiei 
extinse. 

Pe parcursul lucrării vom folosi frecvent sintagma „terminologie 
navală” pentru a ne referi la ansamblul alcătuit din toate cuvintele utilizate 
în vocabularul folosit de profesionişti din lumea proiectării şi construcției 
navelor sau a ambarcaţiunilor care se deplasează pe sau sub apă. 

Lucrarea noastră se subscrie ştiinţei „terminologie” însă perspectiva sa 
este diferită faţă de peisajul general al analizelor terminologice. În cadrul 
acestui tip de cercetare se descriu aspecte teoretice (Cabre 1991; 1998; 
2000; 2009, Rey 1995, Bidu-Vrănceanu 2010; 2012) cum ar fi, de exemplu, 
existența, unitatea și autonomia terminologiei, ca disciplină şi ca știință 
aplicată, ambele bazate pe diferențierea teoretică dintre cunoaștere şi limbaj 
sau opoziţia concept - termen (Sager 1990: 24). De asemenea, se stabilesc 
distincțiile: (a) lexiconul unei limbi vs terminologie, (b) terminologie 
teoretică versus terminologie aplicată, (€) terminologie vs lexicografie sau 
(d) terminografie şi terminologii. Un alt aspect teoretic de interes pentru 
studiul de față îl reprezintă creativitatea terminologică (Pavel şi Nolet 2001) 
sau fenomenele care stau la baza vocabularului specializat, a interpretării 
datelor şi a rezultatelor şi, finalmente, emiterea unor concluzii formate şi 


formulate de pe poziția cercetătorului terminolog (Călăraşu 2005, Florescu 

2011, Cirimbu 2013). 

În această lucrare, cuvântul „terminologie” va fi folosit cu referire la 
„ansamblul termenilor de specialitate folosiți într-o disciplină, într-o ştiinţă, 
într-o ramură de activitate” (NDULR 1495). Cu un sens restrâns, implicat 
de sintagma „terminologie navală”, adăugăm vocabulei „terminologie” noi 
valori semantice, provenind din aria activităţilor desfăşurate în domeniul 
maritim, reprezentate în Figura 2.1. Cum setea de cunoaștere, simţul 
aventurii şi dorința de a răspunde chemării necunoscutului, dar şi interesul 
pentru cucerirea mărilor şi oceanelor lumii sunt mult mai puternice decât 
studiul privind statica navei sau teoria valului şi decât debitarea, sudarea, 
armarea sau saturarea navei, tot la fel de multe sunt şi abordările despre 
navigaţie şi viaţa pe mare (Tudoran 1961, Bacalbaşa 1997). Pe de altă parte, 
atracția pentru lucrul la planşetă, proiectând cu pasiune şi dăruire de sine o 
ambarcațiune cum nu s-a mai făcut sau transformarea îndelungată şi 
anevoioasă a desenului într-un produs finit au făcut mai puţine cuceriri. La 
fel de puţine ca şi studiile terminologice despre aceste două domenii. 

În urma acestor constatări, ne-am propus o cercetare pe termen lung a 
terminologiei navale, dezvoltată prin susținerea unor comunicări în cadrul 
diverselor manifestări ştiinţifice (Popescu 2001; 2016) sau prin publicarea 
unor articole şi studii descriptive (Popescu 2006), comparative (Maftei și 
Popescu 2005) sau translatologice (Popescu 2007). Dacă în cazul tuturor 
celorlalte studii există o justificare clară a motivării lor, întrebarea „La ce 
ar fi util un studiu traductologic în analizarea şi descrierea unei terminologii 
navale naționale?” ar putea limpezi lucrurile. Răspunsul justificativ ar fi la 
fel de simplu ca și întrebarea: studiul translatologic argumentează și susține 
introducerea unor termeni și sintagme noi în vocabularul specializat al unei 
limbi, justificând progresul în îmbogățirea lexiconului acesteia. 

Așa cum am afirmat deja, scopul fundamental al acestui volum este 
acela de a realiza o cronică a limbajului naval deoarece nu s-au consemnat 
până acum niciun fel de preocupări privind înregistrarea și păstrarea acestui 
inestimabil patrimoniu lingvistic românesc. Efervescenţa vieţii navale de 


după 1966 şi, mai ales, dintre anii 1973 şi 1989, intră într-un lung proces 

de atenuare după evenimentele istorice din decembrie 1989. Încet dar sigur, 
domeniul cercetării şi al construcţiilor navale devine tot mai spoliat şi 
marginalizat, mai întâi de unele instituţii (a se vedea, asimilarea societății 
de clasificare Registrul Naval Român“ de către Autoritatea Navală Română, 
prilej cu care a dispărut, de exemplu, colecția publicației Buletinul Tehnic), 
apoi de valorile și tradițiile care l-au întreținut peste secole. 

Din condiţiile socio-economice, istorice, culturale şi de documentare 
ale sfârșitului de mileniu nu transpare niciun fel de orizont pentru navaleza 
română; de aici şi preocuparea de a consemna aspectele ei lingvistice şi 
terminologice. 

Studiul nostru monografic nu va acoperi toate detaliile terminologiei 
navale pentru că nu-şi propune un astfel de demers, dar, în mod cert, va 
atrage atenția asupra posibilităților de aprofundare a acestui nou orizont de 
cercetare ştiinţifică bazată pe dovezi. Într-o societate bazată pe cunoaștere 
nu ne putem limita doar la evenimentele petrecute sub ochii noştri. Pentru 
o mai bună înţelegere a prezentului este nevoie de fundamentul istoric. Aşa 
explicăm includerea arhaismelor, a termenilor învechiţi şi trimiterile la 
fapte ale istoriei mai îndepărtate de epoca noastră, precum cele medievale, 


ŞI, relativ apropiate, precum cele ale anilor „puterii populare”. 


2.7. Terminologia navală — precizări şi delimitări 


Aşa cum am mai demonstrat (Popescu 2016), sintagma „terminologie 
navală” este cuprinzătoare din punctul de vedere al înțelesului, deoarece se 
referă la un ansamblu de discipline care descriu domeniul teoretic al 
arhitecturii navale, domeniul ingineriei aplicate în știința și arta construirii 
de ambarcațiuni precum şi ramura de activități umane prin care se 
exploatează toate tipurile de ambarcațiuni. Cum reiese din Figura 2.1, 


fiecare dintre cele trei mari domenii are zona sa de exclusivitate absolută, 


+ Pentru alte detalii, a se vedea DEM, p. 430. 

aflată în partea exterioară a fiecărui cerc, dar şi zone de intereferență a două 
domenii (ca, de exemplu, arhitectură şi construcţii navale) sau ale tuturor 
celor trei domenii (conform zonei aproximativ triunghiulare situate în 


centrul figurii şi având vârful în Jos). 


Construcţii 
navale 


Arhitectură 
navală 


Domeniul 
activităţilor 
maritime 


Figura 2.1. Domenii înrudite în terminologia navală 


Contrar sensului și consensului din întregul concentric al terminologiei 
navale, tradiţiile și istoria locului sunt mult mai strâns legate de practicarea 
meșteșugului de făurire a ambarcaţiunilor şi de arhitectura navală decât de 
activitățile marinărești. 

Cum exploatarea eficientă a ambarcațiunilor cuprinde, la rândul ei, un 
vocabular propriu vieţii, activităţii (comerciale sau militare) şi transportului 
pe calea apelor, studiul de faţă nu a luat în calcul unităţile mono- sau 

multilexicale din limbajul marinăresc. Şi nu se ocupă nici de aspecte ale 
contractării sau comercializării produselor care vin din industria navală 
(Bruce şi Garrard 1999), deşi vom regăsi şi în aceste contexte termenii de 
interes ai prezentei lucrări. Partea de terminologie navală care ne preocupă 
în cadrul acestui studiu se concentrează, pe de o parte, asupra aspectelor 
generale ale terminologiei proprii arhitecturii navale şi, pe de cealaltă parte, 


asupra lexiconului propriu construcțiilor navale. 


2.8. Concluzii 


Acest capitol a prezentat o parte din diversele accepţiuni ale cuvintelor 
cheie din domeniul terminologiei și al terminologiilor, urmărind unele 
dintre cele mai importante probleme teoretice şi practice ale acestor două 
realităţi. Dezvoltând tot mai multe înţelesuri, terminologia începutului de 
mileniu sugerează și, în același timp, propune mai multe orizonturi de 
cercetare. Subsumată lingvisticii ca ramură bine conturată, conceptul şi 
domeniul terminologiei au apărut în școala românească de profil la sfârșitul 
secolului al XIX-lea. 

În stabilirea primelor manifestări ale acestei ştiinţe, cercetările 
occidentale fac trimitere la secolul al XVIII-lea, când implicarea venea din 
partea chimiştilor şi a pasionaţilor cercetători ai ştiinţelor naturale. 
Contribuțiile secolului al XIX-lea au continuat să vină tot din partea 
oamenilor de știință, iar cele ale secolului al XX-lea, din partea inginerilor 
şi a tehnicienilor, filologii arătând interes profesional abia după anul 1950. 

În lingvistica românească a începutului de mileniu, terminologia 


cunoaște un progres semnificativ, materializat prin: 


(a) derularea unor mari proiecte de cercetare (care deși sunt puţine ca număr, 
acestea arată totuși interes față de sfera de studii în cauză; a se vedea 
proiectul Program IDEI  PN-IIID-PCE-2011-3-0656 Terminologia 
românească meteorologică (ştiinţific vs popular) a stărilor atmosferice. 
Studiu lingvistic, finanţat CNCSIS și derulat între anii 2011 şi 2015 în 

cadrul Departamentului de Lexicologie și lexicografie din Institutul de 
Filologie Română „A. Philippide” al Academiei Române, Filiala Iaşi); 

(b) crearea unor centre sau departamente de cercetări terminologice în cadrul 
centrelor de cercetări lingvistice (ca, de exemplu, TAC, Laboratorul de 
Traducere, Terminologie și Analiză de Corpus din cadrul Facultăţii de 
Litere de la Universitatea din Craiova); 

(c) lansarea unor periodice academice (ca, de exemplu, revista Studii şi 
cercetări de onomastică şi lexicologie, cu zece numere publicate între anii 
2008 şi 2012); 

(d) organizarea unor manifestări ştiinţifice academice inter/naționale 
(Conferinţa „Resurse lingvistice și instrumente pentru prelucrarea limbii 
române”, Ediţia a IX-a, Castelul Sturdza, Miclăuşeni, Iaşi, 16-17 iulie 
2013, Simpozionul internaţional anual al Catedrei de Limba Română a 
Universităţii din București, 17 mai 2012, precum și cele patru ediții 
bienale ale Conferinţei Internaţionale de Onomastică. Numele și Numirea 
(ICONN) desfășurate între anii 2011 şi 2017); 

(e) elaborarea şi susținerea publică a numeroase teze de doctorat; 

(f) publicarea unor monografii bazate pe teze de doctorat, studii şi articole 


care îmbogăţesc sistematic literatura terminologică existentă. 


Toate dovezile la care s-au făcut referiri pe parcursul acestui capitol 
demonstrează că tradiția cercetărilor terminologice s-a consolidat pe 
parcursul dezvoltării culturii, ştiinţelor teoretice şi aplicate. Această tradiție 
este în continuare deschisă şi acelor domenii care, probabil, din 
necunoaştere, au fost neglijate în cel mai regretabil mod. Căci dacă nu din 
necunoaștere atunci din ce alt motiv s-a exclus terminologia construcțiilor 
navale din Lexiconul tehnic român (2011)? Această operă monumentală în 
opt volume, ajunsă deja la a treia sa ediţie, după prima, apărută între anii 
1949 şi 1955 şi a doua, între anii 1957 şi 1968, pare să aibă în obiectiv doar 
descrierea termenilor aparţinând domeniului cuprinzător al construcțiilor şi 
celui particular al construcțiilor metalice. Acceptând gradul de generalitate 
al indicativului „construcții” din lista abrevierilor respectivului Lexicon, am 


urmărit unii termeni specifici construcțiilor navale și am constatat totala 

ignorare a acestui domeniu. 

Asumarea compilării unui lexicon tehnic al românilor fără o prealabilă 
cunoaştere cuprinzătoare, complexă şi riguros stratificată a realizărilor 
tehnicii propriei națiuni şi omiterea unor domenii de veche tradiţie, cum ar 
fi, de exemplu, construcţiile rutiere, sau mai recente, precum construcțiile 
hidrotehnice, funciare sau navale, este absolut regretabilă. Este de subliniat, 
în acelaşi timp, faptul că orice lucrare își prezintă, prin conţinutul său, 
propria carte de vizită, oglindind modul în care a fost conceput şi realizat 
proiectul propus. Asemenea lipsuri, precum cele menţionate mai sus, 
diminuează nu numai efortul depus de toți membrii echipei de lucru ci şi 
valoarea şcolii ştiinţifice care a patronat reactualizarea acestui produs 
terminografic lansat în arena științifică națională, precum şi calitatea 
acestuia. 

Pentru comparație, am putea aduce în prim plan lucrarea lui Radu 
Țiţeica şi a colaboratorilor săi, Dicţionar de termeni tehnici (1972: iii), care 
cuprinde, în secţiunea Abreviaţii şi domeniul construcţiilor navale. În plus, 
am putea sublinia și faptul că acest dicționar a fost publicat în intervalul 


dintre publicarea ediţiei a doua şi realizarea celei de-a treia. 

Capitolul 3. 


Navalistica locală: o cronologie cu pete 
albe 


3.1. Consideraţii generale 


Acest capitol are ca obiectiv determinarea statutului terminologiei navale 
ca limbaj profesional de utilitate locală sau națională. Cercetarea 
literaturii cu caracter istoric, întreprinsă cu scopul de a descoperi cât mai 
multe informaţii, date, imagini și dovezi arheologice privind navalistica 
română, a scos la iveală detalii foarte interesante. 

Astfel, afirmaţii de mare importanță, făcute în anii puterii populare, 
au adus regretabile prejudicii de imagine Șantierului Naval din Galaţi. 
Publicaţiile apărute după anul 1989 au inclus unele informaţii care au fost 
fie necunoscute, omise sau ignorate de-a lungul anilor, fie ştiute dar 
intenționat „aruncate la lada de gunoi a istoriei” din motive care depăşesc 
preocupările şi cadrul nostru de cercetare. Datele extrase cu atenție şi 
respect față de adevărul istoric vor fi sintetizate în tabele cronologice 
menite a contura un parcurs cât mai fidel al episoadelor istorice. 

În continuare, vor fi avansate câteva idei regăsite în literatura care se 
referă la rolul orașului Galaţi în diferite perioade ale indelungatei sale 
istorii. După stabilirea câtorva repere economice şi ocupaţionale legate de 
viața de zi cu zi a locuitorilor orașului Galaţi, vom avansa o cronologie a 
referirilor, observațiilor, notelor şi consemnărilor extrase din diverse 


documente privind construcția de nave. Am putut constata utilizarea 

sintagmei „şantier naval”, cu mult înainte de anul 1893, reper acceptat, cu 
mult prea multă îngăduință nejustificată, de o serie de autori. Tabelele din 
cea de-a doua jumătate a capitolului vor include cele mai importante 
momente din cronologia navalisticii locale, grupate în funcție de regimul 
de guvernare al ţării. 

În ciuda evidenţelor repetate privind data naşterii șantierului naval, 
cel mai important fapt istoric care trebuie reconsiderat este anul 1893, 
anul O sau momentul de început. Când, în scrierile lor, călători străini din 
secolul al XVIII-lea, vizitând aceste locuri, constată că pe malul Dunării, 
la Galaţi, există nave în proces de elaborare, și lucrul acesta devine 
cunoscut prin intermediul operei lor, atunci considerăm că și începuturile 
istoriei şantierului naval trebuie rescrise, mai presus de orice, în spiritul 
recunoașterii adevărului. Fie că în preluarea formulărilor consacrate deja 
se va adăuga o inserție de tipul „prima atestare documentară”, fie că se va 
face orice altă mențiune, gestul acesta ar însemna un prim pas în 


restaurarea adevărului istoric. 


3.2. Incercare de cronologizare 


Realizarea unui tabel cronologic cuprinzător al vieții şi tradițiilor navale, 
chiar și numai locale, este o misiune aproape imposibil de realizat. 
Convingerea aceasta se bazează, în primul rând, pe faptul că românii 
nu posedă nicio tradiţie, metodologie sau tehnică privind retrocultura; mai 
direct spus, la noi nu există preocupare pentru crearea şi păstrarea 
„culturii” firmei şi, implicit, pentru păstrarea moștenirii profesionale. În 
vreme ce şantierele navale din lumea occidentală dețin tot istoricul datelor 
de proiectare, construcție, exploatare şi al reparațiilor efectuate la bordul 
oricărei ambarcaţiuni, românii nu au o asemenea bază de date. Am extras 
însă, din diversele surse pe care ne-am bazat pe parcursul cercetărilor şi al 
elaborării acestui volum, precizări care contribuie atât la conturarea unei 
cronologii a rolului orașului Galaţi în dezvoltarea vieţii comerciale cât şi a 


tradiției navale existente aici de-a lungul secolelor. 

3.2.1. Oraşul Galaţi: fragmente de istorie 


Puţine cronici fac referiri la istoria timpurie a orașului Galaţi. Conform 
unor afirmaţii neprobate științific, orașul acesta este așezat pe locul unde 
cu mult înaintea erei noastre pe aceste meleaguri erau staționate grupări 
celtice. După unele păreri, denumirea se pare că își are originea în numele 
unui sat de pescari, satul lui Gălaț, ce ar fi existat în acest ţinut. După alți 


autori, numele orașului pare a fi de origine 


„galică, ceea ce ar da oraşului o vechime de la 350-330 ani î.Hr. O altă 
variantă este cea legată de trimiterea aici de către împăratul Constantin 
cel Mare a unui vicar cu numele de Cocceius Galatus” 

(DEM 222). 


Există şi alte teorii cu sau fără suport ştiinţific privind toponimul „Galaţi” 
dar, indiferent de etimologie, ceea ce se cunoaşte foarte bine este faptul că 
orașul şi-a legat destinul mai mult de apă decât de orice alte daruri ale 
naturii. 

Atât izvoarele istorice cât și lucrările din istoriografia construcțiilor 


navale precizează, printre altele, că: 


„zona localității Galaţi de azi a fost locuită încă înainte de secolele IV-— 
III î. Hr. Principala activitate a acestora era pescuitul, Galaţi situându- 
se în vecinătatea Dunării, Siretului și Prutului, dar şi a unor întinse 
suprafeţe de ape staționare: lacul Brateș, bălțile Crapina, Mălina, Jijilia 
şi altele. Pentru a se deplasa pe apă pentru a prinde peştele, localnicii 
construiau bărci din lemn. Deşi s-au găsit puține dovezi de continuitate 
a locuirii, se poate presupune logic că această continuitate a existat şi 
în aşezarea rurală de la Galaţi, formată în jurul vadului de la Dunăre, 
pe unde se trecea în Dobrogea, s-a transformat în târg ” 

(CCN 6: 54). 


Dovezile arheologice şi relatările care vorbesc despre târgul Galaţi atestă 

înființarea acestuia la începutul secolului al XV-lea. Astfel, se precizează 


= 


ca: 


„În anul 1416, reprezentanţii târgului Galaţi fac parte din delegaţia 
Moldovei care a participat la Conciliul Religios de la Constanţa (azi în 
Germania). La data înființării târgului principala activitate o reprezenta 
prinderea peştelui şi comercializarea lui, în care scop localnicii 
construiau în atelierele proprii, ambarcaţiuni de diferite mărimi” 

(CCN 6: 54). 


Secolul al XV-lea a fost martorul dezvoltării târgului, ca urmare a unor 
circumstanțe devastatoare precum incendierea portului Brăila, în 1470 şi 
cucerirea cetăților Chilia și Cetatea Albă de către turci, în 1484. 


Bogata activitate a negustorilor din Galaţi 


„a dus la o dezvoltare a activităţii de construcţii navale [...] se 
înființează multe şantiere în amonte şi aval de schela (portul) Galaţi, 
care încep să construiască corăbii din ce în ce mai mari, atât pentru 
navigația fluvială cât și maritimă. Printre acestea, în prima jumătate a 
secolului al XVIII-lea, a luat amploare un şantier naval care executa 


corăbii din lemn.” 
(CCN 6: 54). 


Proprietate domnească administrată de pârcălabul Galaţiului (rang 
echivalat astăzi cu funcția de prefect), şantierul acelor vremuri beneficia 
de o conducere tehnică asigurată de un arhitect şef asistat de un meșter șef 
(CCN 6: 54) şi executa vase militare predate turcilor ca urmare a 
obligaţiilor impuse de aceştia!. 

Asemenea multor aşezări românești, oraşul Galați a avut nu numai 


ani de glorioasă înflorire, dezvoltare susținută şi mare progres ci și lungi 


! Pentru alte detalii, a se vedea lucrarea „Şantierul Naval DAMEN Galaţi. Scurt istoric” 
din volumul Caietele Colocviilor Constructorilor de Nave, nr. 6, noiembrie 2014- 
decembrie 2015, pp. 54-60. 

ani de confruntări cu distrugeri de tot felul, cu incendii, pârjoliri, devastări 
şi distrugeri rămase în urma vremelnicilor cuceritori. Cu toate acestea, 
niciodată locuitorii acestui oraş nu au renunțat la cetatea lor şi au 
reconstruit-o din nou şi din nou, fără a se teme că istoria s-ar putea repeta. 
Datele cu caracter istoriografic, prezentate în cele ce urmează, se justifică 
prin dorința conturării unui cadru cultural, economic și social menit a 
susține că a existat un loc destinat construcţiilor navale pe aceste 
meleaguri cu mult mai înainte decât îndeobşte sărbătoritul an 1893. 

Numeroase lucrări cu un grad mai mic sau mai mare de istoricitate 
discută despre familiarizarea vechilor locuitori ai pământurilor dintre 
Marea Neagră, Nistru, Prut, Siret şi Mureş cu ambarcaţiuni având forme, 
dimensiuni şi întrebuințări dintre cele mai variate și fac referiri la zone 
mai îndepărtate ale istoriei, cum ar fi epoca greacă sau cea romană. A 
menționa doar existența construcțiilor antice de la malul mării este de 
ajuns pentru a puncta cunoaşterea de către localnici a mijloacelor de 
transport pe calea apei. 

Întoarcerea noastră concretă în timp se opreşte la anii de sfârşit ai 
secolului al XV-lea. Acest punct de reper este stabilit ca urmare a 
precizărilor justificative cuprinse în literatura de specialitate, unde se 
subliniză că „procesul de transformare a Mării Negre într-un lac turcesc” 
s-a încheiat curând după cucerirea localităților Cetatea Albe (Monocastro) 
şi Chilia (Licostomo) de către Baiazid în 1484 (Popescu et alii 1990: 55). 


Odată cu definitivarea acestei noi realități zonale, se constată că: 


„respiraţia economică a ţării va fi făcută prin Galaţi deoarece mai toate 
drumurile duceau spre Brăila și Galați. 

De la Sibiu, drumul Oltului ducea la Giurgiu şi, de aici, către Brăila și 
Galaţi. De la Brașov — pe la Bran și Cîmpulung — alt drum ducea la 
Buzău, până la Siret, unde se întâlnea cu drumul moldovenesc ce 
pornea de la Lemberg, trecând prin Cernăuţi şi Suceava, de unde 
cobora pe valea renumitului râu, către Brăila şi Galați. 


Spre răsărit, drumul Levantului la Caffa genoveză pleca de la Suceava 

către lași, de unde o ramură se îndrepta spre sud, ajunge la Galaţi şi, 
trecând Prutul mergea la Chilia şi Cetatea Albă (cheia şi poarta a toată 
Tara Moldovei). Aceste 'drumuri comerciale româneşti', 'drumuri de 
circulație internațională! aduceau putere şi autonomie economică 
Moldovei, de aceea orașul Galaţi poate fi considerat drept o cetate a lui 
Ştefan cel Mare” 

(Popescu et alii 1990: 55). 


Spre deosebire de multe alte aşezări, care sunt şi în prezent cetăți 


ştefaniene, această metaforică „cetate” a avut un alt parcurs. Astfel, 


„din mica aşezare pescărească, Galaţiul devine un oraş cu o puternică 
viață comercială şi trafic naval, aceasta datorându-se, în primul rând, 
atât negustorilor fugiți din Chilia şi Cetatea Albă cât şi a „lucrătorilor 
de năvi”, care pun bazele unui șantier de construcţii navale” 

(Popescu et alii 1990: 56). 


Sunt consemnate și precizări ale unor călători străini care au vizitat mai 
multe locuri din estul şi sud-estul țării, printre care şi contele francez 


d'Antraigues. În notele sale de călătorie acesta scrie, printre altele: 


„Am mers de-a lungul fluviului spre Galaţi, singurul port al Moldovei. 
Galaţiul este un oraş mare, construit pe o colină la marginea Dunării. 
Casele sunt destul de depărtate unele de altele. În ultimul război ruso- 
turc, din 1768-1774, încheiat cu pacea de la Kuciuc-Kainargi (10-21 
iulie 1774), el a fost aproape cu totul incendiat şi apoi reclădit. Portul 
este destul de frecventat; aici se construiesc vase care coboară pe mare, 
spre Constantinopol. În momentul când am trecut noi prin port, erau 
două corăbii destul de mari pe şantier (1.06.1779)? 


(d'Antraigues apud Popescu et alii 1990: 57). 


Aflăm aşadar, din menţiunea în treacăt a contelui d'Antraigues „că erau 


două corăbii pe şantier la data de 01.06.1779”. Este mai mult decât 

evident că şantierul naval, chiar dacă nu purta această denumire specifică, 
exista în Galaţi cu mai mult de un secol înainte de anul 1893, an acceptat 
ca an de naştere al Șantierului Naval din Galaţi (Maftei, Șuşnea, Mircea şi 
Mihâly 1973). Atât literatura documentară cât şi cea memorialistică? 


includ şi alte dovezi care vorbesc despre șantierul gălăţean. Astfel, 


„Charles Claudel de Peyssonel (1727-1790), consul al Franţei pe lângă 
hanul tătarilor din Crimeea, a dedicat comerțului desfăşurat în regiunea 
Mării Negre o lucrare în care a făcut referiri la activitatea de trafic 
maritim portuar, precum şi a șantierelor navale de la Dunărea de Jos. 
Despre Galaţi, Peyssonel ne informează că funcționau mai multe 
şantiere unde se construiau foarte ieftin nave comerciale de diferite 
tonaje pentru navigația pe Marea Neagră și pe Dunăre.” 

(Ciorbea şi Atanasiu 1995: 28). 


De asemenea, în anul 1768, negustorul vienez Nikolaus Ernst Kleemann 
(1736-cc. 1801) observase în portul Galaţi „vase mari cu trei catarge, care 
de cele mai multe ori erau încărcate cu grâne pentru Constantinopol” 
(Luca 2009: 234). După un sfert de secol, în cronicile vremurilor, apar din 


nou referiri la oraş. Intr-o astfel de cronică se subliniază că: 


„Galaţiul, care în urma războiului ruso-turc (1806-1812) suferise multe 
devastări, se reface şi devine poarta comercială a Țărilor Române 
pentru Dunăre şi Marea Neagră. Atât Galaţiul cât și Brăila devin după 
1806, 'porturi de importanţă naţională, aici se dezvoltă şi construcția de 
nave; stejarul de Fălciu era foarte apreciat pentru rezistența lui la 
acțiunile cariilor'. Negustorii autohtoni, cu toată concurenţa austriacă, 
au un rol din ce în ce mai puternic în treburile politice ale statului. [...] 

(Popescu et alii 1990; 88). 


In unele comentarii asupra obiceiului practicat în multe regiuni ale 


2 Pentru alţi autori, a se vedea Luca (2009: 234-5) 

lumii privind transportul de lemn pe apă autorii fac referiri la faptul că „în 
Moldova, pe râurile Bistriţa şi Siret erau aduşi buşteni musai 
construcțiilor de nave” (Popescu et alii 1990: 89). 


Descris într-o lucrare mai recentă, Galaţiul este 


„cel mai mare port fluvio-maritim situat pe malul stâng al Dunării între 
km 157 şi km 145,4 (Mm 78). Portul este împărțit în: sectoarele 
portului vechi pentru pasageri şi balast; bazinul docurilor (mărfuri 
generale şi cereale); bazinul mărfurilor lemnoase; danele pentru 
produsele metalurgice. Aceste sectoare au în total 53 de dane” 

(DEM 222). 


Relatările din citatele de mai sus atestă continuitatea și rolul oraşului de-a 
lungul istoriei. Chiar dacă în mai multe rânduri orașul a fost trecut prin 
foc şi sabie”, semnele unor astfel de încercări nu se mai văd acum. Au 
rămas doar câteva fragmente de ziduri enigmatice, o poartă otomană, 
aşezată undeva în inima oraşului de acum şi foarte puţine alte semne ale 


poveştilor de viaţă neîntreruptă trăită aici, pe malul Dunării, la Galaţi. 


3.2.2. Şantierul Naval Galaţi — o foarte scurtă istorie cu adnotări 


Literatura de specialitate are o colecție relativ modestă de note, observaţii 
şi consemnări privind la cronologia vieţii navale de la Galaţi. Pauperitatea 
documentelor şi a dovezilor, pe de o parte şi inaccesibilitatea lor, pe de 
cealaltă parte, au permis și strecurarea unor inadvertenţe în consemnările, 
cronologiile şi datele de impact referitoare la evoluţia istoriei navale 


locale. 


3 Conform DEM 222: 
(a) în 1621, tătarii au incendiat oraşul şi au omorât mulți locuitori; 
(b) în 1695 a fost din nou incendiat, de astădată de contele Rakoczi în alianță cu 
Radu Mihnea al III-lea; 
(c) în 1711, turcii şi tătarii au jefuit Galaţiul profanând bisericile şi mormintele. 
(d) În 1789 orașul a fost incendiat de oștenii armateir ruse, condusă de marșalul 
Mikhail Fedotovich Kamensky (Luca 2009: 239). 

Adunând referirile descoperite pe parcursul cercetării, am obţinut o 
imagine de ansamblu incompletă, presărată nu numai cu suprapuneri care, 
la prima vedere, par contradictorii, ci şi cu unele pete albe. 

În pofida numeroaselor pete albe ale cronologiei realizate, am 
conturat mai multe etape în dezvoltarea activităților de construcții în 
cadrul şantierului naval local. 

Dintre etapele descrise mai jos, majoritatea au fost consemnate în 
istoriile scrise până acum, iar o mică parte reprezintă strict contribuția 
mea şi, deşi unele dintre etape nu au granițe temporale (foarte) bine 
stabilite, totalitatea lor reflectă concretizarea principiului continuității, 


Justificând: 


(a) perioada de început, care porneşte de la dovezi arheologice şi se bazează 
apoi pe dovezi concrete, mențiuni şi precizări (în documente, firmane, 
cronici sau opere literare) privind viaţa navală la Galați până la Unirea 
Principatelor Române; 

(b) perioada de dezvoltare a industriei navale în timpul domniei lui Al. |. 
Cuza şi în intervalul care a urmat după înlăturarea sa, care a beneficiat de 
existenţa, între anii 1870-1877, a unei pre-industrii navale locale; 

(€) construcţia navală locală dezvoltată între anii 1877 şi 1944; 

(d) industria navală locală în primii ani ai „puterii populare”: 1945-1965; 

(e) industria navală a anilor 1970-1980: schiţa unui „proiect de ţară” nerostit 
în astfel de termeni, dar a cărui înfăptuire a lăsat dovezi încă vizibile; 

(f) evoluţia postdecembrie 1989 a industriei navale locale, acceptată ca 


exponent emblematic al industriei navale naţionale. 


Întreaga cronologie avansată în paginile următoare se bazează pe date 
referitoare la tradiții, momente importante şi evenimente ale vieții navale 
menționate în diverse lucrări de circulaţie naţională (Toderașcu 1969; 
1970; 1972, Crăciunoiu 1983, Popescu et alii 1990), sau ale autorilor 
locali (Maftei et alii 1973, Kahu şi Dumitriu 1985, Păltănea 1994, Luca 
2009, Praisler 2012, Lăcătuş et alii 2018). 

Tabelul 3.1. Navalismul românesc din secolele al XVI-lea şi al XVII-lea 


Menţiuni în cronica vremurilor 


Secolul al XV-lea 


* | „În acea epocă [...] cetăţile de la Dunăre, porturi cu vechi tradiţii, deveniră 
curând şantiere navale” (Popescu et alii 1990: 45). 

„... memoria timpului menționează că vestitele pânzare ale lui Ştefan cel 
Mare erau construite la Galaţi” (Kahu și Dimitriu 1985: 4). 


Secolul al XVI-lea 


e | Un firman adresat lui Vodă Lăpușneanu | ...], vorbeşte de înarmarea 
caicelor aflate în schela* Galaţi, operațiune făcută de meșteri specializați 
care lucrau aici o parte dintre acestea (Păltănea 1994: 45). 


e |... înprimajumătate a secolului al XVI-lea construcţia de corăbii era 


destul de intensă” (Popescu et alii 1990: 60). 


** schela” - termen folosit în vechime pentru a denumi fie un „șantier 

naval”, fie „portul (dotat cu instalaţii specifice)” al unei aşezări, fie un 
i E 3 

„oraş port” 


Tabelul 3.2. Construcţii navale românești în secolul al XVIII-lea 


Menţiuni în cronica vremurilor 


Secolul al XVIII-lea 


e |... înprimajumătate a secolului, după semnarea tratatului din 16 iulie 
1718, de către Austria și Imperiul Otoman, negustorii din cele două imperii 
vor putea exercita liber comerţul pe Dunăre”. 


„La Galaţi se construiesc caiace, şeici, ceamuri şi alte tipuri de vase pentru 
Imperiul Otoman” (Popescu et alii 1990: 82). 


e |... înprimajumătate a secolului al XVIII-lea s-a dezvoltat un şantier naval 
care se găsea în apropierea portului şi avea: cală de montaj și lansare, 
ateliere de producţie, magazii de materiale, gater şi depozit de buşteni şi 
care construia corăbii de lemn” (Lăcătuş et alii 2018). 


e | „După semnarea tratatului de pace de la Adrianopol șantierul devine 
întreprindere particulară şi are posibilitatea să execute nave, atât pentru 
Principatele Române cât şi pentru negustorii turci, ruşi, greci ori cei din 
Sardinia. De-a lungul existenţei sale şantierul a livrat atât nave militare 
(fregate, canoniere, galioane, şeici, tombazuri) cât şi nave comerciale 
(caravele, caice)” (Lăcătuş et alii 2018). 

Tabelul 3.3. Despre navalistica locală a secolului al XVIII-lea 


An Menţiuni în cronicile vremurilor 

1737 | corăbierul Madaris din Galaţi comandă o corabie în atelierele de 
construcţii navale (PA, 32). 

1742 | „Şantierele Domnești” — denumire generalizantă pentru ceea ce se 
regăseşte, conform literaturii de specialitate (PA 32), în consemnările 
lui Peyssanel „mai multe şantiere, unde se construiesc, cu preţuri foarte 
MICI, vase comerciale, de orice tonaj, pentru navigație pe Marea Neagră 
şi Dunăre” (PA 32). 

1742. | „se construiesc vase cu trei catarge, pentru negustori turci” (PA 32). 

1761 | „Giuseppe Boscovich (matematician și astronom italian), în călătoria de 
la Constantinopol în Polonia, în trecere prin Galaţi, este impresionat de 
mărimea vaselor plutitoare zise „caravelli” care se construiau aici, 
destinate comerțului cu Alexandria” (K şi D 1985: 4). 

1762 | se construieşte o corabie de tip caravela. 

1768- | în acest interval a funcţionat „Theresia”, ultima mare navă de luptă cu 

1791 | vele şi rame tip fregată. 

1776 | Boscovich raporta că la Galaţi se afla în construcţie o mare caravelă atât 
pentru necesități militare, cât şi pentru transportul mărfurilor. 

1776- | „două vase de tip Galion L=41,5 coţi, înarmate cu tunuri”( PA 33). 

1777 

1778 |... în urma unui nou ordin al Porții, au fost construite la Galaţi două 
fregate | ...],, dotată cu câte 60 de guri de foc fiecare” (Luca 2009: 235) 

1783 | ,,2 vase detip „Caravelă” cu 60 de tunuri fiecare” (PA 33). 

1785 | la Galaţi este atestată construcţia unei nave înzestrată cu 60 de tunuri 
pentru flota Moldovei. 

1785 | se construieşte o „caravelă cu 40 de tunuri şi 2 nave de linie, cu 60 - 50 
de tunuri” (PA 33). 

1785 | se construiesc „vase de tip „Fregată”, înarmate cu 26 de tunuri, după 
planurile inginerului francez Le Roy” (PA 33). 

1786 | se construieşte un „vas de tip „Fregată” cu 40 de tunuri, L= 30 picioare” 
(PA 33). 

1787 | se construieşte un „vas de tip „Galion”, după desene de la 
Constantinopol (PA 33). 

1787 | se construieşte un „vas de tip „Bombardă”, după planurile inginerului 

francez Le Roy” (PA 33). 


1788 | se construiesc „14 vase de tip „Tambuzuri” şi o șalupă” (PA 33). 


1787 | în toamna acestui an „în șantierul naval de la Galaţi se aflau în 
construcție câteva zeci de vase mici, de tipul caicelor, pe care Moldova 
şi Ţara Românească trebuiau să le livreze Porții, în contul peşcheşurilor 
oficiale datorate pentru anul financiar în curs” (Luca 2009: 236). 


1793 | la 23 noiembrie se emite, sub domnia lui Alexandru Moruzi, Hrisovul 
pentru Corăbiile Ţării Româneşti ce sunt a umbla pe Dunăre, care pune 
bazele organizării primei flote comerciale românești. 


1794 | sunt „în lucru 10 canoniere cu o lungime de L=27 picioare, înarmate cu 
12 - 13 tunuri; 25 de ambarcaţiuni înarmate cu 5 - 6 tunuri” (PA 33). 


1795 | se construiesc „6 vase de tip „Canonieră” (PA 33). 


1796. | se construieşte un galion pentru flota otomană (Luca 2009: 241) 


1797 | „brachete (bărci de tip canoe) scobite din trunchiuri de copaci” (PA 3). 


Preocupările în domeniul construcţiilor navale contină şi în noul secol: 


Tabelul 3.4. Navalistica locală în prima jumătate a secolului al XIX-lea 


An Menţiuni în cronicile vremurilor 


1806 | „şantierele din Galaţi construiau nave cu un pescaj maxim de 7 - 8 
picioare” (PA 33). 


1807 |,,... se livrează o corabie cu două catarge şi mai multe canoniere” 
(idem). 


1810 |,,... se fac reparaţii la vase venite de la Ismail şi Brăila. Se construiesc 
20 de „Şăici” necesare podului din vase pentru trecerea trupelor rusești 
peste Dunăre la Şerbeşti” (ibidem). 


1814 |... se lucrează la 20 de şalupe canoniere şi se fac lucrări de reparații şi 
întreţinere la un număr important de ambarcaţiuni, denumite „Dubase” 
(pontoane) pentru portul Sulina” (PA 33). 


1815 | Galaţi este „| ...] un oraș comercial destul de mare, pe malul stâng al 
Dunării, aproape de vărsarea Prutului, cu 5000 de locuitori; are şantiere 
pentru construirea a diferite vase pe Dunăre” (Luca 2009: 244). 


1 Conform sursei citate, există, în documentele vremii o afirmaţie care susţine că, până în 
anul 1794, şantierul livrase 100 de asemenea canoniere. 

1816- 
1817 


„se termină constituirea unei corăbii folosite pentru transportul de 
mărfuri generale necesare pe piața Constantinopolului” (PA 33). 


1830 


„se iau măsuri pentru construirea de corăbii şi caiace, cu capacități şi 
forme care să permită navigația pe Dunăre și Marea Neagră”. (idem) 
Divanul Moldovei dispune construirea, la șantierul din Galaţi, a unor 
nave pentru transportul mărfurilor pe Dunăre şi pe mare. 


1839 


„sunt în lucru 5 vase de comerţ pentru armatorii români” (PA 33). 


1840 


„se construiesc 10 vase comerciale” (PA 33). 


1841 


consulul Franţei la Iași, într-un raport privitor la situația economică a 
Moldovei, scria „Galaţii iau chiar un aspect de port maritim de când se 
văd şantierele lui acoperindu-se cu construcţii de vase comerciale: 17 
ambarcațiuni mari și mici au fost lansate la apă în ultimii doi ani” (K şi 
D 1985: 4). 


1843 


„se construieşte un vas pentru Poliţia fluvială, deoarece multe nave cu 
pavilion străin nu respectau regulile carantinei. Nava avea o lungime de 
8 metri și o lăţime de 3,5 m, realizată la Şantierele din Galaţi, sub 
conducerea maistrului Sava Panaite” (PA 34). 


1843- 
1846 


„se construiește un număr mare de vase pentru ruşi, sardinieni, ionieni şi 
greci” (PA 34). 


1844 


bricul-goeletă „Emma”, construit la Șantierul naval Galaţi, a fost 
destinat serviciului de pază (contra incendiilor) pe Dunăre în Moldova. 
În 1847 a fost vândut și înlocuit cu şalupa canonieră „Moldova” (Bejan 
et alii 2006: 196). 


1844 


a intrat în compunerea flotilei din Moldova o navă de tip brandbahtă 
(sin. brandvahtă), construită la Galaţi și armată cu 5 tunuri aduse din 
Torino (Bejan et alii 2006: 77). 


1847 


„se construiesc două vase de tip „Brigantini” pentru principele Grigore 
Sturdza, folosite pentru exportul de cereale de pe întinsele sale domenii” 
(PA 34). 


1851 


şalupa canonieră „Ana”, construită la Galaţi, a intrat în serviciul flotei 
militare a Moldovei în 1851. Inarmată cu un tun de calibru 75 mm, nava 
a fost închiriată de trupele rusești pentru uz în războiul Crimeii. 


1851 


şalupa canonieră „Moldova”, construită prin înalta poruncă a 
domnitorului Grigore Ghica, a fost folosită ca navă de brandvahtă (paza 
contra incendiilor) în portul Galaţi. 


Demersul nostru cronologic se opreşte aici dintr-un motiv bine întemeiat, 


care va fi susținut de contraexemple şi comentarii, respectiv afirmaţia 

„această dată este considerată prima atestare documentară a Şantierului 
naval din Galaţi” (Kahu şi Dimitriu 1985: 4). 

Lucrările referitoare la istoria Şantierului naval din Galaţi recunosc 
anul 1893 ca desemnând data naşterii acestuia. Cum reiese din tabelele 3 
şi 4 de mai sus, au existat numeroase evenimente şi date importante care 
fac referire explicită bazată pe sintagma „şantier naval”. Cu toate acestea, 
istoria de până la această dată pare că nu înseamnă nimic: nu contează 
acte, documente şi nici firmane domneşti, nu contează notele sau relatările 
călătorilor străini, nu contează nimic. Nu contează nici înființarea 
primului Şantier naval militar, cum nu contează nici faptele petrecute sub 
domnia lui Al. |. Cuza. Nu contează doar pentru unii autori. Pentru alții, 
dimpotrivă, contează, contează chiar foarte mult. De aceea am căutat, 
notat şi înşiruit, în mersul lor firesc, date şi fapte, am pus cap la cap note, 
observaţii şi detalii relevante, am inserat elemente şi referințe, însemnări 
şi precizări mai recente, obținând o istorie fragmentară a acestui „atelier 
de creație” şi producție. 

Intervenția de aici a apărut din dorinţa de a-mi formula în mod clar și 
deschis protestul împotriva unor delimitări pe care le consider dăunătoare 
fuinței şi istoriei noastre naționale. Poate Cuza a fost victima propriilor 
sale greşeli şi, cu siguranță, a oamenilor din jurul său, victimă care s-a 
supus monstuoşilor din coaliția constituită contra sa, fără a lupta pentru a 
se apăra pe sine şi ţara lui. Pentru atitudinea de non-combat sau poate 
pentru înțelepciunea de care a dat dovadă în tumultul evenimentelor, a 
plătit cu jilțul domnesc. Cred cu toată ființa mea că nedreptăţile prin care 
a trecut domnitorul românilor, despre care se aud vorbind tot mai multe 
voci, nu vor rămâne neamendate. Este doar o chestiune de timp, căci vor 
apărea oameni dispuşi să rescrie istoria, ţinând cont de oameni și faptele 
lor şi punând adevărul istoric mai presus de orice alt interes, principiu sau 
criteriu de interpretare a actului şi/sau a faptului istoric. 

Nu cred că istoria sau, mai corect formulat, oamenii care fac azi 
istoria, au dreptul să adauge o nouă şi nedreaptă contribuţie la erodarea 


îndelung susținută a personalității celui care rămâne pentru totdeauna 

întemeietorul de netăgăduit al statului modern al românilor. Și nici nu 
cred că se poate o mai mare nedreptate decât aceea de a nu recunoaște 
atestarea documentară a anului 1864” ca moment de înființare a unui 
şantier naval în acest oraș. Pe lângă acestea, voi invoca şi principiul 
continuității, justificat şi consolidat prin toate datele cronologice, aşa 
fragmentare cum apar şi cum au fost prezentate până aici. Eu sunt 
convinsă că nimeni nu a distrus ceea ce fusese înființat, cel puţin NU într- 
un interval plasat la mijlocul secolului al XIX-lea. Diversele denumiri, 
respectiv „schelă”, din Evul Mediu, „atelierelor de construcţii navale”, 
sintagmă folosită în secolul al XVIII-lea şi „şantier”, din secolul al XIX- 
lea sunt atestări ale continuității vieţii navale în acest loc. În plus, hrisoave 
domneşti fac referire la „Şantierul naval militar” şi nu la „atelier de 
reparaţii”; într-un astfel de context nu destinația „militară” sau de altă 
natură primează ci existenţa ca atare a acestui sit de construcţii, fie el 
denumit „schelă”, „atelier” sau „şantier naval”. 

Ca şi în alte situaţii, lucrurile s-au schimbat, au apărut modificări, mai 
mult sau mai puțin importante, dar actul de înfiinţare a unui şantier naval 
la care s-a ajuns prin tradiţie neîntreruptă de secole, fusese deja semnat în 
jurul anului 1864. Atitudinea celor care şterg decenii de istorie din viața 
unei instituţii trebuie revizuită, inspirându-ne poate din modele cunoscute. 


In sensul unei astfel de revizuiri, fac următoarele precizări: 


(a) conform unor documente, începuturile sistemului de învățământ de pe 
teritoriul românesc de azi se plasează undeva în Cenad (Banat), în anul 
1028; 

(b) în aceste documente se precizează că numărul şcolilor a crescut între 
anii 1200 şi 1300, când arhiepiscopiile romano-catolice din Oradea și 
Alba-Iulia au creat astfel de instituţii „unde cititul şi scrisul reprezentau 
monopolul clerului” (Parhomenco 2013: 41); 


(c) unele universităţi din România de azi îşi plasează rădăcinile într-un 


5 A se vedea Tabelul 5. din paginile următoare ale acestui capitol. 

trecut foarte îndepărtat, cum ar fi sfârşitul secolului al XIV-lea$; 

(d) pe de altă parte, un istoric de talia lui Nicolae Iorga ia o atitudine fermă 
față de o situaţie asemănătoare, susținându-şi opinia numai cu argumente 
logice, nu cu argumente istorice concrete. Referindu-se la Academia 
domnească, despre care se ştie că a fost înfiinţată în Moldova în timpul 
domniei lui Alexandru cel Bun şi că ar fi avut o perioadă de înflorire 
între 1776 şi 1821, îşi arată scepticismul față de asemenea afirmaţii. 
Astfel, lorga este de părere că așa un lucru nu s-ar fi putut produce într-o 
vreme în care nici vecinii ruteni din Galiţia şi nici slavii din sudul 
îndepărtat nu deţineau ei înşişi o asemenea instituţie care ar fi putut oferi 


profesorii necesari Academiei din Moldova (lorga 1928: 6). 


Păstrând proporțiile şi exprimând îndatoritorul şi inegalabilul nostru 
respect pentru marele erudit român Nicolae Iorga, vom folosi aceleași 
criterii analitice invocate în cazul școlilor create în cele două dioceze în 
anii 1200 şi 1300. Şi ne întrebăm: câţi şi cine erau acei elevi care mergeau 
la numeroasele şcoli înființate în acești ani pentru a învăţa latina și 
greaca? Și pentru a le folosi unde? L-am citat pe lorga pentru a sublinia 
că, asemenea domniei sale, mulţi alți autori ilustrează ideea că există ceva 
în etosul nostru care ne îndeamnă să contestăm adevărurile de sub ochii 
noştri. Căci, altfel, cum am putea înţelege plasarea datei de naștere a 
şantierului abia în secolul al XIX-lea, când numeroase alte dovezi arată cu 
totul altceva? 

Pentru ca lucrurile să fie şi mai controversate, citez aici o referire 
care nu apare şi în alte documente, dar care discută existenţa şantierului 
naval din Galaţi înainte de 1893. Astfel, afirmaţia „frumos ar fi să găsim 
şi cele două „galioane”, de fapt nave de cercetare construite la Galaţi, ce 
au făcut parte probabil din escadra lui Nelson la Abukir'...” (Crăciunoiu 
1983: 17), ridică un semn de întrebare. Cum au putut fi construite două 


galioane sau nave de cercetare într-un șantier naval care nu exista? 


$ A se vedea hitps://www.ulbsibiu.ro/ro/despre/despre-ulb/istoric/radacini/ 
7 Bătălia de la Abukir s-a desfăşurat în zilele de 1, 2 şi 3 august 1798. 

Așadar, afirmaţia lui Crăciunoiu întărește și mai mult convingerea că ne 
aflăm în faţa unei situaţii complexe, necesitând cercetări amănunțite atât 
în istoria culturală a vremii cât și în istoria bătăliilor conduse de amiralul 
Nelson. Volumul Barrles of the British Navy (Allen 1852), contribuie şi 
mai mult la adâncirea misterului privind participarea la luptă a două 
galioane construite la Galaţi. În descrierea amănunţită a bătăliei pentru 
cucerirea insulei Abukir (Allen 1852: 476-85), în lista navelor aflate sub 
conducerea lui Sir Horatio Nelson nu apare niciun indiciu conform căruia 
navele participante la bătălie ar fi putut include şi galioane construite la 
Galaţi. Există, desigur, şi posibilitatea ca alte surse să fi făcut cel puţin o 
referire în acest sens, dar care, din păcate, a „scăpat” cercetării noastre. 
De aceea reținem referirea lui Crăciunoiu şi o susţinem ca atare. În plus, 
cred că nu avem voie să punem sub semnul îndoielii sau să ignorăm nici 
măcar cea mai mică dovadă istorică, în orice situație ce implică tradiţiile 


locale. 


Tabel 3.5. Construcţii navale în timpul domniei lui Al. |. Cuza 


An Evenimente și date 


1860 | la Galaţi se construiesc corăbii de 100-350 de tone (caravele, galioane, 
canoniere, fregate). (K şi D 4) 


1861 | „România” este prima navă cu vapori (cu zbaturi) a Marinei Militare. A 
participat la luptele Războiului de Independenţă. 


1862 | se construieşte la Ziirich nava cu aburi „Alexandru loan I”, destinată 
transportului de pietriș şi cereale pe Siret şi Prut spre Galaţi. A fost una 
dintre primele nave româneşti folosite în apele interioare. 


1863 | apare legea care face prima organizare a porturilor din România. 


1864 | ia fiinţă Şantierul naval militar destinat Marinei Militare. (K şi D 4) 


1865 | nava de război „Ștefan cel Mare”, prevăzută în programul naval 
aprobat de domnitorul Al. |. Cuza, și comandată în 1865, la Şantierul 
Naval „Mayer” din Linz (Austria), a ajuns în ţară în 1867. 


3 Navele folosite de Nelson în bătălia de la Abukir au fost: Goliath, Zealous, Orion, 
Theseus, Audacious, Vanguard, Minotaur, Defence, Bellerophon, Majestic, Leander, the 
Cullerdon, Alexander şi Swiftsure. 

Deşi colonelul Al. I. Cuza a avut o domnie foarte scurtă, rolul său de 
întemeietor al României moderne este tot mai evident odată cu trecerea 


anilor. 


Tabel 3.6. Construcţii navale după uzurparea lui Al. |. Cuza 


An Evenimente şi date 

1867 | comandamentul flotilei militare şi atelierul de reparații navale 
„Atelierul Flotilei” se mută la Galaţi. 

1867 | luna martie — soseşte în ţară nava „Ștefan cel Mare”, construită la 
șantierele Mayer din Linz. 

1868 după scufundare, în urma unei ciocniri, nava „Ştefan cel Mare” este 
reparată și armată la Galaţi. Amenajată ca iaht domnesc, nava „Ștefan 
cel Mare” este relansată la 1 aug. 1868. 

1875 | în atelierul Flotilei din Galaţi se construiește șalupa cu vele numită 
„Lebăda”. După Războiul de Independenţă a fost folosită ca anexă a 
canonierei „Fulgerul” în serviciul Şcolii copiilor de marină. 

1879 | se înființează Arsenalul Marinei Regale. 

1881 | se înființează la Galaţi Școala copiilor de marină. 

1882 „Alexandru cel Bun”, primul puitor de mine românesc, a intrat în 
serviciu la 21 octombrie, după un voiaj de 24 de zile de la Londra 
(unde fusese construit) la Galaţi (DEM 10). 

1887 | se construiesc cheiurile de acostare şi bazinul portului (K şi D 4). 

1893 | se înfiinţează, în urma implicării lui Gheorghe Fernic?, Uzinele pentru 
reparaţii de maşini și vapoare G. Fernic & Co., cu secţiile mecanică, 
turnătorie, fierărie, cazangerie şi tâmplărie. Această dată este 
considerată prima atestare documentară a Șantierului naval din Galaţi 
(K şi D 4). In fapt, se consemnează o nouă etapă în evoluţia istorică a 
acestei antreprize. 

1897 | se solicită Primăriei Galaţi „concesionarea unui loc pe malul Dunării, 
lângă care va staționa docul plutitor al statului, destinat anume pentru 
înlesnirea reparaţiunilor de vase, astfel cum se află în toate porturile din 
străinătate ” (PA 35). 

1898 


portul este dotat cu un doc plutitor de 400 tf (K şi D 4). 


” Gălăţeanul Gheorghe Fernic a efectuat studii de mecanică la Viena (Alexandru 2021: 
7), a asigurat, alături de fratele său, de asemenea inginer mecanic cu studii în același 
centru european, conducerea tehnică a Şantierului naval G. Fernic. 

Reperele prezentate până aici demonstrează că meșteșugul construirii de 
ambarcațiuni se practica deja cu multe secole înainte de anul 1893. 


Tabel 3.7. Construcţiile navale la începutul secolului al XX-lea 


An Evenimente și date 


1905 | 116 nave (16 nave de pasageri, 11 remorchere, 65 şlepuri, 14 tancuri 
petroliere, 10 nave maritime), în valoare de 9,6 milioane lei, se aflau în 
dotarea Serviciului Maritim Român (SMR), cu sediul la Galaţi (K şi D 4) 


1907 | monitoarele asamblate în arsenalul marinei de la Galaţi, au fost botezate, 
cu mare fast, la 17 septembrie, elogiind numele a patru mari oameni 
politici din a doua jumătate a secolului al XIX-lea: „Lascăr Catargiu”, 
„Mihail Kogălniceanu”, „Alexandru Lahovari” şi „I. C. Brătianu” (DEM 
338-9). 


1912 | se construieşte prima ambarcațiune la şantier (până în acest an s-au 


efectuat lucrări de reparații) (PA 34). 


Tabel 3.8. Construcţia de nave în perioada interbelică 


An Evenimente şi date 


1916- | „la data de 30 august se va schimba denumirea șantierului în Şantierele 
1918 | Navale de la Dunăre, societate anonimă cu un capital social de 
4.000.000 lei. Din 15 decembrie 1916 (după ce România devine ţară 
beligerantă în Primul Război Mondial) până la data de 1 mai 1918, 
șantierul a fost mutat la Odessa” (PA 35). 


1919 | „la 30 decembrie 1919 a fost scos din ordinea de bătaie a Marinei 
Militare după 37 de ani de serviciu neîntrerupt” (DEM 10). 


1920- | sunt renovate, la Şantierul naval Galaţi, navele poştale DACIA şi 

1924 | ÎMPĂRATUL TRAIAN, destinate curselor regulate pe ruta Constanţa- 
Constantinopol. Şantierul lucrează sub supravegherea registrelor 
Bureau Veritas şi Lloyd's Register of Shipping (K şi D 4). 


1935 |la5 septembrie șantierul fuzionează cu „Societatea Română 
Dunăreană” sub denumirea de „Şantierele Navale S.R.D. — Galaţi”. 


1938 | au loc lucrări de extindere a şantierului şi se realizează noi construcții 
(K şi D4). 


1938 după fuzionarea cu societatea Astra Vagoane, șantierul devine 
ȘANTIERUL NAVAL GALAȚI, au loc lucrări de extindere a 
şantierului și se realizează noi construcții. 


1941 


livrarea NMS „Amiral Murgescu”, primul puitor de mine românesc 

construit în România, la SN Galaţi (1939-1941), cu material asigurat de 
uzinele metalurgice Reşiţa. 


1941 | 24 mai — lansarea submarinului românesc „Marsuinul”, asamblat la 
Galaţi. 

1942 | livrarea NMS submarinele „Marsuinul” şi „Rechinul”. 

1944 | în intervalul mai-noiembrie șantierul este refugiat la Corabia. 

1944 | intrat în serviciu în primăvara anului 1944, submarinul a fost implicat 
într-o singură misiune de luptă, între 10 şi 27 mai 1944, în zona Batumi 
şi a fost puternic afectat în urma atacurilor suferite. Luată de flota 
sovietică la 5 sept. 1944, nava nu a mai fost recuperată. 

1944 


la 5 septembrie nava „Amiral Murgescu” a fost predată marinei 
sovietice unde a primit numele de „Amur” nefiind retrocedată, aşa cum 
s-a procedat cu alte nave!0. „Amiral Murgescu” a fost prima navă 
militară modernă construită în ţară, la nivelul corespunzător tehnicii 
mondiale. 


Tabel 3.9. Construcţia de nave în timpul SOVROM-urilor 


An Evenimente şi date 

1945 începe perioada SOVROM-urilor, societăți mixte Sovieto-Române, 
prin care se controla livrarea de nave în contul datoriei de război către 
Uniunea Sovietică. 

1946 | se efectuează reparații ale unor nave maritime mari (PSKOV de 8000 
tdw). Navele de pescuit sunt construite din lemn. 

1948 încep să se construiască nave fluviale nituite (șlepuri și tancuri de 1000 
şi 2000 tdw), remorchere de 200 CP, 400 CP şi 600 CP. 

1950 | se realizează unificarea cu „Şantierul Naval 7 Noiembrie” (fostul 
Arsenal al Marinei). 

1951 | se înființează Institutul mecano-naval, prima şcoală de învățământ 
superior din această zonă a României. Până în 1984 au absolvit 
facultatea de la Galaţi 1416 ingineri navali. 

1950- | se realizează primele nave românești sudate în întregime: şainere 

1953 | metalice de 150 CP şi remorchere maritime de 1200 CP. 

1954 


se desființează SOVROM-urile şi Șantierul devine întreprinderea de 
stat românească „Șantierul Naval Galaţi”. 


'0 În 1988, nava a fost scoasă din evidenţa flotei sovietice și dezmembrată (DEM: 16). 

Desființarea SOVROM-urilor încheie un capitol din istoria construcţiilor navale. 


Tabelul 3.10. Construcția de nave între anii 1954-1965 


An Evenimente și date 


1954- | se demarează programul de investiţii de la cala Bazin; se realizează 
1957 | Lucrări de investiţii pentru modernizarea Şantierului naval (se 
construieşte cala de lansare pentru 5000 t, hala corp, cheul); 


se hotărăşte începerea construcţiei navelor maritime de transport. 


1957 | se transferă la Galaţi o parte a activității de proiectare din cadrul 
Institutului de Proiectări Navale UPRONAV), care fusese înfiinţat în 
anul 1951 la Bucureşti. Specialișii de la IPRONAV vor lucra până în 
anul 1966 în cadrul SNG. Începând după acest an, vor beneficia de 
propriul edificiu, astfel construit pentru a corespunde exigenţelor 
vremii; 


filiale mai existau la Brăila și Turnu Severin. 


1958 | la 24 iunie începe construirea primei nave maritime moderne, cargoul 
„Galaţi” de 4500 tdw, care va intra în exploatare în 1960. 


1960 | în ziua de 30 noiembrie are loc livrarea primului cargou de 4500 tdw 
GALAȚI (concepţie românească). 


1961 încep lucrările de investiţii de la cala Dunăre pentru nave de 18.000 
tdw. 


1961 | ia ființă unitatea industrială numită Întreprinderea Mecanică Navală 
Galaţi UM.N.G.). 


1963 | 1a22 august se livrează primul cargou de 4500 tdw pentru export, 
NOVY DONBASS. 


1965 | la 19 iulie este dată în exploatare nava de transport ALEXANDR 
DOVJENCO, cargou de cherestea de 3700 tdw. 


Tabelul 3.11. Navalistica, un capitol dintr-un (nerostit) „Proiect de ţară” 


An Evenimente și date 


1966 prin Hotărârea Consiliului de Miniştri nr. 1408/1966 art. 1, al. b, ia ființă 
Institutul de Cercetare şi Proiectare pentru Construcţii Navale 
(ICEPRONAV), cu sediul la Galaţi. „Înființarea ICEPRONAV-ului 
inaugurează o perioadă de stimulare a creaţiei românești de gândire și 
inovare în acest domeniu. România intră, de la această dată, în rândul 
țărilor cu preocupări şi în spaţiul cercetărilor ştiinţifice de profil naval” (K 
şi D 5). 

1966 


la 26 iunie se lansează nava PETROȘANI, primul mineralier de 12500 
tdw construit în România (K şi D 5). 


1968 


se consemnează livrarea navei PETROŞANI. 


1969 


se înfiinţează Centrala Industrială Navală (C.I.N.)!!, cu sediul în incinta 
S.N.G. 


1969 


la 28 decembrie este dată în folosinţă clădirea în care a funcționat 
ICEPRONAV, primul şi unicul institut românesc de cercetări navale. 


1972 


se încep investiţiile de la docul uscat. 


1972 


14 iunie, ia ființă Întreprinderea Navală de Elice şi Piese Turnate din Oțel 
şi Fontă (|N.E.T.O.F.) (K şi D 5). 


1973 


şantierul naval primeşte distincţia „Steaua RSR — Clasa 1”, cu ocazia 
celebrării a 80 de ani de la înfiinţare (K şi D 5). 


1973 


este livrată nava Ro-Ro de 4000 tdw IRIS (export pentru Israel) şi bulk- 
carrier-ul de 18000 tdw ARADHANA (export India) (idem). 


1974 


este livrat cargoul portcontainer de 8.250 tdw BOW-OAK (export 
Norvegia) (K şi D 5). 


1975 


la 9 octombrie este lansată la apă GLORIA, prima platformă de foraj 
marin autoridicătoare, care va intra în exploatare la 28 august 1976 (idem). 


1976 


este livrată GLORIA, prima platformă de foraj marin (K și D 5). 


1977 


la 31 martie primește „botezul” apei PIONIERUL, prima navă de 18.000 
tdw; 


la 21 august este lansată la apă nava BLAJ (K şi D 5). 


1978 


la 8 iunie 1978 este livrată nava BLAJ, primul bulk-carrier de 55.000 tdw; 


la INETOF intră în funcţiune turnătoria de neferoase şi se construieşte 
prima elice din seria celor destinate să echipeze navele de 150.000 tdw (K 
şi D 5). 


1980 


la INETOF este pusă în funcțiune Oţelăria (K şi D 5). 


POLAR VII, prima navă frigorifică pentru pescuit oceanic intră în dotarea 
flotei româneşti (K şi D 5). 


1981 


este inaugurat Tunelul de Cavitaţie, moderna bază de cercetări din 
ICEPRONAV (K şi D 5). 


1982 


la 25 februarie se termină lucrările la nava ROVINE, primul liner de 


II CI.N. are drept sarcini coordonarea întregii activităţi în domeniul cercetării și 
proiectării, construcţiei de nave şi echipamente navale din România. 

15.000 tdw (K şi D 5). 


la 28 august este lansată la apă PAȘCANI, prima navă Ro-Ro. (K şi D 5) 


la 23 septembrie este dată în exploatare platforma de foraj marin 
ORIZONT (K şi D 5). 


ICEPRONAV organizează, în colaborare cu Universitatea din Galaţi, 
primul Simpozion de Hidrodinamică Navală (K şi D 5). 


1983 


este livrată nava BALDER SUN (export Norvegia) (K şi D 5). 


1984 


în luna septembrie sunt lansate la apă remorcherul de 4.800 CP 
ZIMBRUL și platforma de foraj marin PROMETEU (K şi D 5). 


1985 


este livrată FORTUNA, cea de-a patra platformă de foraj marin (idem). 


În locul propriilor concluzii privind producţia de nave și de alte instalaţii 


realizate în anii socialismului, vom selecta din retrospectiva asupra 


industriei navale, întocmită de inginer Gelu Kahu și referent Mihaela 


Dumitriu (1984: 6) următoarele menţiuni: 
(a) Între anii 1946 şi 1984 s-au construit la Şantierul Naval Galaţi 6652 de 


(b 


— 


nave şi diverse ambarcaţiuni, destinate fie economiei românești, fie 

exportului. 

ICEPRONAV a realizat documentaţii tehnice destinate construirii 

următoarelor tipuri de nave: 

1) Cargouri de 1600, 2150, 4400, 8700 şi 15.000 tdw; 

il) Vrachiere de 12500, 15000, 18000, 55000 şi 65000 tdw; 

il) Nave Roll-on/Roll-off de 4000 tdw; 

iv) Nave de cherestea de 3700 și 4000 tdw; 

v) Tancuri petroliere de 5000, 35000, 85000 şi 150000 tdw; 

VI) Împingătoare fluviale de 2x300, 2x400, 2x800, 2x 1200, 3x 1600 
CP; 

VII) Barje de 1000, 1500, 2000 şi 3000 tdw; 

viii) Macarale plutitoare de 10 şi 32 ; 

1X) Platforme de foraj marin; 

x) Nave de aprovizionare pentru platforme; 

XI) Remorchere multifuncţionale de 6000 CP; 

X11) Remorchere de port şi radă de 660, 1200, 2400 și 4800 CP. 


Cele douăsprezece tipuri de construcții navale enumerate anterior au făcut 

dovada creativităţii şi a inventivității, a talentului, priceperii și forţei de 
concentrare, precum și a abilităților de lucru ale cercetătorilor, arhitecților 
şi constructorilor locali de nave. 

Recurgând la principiul continuității vom înţelege uşor că oamenii 
din lumea aceea mică de aici, de la malul Dunării, care au construit şi au 
văzut arzând sau dărâmându-se fiecare colţ al construcţiei lor, au luat-o de 
mai multe ori de-a lungul istoriei de la capăt şi nu au lăsat răul sau durerea 
să stea multă vreme în preajma lor. La Galaţi construcțiile navale au 
constituit, de-a lungul secolelor, un mod de viaţă şi un mijloc de existenţă, 
de aceea oamenii au păstrat şi îmbogăţit tradiția locului, ducând astfel mai 
departe tainele meșteșugului transmis din generație în generaţie și 


dragostea lor pentru orice fel de ambarcaţiuni. 


Tabel 3.12. Dinamica resursei umane constructoare de nave (fragment) 


An Menţiune istorică 


1789 „în şantier lucrau 95 de tâmplari, 42 de marangozi, 8 găuritori, 10 
beşchieri, lăcătuși și calafagii, şi 38 de lucrători necalificaţi” (PA 33). 


1904 şantierul numără aproximativ 300 de muncitori angajaţi. Cea mai mare 
navă reparată, VASKAPU, avea 700 tone (K şi D 4). 


1912 „șantierul avea peste 600 de angajaţi, forța motrice de 250 CP și lucrări 
în valoare de 1,5 milioane lei” (PA 35). 


1927 | la Ş.N. Galaţi se consemnează o producție de peste 120 milioane lei. 


1927 „Şantierele Române de la Dunăre constituiau cea mai mare întreprindere 
industrială din țară, cu un capital social de 140 milioane lei, cu o putere 
instalată de 907 CP, peste 1000 de lucrători şi 4 secţii diferite: 


1. Turnătoria din Strada Cereş,; 

2. Şantierul Naval din Strada Marinei; 

3. Atelierul de reparații locomotive și vagoane din șoseaua Brateş; 
4. Şantierul pentru reparaţii vagoane C.F.R. „Principele Mihai”, din 
gara Barboşi” (PA 35). 


1941- | fondurile fixe ale şantierului se ridicau la peste 500 milioane lei; 
1944 | muncitorii angajaţi ajunseseră la 2000. 

3.3. Navalistica locală după anul 1989 


Sfârşitul anului 1989 a închis un alt capitol al istoriei şi a adus cu sine 
speranţe, visuri noi şi multă încredere în viitor. Dar toate acestea s-au 
năruit după primele luni care au urmat tumultului istoric al schimbărilor. 
Fiecare zi a strecurat încet dar sigur, teama zilei de mâine, incertitudine 
privind stabilitatea locului de muncă, privind progresul în carieră şi 
destrămarea speranţei privind creşterea nivelului de trai şi a calităţii vieţii. 

Pentru navalismul românesc perioada care a urmat anului 1989 a adus 
câteva schimbări cu adevărat brutale. Astfel, intrarea în concurenţa acerbă 
cu tehnologia șantierelor occidentale şi scăderea treptată a interesului 
pentru producţiile româneşti au dus la lipsa totală a comenzilor şi la 
pierderea pieţei de desfacere care fusese accesibilă în anii comunismului. 


Conform literaturii de specialitate, 


„în perioada 1991-1995 şantierul a întâmpinat mari greutăți financiare, 
ca urmare a faptului că niciuna dintre cele trei societăți care se 
divizaseră din Societatea Navrom nu a mai achitat ratele la navele 
contractate cu șantierul. Cu toate acestea, șantierul a livrat 19 nave 
maritime, 26 de barje și 15 corpuri de navă. În perioada 1996-1999 a 
avut loc redresarea, șantierul livrând 70 de nave” 


(Lăcătuş, Popescu şi Dobrea-Brugge 2018: 19). 
Adăgând celor 6.652 de ambarcațiuni şi diverse nave construite până în 
1990 şi pe cele de mai sus şi vom obţine un total de 6.782 construcții 


navale realizate de oamenii acestor locuri între anii 1946 şi 1999. 


Tabel 3.13. Flota românească în prima jumătate a secolului al XIX-lea 


An Menţiunea istorică 


1839 „din informaţiile vremii, Principatele Române aveau în anul 1839, 20 de 
vase comerciale noi” (PA 33). 


1857 „Tara Românească are prima navă care navighează cu propulsie cu 
zbaturi şi maşină cu aburi, import Austria, L=35 m, B=6 m, T=0,6 m, 

240 CP” (idem). 


1864 | „se construieşte la Linz, pentru România, nava de pasageri „Ştefan cel 


Mare”, L=58 m, B=9,80 m, T=1,10 m. Nava cu zbaturi şi vele este 
reconstruită în șantierul gălățean şi transformată în laht Regal” (PA 34). 


Tabelul următor conţine unele date privind evoluția Șantierului Naval 
din Galaţi între anii 1991-2000, extrase din 125 de ani. O istorie ilustrată 


a Șantierului Naval (Lăcătuş, Popescu şi Dobrea-Brugge 2018). Începând 


cu anul 1999, bătrânul Şantier Naval devine membru al familiei Damen 


Shipyards, ale căror rude se găsesc în diverse părți ale lumii, dar care își 


are rădăcinile şi cartierul general în Olanda. 


Tabel 3.14. Construcţia de nave după anii „regimului puterii populare” 


An 


Evenimente și date 


1991 


şantierul este înregistrat la registrul comerțului ca societate 
comercială de stat pe acţiuni S.C. ȘANTIERUL NAVAL 
GALAȚI S.A., având dreptul de a încheia contracte cu orice 
partener intern sau extern. 


1993 


se înregistrează prima comandă de la Rupelmonde Shipyard — 
Belgia reprezentând două corpuri Dragă Absorbantă de 5000 tdw, 
livrate în lunile august şi, respectiv, octombrie 1994. 


1994-7 


grupul Damen emite prima comandă la S.C. S.N.G. S.A., prin care 
se solicită patru corpuri pentru Minibulk 3200 tdw; corpurile s-au 
livrat în 1995. Între 1996 şi 1997 s-au construit şi s-au livrat 14 
astfel de corpuri. 


1999 


grupul olandez DAMEN preia pachetul majoritar de acțiuni, iar 
șantierul devine ȘANTIERUL NAVAL DAMEN GALAŢI / 
DAMEN SHIPY ARDS GALAȚI. 


2000 
până azi 


până la sfrşitul anului 2018, șantierul a fost implicat în numeroase 
proiecte (remorchere, combinfreightere, petroliere, container 
feedere, nave tip heavy lift, nave cu încărcătură nucleară, barje 
tanc şi cargo, pontoane multifuncţionale, nave de aprovizionare 
platforme, nave multifuncţionale pentru paza de coastă, nave 
destinate cercetărilor ştiinţifice, precum şi nave de training și 
suport implicate în operaţiuni de training militar). 

Din perspectiva studiilor terminologice, integrarea Șantierului Naval în 
familia Damen a avut urmări pozitive, reflectate în naturalizările lexicale 


asimilate de vocabularul scris şi oral al comunităţii navaliștilor. 


3.4. Concluzii 


Acest capitol a urmărit, în principal, reafirmarea momentelor de mare 
importanţă din istoria orașului Galaţi care, începând cu secolul al XV-lea, 
pare să se întrepătrundă tot mai strâns cu istoria a ceea ce a fost denumit, 
pe rând, de-a lungul secolelor, „schelă” (cuvânt folosit atât cu sensul de 
„oraş port” cât şi cu sensul de „loc destinat efectuării de reparaţii şi 
construcții navale”), „atelier de reparaţii/construcţii navale” şi care este 
numit astăzi „șantierul naval”. 

Lucrări cu caracter istoriografic vizând (şi) acest subiect au apărut 
începând cu anii 1969 (Toderaşcu) și, desigur, vor apărea şi în viitor. 
Unele dintre publicațiile de până acum, însă, par să fi ignorat însemnate 
descrieri, consemnări și relatări clare şi fără echivoc despre construcțiile 
de ambarcațiuni lăsate posterităţii de diverși călători străini. Personalități 
remarcabile ale epocilor lor, acești călători au lăsat date relevante privind 
construirea navelor în aceste locuri. Menţiuni referitoare la aceşti 
„cronicari” se regăsesc în teza de doctorat cu titlul Contribuţii la istoria 
tehnicii navale românești până la jumătatea secolului al XIX, elaborată de 
profesorul Ion Toderaşcu, de la Facultatea de Istorie a Universităţii „Al. |. 
Cuza” din laşi, susținută în această Universitate în anul 1976 şi în lucrarea 
Activitatea portuară și construcțţile navale la Galaţi în ultimul deceniu al 
secolului al XVIII-lea (Luca 2009: 233-247). Până la aceşti istorici însă, 
„cronicarii” fie au rămas uitaţi între coperţile cărților lor de călătorie, fie 
cei ce îi studiaseră i-au ignorat, aș cuteza să afirm, poate din dorința 
ştergerii lor din memoria publică. Ștergerea înscrisurilor nu este o practică 
nouă; au folosit-o şi faraonii. Este evident, atitudinea aceasta faraonică, 


prin care ceea ce nu se confundă cu faraonul trebuie să dispară din istorie, 

este posibil să fi rămas la fel de vie şi puternică şi azi, chiar dacă epoca 
faraonilor s-a încheiat de milenii. 

Literatura de specialitate apărută după căderea comunismului a jucat 
un rol deosebit în reconfigurarea cronologiei datelor şi a evenimentelor 
cunoscute privind viața navală gălăţeană. Informaţiile care au început să 
apară după anul 1990 şi mergând până la data scrierii acestei monografii 
evidenţiază istoria îndelungată a practicării atât a operațiunilor de reparații 
cât şi de construcţii navale. Că perimetrul în care s-au desfăşurat astfel de 
activități s-a numit, de-a lungul secolelor, „schelă”, „atelier” sau „şantier” 
are relevanță nu numai în plan semantic al analizei noastre ci şi socio- 
profesional. Dar mult mai important este, după părerea mea, firul continuu 
al istoriei. Doar acest fir arată că, într-o formă sau alta, navalistica 
gălăţeană ale cărei rădăcini sunt confirmate de firmanul lui Lăpuşneanu, 
scris în secolul al XV-lea, a fost una dintre prezenţele permanente ale 
locului. 

Creşterea rolului oraşului în viaţa comercială a ţării a avut ca rezultat 
dezvoltarea lui portuară și progresul construcțiilor navale. 

Evoluţia navalismului local a cunoscut două intervale de stagnare, 
cauzate de cele două conflagrații mondiale, respectiv: 

e între 15 decembrie 1916 şi 1 mai 1918, când, din motive de 

securitate, şantierul a fost mutat la Odesa; 

e din luna mai şi până în luna noiembrie 1944, când șantierul s-a 

aflat în refugiu la Corabia. 

Revenit în vechiul său perimetru, după fiecare interval de stagnare, 
şantierul şi-a reluat producţia, realizând fie lucrări de reparație, fie lucrări 
de construcţie. Între anii 1946 şi 1999, un interval de aproape jumătate de 
secol, șantierul gălăţean a produs 6.782 construcţii, reprezentând diverse 


tipuri de ambarcaţiuni destinate nu numai pieței interne ci şi celei externe. 


PARTEA A TREIA: CHEIA 
CUVINTELOR 


„Un vas este o maşinărie extrem de complicată, sau, mai degrabă, 
este o combinaţie a celor mai cunoscute maşini. Pentru a se 
înțelege efectele acestei combinaţii, nu este suficientă numai 
cunoașterea întregului rol al fiecărei piese; mai este nevoie şi de 
abilitatea de a vedea rezultatele specifice pe care diversele relaţii 


le au cu întregul ansamblu” 
(Ferreiro 2007: 24). 


8l 

Capitolul 4. 


Macrostructura terminologiei navale 


4.1. Observaţii preliminare 


Descrierea din perspectivă lingvistică a terminologiei navale românești 
propusă prin această lucrare este rezultatul unui demers îndelungat de 
cercetare, analizare și interpretare a datelor specifice. Ca proiect individual 
de cercetare, care nu a beneficiat de niciun fel de susținere financiară 
instituțională și, implicit, de felurite constrângeri, condiționalități, limitări 
sau impuneri de concepte, direcții şi modele teoretice sau termene limită 
din partea sponsorilor, acest studiu a cunoscut mai multe transformări. 
Astfel, pe parcursul elaborării a suferit, de mai multe ori, unele extinderi, 
îmbogăţiri structurale și reactualizări. Cu alte cuvinte, nici selectarea 
literaturii de specialitate şi nici cercetarea unui anumit filon documentar, 
cultural sau informațional nu au fost induse, dirijate sau impuse de factori 
externi. Nici selectarea și nici compilarea corpusului dictat de criteriile 
restrictive ale specificității domeniului nu s-au desfășurat pe un parcurs de 
timp limitat şi nici nu a existat un obiectiv fundamental care ar fi urmărit 
realizarea unor comunicări științifice ocazionate de cadrul specific al unor 
manifestări ştiinţifice naționale sau internaţionale având ca obiectiv studiul 
terminologiilor. 

Sursele stabilite ab initio pentru compilarea glosarului de termeni 
navali (DEM, DEXI, DEX2, DIT, DE 1993-2004, NDULR 2006, LTR 
2011) s-au dovedit de folos doar într-o foarte mică măsură. Din păcate, 


suportul descriptiv al ultimelor două surse a fost neașteptat de modest din 

cauza reprezentărilor foarte reduse ale vocabularului arhitecturii navale şi 


al construcțiilor navale. Și investigațiile noastre confirmă faptul că: 


„în dicționarele generale sunt înregistrați și marcați puţini termeni 

specializați din domeniul analizat. Definiţiile lor lexicografice sunt 

deficitare, fără datele distinctive pentru acești termeni” 
(Bidu-Vrănceanu 2015: 161). 


În stabilirea unităţilor reprezentative, analizarea terminologiei navale 
prezentată în această monografie s-a bazat, în principal, pe dicționare 
specializate (Popa și Bantaş 1978, Popa şi Dănescu-Popa 1997, Bejan 1984, 
Marcu 2008, Gabriel 2011) şi lexicoane (Bibicescu et alii 1971). 

În subsidiar, am apelat la volume ale literaturii specializate proprii 
exclusiv domeniului arhitecturii navale şi la periodice care mai există doar 
în colecții private. Am acordat o atenţie deosebită textelor, considerând că 
acestea suplimentează „informaţiile specifice în funcție de actualizările 
înregistrate şi de densitatea terminologică prin care se măsoară gradul de 
specializare” (Bidu-Vrănceanu 2015: 159). 

Selectarea vocabularului din texte științifice s-a făcut nu numai pe baza 
volumelor din literatura strict specializată (Maier 1985a; 1885b; 1985c, 
Dumitrescu, Georgescu, Dumitrache, Ceangă, Popovici, Ghiţă şi Nicolescu 
1990, Ceangă, Mocanu şi Teodorescu 2003, Dragomir, Lungu şi 
Domnişoru 2007) sau cea având un caracter istoric și istoriografic 
(Crăciunoiu 1979; 1983, Lăcătuş, Popescu şi Dobrea-Brugge 2018), ci şi 
pe baza publicaţiilor Buletin de Informare Tehnică Navală (revistă anuală 
publicată în doar cinci numere, între anii 1985-1989), Caietele Colocviilor 
constructorilor de nave (publicate în şapte numere între anii 2011 şi 2016), 
pe baza arhivei personale de termeni bilingvi alcătuită după cercetarea a 17 
numere din colecția periodicului Buletin Tehnic, revista semestrială a 
Registrului Naval Român (colecţia anilor 1981-1985), scrise în limba 
română, precum și prin studiul comparativ facilitat de revista Damen 


Shipyards Galati Romania, revistă bilingvă publicată sub egida grupului de 

Şantiere Navale Damen Galaţi. 

Dicţionarele specializate apropiate de domeniul naval oferă o varietate 
de descrieri ale termenilor, acoperind atât date generale cât şi particularități 
limitative. De exemplu, în cazul Dicţionarului enciclopedic de marină 
(DEM) validitatea observaţiei emise cu un alt prilej se confirmă şi în cazul 
acestei lucrări deoarece şi aici „se remarcă densitatea terminologică a 
definiției, care îi conferă un caracter strict specializat” (Bidu-Vrănceanu 
2015: 161). 

Textele științifice analizate au permis identificarea unui mare număr 
de termeni sau sintagme cu caracter științific general, de natură conceptual- 
semantică, care le asigură valabilitatea la nivelul mai multor domenii 
interrelaționate. 

Cum conexiunile dintre lexicologie și terminologie pot fi identificate 
atât la nivel macrostructural cât şi la nivel microstructural, vom aplica şi în 
arhitectura lucrării noastre tiparul descriptiv al lexicologiei, dezvoltându-l 
în analiza terminologică a lexiconului naval. 

Perspectiva lexicologică porneşte de la formă spre sens, permiţând 
explorarea analitică atât în plan macrostructural cât și microstructural. 
Respectând principiile tradiționale ale explorărilor lexicologice cunoscute 
(Zugun 2000), vom face, mai întâi, referiri la macrostructura terminologiei 
navale, concentrându-ne asupra elementului nativ şi al celui non-nativ. 

Lexicologia românească tradițională foloseşte o serie de termeni care 
sunt criticaţi în abordările lexicologiei engleze dar care ar putea moderniza 
şi argumenta, prin referire la sursă, și vocabularul folosit în lucrarea de față. 
Un prim exemplu îl constituie lexemul „împrumut”, cuvânt nepotrivit 
pentru vocabularul propriu lexicologiei. Criticii acestei denumiri sunt de 
părere că „împrumutul”, în forma sa de origine, se referă la o entitate care 
se ia pentru un interval de timp bine stabilit, se foloseşte pentru un anume 
scop şi apoi se returnează. Situaţia nu este de această natură atunci când se 
fac referiri la cuvânt deoarece acesta, odată acceptat în vocabularul unei 
limbi, devine parte integrantă a sa. Odată instalat aici, capătă un statut nou, 


aparținând atât limbu din care a venit cât şi limbii care l-a adoptat. Desigur, 

există şi posibilitatea ca acest cuvânt să se învechească, să intre într-un con 
de umbră sau pur şi simplu să nu mai fie necesar deoarece şi conceptul 
denumit de cuvântul respectiv cade în desuetudine. Într-o astfel de situaţie, 
un cuvânt devine parte a vocabularului pasiv și, fie că nu mai apare deloc, 
fie că apare foarte rar într-un context sau altul, el devine parte integrantă a 
limbii şi culturii care l-a acceptat, rămânând acolo pentru totdeauna. 
Ținând cont de aceste fapte de limbă şi urmând exemplul vocabularului 
specializat al limbii engleze, lexemul „străinism” a fost propus în locul mai 
puţin potrivitului „împrumut”. Însă în ultima vreme, au apărut obiecţiuni şi 
faţă de termenul „străinism”, care se prezumă ca având o conotaţie 
xenofobă, separând orice reprezentare a autohtonului de cea a „celuilalt”. 
Prin urmare, adoptăm şi folosim de aici încolo termenul de „naturalizare” 
şi dichtomia „autohton-neautohton” datorită gradului lor de neutralitate 


stilistică. 


4.2. Unităţi şi formaţiuni lexicale. Etimologii 


Teoretic, fondul total de cuvinte şi termeni ai limbii române, ca şi ale multor 


altor limbi indo-europene, conţine: 


(a) litere sau grupuri de litere care se adaugă înaintea sau la sfârşitul unui 
cuvânt; 

(b) cuvinte simple şi compuse, ortografiate sub forma unei singure unități 
lexicale; 

(€) termeni și termeni-sintagme; 


(d) expresii fosilizate sau flexibile. 


Note, observaţii cu caracter general şi detalii privind aceste aspecte vor fi 
prezentate în capitolul următor. Pentru expunerea observaţiilor de natură 
etimologică ne vom limita la folosirea denumirilor „cuvânt” şi „termen”, 
înţelese conform precizărilor anterioare (secţiunea 2.3 din Capitolul 2). În 


plus, toate denumirile specifice folosite în continuare, atât în acest capitol 

cât mai ales în următoarele, sunt explicate în glosarul din Anexele 2 şi 3 de 
la sfârşitul volumului. 

Din perspectiva etimologică, vocabularul limbii române cuprinde, pe 
de o parte, elemente „native”, strămoșești sau autohtone, acele cuvinte 
despre care s-a afirmat că au fost păstrate din comoara moştenită de la 
înaintaşi, iar, pe de cealaltă parte, elemente provenite din alte limbi și pe 
care le vom denumi „neautohtone”. 

Din perspectiva terminologiei, vocabularul naval românesc prezintă, 
în viziunea noastră, o structură care poate fi validată la nivelul oricăruia 
dintre limbajele folosite pentru scopuri specifice. 

Reprezentarea piramidală a tipologiilor terminologice din Figura 4.2, 
inspirată din modelul lui Maslow (1943: 57-8), amendează specificaţiile 
din literatura de specialitate (Mackay și Mountfort 1978, Kennedy şi 
Bolitho), propunând un nivel terminologic nou. În timp ce interpretarea 
terminologică operează cu nivelurile „semitechnical” şi „technical” 
(Mackay şi Mountfort 1978: 145) şi, respectiv, cu nivelurile „subtechnical” 
Şi „highly technical” (Kennedy şi Bolitho 1984: 57-8), modelul nostru 
distinge trei tipuri de cuvinte: semitehnicisme, tehnicisme şi 
supratehnicisme. Prin punerea în paralel a celor două modele taxonomice 
menționate anterior, am observat că fiecare dintre ele prezintă fie un minus, 
fie o ruptură terminologică. Când se discută despre semitehnicisme și 
tehnicisme, atunci ne întrebăm unde au rămas, după Mackay şi Mountfort, 
acele cuvinte tehnice care sunt specifice exclusiv unui domeniu anume? Pe 
de altă parte, dacă se are în vedere modelul avansat de Kennedy şi Bolitho, 
atunci saltul de la subtehnicisme la supratehnicisme trece printr-un hiatus. 
Simpla denumire a nivelului indică acest hiatus întrucât între „sub-” şi 
„supra-” ar trebui să existe un nivel intermediar în raport cu care se fac 
aceste delimitări, respectiv cel al tehnicismelor. Pornind de la aceste 
considerente și având în vedere alte clasificări de esenţă terminologică însă 
de o natură foarte vagă și fără niciun fel de ilustraţii justificatoare, am creat 


propriul model de clasificare, din Figura 4.2. 

Elemente de limbaj 


Tehnicisme: 20% 


Cuvinte 
tehnice 


Elemente comune 
ale limbajului 
ştiinţific şi tehnic 


Semi-tehnicisme: 30% 


Elemente ale 
fondului lexical 


indinăl Limbaj comun: 41% 
principa 


Figura 4.2. Piramida tipologiilor terminologice 

Conform precizărilor parantetice, procentele variază de la un nivel la altul, 
cele mai numeroase fiind cuvintele care aparţin fondului lexical principal. 
În timp ce „semitehnicismele” se regăsesc atât în lexiconul comun cât şi în 
lexicoanele mai multor domenii înrudite, „tehnicismele” apar în 
vocabularul domeniilor navale. Astfel, semitehnicismul marangoz apare în 
vocabularul comun (fiind folosit ca sinonim pentru „om necivilizat, 
mitocan”!), dar şi în terminologia navală (denumind dulgherul „specializat 
în cioplirea, fasonarea şi îmbinarea peselor de lemn ale navelor”?), iar 
tehnicismul bigă este folosit şi în construcțiile civile. „Supratehnicismele” 
sunt doar acei termeni proprii unui singur domeniu profesional, cum ar fi 


varaculă, tacadă sau tacar, folosiţi în vocabularul construcţiilor navale. 


4.2.1. Elementul autohton 


Pentru facilitarea analizei dezvoltate în această a treia parte a lucrării 
precum şi din dorința de a alcătui un inventar cât mai cuprinzător al 
cuvintelor specifice domeniului naval, am alcătuit un lexicon naval 
selectiv, prezentat în Anexa 2. Analiza aspectelor lexicale ale nomenclaturii 
şi terminologiei navale porneşte de la explorarea elementului moştenit, 
având mai întâi în centrul atenţiei românismele selectate din dicționarele 
generale ale limbii române (DEXI, DEX2, DEI, DE2, DE3, DE4, DES, 
DE6, DTI, NDULR). Elementul neautohton sau naturalizat face obiectul 
următoarei secţiuni a acestui capitol. 

Se poate observa, de la bun început că, din punct de vedere etimologic, 
românismele din limbajul naval descrise de sursele cercetate, sunt fie 
„cuvinte autohtone”, fie elemente de origine străină, fie reprezentări „cu 
etimologie necunoscută”. În cazul tuturor elementelor „cu etimologie 
necunoscută”, am procedat la consultarea unor dicționare generale sau 
speciale (Young 1893, Layton 1994, Blackmore 2009) ale limbii engleze, 


având în vedere repere din engleza britanică (Collins 1999) şi din cea 


1 https://dexonline.ro/definitie/marangoz/definitii 
2 https://dexonline.ro/definitie/marangoz/definitii 

americană (Webster 1996). Rațiunea pentru acest recurs este simplă: deşi 
din perspectivă filologică filiera prin care un cuvânt de origine străină 
pătrunde în limba română are rolul său, pentru abordarea noastră, itinerarul 
parcurs de acesta are mai puţină relevanță decât limba lui de origine. Altfel 
formulat, numărul mai mare de limbi care au furnizat termeni pentru 
navaleza română contribuie la cosmopolitismul acestuia. 

Desigur, am întreprins cercetări pentru aflarea unui număr cât mai 
mare de contribuții la progresul navalismului global, dar au rămas, în 
continuare, exemple de cuvinte care nu s-au regăsit în paginile niciunui 
dicționar, fie el general, enciclopedic, etimologic, fie specializat, cum sunt, 
de exemplu, glosarele sau lexicoanele. Astfel, exemple precum naie, 
echivalentul strămoşesc al navei şi brandbahtă, termenul învechit pentru 
„nava de stins incendii”, au fost considerate arhaisme. În aceeaşi categorie 
am inclus şi denumiri de ambarcaţiuni, precum: bencă, comoroancă, 
craniță, donbaz, gărliță şi nevrad. Conform dovezilor istorice, aceste nave, 
care au plutit încă din vremuri necunoscute pe apele ţărilor române sau pe 
apele aflate în vecinătatea țărilor române, nu constituiau o ciudăţenie pentru 
locuitorii lor, ele făceau parte din cotidian. Pe de altă parte, au fost cuvinte, 
cum ar cazul denumirii umiac, cărora le-am aflat originile prin extinderea 
cercetării şi a investigării dicționarelor străine (White 1786, Young 1893, 
Pease 1918, Layton 1994). 

Corpusul celor 452 de cuvinte și termeni cuprinși în lexiconul avansat 
de noi a fost interpretat atât din perspectiva etimologică și structurală cât şi 
din perspectiva formei şi a sensului. 


Literatura de specialitate constată că 


„dintre cele câteva zeci de cuvinte păstrate din limba traco-getică, 
denumiri ca amurg, genune, adia, boare, pînză, mal, cîrlig, țăruș, ş.a. 
sunt legate de profesiunea de navigator sau pescar” 

(Popescu et alii 1990; 29). 


Notate în dicționarul limbii române (NDULR) drept „cuvânte 

autohtone”, brâu şi buză sunt singurele noastre exemple care completează 
lista alcătuită de Popescu et alii (1990), din citatul de mai sus. 

Adăugăm acestei liste şi exemplele păstrate din limba latină şi care, 
chiar dacă aparțin fondului principal de cuvinte, au migrat şi către limbajul 
specializat al navalisticii. Folosite în acest domeniu ele îndeplinesc un rol 
denominativ fundamentat pe valoarea metaforică: barbă, berbec, braţ, cap, 
călcâi, căţel, coastă, genunchi, lacrimă, nară, nas, palmă, pernă, pletină, 
puitor, Stern, sprânceană Şi umăr. 

Există și două excepţii, respectiv substantivele mai şi punte. Primul 
dintre acestea apare în terminologia construcțiilor navale cu următoarele 


două sensuri proprii: 


„(1) ciocan (de lemn); (2) unealtă în formă de ciocan, folosită la bătut, 
îndesat etc.; (spec.) unealtă manuală sau mecanică (tronconică) folosită 
în construcția drumurilor pentru compactarea terasamentelor, a 
betoanelor etc.” 

(NDULR 771). 


Cel de-al doilea, substantivul punte, este un cuvânt polisemantic 
descris ca având cincisprezece înţelesuri (NDULR 1149). Păstrat în limba 
română din latinescul pons, -ntis, este folosit atât cu sensuri concrete, 
precum „pod îngust aşezat peste o apă, peste un şanţ etc., care poate fi trecut 
numai cu piciorul” cât şi cu sensuri figurate, ca de exemplu, „legătură, 
relație, comuniune” (NDULR 771). 

Pe lângă acestea, cuvântul punte este descris nu numai ca element al 
fondului lexical principal ci şi ca regionalism și ca specialism. Ca element 
al lexicului specializat, punte este utilizat nu numai în terminologia fizică, 
stomatologică sau chimică, ci şi în cea navală. 

Bolozan, denumirea unei nave fluviale de transport folosită pe Dunăre 
în timpul secolelor al XVII-lea și al XVIII-lea, apare în documentele scrise 
în acest interval cu formele: burazan, bolazan, boloza şi borozan (DEM 


72). Etimologic, nu putem face decât o speculație deoarece, în documentele 

cercetate, nu am descoperit niciun fel de trimitere înspre o limbă sau alta. 
Logica ne-ar tenta să susţinem fie că ne confruntăm cu o etimologie 
necunoscută, fie că, atâta vreme cât navele sunt văzute deservind exclusiv 
Dunărea şi afluenții ei, ar exista şi o modestă posibilitate ca denumirile lor 
să aibă totuși rădăcini românești. 

În general, în stabilirea etimologiilor, acolo unde nu am găsit precizări 
în sursele cu caracter lingvistic, am emis opinii în acest sens, luând în calcul 
zonele în care acționau, la un anumit moment istoric, diverse ambarcațiuni. 

Închidem această listă cu cuvântul naie, descris ca „denumire arhaică 
pentru navă sau ambarcaţiune” (DEM 343). Caracterizat ca fiind nu numai 
„învechit” ci şi folosit ca „regionalism”, cuvântul, provenit din forma latină 
navis, era utilizat ca sinonim atât pentru corabie cât şi pentru naos 
(NDULR 866). 


4.2.2. Elementul neautohton 


Aplicând criteriul analizei cantitative, am constatat că există un număr 
relativ mai mic de cuvinte autohtone comparativ cu numărul celor 
neautohtone. În cazul celor din urmă se disting, din punct de vedere 
lingvistic, două mari categorii de cuvinte, respectiv adoptările şi adaptările. 
Deşi ar putea exista tentația unei distincţii clare între aceste două categorii, 
ea nu-şi va găsi formularea în cele de mai jos. Cum limba este un organism 
viu, noile transformări ale străinismelor indică o tendinţă spre adaptare, 
chiar dacă, în unele cazuri, funcționează atât forma adaptată cât şi cea 


adoptată. Astfel, la nivelul adoptărilor se pot enumera: 


(a) denumiri nealterate: 

bakigi caighi, balik kaygi, boom (tip de barcă arabă), buss, dreadnought, 
paduakan, snekkar, shelterdeck, bow-thruster, yawl, komienga; 

(b) formule hibrid: 


elice cu skew. 


Conform istoricilor lingviști, terminologilor și al sociolingviștilor, 

prezența elementului străin într-o limbă 


„este un rezultat al contactului între idiomuri, reprezentând o formă de 
manifestare a interferenţei lingvistice. Este favorizat de acțiunea unor 
factori  extralingvistici: vecinătatea geografică, amestecul sau 
convieţuirea unor populaţii, raporturile economice, politice, culturale 
între diverse comunități etc. 

(Bidu-Vrănceanu et alii 2001: 279). 


În cazul terminologiei navale, prezenţa cuvintelor neautohtone sau a 
naturalizărilor este, mai degrabă legată de „fenomene de difuziune 
culturală: răspândirea unor obiecte, deprinderi, tehnici, proceduri, rituri 
etc.” (idem). Este recunoscut faptul că „tipologia împrumuturilor în funcție 
de modul în care se realizează acestea nu este unitară” (ibidem), ci se 
bazează pe criteriile prezentate de autorii operei citate deja și sintetizate de 


noi, după cum urmează: 


(a) calea de intrare în limbă (împrumuturi directe şi indirecte); 
(b) nivelul de culturalitate care justifică distincția între împrumutul popular 
şi cel savant, cult sau livresc; 


(€) canalul folosit (împrumuturi orale versus împrumuturi scrise). 


Tipologia naturalizărilor, în funcție de factorii care au determinat acest 
proces, distinge între asimilările din necesitate şi cele din raţiuni strict 
personale. În timp ce prima categorie de împrumuturi are în vedere motive 
justificate atât de progresul cunoașterii, de nevoia obiectivă a reactualizării 
terminologiilor cât şi de acurateţea și rigoarea exprimării ştiinţifice, cea de- 
a doua s-ar putea explica prin nevoia subiectivă a vorbitorului de a fi în 
trend sau de a fi concis, precis și eficient în transmiterea mesajului său. 

Pe de altă parte, s-ar putea ca unele dintre exemple să poată fi explicate 
ca omonime apărute în navaleza română în urma contactelor cu alte lumi şi 


denumirile lor aferente. 

Am punctat aceste ultime criterii datorită rolului lor în clasificarea 
cuvintelor neautohtone, separându-le pe cele naturalizate din necesitate de 
cele redundante sau inutile, sub rezerva reluată iarăși a cazurilor de 


omonimie nedemonstrate ca atare. 


4.2.2.1. Naturalizări „necesare” 

Această secțiune va cuprinde câteva exemple de cuvinte ale terminologiei 
navale care au fost acceptate şi întrebuințate în limba română pentru a 
acoperi necesitățile lexicale apărute în urma invențiilor şi a inovaţiilor cu 
caracter conceptual sau practic. 

Asimilarea în limba română a unor elemente lexicale proprii navalezei 
crează un obstacol în determinarea vizuală a caracterului lor neautohton, 
singura modalitate de verificare etimologică rămânând exclusiv articolul de 
dicționar. Atât adoptările cât şi adaptările s-au constituit într-o diversitate 
cantitativă de specialisme din limbile engleză, franceză, italiană, germană 
şi turcă. Pe lângă acestea a mai fost identificat şi un număr mai mic de 
contribuţii din limbile arabă, olandeză, neogreacă, rusă, spaniolă și limba 
marahti, subsumată limbilor vorbite în India. 

Fără o referire specifică la una sau alta dintre limbi, sursele noastre au 
scos la iveală şi un număr şi mai restrâns de cuvinte aparținând unor zone 
geografice, cum ar fi: Marea Nordului (drakkar, snekkar), Marea Roşie 
(bagală sau bagla), Marea Mediterană (bilancelă, dahabie, gajetă, volic), 
Insulele Bermude şi Indiile de Vest (bal/lahu), Malaiezia (balok) şi Insulele 
Filipine (balandră). 

În ciuda supremaţiei Imperiului Britanic asupra mărilor și oceanelor 
lumii, în terminologie faptele de limbă diferă: cele mai multe unități 
lexicale ale navalezei sunt denumiri de origine franceză: 

apuntament, bac, bajoaier, bechie, bazin, bric, cambuză, canonieră, 

carenă, cavitaţie, coftero, deplasament, a draga, dragare, dragă, 

dragor, ecartament, eclisă, elansare, elice, elindă, epavă, epolet, 
eșantionaj, a eșua, eşuare, etambou, etiaj, etravă, dunetă, gabară, 


galiotă, goeletă, grui/gruie, gurnă, guseu, halor, hublou, hulă, teugă, 

marsiliană, palan, paiol, petrel, pilotină, ramă (vâslă), relevment, seraj, 

siaj, șaland/şalandă, santină, șalander, șalupă, șalupier, șalutier, şenal, 

tartană, tec, timonă, tonă, tonaj, torpilor, travee, varangă, vedetă, 
vergă, volet, ulaj [70 cuvinte]. 

Cuvintele de origine turcă sunt relativ numeroase şi acestea denumesc, 
de cele mai multe ori, tipuri de nave sau elemente menite a contribui la 
facilitarea manevrelor de navigare: 

babă, baluk, caik, calafagiu, cange, ghimie, caplama, caşcaval, ceam, 

ceqicălşaică, cebec, marangoz, ceram/seram, duba, edec, parâmă, sal, 

ustăciuc/ustuacic sau ustuaciuc (< usta/ustale, cuvinte folosite cu sensul 
de „căpitan de ieniceri”, „gardian”, „supraveghetor, aflat în serviciile 
turcilor”), vinci [28 cuvinte]. 

Denumirile de origine engleză care apar ca unități lexicale includ: 
afterpic, bloc-secție, doc, bollard, bulb, cargobot, cocpit, cuarterdec, 
coferdam, dreadnought, drifter, deadweight, feribot, liner, loch, lugher, 
seiner, bow-thruster, shelterdeck, slemming, spreader, spardec, snau, 
springing, stringher, trauler, whipping [27]. 

Denumiri de origine italiană: 
bastiment, bompres, bocaport, bintă, canistrelă, caravella, cavalet, 
cavilă, feluca, velă, gabie, gondolă, pateraţină, pescaj, pitură, spirai, 
scampavă, velier, voltă [19]. 

Elemente de origine olandeză: 
barc, boejier, damloper, dogger, flibot, fleută/flută, koff, skiff, cruiser, 
croazieră, yacht [10]. 

Cuvinte de origine germană: 
eche, graifăr, propeller (elice de vapor, în NDULR 1119), șlep, ștend, 
ștuț, tachelaj [7]. 

Denumiri de origine arabă: 
boom, butră, dinghi, dungiyah, dhow [5]. 

Cuvinte de origine rusă: 
baidac, berlină, kocia [3]. 

Denumiri de origine neogreacă: 


catarg, copastie, galion [3]. 

Elemente de origine spaniolă: 

balsa, tambuchi [2]. 

Din punct de vedere lingvistic (istoric și cultural), numărul cuvintelor 
acumulate din aceste limbi, fie acesta chiar și o valoare aproximativă, 
reflectă contribuţia specifică a fiecărei comunități la progresul navalisticii 
mondiale. Or, frustrarea resimţită de pe urma înregistrării cuvintelor cu 
etimologie necunoscută, cum ar fi cazul deja menţionatelor comoroancă 
sau bencă, devine şi mai pregnantă gândindu-ne că acestea ar fi putut fi 
tipuri de ambarcațiuni construite de strămoşii daci, vlahi sau moldoveni. 
Studiile care vor urma ar putea rezolva o parte dintre aceste enigme 
lingvistice. 

Pe parcursul înregistrării şi al analizării acestor cuvinte cu etimologie 
neautohtonă, am descoperit cuvinte (foarte) asemănătoare ca formă sau ca 
sens, fapt ilustrat prin distincția între: (a) dublete „ortografice” (justificate 
prin coexistenţa formei adaptate formulelor morfo-sintactice ale limbii 
române cu forma adoptată ca atare, care nu a suferit niciun fel de 
modificări), (b) dublete „etimologice” (explicate prin proveniența lor din 
limbi diferite) şi, foarte rar, (c) dublete „istorice” (unde forma veche, 
arhaică este înlocuită cu o nouă denumire (a se veda brandbahta). Triplete 
sunt seturi de trei denumiri cu sens unic dar cu forme care vin din limbi 
diferite sau care au fost modificate chiar în interiorul limbii române. 


La nivelul denumirilor de esență neautohtonă, se pot ilustra: 


(a) dublete ortografice: 


afterpic = afterpick feribot = ferry-boat 

coferdam = cofferdam fiting = fitting 

forpic = forpick spardec = spardeck 

dau = dhow șplint (cui despicat) = splint pin 


(b) dubletele etimologice: 
falsbord = filă de tablă incendiator = brander 


puntal = pontil radiofar = far hertzian 

scuner = şunăr stern = etambou 


Ștem = etravă troță = cîrmă 


(c) dubletele istorice: 
anchiră = ancoră 


arbor = arbore 


(d) tripletele: 


barbotin = barbotină = cabestan 

barchetă = barca lochului = loch 

brandbahtă = brandvahtă = incendiator (navă folosită pentru depistarea şi 
stingerea incendiilor) 

chei = cheu = splai 

cocă = coajă = corp 

eșantionaj = eşantionare = deltă negativă 


penteră = cvincveremă = quinqueremă. 


Atât dubletele cât şi tripletele ilustrează procedeul de naturalizare 
concretizat fie prin adoptare (de ex. afterpick, cofferdam şi ferry-boat), fie 


prin adaptare (de ex. afterpic, coferdam şi feribot). 


4.2.2.2. Naturalizări „redundante” 


Poarta deschisă de terminologia navală cuvintelor călătoare care şi-au 
dovedit universalitatea, nu numai la nivel conceptual ci și la nivel 
terminologic, a permis și pătrunderea unor „călători” neinvitaţi sau a unor 
cuvinte redundante, suprapuse peste cele autohtone şi având acelaşi înţeles. 
În acest fel, navaleza română s-a supradotat cu cuvinte străine folosite, de 
cele mai multe ori, în detrimentul celor româneşti, care pot fi aruncate la 
coşul de gunoi al istoriei culturale românești, reconfirmând teoriile care 
susțin că lhpsa cuvintelor înseamnă lipsa conceptelor şi indică, implicit, 
nivelul scăzut al cunoaşterii. Ceea ce este fals şi nedrept, în oricare dintre 


cazuri, nu numai în cazul specific al terminologiei navale. 

In exemplele de mai jos menționăm doar câteva dintre aceste perechi: 


barjă = şlep întins baluk = bencă 

biremă = dieră bulge = contracarenă 
cadrant = sector-cârmă dren = tubulatură de santină 
stern = etambou afterpic = picul pupa 


Existenţa naturalizărilor redundante nu a afectat numai terminologia navală 
ci însuși fondul lexical principal al limbii române. Doar acţiunea conştientă 
şi autoimpusă a fiecărui vorbitor, care va elimina treptat aceste „rudimente” 
sau „barbarisme” lexicale ar contribui la ecologizarea limbii române în 
ansamblul său. Se ridică întrebarea „cine poate fi tentat să apeleze la 
împrumuturi atunci când resursele tezaurului moştenit sunt la îndemâna 
oricui?” Capitolul șase al acestui volum propune cel puţin un răspuns la 


această întrebare. 


4.3. Cuvinte cu etimologie necunoscută 


Asemeni altor limbi europene şi limba română deţine un segment de 
vocabular care cuprinde cuvinte cu etimologie necunoscută. Dintre acestea, 
în cazul terminologiei navale, majoritatea denumesc tipuri de ambarcațiuni 
sau nave, respectiv comoroancă, cârniță sau graniţă, cromster, sefer, uxer, 
zarcă şi zarug. Denumiri ale unor echipamente sau obiecte aflate la bordul 
navei, cum ar fi, de exemplu, troță precum şi ghiordel şi sinonimul buiol, 
(care au o frecvenţă de întrebuințare mult mai mare în limbajul maritim 
decât în cel al constructorilor navali) completează suma cuvintelor de 
origine necunoscută din terminologia navală. 

Dacă sursele de documentare publicate relativ recent nu includ note 
etimologice, acest tip de omisiune ar putea fi acceptat și ca o manifestare a 
superficialității în concretizarea cercetării. Căci altfel ar fi imposibil de 
înțeles cum cea de-a treia ediţie a lucrării în şapte volume Lexicon tehnic 
român (2011) a omis domeniul construcțiilor navale când, în cazul mult 


mai modestului DTT (1972) nu s-a procedat la fel? Graba finalizării unei 

cercetări sau superficialitatea în tratarea aspectelor etimologice ale 
terminologiei ar putea fi, în unele cazuri, rațiunea mențiunii „etimologie 
necunoscută”. 

Susţinem ilustrarea exemplelor de „etimologie necunoscută” cu mai 
multe exemple. Astfel, smac este descris ca un cuvânt de origine turcă, 
zarka, termen regăsit (cu forma zarugq) în nomenclatura din lumea arabă 
(Casson 1964: 162), dromon, denumire dată unei nave uşoare de mare 
viteză în uz în secolul al VI-lea, în timpul domniei lui Iustinian (între anii 
527 şi 565) (Casson 1994: 96) şi cromster, pe care l-am depistat în lexiconul 
englez, au etimologii bine determinate, chiar dacă limba română nu le-a 


cunoscut până acum. 


4.4. Concluzii 


Cercetarea terminologiei navale românești din perspectivă etimologică a 
confirmat aspectele cunoscute privind macrostructura limbii române şi a 
adus noi rezultate privind naturalizarea cuvintelor provenite din unele 
idiomuri sau limbi exotice. Astfel, la nivelul vocabularului general al limbii 
române se distinge atât (a) elementul dominant autohton cât şi (b) elementul 
secundar reprezentat de asimilări. 

În cazul terminologiei navale, proporțiile se schimbă, deoarece acestea 
din urmă sunt elementul predominant, specialismele (atât tehnicismele cât 
şi supratehnicismele) moștenite deținând un procentaj mult mai redus. Pe 
de altă parte, s-a păstrat, în cazul etimologiei elementului moştenit aceleași 
categorii de cuvinte, respectiv (a) cuvintele autohtone, (b) cuvintele 
provenite din limbi-sursă cunoscute, precum şi (€) cuvintele cu etimologie 
necunoscută. 

Analiza etimologică a unităților lexicale a evidențiat caracterul cu 
adevărat cosmopolit al vocabularul naval. Puţine alte terminologii din 
limba română au beneficiat de contribuţii ale mai multor limbi străine. 
Astfel, dacă, de exemplu, în cazul terminologiei anatomice şi al celei 


medicale sau al terminologiei juridice elementul latin, în forma sa 

nealterată, joacă un rol dominant, iar în cazul terminologiei informatice sau 
al celei economice predomină elementul englez, lucrurile apar într-o lumină 
complet diferită atunci când ne referim la domeniul naval. 

Din punct de vedere etimologic, terminologia acestui domeniu reflectă 
forța şi capacitatea de a „acapara” şi naturaliza cuvinte aparţinând unui 
însemnat număr de limbi străine. De aceea susţinem că atât preponderența 
străinismelor unei limbi anume (care, la nivelul cuvântului şi al termenului 
proprii domeniului naval, este limba franceză) cât şi multitudinea limbilor 
cu reprezentare în vocabularul naval conferă un plus de valoare lexicului şi 
culturii române. 

Lista acestor limbi cuprinde donatori care s-au bucurat de un statut 
privilegiat în istoria umanităţii, ca limbi de circulaţie internațională, cum a 
fost araba, la un moment dat al istoriei, sau cum sunt acum, de exemplu, 
franceza şi engleza. Alăturăm acestora italiana sau olandeza, neafiliate 
grupului de limbi „de circulație internaţională”. Cu impact asupra 
vocabularului general românesc, limbile rusă şi turcă au contribuit şi la 
îmbogățirea terminologiei navale. 

Așadar, pe lângă asimilarea unităţilor lexicale formate dintr-un singur 
cuvânt, necesare vocabularului naval român şi având, în ansamblul 
acestuia, rolul predominant de substantiv, limba română a asimilat şi alte 
elemente specifice. Ca urmare, am putut regăsi în inventarul de lucru şi un 
mare număr de calcuri lingvistice. Am constatat că în timp ce lexemele cu 
rol de verb descriu acțiuni, operaţiuni sau lucrări efectuate pe parcursul 
construcției unei ambarcaţiuni, calcul lingvistic sau grupul de două, trei sau 
mai multe cuvinte cu înţeles bine determinat, care au fost „copiate” din alte 
limbi, denumesc echipamente sau componente ale instalațiilor de la bordul 
navei. 

Exemple de calc lingvistic vor fi prezentate în a doua parte a capitolului 
următor, în secțiunea 5.4.3 Structura termenilor sintagmă ai lexiconului 


navale, subdiviziunile A. Construcţii nominale și B. Construcţii genitivale. 

Microstructuri ale terminologiei navale 


5.1. Observaţii preliminare 


Structura elementelor care alcătuiesc lexiconul naval reflectă doar parțial 


structura cuvintelor din vocabularul general al limbii române. Clasificate 


din punctul de vedere al structurii lor interne, multe dintre cuvintele 


româneşti au fost create printr-o multitudine de procedee dintre care 


afixarea şi compunerea sunt mai productive decât conversiunea, abrevierea 


şi schimbarea de sens sau transformarea semantică. Exemplele de mai Jos 


vor ilustra metodele de formare a cuvintelor care sunt active atât la nivelul 


fondului lexical principal cât și la cel al terminologiei navale: 


(a) 


(b) 


(c) 


afixarea sau adăugarea de afixe la rădăcini cunoscute, ca, de exemplu, 
copil — copilaş — copiluț sau casă — căsuţă — căsoaie, pe de o parte, sau 
real — ireal, posibil — imposibil, pe de cealaltă parte; am depistat şi cazuri 
de parasinteză sau de alăturare a două sau mai multe afixe aceluiași cuvânt 
rădăcină, ca în secvențele permeabil — impermeabil — impermeabilitate şi 
stabil — stabilitate — instabilitate; 

compunerea sau alăturarea unor cuvinte cunoscute (cum ar fi: casă, 
odihnă, oaspeţi, economii, schimb sau valutar) pentru a denumi noi 
concepte, noţiuni sau realităţi, se poate compara astfel cazul cuvântului 
simplu pe baza căruia au fost create noi denumiri: casă — casă de odihnă 
— casă de oaspeți — casă de economii — casă de schimb valutar, 
reducerea formei inițiale a unui cuvânt simplu sau a unui termen 
sintagmă prin: 


i) reducerea la iniţială sau la inițiale, în cazul formulelor cu înţeles 

propriu, ca în exemplele lungime, redus la L, lățime, redus la [; 

ii) renunţarea la un număr de silabe, ca în exemplele filologie redus la 
filo, matematică redusă la mate, exemple tipice de trunchiere; 

iii) restrângerea unui grup de cuvinte la inițialele fiecăruia dintre 
elementele care îl alcătuiesc ca, de exemplu: AFDJ, prescurtare 
preferată denumirii Administrația Fluvială a Dunării de Jos, 
Şantierul Naval Galaţi, prescurtat în sigla SNG sau ugal şi UDJG, 
forme reduse ale numelui instituţiei Universitatea „Dunărea de Jos” 
din Galaţi, vom folosi termenii „siglare” sau „iniţializare” pentru a 
ne referi la această cale de îmbogăţire a lexiconului și „siglă” sau 
„inițialism” pentru a desemna cuvântul astfel rezultat; 

iv) restrângerea unui grup de cuvinte (reprezentând numele complex al 
unei abstracţiuni sau al unui obiect și având un înțeles bine 
determinat) într-o formă lexicală simplificată bazată pe o selecţie de 
inițiale și/sau silabe cum ar fi: laser şi SNOBOL, termeni traduşi din 
cuvintele englezeşti laser (light amplification by the stimulated 
emission of radiation) şi Srring-oriented Symbolic Languages; 

(d) omiterea unui cuvânt dintr-o denumire standardizată ca, de exemplu, 
olimpicele în loc de jocurile olimpice, unitate în loc de unitate militară 
sau multinațională în loc de corporație multinațională, cazuri foarte 


frecvent utilizate şi care ilustrează procedeul de elipsă lexicală. 


Astfel, în totalul metodelor de formare a cuvintelor din interiorul acestui 
vocabular profesional se regăsesc atât de puţine exemple de derivare 
regresivă, reduplicări, amalgamări şi cuvinte valiză, încât impactul unor 
astfel de formule ale creativităţii lexicale este aproape insesizabil. 
Numărul mic al cuvintelor simple și al formelor afixate raportat la 
numărul mare al formelor compuse reprezintă o trăsătură specifică a 
terminologiei navale. Multe dintre unitățile multilexicale, cum ar fi, de 
exemplu, turn de fildeș sau a lua cuvântul, care au folosite mai întâi în 
limba franceză (Hristea 1984: 100-104), tot aşa cum a fost şi expresia a-și 
da cu părerea, au rezultat din traducerea unor sintagme de origine străină, 


sau prin așa-numitul calc lingvistic. 

Pe de altă parte, acronimele preluate din limba engleză, cum este cazul 
cuvintelor laser şi radar, sunt aproape imposibil de observat în raport cu 
marea masă a inițialismelor. Ca grup de formațiuni lexicale bine conturate, 
inițialismele din navaleză (şi completate cu exemple din alte domenii ale 
ingineriei precum sudura) au o particularitate greu de explicat de către un 
lingvist. Particularitatea vine din discrepanţa concretizată prin faptul că, 
deşi limba română posedă echivalentul structurii abreviate, forma folosită 
şi în scris şi în exprimarea orală este doar versiunea engleză a formulei!. 

Fenomenul de adoptare este activ şi în cazul eponimelor, relativ reduse 
ca număr, dacă le-am compara cu eponimele discursului economic, al celui 
ştiinţific sau al celui medical. Atât eponimele cât şi toponimele sunt cuvinte 
obținute din nume proprii, ale persoanelor, în primul caz, şi ale locurilor 
geografice, în cel de-al doilea. Toponimele, ca formațiuni sau unități 
lexicale, deşi sunt şi mai reduse cantitativ decât eponimele, au un rol 
deosebit fiind acceptate nu ca forme ale proprietăţii strict personale ci ca 
branduri sau patente naționale evidențiind arealul geografic şi/sau cultura 
care le-a produs. 

Este interesant de observat şi faptul că navaleza dispune de un număr 
de cuvinte care au suportat alterări semantice, în urma specializării de sens, 
având ca rezultat mai multe serii de metafore şi, în foarte puţine cazuri, de 


metonimii lexicale. 


5.2. Reprezentări terminologice. O clasificare minimală 


Lexicologia, lexicografia, terminologia ca și terminografia, sunt acele 
ramuri ale lingvisticii care lucrează cu concepte și denumiri ca „afix”, 
„afixoid”, „morfem”, „rădăcină”, „termen”, „lexem” sau „unitate lexicală” 
ŞI „expresii”, „locuțiuni”, „construcții frazelogice”, „formațiuni lexicale” 
„frazeme” sau „unităţi multilexicale”. 


Morfemul, acceptat ca o unitate abstractă din sistemul unei limbi, a 


1 a se vedea secţiunea 5.5.1., litera (b). 

fost definit drept „cea mai mică unitate lingvistică dotată cu sens” (Bidu- 
Vrănceanu et alii 2001: 327). În funcţie de modul lor de întrebuințare, 
morfemele sunt fie dependente (-ul în băiatul faţă de băiat sau în copacul 
faţă de copac şi —ei în mesei faţă de mese sau în tablei față de rable), fie 
independente (cel în Ştefan cel Mare şi cea în Cina cea de Taină) fie şi una 
şi alta (-lui în omului din expresia în destinul omului faţă de omul şi lui în 
expresii fixe, cum ar fi omul lui Sinan Pașa, satul lui Cremene, țara lui 
Papură Vodă sau averea lui lorgu Radu). 


Lexemul este definit în lingvistica românească drept 


„elementul lexical de bază dintr-un cuvânt când este interpretat de pe o 

poziţie semantică (acelaşi element fiind numit radical când este 

interpretat de pe o poziție morfologică şi când se opune morfemului)” 
(Bidu-Vrănceanu et alii 2001: 287). 


Practica arată că, în lingvistica românească, lexem este un nume 
cvasisinonim Și, prin urmare, interschimbabil cu termenii cuvânt şi termen. 

Afixele, la rândul lor, pot fi, în funcție de poziţia pe care o ocupă în 
raport cu un alt cuvânt, prefixe (a se compara a vedea cu a prevedea ori a 
forma cu a transforma) sau sufixe (regăsite, de exemplu, în cazul celui de- 
al doilea cuvânt din perechile balenă şi balenieră, delfin şi delfinariu sau 
pod şi podeţ). 

Terminologia navală, asemeni celorlalte terminologii, operează cu un 
repertoriu bogat de structuri. O clasificare formală a acestora ar include 
elemente regăsite şi în terminologia fizică, medicală, matematică, militară 
sau de orice altă natură, respectiv: (a) structuri simple, (b) forme afixate sau 
derivate precum şi (c) unități multilexicale, concretizate prin (c1) forme 
compuse sau prin (c2) termeni-sintagme (Butuc 2011: 1). Fiecare dintre 
aceste ultime două forme sunt caracterizate prin trăsături semantice 
specifice. Termenii prova, tanc, pupa, punte, spirai, șlep, vinci, elindă, 
elice etc. exemplifică structurile simple. Termenii construiți cu ajutorul 


afixelor sau prin alte mijloace vor fi prezentați în secțiunile următoare. 

5.3. Derivarea în terminologia navală 


Formarea cuvintelor cu ajutorul prefixelor sau derivarea prin prefixare se 


poate ilustra, la nivelul terminologiei navale, prin următoarele exemple: 


(a) 
(b) 
(c) 


(d) 
(e) 
(£) 
(8) 
(h) 
( 
Q) 
(k) 


() 


anti-: antisubmarin, antitorpilă, antivegetativ; 

bi-: bilancelă, bilander, biremă; 

contra-: contraarcuire, contrapiuliță, contrabulină, contragreutate, 
contraetravă, contragai, contraelice, contragabier, contrascotă; 
giro-: girocompas, giropilot, girostabilizator, 

hidro-: hidrometru, hidroglisor, 

mini-: minibulker, 

moto-: motonavă, motoscuter, motovelier, 

pre-: preîncălzitor, pretratare, predecantare; 

port-: portavion, portcontainer, portelice, portelicopter, portstart, 
radio-: radiofar, radioitinerar, radiolocaţie, radionavigaţie; 
supra-: supraîncălzitor, supraalimentare, suprastructură, 
supraîncărcare; 


trans-: transatlantic, transbordare, transcontainer,; 


(m) tri-: tribord, trihandin, triremă. 


Subliniez aici că, în cazul compuşilor cu prefixul porr-, toate elementele 


terminologiei navale sunt ortografiate într-o singură unitate lexicală deși, 


în cazul cuvintelor din fondul principal, vom găsi unele exemple de 


formațiuni prefixate ortografiate cu cratimă (a se vedea port-bebe). 


Formarea cuvintelor prin sufixare a fost mult mai activă, beneficiind 


de asocierea cu următoarele sufixe: 


(a) 
(b) 
(c) 


(d) 


-adă: arboradă; 

-aj: bordaj, carenaj, eşantionaj, fardaj, pescaj, sabordaj, seraj, tachelaj; 
-are: acostare, amarare, ambarcare, armare, boțare, elansare, decapare, 
debarcare, etravare, ramfluare/ranfluare; 


-ier: bananier, butanier, cablier, carbonier, cerealier, costier, craier, 

gabier, caphornier, metanier, petrolier, velier, vrachier, 
(e) -ieră: brațieră, canonieră, cavilieră,; 
(f) -ire: călăfătuire, baterisire, crăițuire, matisire, tacarisire; 
(g) -er: cliper, cuter, cromster, drifter, lugher, remorcher, șalander şi trauler; 
(h) -ment: ancastrament, bastiment, coronament, deplasament, 
(1) -or: ancorator, balizor, pescador, crucișător, incendiator, dragor, puitor, 
distrugător, torpilor,; 


() -ură: ancablură, castelatură, osatură, stelatură, tubulatură. 


Pe lângă plasarea fie a unui prefix fie a unui sufix la o unitate lexicală 
existentă, găsim în terminologia navală şi cazuri de derivare rezultate din 
asocierea ambelor tipuri de afix la aceeași rădăcină, cum este cazul 


următoarelor derivate parasintetice: 


permeabil > permeabilitate > impermeabilitate; 

stabil > stabilitate > instabil > instabilitate; 

submers > submersibil S submersibilitate > insubmersibilitate; 
scufunda > scufundabil A scufundabilitate Î nescufundabilitate. 


Se poate concluziona, pe baza celor de mai sus, că afixarea, fie numai 
cu prefixe sau sufixe, fie şi cu prefixe şi cu sufixe adăugate aceleiași 
rădăcini este un procedeu care a servit la dezvoltarea vocabularului propriu 


domeniilor arhitecturii navale şi construcţiilor navale. 
5.4. Compunerea și termenii sintagmă 


5.4.1. Compunerea 


În lexicologie, compunerea este procedeul prin care două sau mai multe 
cuvinte cu sens sau înțeles propriu sunt alăturate pentru a denumi un 
concept nou creat sau inventat. Rezultatul acestei alăturări este cuvântul 
compus sau, într-o terminologie reactualizată, termenul-sintagmă al cărui 


sens derivă din sensul elementelor alcătuitoare. Astfel, substantivele 

compartiment şi mașini au sensuri generale, fiecare dintre ele referindu-se 
la orice fel de compartiment şi, respectiv, orice fel de mașini; când aceste 
două cuvinte sunt alăturate în formula compartimentul maşini, ele capătă 
un sens nou căci sunt folosite pentru a denumi compartimentul în care sunt 


amplasate motoarele navei. 


5.4.2. Termenii sintagmă în lexiconul naval 


Compuşii sau termenii sintagmă sunt ortografiaţi în cuvinte separate, ca în 
exemplul precedent, într-un singur cuvânt (a se vedea, de exemplu, 
falsbord) sau în cuvinte legate prin cratimă, ca în cazul compuşilor navă- 
spital, navă-şcoală, navă-țintă etc. 

Din punctul de vedere al clasei lexicale reprezentate, termenii sintagmă 


folosiţi în vocabularul naval pot fi rezultatul asocierii dintre: 


(a) două substantive: Diesel-generator, lanţ-călăuză; 

(b) două sau trei substantive legate prin prepoziţie (una sau două): scară de 
pescaj, gură de rujare, colector de apă de ploaie; 

(c€) un adjectiv şi un substantiv sau invers: falsbord, marele pavoaz, motor 
naval, vânător antisubmarin; 

(d) un verb şi un substantiv: spargeval, taie val, taie mare; 


(e) un verb şi un adverb: țin-re bine. 


Asocierea dintre un verb şi un substantiv care produce un substantiv 
comun a fost întâlnită exclusiv în terminologia navală. Deşi literatura 
recentă concentrată asupra terminologiei preferă denumirea de „termen 

29 


sintagmă” mai vechii formule „termeni compuși”, conform celor de mai 


sus, fiecare dintre aceste denumiri are propria ei caracteristică semantică. 


5.4.3. Structura termenilor sintagmă ai lexiconului naval 


Termenii sintagmă sunt formațiuni rezultate din alăturarea a două sau mai 


multe elemente create pentru a denumi o noţiune din domeniul arhitecturii 

şi/sau al construcțiilor navale. Din punctul de vedere al funcționalități lor, 


termenii-sintagmă sunt grupaţi în: 


(a) asocieri „libere unde fiecare component poate face parte şi din alte 
sintagme” (Butuc 2011: 1) (de exemplu, tanc de santină, apă de santină); 
(b) asocieri fixe, „ale căror elemente constituente, plasate în alte îmbinări” 
(Butuc 2011: 1), nu mai sunt termeni navali (de exemplu, pompa de aer, 
pompa de ulei, pupitru de comandă şi control, opera vie, opera moartă); 
(c) „sintagme care nu sunt pretabile descompunerii” (Butuc 2011: 1) (de 


exemplu, vinciu de ancoră, gură de lup, mașina de cârmă, linia de axe). 


Terminologia navală dispune de un mare număr de denumiri cu formă fixă 
care vor fi interpretate, în cele de mai jos, prin perspectiva formulelor 
structural-descriptive. Modelul taxonomic alcătuit exclusiv pentru această 
lucrare porneşte de la o structură foarte simplă, formată din două elemente 
şi se încheie cu un set de denumiri standard care cuprinde 12 unităţi 
lexicale. Acestora le vor fi alăturate alte câteva structuri cu un mai mare 
grad de complexitate structurală, extrase din paginile publicaţiei Buletin 
Tehnic, periodicul Registrului Naval Român. 

Categoriile de structuri multilexicale specifice terminologiei navale au 
fost divizate, în cele ce urmează, în formule nominale (construite în jurul 
unui substantiv în cazul nominativ) şi construcţii genitivale (alcătuite în 


proximitatea unui substantiv în cazul genitiv). 


A. Construcţii nominale 
Diversitatea structurală a construcțiilor incluse în această categorie acoperă 
o gamă de unităţi cuprinzând de la două până la douăsprezece elemente care 
denumesc un singur obiect, instrument, element dintr-un sistem etc. 
Aplicând metoda analizei calitative se pot constata asocieri ale 
aceluiași tip de parte de vorbire (ca, de exemplu, substantiv + substantiv ori 
substantiv comun + substantiv propriu) sau ale unor clase lexicale diferite 


(cum ar fi, de exemplu, substantiv + adjectiv). 

Prin metoda analizei cantitative, se pot realiza clasificări în funcție de 


numărul de elemente din componenţa formulei denominative, după cum 


urmează: 


I. formule cuprinzând doi termeni: 


1) 


2) 


3) 


4) 


substantiv + substantiv: apărătoare prova, castel prova, castel pupa, 


punte teugă, mână curentă; 


substantiv + adjectiv: caramaran submersibil, navă auxiliară, punte 
deschisă, plan diametral, propulsor electromagnetic, punte principală, 
punte inferioară, secțiune maestră, stabilitate statică, suprafaţă velică, 


trasator naval, 


substantiv (singular) + substantiv (plural): b/ocul/ cilindri, sala mașini, 


șaht maşini, 


substantiv (comun, singular) + nume propriu/nume proprii: ancora 


Hall, propulsor Voith-Schneider. 


II. formule conţinând trei termeni: 


5) 


6) 


7) 
8) 


9) 


substantiv + substantiv + substantiv: scurgere carcasă cupă, indicator 


nivel ulei, brachet arbore portelice, cavalet arbore portelice; 


substantiv + substantiv + adjectiv: intrare hidrocarbură neseparată, 


intrare hidrocarbură separată, tubulatură gaze evacuate; 
substantiv + adjectiv + substantiv: disc derulator hidrocarbură; 
substantiv + adverb + adjectiv: navă complet sudată; 


substantiv + prepoziție + substantiv: arbore de cârmă, barcă de 
salvare, butelie de lansare, centru de flotabilitate, chilă de ruliu, coastă 
de interpunte, corn de ceaţă, flanșă de punte, faţă de maimuţă, guseu de 


gurnă, ştift de fixare, saula de lansare, scară de tangon, tanc de reziduuri, 


10) substantiv + adjectiv + adjectiv: dragă porteză derocatoare, semicupă 


inferioară alunecătoare, remorcher maritim salvator, 


11) substantiv (singular) + prepoziţie + substantiv (singular): navă de 

servitudine, poartă de ecluză, pompă de navă, punte de comandă, roată 
cu zbaturi, spărgător de baraje, spărgător de blocaje, spărgător de 
gheaţă, tonaj de deplasare, traseu de tubulatură, traseu de rutare, tunel 
de cavitaţie, tubulatură de balast, tubulatură de santină, tub de degazare, 
tub de sondă, tub de ulaj; 


12) substantiv (singular) + prepoziţie + substantiv (plural): cavilă de 
parâme, instalaţie de greement, navă cu vele, puitor de estacade, puitor 


de mine, purtător de rachete, 


13) substantiv (plural) + prepoziţie + substantiv (singular): caracteristici 


de manevrabilitate, instalaţii de bord. 
III. formule alcătuite din patru termeni: 


14) substantiv + substantiv + substantiv + substantiv: fanc serviciu 
combustibil caldarină, tanc rezervă ulei compresoare, rezervor apă 
comandă separator, tanc scurgeri separator santină, tanc scurgeri 
separator ulei; 

15) substantiv + substantiv + substantiv + adjectiv: zanc rezervă 


combustibil greu, tanc rezervă apă dulce; 


16) substantiv (singular) + adjectiv + adjectiv + adjectiv: pompă manuală 
hidraulică dublă; 


17) substantiv (singular) + adjectiv + prepoziţie + substantiv: cârmă 


suplimentară de manevră, supapă principală de siguranţă, 


18) substantiv + prepoziţie + substantiv + substantiv (singular sau 
plural): cameră de decupare hidrocarbură, pompă de curăţare tancuri, 
pompă de transfer combustibil, ieşire de evacuare reziduuri, instalație de 


încălzire hidrocarbură, tanc de circulaţie ulei, tanc de păstrare ulei; 


19) substantiv (singular) + prepoziţie + substantiv (singular) + adjectiv: 
inel cu secțiune dreptunghiulară, cavalet din oțel turnat, căldare cu 
ardere dublă, căldare cu alimentare automată, căldare cu focar ecranat, 
cârmă cu bordaj metalic, cârmă în tunel orientabil, piuliță cu strângere 
manuală, inel cu secțiune circulară, dispozitiv cu disc derulator, 


dispozitiv de apă tehnologică; 

20) substantiv (singular) + prepoziţie + substantiv (plural) + adjectiv: 


cârmă cu pene verticale, navă cu bordaje ondulate; 


21) substantiv (singular) + prepoziţie + numeral + substantiv (plural): 


cârmă cu două safrane, cârmă cu trei safrane, valvulă cu trei căi, 


22) substantiv + prepoziție + substantiv + prepoziţie + substantiv: 


dispozitiv de alimentare și evacuare. 
TV. formulă incluzând cinci elemente: 


23) substantiv + substantiv + prepoziţie + substantiv: ieșire apă de răcire 


motor, intrare apă de răcire motor, 


24) substantiv + prepoziţie + substantiv + prepoziţie + substantiv: apă de 
etanșare și deslocuire, buzunar cu apă de balast, dispozitiv de alimentare 
și evacuare, găleată de incendiu cu saulă, răsuflător pentru apa de 
alimentare, tubulatură pentru aburul de etanșare, lampă de semnalizare 


cu transformator, oglindă de semnalizare cu plic; 


25) substantiv + prepoziţie + substantiv + adjectiv + substantiv: zanc de 
balast dublu fund, tanc de combustibil dublu fund; 


26) Substantiv + prepoziţie + substantiv + adjectiv + adjectiv: zanc de 


balast lateral superior; 


27) substantiv + prepoziţie + substantiv + adjectiv + adverb: pompă de 


umplere acționată manual, 


28) substantiv + prepoziţie + substantiv + adverb + adjectiv: barca de 
salvare complet închisă, barca de salvare complet deschisă, barca de 


salvare parţial deschisă; 


29) substantiv + prepoziţie + substantiv + substantiv + adjectiv: instalație 


de răcire apă dulce. 
V. formulă alcătuită din şase elemente: 


instalaţie de răcire apă de mare, pompă de apă de răcire motor, instalaţie de 
ambarcare și transfer combustibil, navă cu ventilațe de aer răcit, tuburi 


suport pentru suflare de funingine. 

VI. formulă alcătuită din şapte elemente: 


axul conducător al pompei principale de ulei, arcul valvulei de urgenţă cu 


închidere rapidă, ușa de curăţare a canalului de fum. 
VII. formulă alcătuită din opt elemente: 


placa laterală de închidere a cutiei de foc, bucșă interioară dintr-o bucată din 


oțel aliat forjat. 
VIII. formulă alcătuită din nouă elemente: 


ghid canelat pentru reducerea frecării și prevenirea rotirii discului, plăci 
laterale de închidere a fundului cutiei de foc, valvule de stop și control al 
alimentării cu apă, preîncălzitor serpentină pentru tancul superior de ulei de 


ungere. 
IX. formulă alcătuită din zece elemente: 


resort de mare precizie din oţel proiectat pentru efort scăzut, intrare aer 


instrumental pentru sistemul de control şi resort pneumatic. 
X. formulă alcătuită din unsprezece elemente: 


valvulă regulator pentru răcirea cu apă de mare în caz de urgenţă, intrare 
aer de lansare pentru atențiune și siguranța aerului de comandă, tub pentru 


aparatul de suflare şi scurgere a apei de băut. 
XI. formulă alcătuită din douăsprezece elemente: 


conductă de refulare a apei cu pompe cu piston de înaltă presiune, maşina de 


cârmă cu o pereche de hidromotoare liniare cu simplu efect. 


Formulele cu peste şase elemente nu respectă tipare structurale. 


B. Construcţii genitivale 


Asemenea construcțiilor nominale și structurile genitivale au fost analizate 
atât cantitativ cât şi calitativ. In urma sintetizării rezultatelor, am obţinut 


următoarele formule generale şi tipuri de structuri: 

I. formule conținând două elemente: 


1) substantiv (în cazul nominativ) + substantiv (în cazul genitiv): echea 
cârmei, axul cârmei, axul navei, camera hărților, cabina comandantului, 
tija pistonului, curmătura dunetei, curmătura teugii, guseul parapetului, 


învelișul gurnei, lățimea navei, palma ancorei, spiraiul mașinii. 
II. formule conţinând trei elemente: 


2) substantiv (nominativ) + substantiv (genitiv) + adjectiv: centura punţii 
principale, brațele arborelui cotit, bucşa valvulei regulatoare, căptușeala 
punţii principale, ghidul cilindrului filtrant, învelișul punţii intermediare, 
puntea pereţilor etanşi, puntea castelului central, suportul cilindrului 


filtrant, suportul tablei indicatoare, reazemul plăcii despărțitoare,; 


3) substantiv (nominativ) + substantiv (genitiv) + substantiv (genitiv): 
presetupa tijei pistonului, piulița tijei pistonului, metalizarea suprafeței 


fijei, orificiul axului cârmei, scaunul valvulei regulatoare. 
III. formule conţinând patru elemente: 


4) substantiv (nominativ) + substantiv (genitiv) + prepoziţie + substantiv: 
corpul valvulei de golire, patina capului de cruce, rama gurii de 
încărcare, cama supapei de evacuare, carcasa amortizorului de şocuri, 
carcasa reductorului cu roți dinţate, pistonul amortizorului de șocuri, 


puntea tancurilor de marfă, mânerul valvei de închidere; 


5) substantiv (nominativ) + prepoziţie + substantiv + substantiv (genitiv): 


apă pentru deschiderea cupei, 


6) substantiv (nominativ) + adjectiv + articol + substantiv (genitiv): 


motorul electric al ventilatorului. 
IV. formule conținând cinci elemente: 


7) substantiv (nominativ) + prepoziţie + substantiv + articol genitival + 
substantiv (genitiv): camera de activare a nămolului, camera de activare 
a reziduurilor, conductă de aspirație a balastului, orificiu de ridicare a 


cârmei,; 

8) substantiv (nominativ) + adjectiv + articol genitival + substantiv 
(genitiv) + adjectiv: motorul electric al pompei principale, spălare 


mecanizată a tancurilor petroliere; 


9) substantiv (nominativ) + prepoziție + substantiv (genitiv) + substantiv 
(genitiv) + adjectiv: comparator pentru măsurarea deflexiunii arborelui 


cotit; 


10) substantiv (nominativ) + adjectiv + prepoziţie + substantiv 
(nominativ) + adjectiv + articol genitival + substantiv: materiale 
combustibile cu propagarea rapidă a flăcărilor, materiale combustibile 


cu propagarea lentă a flăcărilor. 
V. formule conținând șase elemente: 


11) substantiv (nominativ) + substantiv (genitiv) + prepoziţie + substantiv 
(nominativ) + articol genitival + substantiv (genitiv): pompa sistemului 


de spălare a tancurilor. 
VI. formule conţinând şapte elemente: 


12) substantiv (nominativ) + prepoziţie + substantiv + articol genitival + 
substantiv (genitiv) + prepoziţie + substantiv (nominativ): linia de 


plutire a navei în balast, tubulatura de evacuare a gazului în atmosferă. 
VII. formule conţinând nouă elemente: 


13) substantiv (nominativ) + prepoziţie + substantiv + adjectiv + 
prepoziţie + substantiv (nominativ) + adjectiv + articol genitival + 
substantiv (genitiv): unitate mobilă cu furtun pentru spălarea 


automatizată a tancurilor. 


Compunerea este un procedeu complex şi deosebit de productiv la nivelul 
vocabularului limbii române. Ilustrările pe baza cărora am alcătuit harta 
termenilor sintagmă sau a unităților multilexicale din lexiconul naval 
român sunt o reflectare a gradului înalt de complexitate al acestui proces 
constructiv. 


Suma celor aproximativ cincizeci de formule descrise în acest segment 

al capitolului evidențiază atât flexibilitatea vocabularului limbii române cât 
şi bogăția terminologică a domeniului. Formulele exemplificate sunt foarte 
numeroase şi se pot ilustra, la fel de bine, cu doar o singură unitate. 
Trăsătura lor comună este aceea că includ doar substantive (concrete sau 
abstracte) şi adjective. În capitolul următor vom prezenta formule având în 
structura lor substantive şi nume proprii (de persoane sau de locuri). A se 


vedea secțiunea 6.3.6 şi respectiv 6.3.7. 


5.5. Metode de reducere lexicală în terminologia navală 


Abreviere este un termen umbrelă, având atât un sens generic cât şi unul 
specific. În sensul său generic, abrevierea denumește o sumă de procedee 
de creare a cuvintelor noi prin aplicarea unor tehnici de reducere a formei 
unui cuvânt sau unui amplu termen-sintagmă precum și rezultatul acestui 
procedeu. Cu sens specific, abrevierea denumeşte reducerea unui cuvânt la 
una două sau mai multe litere, fără aplicarea unei reguli stricte. 

Abrevierile folosite în terminologia navală română nu acoperă toate 
metodele de reducere a cuvintelor care operează la nivelul vocabularului 
comun. În vreme ce, în ansamblul său, vocabularul românesc poate ilustra 
atât reducerea la litera/literele inițiale, acronimia, anacronimia cât şi 
trunchierea, contractarea, eliziunea şi elipsa lexicală, vocabularul naval 
poate produce doar un număr restrâns al tipurilor de prescurtări ale 
termenilor supraspecifici de care dispune. 

Metodele prin care operează abrevierea la nivelul lexiconului naval 
producând formule diverse care pot conține de la două până la treisprezece 
elemente sunt inițializarea, amalgamarea, acronimia şi elipsa lexicală. 
Inițializarea şi acronimia reprezintă, în esenţă, versiuni ale abrevierii 
realizată prin reducerea la inițiale. Diferenţa dintre acestea este sesizabilă, 
de cele mai multe ori, doar în limba vorbită unde literele iniţiale sunt rostite 
ca elemente separate ale alfabetului şi, respectiv, ca elemente alcătuind un 
cuvânt (a se vedea cuvântul laser). Nu am luat în calcul ortografierea, 


deoarece VIP sau IPTANA, de exemplu, redate cu majuscule, asemeni 


115 


5. Microstructuri ale terminologiei navale 


inițialismelor de tip C.V., sunt totuşi acronime. Fiecare dintre ele având câte 
trei tipuri de reduceri, sunt mai bine reprezentate decât elipsa lexicală. 
Ceea ce surprinde în practica utilizării inițialismelor din navaleza 


română este hibridizarea dintre elementul autohton şi cel naturalizat. 


5.5.1. Abrevierea 


Terminologia navală română face uz de următoarele tehnici de abreviere a 


cuvintelor sau a termenilor sintagmă: 


(a) reducerea la inițiale a elementelor autohtone a creat simboluri alcătuite 
din una până la patru litere, conform celor ce urmează: 


1) reducerea la o literă: 
1 < linia de încărcare maximă de iarnă 
il) reducerea la două litere: 


F, < numărul Froude 

CA < coloană de apă 

CM < compartimentul mașini sau camera maşini 

I.L. < linia de încărcare de iarnă pentru lemn de punte 
L.A. < linii de apă 

L.P. < linii de plutire 

VL < linia de încărcare de vară pentru lemn de punte 


PD < planul diametral 
iii) reducerea la trei litere: 


CCA < Canalul de Circulaţie de Apă 
CFP < Centrul de Formare Profesională 
PCC < Postul Central de Comandă 

SPF < Serviciul Pregătirea Fabricaţiei 
SPT < Secţia de Proiectare şi Tehnologie 

IV) 


SSP < Serviciul de Studii și Proiecte 
NPA < Nave (rapide) pe Pernă de Aer 


reducerea la patru litere: 


IANL < linia de încărcare de iarnă în Atlanticul de Nord pentru 
lemn de punte 

PGSU < Platforme Grup Social şi Unităţi 

NMTM < Nave Maritime Transport Marfă 


(b) preluarea unor inițialisme din limba engleză, ignorându-se echivalentul în 


limba română: 


CCSS = sisteme concentrate de control al navelor 
DPS = sistem de porționare dinamică 

EMT = propulsor electromagnetic 

SSC = catamaran submersibil 


(c) adoptarea inițializărilor (de regulă din limba engleză) fără corespondent în 


limba română reprezentând denumiri ale unor: 


0) 


ii) 


societăți de clasificare 


BV < Bureau Veritas 
DNV < Det Norske Veritas 


concepte moderne, teorii, realități, branduri consacrate 


internaţional şi/sau servicii implementate în șantierele navale: 


DOC (< Damen Offshore Carrier) = concept 

EPC (< Engineering, Purchase, Construction) = contract (de tip) 
EPC 

ERP (< Enterprise Resource Planning) = software destinat 


planificării resurselor companiei 

HSE (< Health, Safety and Environment) = departament (şi/sau 
domeniul) HSE 

OIF (< Question Improvement Form) = tip de formular folosit în 
procesul de asigurare a îmbunătățirii calităţii produselor 

TCO (< Total Cost of Ownership) = denumire a unui concept 
modern recent introdus în vocabularul specializat 

TDW / tdw = tone deadweight 

VIU (< Value In Use) = denumire a unui concept modern recent 
introdus în vocabularul specializat 

WRO (< World Robot Olympiad) = Olimpiada de robotică 
internațională 

IRPS (< Instant Robot Programming System) = denumire a unui 


concept modern recent introdus în vocabularul specializat 
iii) (noi) tipuri de nave 


JSS (< Joint Support Ship) = nava JSS 

OBO (< Ore bulk-oil carrier) = folosit ca atare în limba română 

OSV (< Offshore Supply Vessels) = preluat în limba română 

PSV (< Platform Supply Vessel) = preluat în limba română cu 
forma „nava PSV” 

STV (< Sail Training Vessel) = navă școală 

AHTS (< Anchor Handling Tug Supply Vessel) = preluat în limba 
română 

ASRV (< Antarctic Supply Research Vessel) = navă de cercetare 
şi aprovizionare pentru Antarctica 

RNLN (< Royal Netherlands Navy) = navă a RNLN (sau tradus 
ad literam, Navă a Marinei Regale Olandeze). 


Analizând cele de mai sus, se observă că nu există un set de reguli care să 
stabilească un anume tip de principii sau condiționări în modul de realizare 
al abrevierilor. 

Astfel, în timp ce prescurtarea CM rezultă din abrevierea a două 


lexeme (camera sau compartimentul şi mașini), | este prescurtarea unei 

formule cuprinzând șase lexeme (/inie de încărcare maximă de iarnă). 

De asemenea, am constat că nu există un set minim de reguli care să 
stabilească folosirea semnelor de punctuație în cazul abrevierilor fie ele 
tehnice sau nu. Semnalăm, în acest caz, existenţa unor inițialisme în care 
apare punctul după fiecare element, cum este /.L. (< linia de încărcare de 
iarnă pentru lemn de punte), dar şi inițiale fără niciun semn de punctuație, 
cum este cazul prescurtărilor CM sau VL (< linia de încărcare de vară 
pentru lemn de punte). Indiferent de motivul aflat la baza flexibilităţii 
formării sau al ortografierii prescurtărilor, formele acestea au o mare 


frecvență de utilizare în limbajul naval. 


5.5.2. Acronimia și anacronimia 


Acronimele sunt prescurtări ale termenilor-sintagmă care sunt citite ca 


orice alt cuvânt: 


DOC < Damen Offshore Carrier; nava DOC 
KOC < Kuwait Oil Company. 


Alături de „acronim”, termen cunoscut şi larg întrebuințat în limba română, 
vom folosi denumirea „anacronim” pentru a desemna un acronim demodat 
şi pierdut în umbra istoriei, ca urmare a dispariției conceptului pe care l-a 
denumit. Exemplele, deşi sunt reduse ca număr, nu pot fi ignorate deoarece 
toate au existat în vocabularul naval activ înainte de anul 1989. 

Distingem următoarele categorii structurale de inițialisme şi acronime 


care au devenit anacronime: 
(a) formate din trei inițiale: 
ALD < Acord de Lungă Durată 
CIN < Centrala Industrială Navală 


CSP < Comitetul de Stat al Planificării 
CTC < Control Tehnic de Calitate 

ICM < Intreprinderea de Construcţii Metalurgice 
IPJ < Institutul de Proiectări Judeţene 

IPO = Intreprinderea de Pescuit Oceanic 

IUG < Intreprinderea de Utilaj Greu 

MICh < Ministerul Industriei Chimice 

MIM < Ministerul Industriei Metalurgice 

MIA < Ministerul Industriei Alimentare 


(b) formate din patru inițiale: 


IRTA < Intreprinderea Regională de Transporturi Auto 
IMNG < Intreprinderea Mecanică Navală Galaţi 
MICM < Ministerul Industriilor Constructoare de Maşini 


(c) formate din cinci inițiale: 
ICNUT < Intreprinderea de Construcții Navale şi Utilaje Tulcea 
ISCIL < Intreprinderea de Sârmă, Cuie şi Lanţuri 
MILCM < Ministerul Industriei Lemnului și Materialelor de Construcţii 
ICTCM < Institutul de Cercetare şi Proiectare Tehnologică pentru 


Construcții de Maşini 


(d) formate din șase inițiale: 
CIUMMR < Centrala Industrială Utilaj Metalurgic şi Mașini de Ridicat 
MIMUEE < Ministerul Industriilor de Maşini Unelte şi Echipamente 
Electrice 
INETOF < Intreprinderea Navală de Elice şi Piese Turnate din Oțel şi 
Fontă 
IPTANA < Institutul de Proiectări Transporturi Auto, Navale şi Aeriene. 


Considerând, în cazul anacronimelor, că trăsătura definitorie a acestei 
categorii lexicale este desuetudinea, nu am făcut niciun fel de distincție 
între inițialisme şi acronime. 

Se regăsesc şi în rândul anacronismelor aspecte constructive depistate 


deja în cazul abrevierilor ca, de exemplu, omiterea unor elemente din 

termenul-sintagmă (a se vedea CSP sau ICTCM din exemplele de mai sus). 
O altă excepție poate fi identificată în formula MICA, unde apare şi o 


minusculă alături de cele trei majuscule. 


5.5.3. Acronimizarea lexematică 


Procedeul prin care, de regulă, un substantiv sau un adjectiv devine 
corespondentul unui acronim având un sens nou, nu a suscitat niciun fel de 
interes în abordările tradiționale ale vocabularului limbii române (Șerban şi 
Evseev 1978, Zugun 2000, Groza 2004). Vom recurge la denumirea de 
acronimizare lexematică pentru a numi acest procedeu de (re)utilizare a 
vechilor cuvinte îmbogățite cu un sens nou şi precizăm că practicarea lui 
este prezentă de ceva vreme în limba română contemporană. 

Acronimizarea lexematică beneficiază de exemple româneşti care 
conțin un element al fondului lexical principal, de cele mai multe ori un 
substantiv (de exemplu, AC < Alianţa Civică, periculosul ac înțepător) sau 
un adjectiv (ca, de exemplu, PUR < Partidul Umanist Român, a cărui 
puritate ideologică sau de o altă natură a putut fi constatată la nivel de 
individ) dar care, conform explicitărilor parantetice, fie programat, fie 
întâmplător, sunt în acelaşi timp şi acronime ilustrând aplicarea metodei de 
acronimizare lexematică. 

Cuvântul SIGMA, preluat din vocabularul grecesc nu este numai 
numele celei de-a optsprezecea literă din alfabetul grecesc, ci a fost preluat 
în limbajul matematic, unde este folosit pentru a reprezenta abrevierea 
pentru „suma matematică” şi pentru „devierea standard”. În terminologia 
navală SIGMA nu are nicio legătură cu limba greacă ci reprezintă acronimul 
termenului-sintagmă Ship Integrated Geometrical Modularity Approach, 
o gamă de nave combatante. 

Includerea și utilizarea acestui concept operaţional în vocabularul 
limbii române nu face decât să demonstreze deschiderea către noutate (fie 
ea şi doar lexicală) şi modernitatea vorbitorului român, care este capabil să- 


şi folosească spiritul creativ în îmbogățirea vocabularului naţional. 

Intrucât practica a înregistrat şi alte exemple, mecanismul acesta ar 


putea deveni mai popular în viitor. 


5.5.4. Amalgamarea 


O altă tehnică aplicată mai frecvent în ultimii ani pentru crearea abrevierilor 
în limba română este amalgamarea sau fuziunea. Alegerea unor iniţiale 
din elemente care alcătuiesc termeni sintagmă având ca rezultat un cuvânt 
nou, de fapt o formă simplificată a unei structuri mai dense, nu este o 
noutate în vocabularul limbii române. 

Nu numai acronimizarea lexematică ci şi amalgamarea a fost 
marginalizată până la omisiune în abordările de natură tradițională ale 
literaturii lexicologice românești (Şerban și Evseev 1978, Zugun 2000, 
Groza 2004, Felecan 2004). 

Cuvintele rezultate din asocierea inițialelor cu grupuri de litere sunt 


ilustrate prin unele denumiri de asociații, întreprinderi sau firme, precum: 


ANCONAV < Asociaţia Naţională a Constructorilor de Nave din România 

ELNAV < reducerea denumirii Întreprinderii Constructoare de Elice 
Navale 

ICEPRONAV < Institutul de Cercetare și Proiectare pentru Construcţii 
Navale 

IPRONAV < Institutul de Proiectări Navale 

MEGA < Marine Engineering Galaţi. 

MENAROM < Mecanica Navală Română 

NAVEXIM < Nave Export Import 

NAVIMPEX < Nave Import Export 


Singurul exemplu care provine din terminologia constructorilor navali este 


SAN (< Saturare Navală), prescurtare care denumeşte o etapă de lucru în 


construcția navelor. 

5.5.5. Crearea termenilor valiză 


Denumirea acestui procedeu de formare a cuvintelor explică fără echivoc 
existența a două cuvinte care „închid” între ele (asemeni unei valize) un 
cuvânt nou pentru denotarea unui sens nou. Adoptând acest mod de a 
„vedea” lucrurile, se poate face uşor distincţie între abrevierile rezultate din 
amalgamare (care vor reduce doar termeni sintagmă, alcătuiți din mai mult 
de două elemente) şi cele cunoscute ca termeni sau cuvinte valiză (alcătuite 
exclusiv prin compactarea a două elemente lexicale). 

Prin eliminarea unor litere sau grupuri de litere din centrul sau 
extremitățile unui cuvânt se pot obține cuvinte noi, mai uşor de folosit atât 


în exprimarea orală cât şi în cea scrisă, cum se întâmplă cu: 


Ro-Pax (< passenger-RoRo vessel) = nava de tip „ferry” pentru transport 
persoane şi mijloace auto; 
Ba-tri (< babord-tribord) = formaţiune lexicală preferată în exprimarea 


scrisă. 


Exemplele de mai sus confirmă observaţiile lui Marcus (2000: 155), 
conform cărora (1) majoritatea cuvintelor valiză rezultă din asocierea 
silabelor din prima parte a cuvintelor folosite întrucât în a doua jumătate a 
lor se regăsesc morfemele non-lexicale şi că (2) cel de-al doilea element al 
formaţiunii nou create este egal sau mai mare decât primul. Cercetătorul 
mai susține şi faptul că aceste formațiuni sunt predominante în literatură, 
unde sunt preferate pentru a sugera sau exprima ironia (Marcus 2000: 156). 

Prezența cuvintelor valiză în limbajul ştiinţific „este motivată de 
nevoia de a comprima înțelesurile a două cuvinte în maniera cea mai 
economicoasă” sau este rezultatul aplicării „principiului minimului efort” 
(Marcus 2000: 158). În cazul limbajelor inginerești, unde teoria se îmbină 
cu practica mai mult decât în discursul ştiinţific, folosirea cuvintelor valiză 
servește unei exprimări concise şi directe. 


Deşi cuvintele valiză joacă un rol marginal în lexiconul naval, ele 

reflectă funcționalitatea şi aplicarea acestui proces creativ în limba română, 


unde apare descris şi sub denumirea de „contaminare” (Iordan 1975: 38). 


5.5.6. Trunchierea 


Omiterea sau reducerea unei litere sau a unui grup de litere din forma 
inițială sau cunoscută a unui cuvânt se numeşte trunchiere. 

În funcţie de locul elementelor care sunt eliminate din cuvântul redus, 
trunchierea poate să afecteze zona frontală a unui termen, caz în care este 
vorba de afereză (NUDLR 46). 

Pierderea unei silabe din mijlocul cuvântului este cunoscută sub 
numele de sincopă. Oferim spre clarificare exemplul biclă în loc de 
bicicletă sau lent şi seral, folosite în limbajul militar, în loc de /ocotenenr 
ŞI, respectiv, general. 

Dacă, dimpotrivă, zona afectată de pierdere este cea terminală, atunci 
se vorbeşte despre apocopă. 

La nivelul terminologiei navale, afereza poate fi exemplificată doar 
printr-un singur exemplu, iar apocopa prin două. Astfel, acic, forma 
prescurtată a denumirii ustuacic sau ustuaciuc, desemnează un tip de navă 
din vremea domnitorului Constantin Brâncoveanu. 

Denumirile de mai jos au rezultat în urma pierderii părții finale a 


fiecărui element din structura unui termen compus: 


RO-RO (< roll-on/ roll-off ) = tipul de navă RO-RO (sau RoRo); 
LO-LO (< lift-on/ lift off) = tipul de navă LO-LO (sau LoLo). 


Structural, atât Ro-Ro cât şi Lo-Lo pot fi confundate cu formațiunile de 
natură reduplicativă (repetând unitatea lexicală alcătuitoare), însă analiza 
etimologică duce spre o altă interpretare. 

Fără niciun exemplu pentru sincopă şi cu unul sau două pentru celelalte 
metode reductive, trunchierea are o frecvenţă redusă la nivelul lexiconului 


naval. 

5.5.7. Eliptizarea lexicală 


Prin elipsă înţelegem orice fenomen de „omitere, în vorbire sau în scris, a 
unor cuvinte care nu sunt necesare pentru înţelegerea comunicării” 
(NDULR 424). 

Astfel, în vorbirea curentă directorul general este redus la generalul, 
directorul adjunct la adjunctul, locţiitorul comandantului la locţiitorul, 
permisul de vânătoare (de pescuit, auto) la permisul, campania electorală 
sau campanie agricolă la campanie, Coca-Cola este redusă la mai simplul 
cola, iar Pepsi-Cola la pepsi. Cum reiese din aceste exemple, cuvintele 
omise din construcțiile binomiale pot fi atât primul cât şi cel de-al doilea 
element. 

Şi în terminologia navală sunt înregistrate astfel de omisiuni la nivelul 


sintagmelor, cum ar fi următoarele: 


- maestru > arbore maestru / cuplu maestru; 

-  navă-barc > barc; 

- navă de transport transoceanic > transoceanic; 
-  tancpetrolier > petrolier; 

- navă de transport pasageri > pasager, 

- puntea teugă > teuga; 

- puntea dunetă > dunetă, 


- platforma de foraj maritim > platforma. 


Este de remarcat şi faptul că echivalentul obținut prin reducerea lexicală nu 
produce un element de noutate ci este deja un cuvânt existent în fondul 
lexical principal al limbii române, dar care, prin valoarea semantică nou 
asumată, îşi pierde rolul său inițial. Astfel, vechiul adjectiv este folosit atât 
cu valoarea lui cunoscută și, în același timp, apare și ca substantiv comun. 

Forţa aceasta de adaptare lexico-semantică oglindește flexibilitatea 
limbii române de a atribui cuvintelor capacitatea de schimbare a regimului 


sau rolului lor gramatical. 

5.5.8. Termenii sintagmă, rezultate ale hibridizării 


Termenii sintagmă au făcut obiectul unei abordări mai aprofundate în 
secțiunea 5.4.2., unde sunt prezentate tipologii ale acestor formaţiuni, 
precum şi diversele lor tipare structurale. Folosite în terminologia sudurii, 
o serie de denumiri ale procedeelor proprii acestui domeniu, care au fost 
adoptate din limba engleză, sunt aplicate şi în construcția de nave. Ca 
urmare, denumirile lor au fost preluate și de constructorii navalişti, unde, 
alături de alte elemente lexicale, formează un tot cu sens bine determinat 
şi, din perspectiva lingvistică, reprezintă categoria termenilor hibrid. 
Astfel, denumirile procedeelor de sudare care au fost sau încă (mai) sunt 


întrebuințate în șantierul naval sunt prezentate pe scurt în tabelul următor: 


Tabel 5. 15. Unităţi multilexicale hibride 


Abreviere | Sens în limba de origine Sens în limba română 

SMAW shielded metal arc welding sudare manuală cu arc electric, cu 
electrod învelit 

GMAW gas-shielded metal arc sudare cu arc electric, cu electrod 

welding fuzibil în mediu de gaz activ 

GTAW gas tungsten arc welding sudare cu arc electric în mediu de 
gaz inert, cu electrod de tungsten 
(wolfram) 

WIG Wolfram-lnertgasschweiBen | sudare cu tungsten (wolfram) 

MAG metal active gas welding sudură MAG cu sârmă plină 

MMA manual metal arc welding sudură cu electrozi înveliți 


Denumirile abreviate care au o formulă hibridă nu sunt deosebit de 
numeroase în terminologia navală. Se poate observa din cele de mai jos că 
abrevierile pot îndeplini un rol denominativ, atunci când reprezintă reduceri 
ale unor termeni-sintagmă, cum ar fi de exemplu: NPA sau CFP, sau un rol 
de calificativ, în structuri de tipul sudură MAG cu sârmă plină sau sudură 


MAG cu sârmă tubulară. 

5.6. Concluzii 


Acest capitol a demonstrat relevanța procedeelor de formare a cuvintelor la 
nivelul vocabularului limbii române şi impactul lor asupra terminologiei 
navale. 

Alături de cuvintele simple s-au regăsit derivările prin prefixare, 
sufixare și parasinteză, cuvintele compuse, precum și termenii sintagmă sau 
cei de tip hibrid. 

Afixarea şi compunerea sunt metodele cele mai productive de formare 
a cuvintelor la nivelul limbii române. Interpretarea acestor două procedee 
în limitele terminologiei navale arată că afixarea nu este deosebit de 
productivă, dar indică un echilibru în folosirea celor 11 prefixe şi 10 sufixe 
identificate în unitățile bazei noastre de date. 

Compunerea sau descrierea structurală a termenilor sintagmă din 
lexiconul naval demonstrează nu numai productivitatea terminologică şi 
capacitatea de adaptare ci şi flexibilitatea lexemelor existente, care pot fi 
incluse în tipare noi, precum şi ospitalitatea nelimitată față de naturalizări. 

Rolul abrevierilor pare să fie la fel de important în terminologii ca şi 
în vocabularul general al limbii române. Astfel, pe lângă dicționarele de 
abrevieri ale limbii române (DALR, DAS şi DARS), există lucrări care 
descifrează abrevierile din diverse terminologii ca, de exemplu, cea din 
informatică (Rău 1998) şi din medicină (Carp, Andreescu şi Carp 1991). 

Deşi nu sunt acoperite toate tipurile de trunchiere (ca, de exemplu, 
sincopa) şi nici alte metode de prescurtare (ca, de exemplu, eliziunea), 
totuşi abrevierile apar foarte des în discursul naval. 

Referirile la această clasă de cuvinte au avut în vedere atât tehnicile de 
(pre)scurtare a unităților multilexicale cu înțeles bine delimitat cât şi 
distincțiile proprii stilisticii lingvistice. Astfel, în timp ce anacronimele țin 
exclusiv de stilistica lingvistică (atunci când sunt folosite pentru scopuri 
denotative și/sau informative şi deci nu au nicio tangenţă cu limba veche) 
sau de lingvistica istorică, acronimizarea lexematică reprezintă un caz de 


interdisciplinaritate, unde stilistica se îmbină cu creativitatea lexicală. 

În cazul navalezei se poate vorbi despre paralelisme ale productivităţii, 
mai mari, în cazul derivării, al compunerii şi al abrevierii, sau mai mici, în 
cazul amalgamării, al trunchierii sau al elipsei lexicale. Singurele 
particularități ale terminologiei navale sunt abrevierile de tip „barbarisme” 
şi termenii hibrizi, care asociază elemente autohtone şi neautohtone în 


perimetrul uneia şi al aceleiaşi sintagme. 


128 


Capitolul 6. 


Dincolo de cuvinte și termeni 


6.1. Observaţii preliminare 


Încercând să aflăm ce se ascunde în spatele cuvintelor şi al termenilor, am 
descoperit noi valenţe ale vocabularului naval. Pe lângă asemănări şi relaţii 
de înrudire ale formelor şi înţelesurilor unor unități lexicale, am depistat 
deosebiri aparent minore, fie ca formă, fie ca sens, dar având un grad de 
consistență imposibil de ignorat. Am relaționat nume proprii (de persoane 
sau de locuri!) cu termeni-sintagmă şi, invocând istoriografia lingvistică, 
am făcut unele sublinieri privind plasarea „metaforei” în peisajul vast al 
lexicologiei. 

Acest capitol propune un alt mod de prezentare a clasicelor observaţii 
sau concluzii generale care închid orice studiu lingvistic, terminologic sau 
de o altă natură. Direcţiile urmărite în aceste note de final par să contrazică, 
pe alocuri, unele aspecte ale navalezei care au fost abordate în capitolele 
anterioare. Astfel, în cazul navalezei, se poate vorbi atât despre aspecte 
lexicale sau terminologice proprii unor limbaje profesionale mai mult sau 
mai puţin înrudite cât şi despre aspecte proprii doar acestui limbaj 
specializat. Cel mai important dintre toate este acela că, în cazul navalezei, 


se poate vorbi nu numai despre o taxonomie sau despre relațiile semantice 


1 Împărtășind admiraţia pentru tradiţionalismul lingvistic, am recurs la sintagmele 
folosite de Alexandru Graur în două dintre lucrările sale, respectiv: Nume de persoane 
(1965) şi Nume de locuri (1972). 

ale navalismelor ci şi despre transformările prin care cuvintelor din fondul 
lexical românesc li s-au atribuit sensuri noi. Dacă, de cele mai multe ori, se 
susține migrarea cuvintelor unui domeniu specializat către un altul 
(Sandiuc 2016b), sau către vocabularul comun (Bidu-Vrănceanu 2007), în 
acest capitol vom prezenta ilustrări ale migrărilor în sens invers. 

La nivelul relațiilor lexicale şi/sau semantice, am identificat conexiuni 
interlexicale care au fost investigate mai puţin, dat fiind faptul că, aparent, 
ele nu sunt caracteristice terminologiilor. Astfel, pe lângă sinonimie şi 
antonimie am explorat polisemia și paronimia. Dacă sinonimia se bazează 
pe asemănarea semantică a lexemelor, antonimia se bazează pe opoziția lor 
semantică. 

Spre deosebire de sinonimie şi antonimie care sunt înrudiri de natură 
interrelațională, un cuvânt fiind analizat prin raportare la un altul, polisemia 
este, prin definiţie, o trăsătură individualizantă deoarece un cuvânt poate 
avea nu numai unul ci o sumedenie de înţelesuri. În plan terminologic însă, 
plasarea polisemiei pe harta terminologiilor contrazice definițiile prin care 
conceptul de „termen” se deosebeşte de conceptul de „cuvânt”. Cu toate 
acestea, practica şi literatura domeniului consemnează şi dovezi ale 
existenței polisemiei în limbajele funcționale (Rizea 2009; 2010). Cât 
despre paronimie susţinem că această relație a fost cel mai adesea neglijată 
atât de lingvişti cât și de terminologi. 

În linii mari, cercetările exploratorii ale navalezei dezvoltate prin acest 
proiect, au permis formularea unor concluzii ce confirmă atât aspecte 
generale cât şi particularități ale vocabularelor profesionale prezentate în 


literatura de specialitate. 


6.2. O tipologie semantică a termenilor navali 


Analizele efectuate confirmă bogăţia lexico-semantică şi interrelațională a 
vocabularului specific domeniului naval. Imaginile diverselor monografii 
(Gardiner 1995), consemnări istorice (Casson 1964; 1994), atlase de nave 


(Giuileryiiz 2004), istorii ale bătăliilor navale (Allen 1852) sau ale cuceririlor 

maritime (Lavery 2017) reprezentând ambarcaţiuni, înfăţişează o bogăţie 
de construcţii, pornind de la cele mai simple modele (cum ar fi, de exemplu: 
monoxilele sau plutele) şi sfârşind cu portavioanele. Cu toate că domeniul 
arhitecturii navale şi cel al construcţiilor navale au atins, odată cu realizarea 
acestui tip de navă, cel mai înalt grad de complexitate şi tehnicitate, 
terminologia navală nu a înregistrat același ritm de creştere şi evoluţie. 

Chiar dacă, de-a lungul timpului, la bordul navei s-au instalat dotări tot 
mai sofisticate, care au impus includerea în echipaj a unor noi specialiști, 
terminologia aferentă acestora nu aparține exclusiv domeniului naval și, 
prin urmare, nu se poate subsuma nivelului (supra)specific al lexiconului. 
Compilarea rezultată din explorarea lexico-semantică a glosarului descris 
în Anexele 2 şi 3 a evidenţiat prezența dominantă a substantivelor comune 
care denumesc, de cele mai multe ori, obiecte şi doar arareori ocupaţii, 
meserii sau profesii. Verbele care descriu activități legate de arhitectura 
navală şi de construcțiile navale sunt de nivelul zecilor, în vreme ce, de 
exemplu, denumirile de ambarcaţiuni depășesc, în limba română, totalul de 
o sută. Fiind atât de numeroase şi având structuri deosebit de diverse din 
punct de vedere lingvistic, denumirile de ambarcaţiuni reprezintă prima 
tipologie semantică a terminologiei navale din analiza de faţă. 

Considerat şi din perspectiva economică şi din cea istorică, patrimoniul 
flotei românești reprezintă o moştenire culturală, tehnică şi manufacturieră 
a cărei valoare este greu exprimat. Dacă prin flotă înțelegem „totalitatea 
navelor, mijloacelor auxiliare şi de asigurare puse sub conducere unică, 
avînd o anumtă destinaţie (pentru război, comercială, de pescuit şi tehnică)” 
(DEM 212), vom fi în măsură să apreciem dificultatea valorizării acestei 
moşteniri. Ne vom limita la doar două situaţii care fac referire la flota 


românească, unde se precizează că: 


„La sfârşitul anului 1989, flota de pescuit oceanic a atins punctul 

maxim de dezvoltare, însumând 62 de nave, din care: 48 nave trauler 

congelatoare, 12 nave frigorifice de transport, 2 tancuri petroliere” 
(DEM 211). 

Conform statisticii avansate de Lloyd's, 


„în perioada 1985-1990, România se situa pe locul 7 în grupa ţărilor 
cu nave trauler de peste 2500 TRB şi pe poziţia 5 în grupa ţărilor 


deţinătoare de nave frigorifice de transport” 
(DEM 211). 


De la punctul său maxim de dezvoltare, înregistrat de flota românească 
de pescuit oceanic la sfârşitul anului 1989, până la declinul său total nu a 


trecut nici măcar un deceniu. Astfel: 


„în anul 1990, flota [...] şi-a restrâns activitatea la nivelul unei 
singure zone: platforma continentală a R.I. Mauritania, activitate care 
a încetat în ianuarie 1993. În perioada 1994-1997, s-a pescuit numai 
cu trei nave trauler, iar din martie 1997 a încetat, practic, orice 


activitate a flotei româneşti de pescuit oceanic” 
(DEM 211). 


Totuși, din perspectiva contemporaneităţii lingvistice încă se mai poate 
face un calcul estimativ al acestui patrimoniu. Chiar dacă ne vom limita 
doar la denumirile claselor şi subclaselor de nave sau, pe scurt, la 
nomenclatură, ținând cont de rezultatele analizei calitative, putem distinge 


următoarele categorii lexicale: 


(a) arhaisme sau termeni istorici, care au fost neglijaţi atât de lexicografi cât 
şi de terminografi; 
(b) termeni aflaţi în circulaţie în ultimul veac; 


(€) termeni creați după căderea comunismului. 
Nomenclatura navală constituie segmentul cel mai bogat al limbajului 


folosit de arhitecţii şi constructorii de ambarcațiuni, care distinge patru 


categorii de denumiri ale: (1) ambarcațiunilor, (2) echipamentului de bord, 

(3) topografiei navei şi (4) acţiunilor care premerg darea navei în 


exploatare. Prezentarea lor descrescătoare respectă această clasificare. 


(1) Denumiri de ambarcaţiuni 
Dintre cele aproximativ o sută de denumiri ale tipurilor de ambarcaţiuni 
cunoscute în limba română, incluse în Anexa 2 a acestei monografii, am 
selectat câteva exemple pentru a face distincție între: (1) denumirile de 
origine neautohtonă (atât cele adoptate cât şi cele naturalizate) şi (i) 
denumirile formate cu ajutorul sufixelor. La nivelul unităților neautohtone, 
se face distincția între cuvinte adoptate, având ortografia din limba 
originară, şi cele naturalizate, care poartă semnele procesului de 
„românizare”, prezentând forme de singular şi plural specifice limbii 
române, precum şi forme articulate şi/sau nearticulate, atât la singular cât 


şi la plural. 


Tabelul 6.16. Ambarcaţiuni cu denumiri de origine străină 


Denumiri adoptate Denumiri naturalizate 
dreadnought (< engl.) | craieră (< engl. crayer) | trauler (< engl. trawler) 
clipper (< engl.) drifter (< engl. drifter) joncă (< Extremul Orient) 
balik kaygi (< tr.) felucă (< it. felluca) feribot (< engl. ferry-boar) 
bac (< fr.) fregată (< fr. fregatte ) lugher (< engl. lugger) 
boom (< ar.) feribot (< engl. ferry- cargobot (< engl. 

boat) cargoboat) 

brander (< tr.) corvetă (< fr. corvette) schif (< engl. skiff) 
shelterdeck (< engl.) | bric (< fr. bric) seram (< tr. ceram) 
drakkar (< tr.) goeletă (< fr. goglerte) șalupă (< tr. șalopa) 


La rândul lor, denumirile formate cu ajutorul sufixului -ier, sunt 
argumentate prin denumirile de nave inspirate de tipul de încărcatură sau 
scopul pentru care a fost destinată nava. Astfel, putem ilustra denumiri 


precum: animalier, bananier, butanier, cablier, carbonier, metanier, 

negrier, petrolier, mineralier şi vrachier. Deşi din punct de vedere 
structural conțin acelaşi sufix, unele cuvinte nu pot fi subsumate acestei 
grupe sufixale deoarece sufixul în cauză fie nu are același sens ca în 
majoritatea celorlalte cazuri, fie rădăcina are un etimon diferit, provenind 
din substantivele proprii. Astfel, animalier şi bananier sunt adjective 
convertite în substantive, iar denumirile sardinier şi caphornier, în ciuda 
aceleași terminații, sunt toponime care provin de la numele geografice 
Sardinia şi Capul Horn. 

Construită cu ajutorul aceluiași sufix, velier este denumirea prescurtată 
a formulei navă cu vele (sau pânze), cunoscută mai mult cu numele 
românesc corabie, vas mare cu pânze, folosit în trecut pentru transport şi 
pentru acţiuni militare (DEX1 196). Un alt exemplu de denumire în care 
apare sufixul —ier este polier, termen generic folosit pentru nave antice 
având mai mult de trei rânduri de nave sau boejier, tip de velier olandez, cu 
fundul plat (DEM 71), ambele denumiri de origine străină preluate ca atare. 

Sufixul apare şi în cazul unor termeni care nu denumesc tipuri de nave, 
cum ar fi, de exemplu, corăbier, termen generic aplicat oricărui individ 
aflat la bordul unei corăbii, sau bajoaier, cuvânt cu două sensuri, unul 
propriu domeniului cuprinzător al construcţiilor, respectiv (1) perete lateral 
al unei ecluze şi celălalt specializat, (2) perete de doc uscat (DEM 45). 

Pentru sufixul —or găsim denumiri de tipuri de nave, precum: balizor, 
crucișător, împingător, puitor (de mine), salvator, dragor, distrugător, 
spărgător (de gheaţă), torpilor şi transportor. 

Mai puţin întâlnită decât cele discutate deja, formațiunea —ină apare în 
sufixări, precum: balansină, barbotină, barchentină, brigantină, pletină şi 
pilotină. 

Terminologia navală cuprinde un număr mult mai mic de elemente 


lexicale specifice, care pot fi grupate în denumiri ale: 
(1) unor piese, echipamente şi instalaţii de bord: gruie, timonă, 


vinci, troță, cardan; 


(2) elementelor de topografie a navei: chilă, lăcrimar, lăcrimară, 

paiol, varangă; 
(3) unor operațiuni sau proceduri efectuate fie în timpul 
construirii navei, fie la bord: a bricui, a călăfătui, a crăițui, a 


dămfui, a pitura (a acoperi cu pitură). 


Tipologia semantică a termenilor navali este oarecum rarefiată căci 
priveşte doar nivelul superior al piramidei prezentate în Figura 4.2, acolo 
unde se plăsează doar 9% din întregul vocabular specializat. Preferinţa 
pentru acest nivel se justifică prin natura exclusivă a abordării monografice, 


ca atare. 


6.3. Frăția cuvintelor 


Repetitivitatea lexicală sau terminologică tinde să devină un fenomen tot 
mai acceptat în studiile specifice. Fără a lua în calcul natura criteriului 
Justificativ, care poate fi etimologică, istorică, formală sau culturală, atât 
dubletele, sinonimele şi cuvintele polisemantice, metaforele, specializările 
de sens sau elipsele cât şi eponimele sau toponimele sunt forme evidente 
ale acestei repetitivități. Bogăția manifestărilor repetitivității aduce cu sine 
şi dezavantajul asemănărilor formale care pot crea confuzii. În secţiunile 
următoare vom face precizări şi completări privind diversele aspecte ale 
formelor repetitivității. 

Cuvintele şi expresiile unei limbi, precum și cele ale unui lexicon 
profesional subsumat respectivei limbi, sunt deseori înrudite între ele tot 
aşa cum plantele, insectele, păsările sau oamenii sunt înrudiţi, prin legături 
vizibile sau ascunse, mai strânse ori mai slabe, explicabile şi evidente sau 
inexplicabile şi de nepătruns. Nici termenii nu pot face excepție: au şi ei 
rude mai apropiate sau mai îndepărtate. 

Legăturile dintre termeni, sau cele dintre termeni şi cuvinte sau dintre 
cuvinte şi expresii multilexicale pot fi descrise fie la nivelul formei, fie la 
nivelul sensului. La primul nivel, cel al formei, cuvintele și termenii pot 


avea două sau trei forme diferite, situații în care literatura de specialitate 

discută despre dublete sau triplete lexicale, respectiv perechile sau tricourile 
formale ale unui singur concept sau ale unui obiect. La fel stau lucrurile şi 
în cazul celuilalt nivel, cel al sensului, unde un cuvânt sau un termen poate 


avea mai multe înțelesuri. 


6.3.1. Dublete și triplete lexicale 


Studii de istorie a limbii (Baugh şi Cable 2003, Algeo 2010) vorbesc despre 
„dublete” şi „triplete” lexicale atunci când se referă la cuvinte înrudite care 
provin din limbi diferite, cum ar fi, de exemplu: inimă şi cord, gât şi 
grumaz, plămân şi pulmon, sfârșit şi final, epistolă, misivă şi scrisoare sau 
veste, știre şi noutate. Cu toate că am făcut referiri la etimologia dubletelor 
şi tripletelor şi în capitolul 4, revenim asupra fenomenului lingvistic 
deoarece, pe lângă cauzele etimologice discutate deja, există şi alte motive 
care au produs astfel de unități terminologice. 

Chiar dacă în terminologia navală dubletele sau tripletele etimologice 
sunt relativ reduse la număr, lista deschisă în capitolul 4 poate fi extinsă cu 
alte denumiri, ca de exemplu: bulge (din limba engleză) și contracarenă 
(termen compus: contra < latină + carena < latină), cală (de origine 
italiană) şi etambreu (de origine franceză), castelatură (termen derivat din 
castel < latină + -ură, sufix din limba latină) şi suprastructură (termen 
naturalizat din englezescul superstructure, format din prexiful de origine 
latină super- şi substantivul comun de origine latină structura), caiac (din 
vocabularul eschimoşilor) şi baidarcă (cu forma originară baidarka, cuvânt 
împrumutat din limba rusă), cearmuc (denumire preluată din limba turcă) 
şi canistrelă (denumire din limba italiană) şi snau (din limba engleză), cu 
echivalentele lui semantice senau şi senault (aparent construite în franceză 
după forma snow, din engleză), precum şi perechea șnaiva şi snou, preluate 
din limba rusă. 

Cercetarea noastră a identificat perechi de cuvinte care au o altă 
proveniență decât cea etimologică și care oglindesc atât flexibilitatea cât şi 


variabilitatea formală a cuvintelor sau termenilor. Astfel, dubletele şi, în 

cazuri mult mai rare, tripletele pot fi atât rezultatul modificărilor lexicale 


cât şi al celor fonetice sau ortografice: 


(1) dublete rezultate din trunchiere: 


ambarcaţie = ambarcaţiune marangozie = marangozerie 


(2) dublete fonetice: 


abitaclu = habitaclu 
arbor = arbore 
balsa = balza 
barbotin = barbotină 
buhaz = buaz 
cargobot = cargou 
coler = cuter 
craniță = graniță 
eleșteu = heleşteu 
flipot = flibot 

galiot = galiotă 


gajeta = gaheta 

loch = loh 

mațagon = marţagon 

paiol = paniol 

puntal = pontil 

seram = ceram 

șaiclşaici (< tr.) = șeic / şeici 
șaică = șeică (pl. şeici) 

șaik = şaikă 

șebec = cebec 


tambuchi = tambuchiu 


(3) dublete ortografice: 


caic = caik*(brâncovenesc)/pl. caice 
dhow = dau 


Țlută = fleută 


șaică = șaikă (pl. şaikale) 

(4) triplete lexicale: 
fanal = fanar = felinar 
penteconteră = penteră = perama 


șaland = șalandă = şalander 


quinqueremă = cvincveremă = penteră 

ustăciuc* (brâncovenesc) = ustuaciuc = ustuacic 


O situație terminologică de excepţie este denumirea de origine turcă a unui 
tip de ambarcaţiune. Astfel, naturalizată şi cu formă dublă, la singular, atât 
pentru genul masculin cât şi pentru genul feminin, șaic sau șaică are şi 
variantele ortografice șaic / șaik, precum şi variantele fonetice șaic / șeic, 
pentru masculin şi șaică sau şeică pentru feminin. Pe lângă aceste forme 


am regăsit şi dubletele formei de plural, specifice fiecărui gen: 


Șaic vs șaici 
șaikă vs şaikale 


Șeic vs șeici 


În cazul tripletelor, am putut identifica formule în care elementul fonetic se 
suprapune parțial pe elementul ortografic (a se vedea fanal vs fanar) sau în 
care criteriul distinctiv este genul gramatical (a se vedea șalandă, pentru 
feminin și șaland/er, pentru neutru). 

Fenomenul frecvent al repetitivităţii lingvistice poate îmbrăca, la 
nivelul terminologiei navale atât forme vizibile în planul lexical, cu 
variante ortografice şi fonetice, precum și forme invizibile în același plan 
lexical, cum este cazul sinonimelor, perechi sau serii de cuvinte diferite ca 


formă dar (foarte) apropiate ca înţeles. 


6.3.2. Sinonime 


În lingvistica, stilistica şi lexicografia românească fenomenul sinonimiei a 
fost studiat şi popularizat în mod susținut, atât prin diverse articole, studii, 
capitole ale unor cărți care au contribuit la dezvoltarea cercetării de profil 
sau proiecte de cercetare, cât şi prin dicționarele de sinonime. Nu putem 
susţine acelaşi lucru şi în cazul terminologiei sau al terminografiei deoarece 
studiile terminologice rareori fac trimitere la sinonimie, iar terminografia 


nu a produs încă un volum dedicat limbajelor navale (fie al arhitecturii, fie 

al construcțiilor navale). 


Prin analiză comparativă, am identificat dublete şi triplete sinonimice, 


exprimate printr-un singur cuvânt sau prin sintagme formate din două până 


la patru cuvinte. In lista următoare se regăsesc atât perechile cât şi liniile 


sinonimice exprimate prin cuvinte sau sintagme. 


(D 


(2) 


(3) 


cuvinte sinonime 


buiol = ghiordel 

carenaj = carenare 

carenă = opera vie 

catarg = arbore 

cârmaci = timonier 

dieră = biremă (navă antică 
cu două rânduri de rame) 
duneta = castel pupa 
eșantionaj > eşantionare 
flotabilitate = plutire 
galeasă = galeră comercială 
insubmersibilitate = 


nescufundabilitate 

sintagme sinonime 

cală seacă = doc uscat 

gură de om = gură de vizitare 
savură = balast = lest 
triplete sinonime 

cin = ciobacă = monoxilă 


corp = coajă = cocă 


ghibră = etravă = ştern 


lemn sfânt = gaiac 
pânză = velă 

polieră = poliremă 
pontil = puntal 

slup = sloop 

stabilitate = stare de plutire 
stern = etambou 
tacadă = tacar 

teuga = castel prova 
trechandiri = trihandin 
trieră = triremă 

troță = cârmă 


valvulă = supapă 


chei (termen livresc) = cheu (construcţie hidrotehnică) = splai 

arbor (termen istoric) = arbore (termen învechit) = catarg (termen 
modern) 

bastardă = patronă = capitană 

ghibră = etravă = ştern 

penteră = quinqueremă = cvincveremă 

taie-val = taie mare = piciorul etravei (partea de etravă de la nivelul liniei 


de plutire, cu care o navă în marş despică apa cf. LMER, 176) 
(4) cvadruplete sinonime 


linia Plimsoll = linia înternaţională de încărcare = linia de plutire = linia 
de apă 
ancoră = mâţă = palmă = urs 


eșantionaj = eşantionare = deltă negativă = dimensionarea osaturii 


În planul sinonimiei, nomenclatura navală pune în paralel, de cele mai 
multe ori, denumiri vetuste şi denumiri moderne (ca de ex.: gai vs braț, 
catarg Vs arbor, ştem Vs etravă sau troță vs cârmă). 

În acelaşi context, se pot observa denumiri proprii limbajului ştiinţific, 
care conviețuiesc alături de forme din registrul popular al limbii (ca, de 
exemplu, flotabilitate vs plutire, marsiliană vs gagali, manila vs abacă sau 
insubmersibilitate vs nescufundabilitate). 

La polul opus, în cele mai rare dintre cazuri, denumiri ale limbajului 
elevat coabitează cu arhaisme, cum ar fi cazul perechilor: del/fineră şi 


martingală sau ambolet şi nisipar. 


6.3.3. Antonime 


Seria perechilor de cuvinte cu sens opus, de tipul plus-minus, alb-negru, 
bun-rău sau cald-rece nu a constituit un subiect de interes în analizele 
terminologice. Nu ne vom înscrie în linia generală deoarece în ansamblul 
vocabularului naval există perechi de cuvinte care exprimă următoarele 


tipuri de opoziții: 

(1) topografice: 


babord vs tribord 
prova vs pupa 
opera vie vs opera moartă 


forepic vs afterpic 
(2) condiţii sau stări ale navei 


stabilitate vs instabilitate 
submersibilitate vs insubmersibilitate 


scufundabilitate vs nescufundabilitate 


Ca şi în cazul antonimelor din vocabularul comun şi în terminologia navală 
există perechi de cuvinte în relaţie antonimică exprimată fie prin unități 
lexicale care au forme diferite (prova-pupa), fie prin prefixe exprimând 


opoziția semantică (stabilitate-instabilitate). 


6.3.4. Polisemisme 


Conform definiției din capitolul al doilea, noţiunea de „termen” este 
incompatibilă cu manifestări ale fenomenului de polisemantism, adică 
înglobarea mai multor sensuri în cazul unui singur cuvânt. Acceptarea 
prezenţei polisemiei în terminologie ar însemna invalidarea definiţiei 
noastre de lucru, care descrie noţiunea de „termen” ca fiind „cuvântul cu 
un singur sens”. O astfel de definiție tinde să devină ideală deoarece 
literatura de specialitate cuprinde analize și referiri la termeni cu mai multe 
înțelesuri. Şi practica arată că există excepţii, chiar dacă acestea se 
manifestă fie şi numai la nivelul terminologiei navale. În acest sens, vom 
expune, în continuare, nu numai cazuri de bisemantism sau trisemantism ci 
şi de polisemantism. 

Fenomenul de bisemantism are o frecvenţă redusă la nivelul navalezei, 


dar poate fi ilustrat prin termenii din tabelul următor: 

Tabelul 6.17. Termeni cu două sensuri (explicaţiile sunt preluate din DEM) 


Termen Sensuri 
1 2 
bajoaier perete lateral al unei ecluze perete de doc uscat 
balenieră orice navă destinată vânătorii de barcă de serviciu cu 
balene motor sau rame 
brigantină velier de mici dimensiuni, cu două | velă trapezoidală la 
catarge arborele artimon 
torpilor navă militară rapidă, de dimensiuni | persoană care 
mici destinată atacului cu torpile manevrează torpilele 
COTA tip de navă persoană 
CONU chila unei dube sau lotci, prelungită | chila navei (în uz la 
cu coarne spre prova şi pupa începutul sec. al xix-lea) 
etambreu 


arbore 


gaură în punte prin care trece un 


dispozitiv la pupa navei 


manevrabilă | care poate fi manevrată fără 


dificultate (adjectiv) 


(zonă, spaţiu) în care se 
poate manevra 


paiol pardoseală de protecţie în încăperile | piese de lemn montate 
unei nave (NDULR 963) pe fundul unei nave 
pentru a proteja 
mărfurile de umezire 
pasager tip de navă persoană 
pantaloni înveliș cilindric care prelungeşte conductă de dimensiuni 


bordajul navei şi înfășoară axul 


mari care leagă căldarea 


elicei de coş 
salvator tip de navă persoană 
shelterdeck | punte aflată deasupra punţii navă care se află pe o 
principale, fără închideri etanşe, astfel de punte 
ceea ce face ca nava să beneficieze 
de anumite scutiri de tonaj 
trihandin 


tip de cocă 


tip de navă 


Incapsularea a trei sensuri într-un singur lexem ilustrează caracteristica 


semantică denumită trisemantism. 

Tabelul 6.18. Termeni cu trei sensuri 


Termen 


Sensuri 
1 2 3 
balsa arbore care plută de bușteni de | ambarcaţiune cu o 
creşte în balsa folosită în singură velă, 
pădurile sud- America de Sud confecționată din 
americane lemnul acestui arbore 
şi folosită de peruani 
în regiunea de coastă 
a țării lor (DEM 49) 
berlină lotcă sau barcă șlep fără propulsie | baidac sau semibaidac 
mare folosită în | proprie folositpe | folosite pe Nistru și 
trecut pe Nistru | Nipru Nipru 
bombardă armă de foc navă cu vele velier cu doi arbori 
asemănătoare folosită mai ales în | folosit doar pentru 
tunului sec. XVII-XVIII, | transport, pescuit etc. 
ca navă purtătoare | reprezentând 
de artilerie bombarda modernă 
caic denumire veche | ambarcațiune de la | navă de cabotaj cu 
folosită pentru bordul unei galere | greement variabil, 
orice barcă sau folosită în Levant şi 
luntre M. Neagră 
corsar marinar care navă a unui corsar | denumire improprie 
practică războiul dată, în perioada 
de cursă interbelică, navelor de 
război, care atacau în 
special navele 
comerciale (DEM 
139) 
cuarterdec | structură în puntea din pupa puntea castelului pupa 
treaptă la pupa arborelui artimon | în prova dunetei 
lemn mort 


piese de legătură 
între etrava/ 
etamboul unei 
nave din lemn şi 
chilă 


porţiune a corpului 


navei între chilă şi 
etambou 


porțiune de catarg care 
nu are vele 


(DEM 298) 


Trisemantismul, sau cumularea a trei sensuri mai mult sau mai puţin 

înrudite, este o manifestare semantică mai rară decât bisemantismul. 
Tabelul următor conţine şase unităţi lexicale şi o sintagmă care au dezvoltat 
noi înțelesuri. Astfel, bombardă, denumirea unei nave de luptă, capătă o 
utilizare mai largă denumind orice navă cu vele purtătoare de artilerie, 
specifică secolelor al XVII-lea şi al XVIII-lea. Compusul lemn mort 
ilustrează folosirea metaforei pentru umplerea lacunelor denominative. 
Fără a mai ţine seama de evoluţia istorică a exemplelor, am consemnat în 


Tabelul 6.18 alte câteva cazuri de trisemantism. 


Tabelul 6.19. Verbe trisemantice şi polisemantice 


Termen Sensuri 
1 2 3 4 
a arma a monta pe | a pregăti pentru a face să intre | a încadra o 
o navă, tragere un tun ori | în barcă navă cu 
după un tub lanstorpile | armamentul | echipaj șia o 
lansare, sau a pregăti şi a duce la înzestra cu 
toate pentru manevră bord toate toate obiectele 
instalaţiile | un cabestan, o obiectele de | necesare 
necesare sondă mecanică armament exploatării 
etc. (DEM 33) 
a satura | a aduce a monta pe o a completa dotările unei nave 
fizico- navă o serie de cu elemente parțiale sau 
chimic sau | elemente parțiale | complete ale instalaţiilor şi a 
tehnic în sau complete ale | altor specialități (prin sudare pe 
stare de instalaţiilor şi corpul acesteia) 
saturare altor specialități 
(amenajări etc.) 


Mult mai redus cantitativ, polisemantismul este trăsătura semantică 
prin care se indică un număr de peste trei sensuri atribuite unui cuvânt. 
Poate şi nu poate fi confundat cu specializarea de sens, care va fi discutată 
într-o secvenţă următoare. Există cazuri în care sensurile asimilate arată o 
specializare (a se vedea fartană sau tanc) la fel de bine cum există cazuri 
unde sensurile diferă prin semnificat, care poate fi o persoană sau un obiect 


(conform exemplului cărbunar). 

Tabelul 6.20. Substantive polisemantice 


Termen Sensuri 
1 2 3 4 
cărbunar | navă pentru navă care arde | marinar care | (arg.) pe 
transportul cărbuni la aduce navele cu 
cărbunilor în căldări cărbunii din | vele, ofiţer în 
vrac buncăr la al cărui cart 
căldare vântul este 
slab sau 
nefavorabil 
tartană navă de luptă şi | navă ușoară de | navă mică cu | navă de 
comerţ, cu o luptă cu vele, vele latine, cabotaj 
singură punte şi | având două folosită de italiană, cu 
două sau trei catarge şi turci vele 
catarge cu vele, | câteva tunuri, triunghiulare 
folosită în Evul | folosită în sec. de tip arab 
Mediu în M. al XVIII-lea (DEM 489) 
Mediterană 
tanc rezervor pentru | rezervor în rezervor petrolier 
lichide interiorul cilindric pe (DEM 488) 
corpului cabliere, în 
rezistent al care se 
submarinelor, | transportă 
în care se cablul 
introduce apă | submarin 
de mare 
cală construcţie spaţiu sub spaţiul dintre | (impropriu) 
prevăzută cuo | puntea unei ultima punte | hambar 


platformă (plan 
înclinat) pentru 
ridicarea 
navelor în 
vederea 
construcției, 
reparației, 
întreţinerii 
carenei ș.a. şi 
lansarea lor la 
apă 


nave cu vele, 
în care se 
încarcă marfă 


şi fundul 
navei, unde 
se află, de 
regulă 
magaziile cu 
materiale 
necesare 
bordului 


Termenii folosiți până la sfârșitul anului 2018 au fost fie moşteniţi, fie 

creați pe un fundal liber de orice constrângeri formale sau semantice. Este 
adevărat, preocuparea susținută pentru crearea celor mai bine produşi 
termeni a fost dezvoltată și mai mult odată cu apariţia specialiștilor 
terminologi, precum şi cu elaborarea şi popularizarea principiilor de 


formare a termenilor (a se vedea Pavel şi Nolet 2001). 


6.3.5. Paronime 


Cuvintele cu forme foarte asemănătoare ce pot fi confundate cu mare 
uşurinţă se numesc paronime. Nu vom include explicaţii semantice în 
exemplele noastre deoarece fiecare dintre aceste cuvinte sunt descrise în 
Anexa 3. În plus, descrierea înţelesurilor ar îngreuna atât lectura textului 
cât şi demersul lingvistic propriu-zis. 

Literatura lingvistică face distincţii între paronimele fonetice şi cele 
morfologice. Paronimele fonetice se deosebesc printr-un sunet (vocală, ca 
în captură şi coptură, fir şi far, stil şi stol sau consoană, ca în card şi cart, 
COrp Şi Cort, fort şi fard) sau un grup de sunete (o silabă, ca în cazul perechii 
pară şi papară, sau al cuplurilor atelă şi atelaj, simţ şi simțământ, un prefix, 
ca în a proveni ŞI a preveni, a roda şi a eroda, revedere şi prevedere, ori 


un sufix, ca în cazul perechilor: rugăciune şi rugăminte, învăţătură şi 


=. 


învățăminte, decalare şi decalaj, educație şi educare, funcționalitate ş 
funcționalism sau formalism şi formalitate). Pe lângă exemplele extrase din 
fondul lexical principal, perechi de cuvinte precum: balok - baluk, carină - 
carenă, catarg - catargă, caic - caiac, caic — caric, cavilă - cavilieră, 
cravelă — caravelă, delfineră - delfinieră, fardare — fardaj, cavitate - 
cavitaţie, ceaică — șaică, duba - dubas, etambou — etambreu, galion — 
galiotă, galiotă — goeletă, mahună - mahonă, navigabil - navigabilitate, 
navomodel — navomodelism, timonier — timonerie, şi grue — grui/gruie, 
ilustrează categoria de paronime fonetice operaţionale în terminologia 
navală. 

Paronimele morfologice au un grad mai mare de dificultate deoarece 


pot crea confuzie prin asocierea formei de genul masculin cu aceea de 

feminin, sau prin asocierea formei de singular cu aceea de plural. Din 
perspectiva semantică, fiecare dintre exemplele următoare are sensuri 
proprii care nu justifică niciun fel de interrelaționare sau asociere. 

Paronimele morfologice cu forme diferite de plural includ următoarele: 
căpşuni Şi căpşune, vise şi visuri, nivele şi niveluri, scule şi sculuri sau 
vapori şi vapoare. Mult mai numeroase, paronimele morfologice de gen 
includ, printre altele, exemple, precum: bar şi bară, cod şi coadă, cord şi 
coardă, gard şi gardă, tub şi tubă, ton şi tonă, port şi poartă, furtun Şi 
furtună sau pom Şi poamă. 

Perechile care, în prezentarea noastră, asociază forma de gen masculin 
cu forma de gen feminin trebuie interpretate ca denumiri distincte ale căror 
sensuri proprii sunt diferite, ele nefiind nimic altceva decât pur şi simplu 
coincidenţe denominative întâmplătoare. Astfel, paronimele morfologice 
materializate prin perechi de substantive de gen diferit din interiorul 
terminologiei navale includ exemple, precum: abac — abacă, ancoraj — 
ancorare, atârnător — atârnătoare, barc — barcă, balenier — balenieră, 
catarg — catargă, cală - cale, dragă — dragor, escortă — escortor, gabară — 
gabariu, gabie — gabier, galeră — galerian, lăcrimar — lăcrimară, maistru 
- maistră, manevră — manevrier, repetitor — repeţitoare, rujar — rujare, 
timonier — timonieră, mahon — mahonă şi mahonă — mahonare. Deşi toate 
lexemele din această listă sunt explicate în Anexa 3. a acestei monografii, 
vom prezenta exemplul cuplului mahon - mahonă, în care primul element 
este folosit ca nume al unui copac al cărui lemn se foloseşte la construcția 
ambarcațiunilor de lux, iar al doilea, este denumirea unui tip de 
ambarcațiune. 

În cazul distincţiei bazate pe criteriul utilizării formei de singular sau 
plural, fiecare dintre ele având un sens de sine stătător, există în baza 
noastră de date perechile: apendice - apendici, interpunte — interpunți ŞI 
tablă — table. Fiecare cuvânt din aceste perechi are un sens bine determinat 
şi nu se poate depista niciun fel de legătură între înțelesul formelor de 
singular şi al celor de plural. În acest sens, am ales ca suport ilustrativ doar 


o pereche de paronime pentru a preciza că, în vreme ce interpunte este 

„orice punte situată sub puntea superioară” (DEM 275), interpunţi este 
numele spaţiului „dintre puntea superioară şi o interpunte sau dintre două 
punți” (DEM 275). Uşor de confundat, cuvintele naval şi nautic sunt 


descrise în Anexa |. 


6.3.6. Eponime 


În lingvistica românească studiul eponimelor este încă în faza de pionierat, 
dar se poate remarca un interes tot mai mare pentru această clasă lexicală 
predominantă în nomenclatura medicală. Astfel, primul dicționar general 
de eponime a apărut în 20037, urmat curând de cea de-a doua ediţie, în 2006. 
Putem susține că lexemul „eponim” nu apare în terminologia lingvistică 
nici înainte (Constantinescu-Dobridor 1980) şi nici după anul 2000 (Bidu- 


Vrănceanu et alii 2001). „Eponim” este cuvântul care înseamnă: 


„(a) un nume propriu din care a fost derivat un alt cuvânt: John B. 
Stetson, este pălărierul american din secolul al XIX-lea, care a 
inspirat denumirea modelului de pălărie sterson; 

(b) persoana al cărei nume este astfel folosit: Împăratul roman 
Constantin este întemeietorul oraşului Constantinopol; 

(c) cuvântul astfel derivat: sterson şi Constantinopol” 

(McArthur 1992: 378). 


Eponimele sunt acele cuvinte care provin din transformarea numelor 
proprii în cuvinte comune, fie acestea substantive, ca, de exemplu, jofră (< 
Joseph Jaques Cesaire Joffre”, mareşal francez care a luat parte la luptele 
din Primul Război Mondial), mansardă (< Francois Mansard“, renumit 
arhitect, unul dintre fondatorii clasicismului în arhitectură), verbe, cum ar 


fi a pasteuriza (< Louis Pasteur”, chimist şi biolog francez, descoperitorul 


? Laiu-Despău, Ovidiu, 2003, Dicţionar de eponime, Timişoara: Eurostampa 

3 Laiu-Despău, Ovidiu, 2006, Dicţionar de eponime, Bucureşti: Saeculum 1.0. p. 138 
+ Idem, p. 158 

5 Ibidem, p.190. 

acestui proces, în anii 1860) şi a galvaniza (< Luigi Galvanif, fizician şi 
medic italian) sau adjective, ca în exemplele mişcare browniană (< Robert 
Brown”, botanist scoţian) şi cafea marghilomană (< Mihail Marghiloman, 
prefect al poliției din Bucureşti în perioada 1861-3, care obişnuia să bea 
cafea fiartă în rom), sintagmă transformată, prin omiterea primului element, 
în elipsa lexicală marghilomană. 

În vocabularul naval eponimele sunt binomuri sau formaţiuni lexicale 
care asociază, cel mai adesea, un substantiv comun, care denumește un 
echipament, un instrument sau o piesă dintr-un ansamblu cu numele propriu 
al autorului unei versiuni îmbunătățite a elementului respectiv. Deşi 
folosirea eponimelor în limbajul arhitecturii navale şi al construcțiilor 
navale nu este deosebit de extinsă, se regăsesc exemple care provin, în 


principal, din următoarele două surse: 


(a) nomenclatura ştiinţelor (cu formule venind preponderent din matematică 
şi fizică): ecuaţia lui Hill, metoda Ritz (denumire utilizată în studiul 
vibraţiilor liniilor de arbori, c.f. Ceangă, Mocanu şi Teodorescu 2003: 
515), forța Corolis, fluid  Newtonian, aproximaţia  Boussinesq, 
coordonate Carteziene, simbolul lui Kroneker (c.f. loan şi Radu 2004: 
24-5), metoda Holzer-Tolle, principiul lui Hamilton, ecuația lui Euler, 
ecuaţia lui Laplace, multiplicatorul lui Langrange, derivata lui Cauchy, 
teorema lui Cauchy, teorema de punct fix a lui Schauder, spațiu Bezier, 
numărul Froude (F.), metoda Lerbs (sau metoda factorilor de inducţie), 
metoda lui Miller, criteriul de cedare Hoffman; 

(b) nomenclatura arhitecturii navale: formula lui Attwood, propulsor Voith- 
Schneider, dublu fund Mclntyre, sistem Moorsom, curbele Bonjean, 


sistem Isherwood, forme Colin Archer sau carena Maier. 


Dintre unităţile eponimice multilexicale enumerăm: factorul de circulație 


al lui Goldstein, modelul lui Prand! al liniilor portante, metoda (lui) Banes 


$ Laiu-Despău, Ovidiu, 2006, Dicţionar de eponime, Bucureşti: Saeculum 1.0. p. 107. 
7 Idem, p. 50. 
5 Ibidem, p. 159. 

de calcul al stabilității, formula stabilităţii dinamice a lui Moseley, ecuația 
integro-diferenţială a lui Prandl pentru circulație sau metoda (lui) Bloom 
de calcul al stabilităţii. 

Eponimele terminologiei navale comune atât arhitecturii navale şi 
construcțiilor navale cât şi limbajului marinăresc cuprind, printre altele, şi 
următoarele exemple: ancoră Baldt, ancoră Hall, ancoră Dunn, ancoră 
Marrel, ancoră Inglefield, ancoră Gruson-Hein, ancoră Matrosov, ancoră 
Tyszack, ancoră Powell, ancoră Rynvaart, ancoră Trotmam, ancoră 
Northille, ancoră Westney-Smith, ancoră Danforth, ancoră Tumobstone, 
ancoră Martin (DEM 20-21), cârlig Robinson, cheie Kenter, raportor 
Douglas (DTT), pânză Hein, cârlig automat Pett şi linie Plimsoll. Există şi 
un foarte mic număr de construcţii în care numele propriu apare în forma 
sa de adjectiv, ca în sintagmele far hertzian şi logaritmi niperieni. 

Eponimele din domeniul naval, asemenea celor din alte terminologii, 
reprezintă o sursă de documentare ce poate oferi detalii culturale şi istorice 
privind persoanele „eponimizate”. La rândul lor, aceste nume proprii 
aparțin unor oameni onoraţi în cărțile națiunilor lumii şi ale căror vieți pot 


fi modele inspiraționale. 


6.3.7. Toponime 


Denumirile geografice desemnează o mare varietate de entităţi incluzând 
nume ale formelor de relief (munţi, dealuri, câmpii, deșerturi, ape), ale 
comunităților omenești (țări, orașe, târguri, sate, cătune, cetăţi, districte 
urbane, cartiere rezidențiale, instituții etc.) şi, nu în ultimul rând, al 
reşedinţelor private (vile, conace, castele şi palate). Aceste denumiri sunt 
cunoscute şi sub numele de „toponime”. 

În acelaşi timp, cuvântul „toponim” mai este folosit şi pentru a denumi 
o altă realitate decât cea strict geografică, dar care demonstrează legătura 
etimologică dintre numele geografic şi respectiva realitate. Adaptând 
definiția pe care McArthur a dat-o eponimelor, vom considera că un 


toponim poate încapusula aceleași trei sensuri, respectiv: 

(a) un nume propriu din care a fost derivat un alt cuvânt: numele vârfului 


Everest onorează o mare personalitate britanică, Sir George Everest; 


(b) persoana al cărei nume este astfel folosit: Sir George Everest s-a născut 
la 4 iulie 1790; 


(€) cuvântul astfel derivat: În 1865, Vârful XV a primit numele Everest”. 


O parte relativ redusă a denumirilor de ambarcaţiuni, cum sunt cele din 


tabelul următor, îşi au originea în toponime. 


Tabelul 6.21. Toponime şi ambarcaţiuni 


Toponim | Sens în terminologia navală Sensul geografic al 
navalez toponimului sursă 
balam sau | ambarcaţiune care are un catarg | Balam/belem: centru 
belem cu o velă comercial situat în nordul 
Braziliei, de unde se exportă 
cauciuc, materiale lemnoase, 
cacao. (DEM 65) 
havană plută de dimensiuni mari, ai Havana: orașul capitală al 
cărei bușteni sunt aranjați în Republicii Cuba și portul său 
formă de fus, legaţi între ei cu principal 
parâme şi lanţuri (DEM 250) 
kawasaki | tip de navă de pescuit folosită în | Kawasaki: oraș în Japonia 
extremul Orient (mai ales în 
Japonia şi Coreea) 
marsiliană | navă de comerţ folosită în M. Marsilia: oraș în Franța, cu 
Mediterană în sec. XVI-XVII port la M. Mediterană 
sardinier | navă mică folosită în M. Sardinia: insulă în apropierea 
Mediterană pentru pescuit țărmurilor Italiei 
sardele cu năvodul de larg 
(DEM 448) 
caphornier | navă cu vele care dubla, în Capul Horn: insulă 


cursele sale obişnuite Capul 
Horn 


reprezentând cel mai sudic 
punct al arhipelagului Țara de 
Foc din sudul statului Chile 


Cuvintele de origine toponimică din terminologia navală românească 


9 https://www.theguardian.com/theguardian/from-the-archive-blog/201 1/jul/21/mount- 
everest-name-1856 

reprezintă exclusiv denumiri aduse din alte culturi. Ele sunt relativ puţine, 
dacă le raportăm la numărul total fie al navalismelor, fie al eponimelor. Cu 
toate acestea, rolul lor cultural nu trebuie neglijat. Toponimele asigură un 


plus de varietate în unitatea navalezei românești. 


6.3.8. Schimbarea sensului cuvintelor 


Studiile privind mobilitatea intralinguală a cuvintelor se concentrează, 
aproape exclusiv, pe două direcţii ale migrării, respectiv (a) de la un stil 
funcțional la altul sau (b) de la un stil funcțional la limba comună (Bidu- 
Vrănceanu 2007, Rizea 2009; 2010, Baghici 2014), ignorând migrarea din 
limba comună spre stilul funcțional. 

Numeroase cuvinte din fondul lexical principal au migrat către unul 
sau mai multe limbaje profesionale, unde au fost folosite pentru diverse 
denumiri proprii profesiei care le-a asimilat. Astfel, cuvântul punte sau 
„pod îngust aşezat peste o apă, peste un şanţ, care poate fi trecut numai cu 
piciorul” (NDULR 1149), ilustrează migrarea nu numai spre unul ci spre 


mai multe registre funcționale ale limbii române denumind, printre altele: 


(1) (st.) orice punte mobilă peste un şanţ adânc, plin cu apă la o cetate sau 
la un castel medieval, părți de unelte agricole, de uz casnic etc.: puntea 
ferăstrăului;, puntea ciuturii; 

(2) (constr.) scândură groasă sau panou îngust aşezat pe o schelă, pe care 
circulă muncitorii când lucrează la înălțime; 

(3) (c. fer.) placă de metal rabatabilă servind la legătura dintre două vagoane 
de cale ferată; 

(4) (fiz. apl.) dispozitiv de măsură a unor mărimi electrice, format din patru 
elemente de circuit, o sursă de energie şi un instrument de măsură; 

(5) (chim.) punte de hidrogen = legătură de hidrogen; 

(6) (stom.) aparat de proteză care înlocuieşte unul sau mai mulți dinți, cu 


puncte de sprijin pe dinţii vecini. 


Fiind folosit ca denumire pentru doar un element particular aparținând unui 

domeniu bine delimitat, cuvântul „punte” ilustrează fenomenul de 
specializare de sens. În terminologia navală, substantivul „punte” susţine 
specializarea de sens atât la nivelul cuvântului cât şi la nivelul sintagmei. 
Astfel, pe de o parte, puntea este acel „planşeu care închide corpul unei 
nave la partea superioară sau care compartimentează nava pe nivele”, iar 
pe de altă parte, puntea de comandă este acea „punte dispusă transversal de 
la un bord la altul, rezervată comandantului şi ofițerului cu navigația, pe 
care sunt instalate aparatele de comandă” (NDULR 1149). 

Ca procedeu de îmbogăţire a vocabularului, schimbarea de sens 
implică atât folosirea cuvintelor învechite, inactive în stilul contemporan 
cât şi a celor noi. Astfel, cuvântul argar, desemna (1) „persoana care, în 
schimbul unei plăți, ajută la muncă sau muncește în folosul cuiva; slugă, 
rândaş; (2) supus, rob” (NUDLR 94). În terminologia navală, argar a fost 
folosit în prima jumătate a secolului al XIX-lea, ca sinonim pentru orice 
„cabestan din lemn folosit în şantierele navale de pe Dunăre sau la lucrările 
de salvare” (DEM 30). 

Un alt exemplu interesant din punct de vedere lingvistic este cuvântul 
smac. Acceptat ca interjecţie (DEXI 871) sau total ignorat de dicționare 
mai recente (DES), acest cuvânt este descris ca având şi variante fonetice 
($mag şi șmah) şi sensuri diferite. NDULR (1455) nu include şi sensul cel 
mai folosit în ultima jumătate de secol în limbajul colocvial, adică fard. În 
vocabularul navalez smac denumește un tip de velier cu greement de slup 
sau cuter, folosit pentru comerț şi pescuit în mările nordice (DEM 465). 
Deja menționatul fard, care face parte din fondul lexical principal, trimite 
la verbul a farda şi la substantivul fardare, folosite, conform DEM (204- 


5), în limbajul maritim pentru a descrie acţiunea de a 


„izola cu material de separare (fardaj) fundul hambarului, corpul navei, 
pereţii laterali, precum şi mărfurile, pentru a le proteja împotriva 
umezelii, împotriva loviturilor, precum şi pentru a completa spaţiile 
goale dintre stivele din hambare, a consolida stivele etc.”. 


Sensurile fundamentale de „a izola” (sau asigura), „a înfrumuseţa” sau 

„a îngriji cu atenție şi pricepere” (imaginea unei persoane) ale verbului 
transpar şi din sensurile descrise anterior. 

Schimbarea de sens poate argumenta şi întrebuințarea unui cuvânt deja 
cunoscut, dar căruia i se adaugă o nouă valoare, sugerând un sens 
generalizator. De exemplu, substantivul comun vapor, poate fi folosit, cu 
forme de masculin, având pluralul vapori, pentru a denumi „(1) apă în stare 
gazoasă, starea normală a apei peste punctul ei de fierbere (care se poate 
utiliza ca forță motrice); abur” (NDULR 1590) sau (2) cu forme de gen 
neutru, având pluralul vapoare, pentru a denumi „orice navă propulsată cu 
ajutorul unei maşini de aburi sau, prin generalizare, navă propulsată cu 
ajutorul unei surse proprii de energie” (idem). 

Alături de exemplele argumentate mai sus, terminologia navală 
beneficiază şi de alte schimbări de sens, ilustrate prin: strapazan (NDULR 
1400), strajă (NDULR 1399), strai (NDULR 1399) sau pestelcă (NDULR 
1019). 

Schimbarea de sens, fie spre generalizare, fie spre specializare poate 
constitui o captivantă direcție de cercetare în interiorul terminologiei 
navale. Un astfel de studiu ar aprofunda flexibilitatea limbii române și ar 


evidenția forţa creatoare a vorbitorilor ei. 


6.3.8.1. Metafore 


„Metafora” este unul dintre cuvintele care aparţin în egală măsură atât 
literaturii, retoricii şi argumentării, ruda modernă a retoricii, criticii literare, 
semanticii, pragmaticii, stilisticii cât şi lexicologiei. 

În lexicologie „metafora” reprezintă un tip de transfer semantic folosit 
pentru formarea de termeni noi, „uşor de înţeles și accesibili utilizatorilor” 
(Rossi 2014: 713). În literatura antichităţii, metafora a îndeplinit rolul de 
catacreză, „etichetă aplicată unui nou concept care umple un vid 
denominativ” (Rossi 2014: 713). Definită drept „figură de stil care constă 
în transferarea înţelesului unui cuvânt asupra altui cuvânt cu înțeles 


apropiat”, catacreza este 

„pur şi simplu un fenomen uimitor de transformare de sens care apare 
constant în orice limbă vie şi prin care se adaugă sensuri noi unor 
cuvinte vechi. Specie a catacrezei, metafora umple golurile lexicale” 

(Black 1954-1955: 280) 


Abordările lexicologice au descris metafora şi metonimia ca metode 
de îmbogăţire a lexiconului unei limbi, fără niciun fel de specificaţii privind 
subsumarea lor catecrezei!” sau distingând metafora lingvistică de metafora 
poetică (Bidu-Vrănceanu et alii 2001: 93). Ducând metafora lingvistică pe 
tărâmul terminologiilor, se poate vorbi, la nivelul lexicologiei, despre 
„metafora denotativă”, iar la nivelul stilisticii funcţionale despre „metafora 
ştiinţifică” sau „metafora terminologică” (Rossi 2014: 714). 

Analiza terminologică a navalismelor a dus la identificarea multor 
metafore terminologice lexicalizând concepte şi obiecte care, firesc, nu 
aveau un nume atunci când au fost create. Astfel, se distinge, pe de o parte, 
metafora bazată pe analogie, sugerând asemănarea dintre elementele 
comparate, care au funcții identice, dar se deosebesc din punctul de vedere 
al structurii și al originii (DE 1 1993: 68) şi, pe de altă parte, metafora 
bazată pe comparaţie!!. Acest tip de metaforă asociază doi termeni pe baza 
însușirilor comune pentru a evidenția însuşirile primului termen, aplicabile 
şi celui de-al doilea (DE 1 1993: 429). 

Modelele metaforice funcționale în terminologia navală pot fi descrise 
cu ajutorul fie al vectorului de mișcare, fie al operaţiilor logice care stau la 
baza metaforizării lexemelor folosite. La nivelul vectorului de mişcare, se 
au în vedere domeniul-sursă (sau domeniul noţional inițial), din care 
provine cuvântul supus metaforizării şi domeniul-recipient (sau domeniul 


conceptual) care introduce în uz cuvântul îmbogăţit cu un nou sens. 


o A 


10 „Catacreza” mai este denumită şi „catahreză” în literatura terminologică românească (a 
se vedea Rossi 2014). 

'! Înţelegem prin comparaţie o „asociere a doi termeni pe baza însuşirilor comune în 
vederea reliefării însuşirilor primului termen” (DE 1 1993: 429). 

Metaforele din tabelele următoare prezintă mișcarea lexemelor din 


domeniul-sursă spre domeniul-recipient. 


Tabelul 6.22. Metaforizarea unor denumiri ale pieselor vestimentare 


Cuvânt metaforizat 


Termenul Valoare specifică domeniului naval 
preluat 
brâu apărătoare a bordajului constând dintr-o grindă de lemn, o bandă 
groasă de cauciuc sau o parâmă fixată pe bordaj (DEM 78) 
capol apărătoare a oricărui echipament aflat pe puntea descoperită 
(DEM 96) 
căciulă partea superioară a unui coş de navă, care servește la devierea 


fumului pentru a uşura tirajul sau pentru a proteja anumite părți 
ale navei (DEM 104) 


cămașă apărătoare din pânză de vele care serveşte la etanşarea intrării 
catargului în etambreul punţii descoperite (DEM 105) 

centură filă de tablă sau scândură, aflată la intersecţia bordajului cu puntea 
(DEM 110) 

chingă tresă împletită, acoperită cu pânză de vele şi prevăzută cu ochiuri 


cu rodanţe la extremităţi. Un ochi este prins la capătul unui grui al 
bărcii, iar celălalt asigurat cu o saulă este prins la piciorul celui de- 
al doilea grui pentru a reţine barca intrată la posturile de mare 
(DEM 117) 


cravată legătură cu care se reține ancora la darea acesteia cu barca; zbir 
prins la un capăt de vergă pentru a nu lăsa să treacă piciorul unui 
palanc (DEM 142) 


Jaşă porțiunea exterioară a bordajului navei, în jurul liniei de plutire, 
care este alternativ în contact cu apa şi cu aerul şi care este 
acoperită cu o vopsea specială denumită pitură de fașă (DEM 205) 


pantaloni înveliş cilindric care prelungeşte bordajul navei şi înfăşoară axul 
elicei; conductă de dimensiuni mari, care leagă căldarea de coş 


(DEM 385) 
pălărie piesă distinctă ce constituie partea superioară a unei chile din lemn 
pestelcă apărătoare din pânză de vele, care acoperă burta unei vele strânse 


şi înfăşurate 

Trăsături specifice unor animale au făcut, probabil, ca numele acestora 


să fie transferat din vocabularul comun în terminologia navală. Nume de 


animale puternice, cum este ursul, de exemplu, este un alt nume pentru 


ancoră, care poate fi masivă şi greoaie, asemenea ursului, sau poate avea 


gheare puternice semănând cu o mâță. 


Tabelul 6.23. Metaforizarea unor nume provenind din regnul animal 


Cuvânt metaforizat 


Termenul Valoare specifică domeniului naval 
preluat 

berbec navă utilizată către sfârşitul secolului al XIX-lea, în special 
pentru ducerea luptei cu pintenul 

capră instalație improvizată cu ajutorul căreia se efectuează manevre 
de forță 

cămilă plută amplasată între o navă acostată şi cheu sau între două nave 
mari 

căţel mecanism de punte ce serveşte la virarea lanţului ancorei sau la 
manevrarea parâmelor; sin. cabestan, castanetă (DEM 87) 

crocodil piesă de fixare a manevrelor pe bordul ambarcaţiunilor sportive 
(DEM 143) 

mâță denumire populară a ancorei 

petrel tip de „rachetă din dotarea marinei militare a SUA” (DEM 395) 

purcel flotor hidrodinamic, cu cârme fixe care face parte din 
echipamentul unei drăgi de mine 

rândunică | velă pătrată dispusă la cea mai mare înălțime pe un catarg, datând 
de la sfârşitul secolului al XVIII-lea 

urechelniţă apărătoare pentru manevrele fixe 

urs 


denumire populară a ancorei 


Tabelele 6.22 şi 6.23 au utilizat atât cuvinte din fondul lexical principal 


şi diminutive (cum ar fi cățel şi purcel) cât şi regionalisme (ca, de exemplu, 


mâţă sau pestelcă), precum şi denumiri ale animalelor specifice zonei 

climatului temperat (urs), alături de cele ale animalelor exotice (cum ar fi 


cămilă sau crocodil). Nomenclatura anatomică a fost unul dintre generoşii 


donatori de metafore utilizate în lexicul naval, după cum indică tabelele 


următoare: 


Tabelul 6.24. Metaforizarea unor denumiri ale părților corpului omenesc 


Cuvânt metaforizat 


Termenul Valoare specifică domeniului naval 
preluat 
apendice proeminență pe fundul navei 
călcâi (1) extremitatea inferioară, de formă pătrată a piciorului 
catargului, care intră în talpă; 
(2) mecanism de punte folosit pentru a opri filarea lanţului 
ancorei; 
(3) extremitatea inferioară a axului cârmei; 
(4) faţa inferioară a chilei, la pupa în dreptul cârmei; 
(5) capătul inferior al braţului bigii (DEM 105). 
genunchi element al unei coaste de lemn curbat în dreptul gurnei (DEM 
229) 
inimă piesa centrală a unui catarg construit din mai multe segmente 
palmă ancoră 


pielea navei 


bordaj (probabil o reminiscență de la ambarcaţiunile primitive 
confecționate din piei de animale (DEM 397) 


şold porțiune a bordajului navei aflată înapoia traversului, sub linia 
de plutire (DEM 484) 

talpă (1) piesă pe chilă în care se prinde piciorul catargului; piesă în 
care se prinde piciorul furchetului; 
(2) piesă care serveşte la amararea ancorei pe punte. 

umăr formă proeminentă la prova, mai ales la navele din lemn, 
pentru a reduce afundarea prova pe timpul tangajului 

ureche piesă metalică fixată pe punte pentru călăuzirea parâmelor 

unghie daltă de călăfătuit de dimensiuni mici 


„Metaforele-analogice”, după cum le numește Solomon Marcus (1990: 

342), cunosc reprezentări în terminologia navală formulate prin preluarea 


şi îmbogățirea sensului de bază al unor termeni anatomici. Se remarcă 


faptul că alături de aceştia, tehnicismele navale includ şi „metafore 


comparaţie” (Marcus1990: 341), construite pornind de la aşa o varietate de 


substantive încât nu ne putem permite clasificarea lor într-unul sau mai 


multe domenii particulare. 


Tabelul 6.25. Metaforizarea termenilor anatomici din zona capului 


Cuvânt metaforizat 


Termenul Valoare specifică domeniului naval 
preluat 

barbă vegetaţie submarină depusă pe opera vie a unei nave 

cap partea superioară a gâtului coloanei arborelui gabier sau 
arboretului; vârf de catarg 

obraz porţiune a bordajului aflată deasupra liniei de plutire, în locul în 
care bordajul lateral se curbează spre etravă (DEM 369) 

dinte opritor la unele tipuri de gruie de barcă (DEM 168) 

genunchi element al unei coaste din lemn curbat în dreptul gurnei 

falcă piesă fixată pe capul coloanei arborelui în ambele borduri, pe 
care se sprijină gabia prin intermediul furcilor (DEM 203) 

lacrimă picătură de apă care apare lângă niturile bordajului sau ale unui 
perete (DEM 289) 

nară piesă masivă de formă tubulară, înclinată, prin care lanţul 
ancorei trece de pe punte în bordajul lateral 

nas porţiune superioară a avântării prova 

sprânceană | jgheab circular deasupra unui hublou destinat scurgerii apei 

ureche piesă metalică fixată pe punte pentru călăuzirea parâmelor 


Pe lângă sursele sintetizate în tabelele anterioare, am identificat diverse 


cuvinte ale fondului lexical principal care, deşi nu pot fi asociate cu alte 


elemente din acelaşi câmp lexical, vor fi considerate în cele ce urmează: 


159 


6. Dincolo de cuvinte şi termeni 


- pernă, piesă de decor sau obiect practic prezent în orice locuinţă, este 
metaforizată în terminologia navală, unde reprezintă acea „piesă din lemn 
ce fixează arborele în borduri, la etambreu” (DEM 394); 

- sfânt, cuvânt bisemantic folosit atât ca adjectiv cât şi ca substantiv, a 
migrat spre vocabularul specializat pentru a-i fi oferite două valori 
metaforice denumind, astfel „(1) prima coastă după etravă (la nave de 
lemn)” şi (2) „acea piesă din lemn folosită pentru susţinerea bompresului” 
(DEM 460), metafora rezultând din importanţa rolului piesei respective 
raportat la ansamblul întregii construcții; 

- marionetă, ansamblu de macarale cu un singur rai, fixate pe un cadru de 
lemn în jurul piciorului catargului, pentru călăuzirea manevrelor curente 
(DEM 322); 

-  sambuca, cuvânt din limba latină, denumind un gen de harpă care se pare 
că semăna cu scara de asediu instalată pe platforma ambarcaţiunii formată 


din două galere, a devenit şi numele acestui tip de navă. 


Lista cuvintelor metaforizate se încheie cu bastardă, un lexem cu o 
mare varietate de înţelesuri. Conform dexonline!?, acesta are 23 de definiţii 
ale sensurilor cunoscute în limba română. În ciuda bogăției descriptive, 
DEX-ul omite, ca în multe alte cazuri (a se vedea animalier, bananier, 
pânzar, sardinier), sensul denumirii folosite în terminologia navală. Astfel, 
în timp ce primele cinci descriu valoarea de verb tranzitiv, iar următoarele 
două la valoarea exclusivă de substantiv, celelalte șaptesprezece definiții 
relevă rolul său dublu de substantiv şi adjectiv. În limbajul naval bastarda 
denumește un tip de „galeră cu lățimea mai mare decât cea obişnuită” 
(DEM 57), reprezentând o metaforă a analogiei: acest tip de navă aparține 
clasei galeră, dar se abate de la regula generală nerespectând dimensiunile 
clasei din care face parte. 

Această denumire exemplifică degradarea de sens sau folosirea cu sens 
peiorativ a unui cuvânt, fapt dovedit prin contrastul cu termenii căpitană 


sau patroană, acceptate ca exemple ale elevării lexicale. 


12 https://dexonline.ro/definitie/bastardYoC4%83 

6.3.8.2. Metonime 


Alături de metafore şi metonimele denotative sunt tratate succint în 
lexicologia românească, în cazurile în care nu sunt evitate cu totul. Cu 
reprezentare în nomenclatorul de ambarcaţiuni, metonimele reprezintă o 
altă specie a catacrezei sau o altă metodă de acoperire a lacunelor lexicale. 
Deşi cunoaşte forme multiple, în general, metonimia „trece uşor 
neobservată” (Arnaud 2006: 35), însă ridică probleme atunci când apare 
„tentativa de clasificare” a numeroaselor ei forme de manifestare. Astfel, 
conform lui Morier (1961), există douăzeci şi opt de categorii de metonimii. 
După alți autori (Kâvecses şi Radden 1998), metonimiile pot fi grupate în 
două „superclase” construite pe relaţiile conceptuale (a) domeniu întreg- 
părți şi (b) părți-domeniu. Arnaud (2006: 36) include, în cazul primei 


superclase, metonimiile bazate pe relaţia: 


(a) întregul pentru parte şi invers; 

(b) obiectul pentru materie și invers; 

(c) subevenimentele succesive pentru întregul eveniment; 
(d) subevenimentele coprezente pentru întregul eveniment; 
(e) categoria pentru ramificații şi invers; 


(£) categoria pentru una dintre proprietățile ei şi invers. 


Metonimiile celei cea de-a doua superclase sunt grupate în funcție de: 
(a) domeniul de acțiune, (b) instrumentul pentru acțiune, şi (c) agentul 
pentru acțiune. 

Cu discrepanțe atât de surprinzătoare, este clar că problema clasificării 
metonimiilor va rămâne, în continuare, un subiect deschis întrucât nu s-a 
ajuns încă la o formulă consensual acceptată (Arnaud 2006: 38). Aşadar, 


metonimiile navale româneşti pot fi subscrise următoarelor tipuri de relații: 


(a) materie pentru obiect: 


balsa > 1. arbore; 2 ambarcaţiune din lemn de balsa 

mahonă > ambarcaţiune din lemn de mahon 

(b) întreg pentru parte: 
shelterdeck > tip de ambarcaţiune denumită după „puntea 
fără închideri etanșe, situată desupra punţii principale” 
(DEM 461) 

(c) însușirea este folosită pentru una din proprietăți: 
pluta > mijloc arhaic de navigaţie care se deplasează fără 
niciun fel de mecanism de propulsie 

(d) însuşirea este folosită pentru a denumi o categorie: 
salvator > nava întrebuințată în cazul operaţiunilor de 
salvare 
corsar > nava întrebuințată în acte de piraterie 
pasager > nava întrebuințată în transportul de persoane 
tramp!* > cargou care nu are linie (rută) fixă, transportând 
mărfuri pentru orice port (DEM 499) 

(e) categorie folosită pentru a denumi o altă categorie: 
fagure > compartiment improvizat sub shelterdeck, cu 
separaţii în formă de fagure, pentru cerealele în vrac 
cărbunar > persoană care transportă cărbunii „de la buncăr 
la căldare” (DEM ). 


Metonimia apare fie foarte rar în abordările de esență lexicologică, unde 
este prezentată în strânsă legătură cu stilistica Rayevska (1979: 168-175) şi 
este ignorată total în studiile terminologice. 

Exemplele de mai sus demonstrează că, asemenea metaforei 
denotative, şi metonimia denotativă a contribuit la îmbogățirea lexiconului 
naval românesc, cu toate că în lexicologia românească există puține referiri 


la aceste mijloace de îmbogățire a vocabularului limbii noastre. 


15 Tramp este un cuvânt naturalizat din varianta americană a limbii engleze, unde este 
folosit pentru a denumi orice persoană care hoinăreşte mereu, fără un domiciliu stabil şi 
fără un loc de muncă şi care nu cerșşește, dar primeşte orice fel de dar pentru a-şi asigura 
existența. 

6.4. Concluzii 


Pornind de la stabilirea unei anumite ordini în tumultul lexical existent, 
acest capitol a continuat descrierea terminologiei navale, analizând (a) 
variablilitatea ortografică a unor navalisme şi (b) bogăţia semantică a unor 
cuvinte asimilate din fondul lexical principal precum şi conexiunile 
interlexicale şi transferurile de sens. 

Perspectiva semantică a capitolului a permis clasificarea termenilor 
navali în diverse categorii conceptuale. Grupate după înţeles, elementele 
lexiconului naval numesc, în principal, ambarcațiuni, piese, echipamente, 
materiale, mașini și instalații de bord. Denumirile zonelor care alcătuiesc 
topografia navei, precum și numele procedurilor, al operațiunilor și al 
activităților efectuate în șantierul naval sau la bordul navei, înaintea livrării 
către operator sau armator, au reprezentat planul doi al expunerii din acest 
capitol. Deși mult mai puţine decât unităţile care constituie nomenclatura 
ambarcațiunilor şi aceste denumiri aduc un plus de culoare întregii colecții 
de cuvinte, asigurându-i unicitatea în raport cu celelalte terminologii. 

Explorarea vocabularului naval a urmărit depistarea cuvintelor legate 
între ele nu numai prin înţeles ci prin asemănări, ca în cazul dubletelor, 
tripletelor sau al sinonimelor, ci şi prin deosebiri, ca în cazul antonimelor 
sau al paronimelor. Uneori, deosebirile dintre paronimele navale sunt atât 
de nesemnificative încât fie pot trece uşor neobservate, fie pot crea 
confuzii, mai ales în cazul celor mai puțin familiarizați cu domeniul acesta. 

Abordarea fenomenului de polisemantism a mai reliefat încă o dată 
specificitatea terminologiei navale între celelalte terminologii. Nu se poate 
pleda, în limitele limbajului construcțiilor navale în favoarea tipului de 
„polisemie extradomenială” (Rizea 2009: 98), dar se poate demonstra 
producerea unui „transfer de termeni între domenii de specialitate sau între 
un domeniu specific şi limba comună” (Sandiuc 2016b: 228). Termenii 
navali polisemantici s-au dezvoltat în interiorul acestei sfere domeniale și 
nu prin efectuarea de transferuri din alte domenii. Exemplele din Tabelul 


6.20 arată gradul de înrudire al sensurilor, dobândit prin evoluția 

construcțiilor navale (a se vedea cazul cuvintelor fartană sau tanc) sau prin 
metonimie (a se vedea cărbunar). 

Cercetarea detaliată a transformărilor a avut în vedere, în primul rând, 
migrația cuvintelor. S-au scris numeroase studii despre trecerea cuvintelor 
din vocabularul specializat în limba comună. Demersul nostru a urmărit 
direcția opusă, oprindu-se asupra cuvintelor care au călătorit către limbajul 
naval. Sensul de studiu adoptat în acest segment al capitolului nu este unic 
(Manea şi Pruneanu 2007, Baghici 2014), dar ilustrările aduse sub fiecare 
componentă vin exclusiv din navaleză şi susțin atât cazuri ale specializării 
cât şi ale generalizării de sens. 

Analiza unor termeni din acest registru a evidențiat o formulă despre 
care s-a vorbit foarte puţin în lexicologia românească, respectiv rezolvarea 
„lapsusurilor” lexicale (Arnaud 2006: 33) prin intermediul a două specii ale 
tehnicii numite „catacreză” sau „catahreză”. Acest concept, cunoscut încă 
din antichitate, a fost revitalizat în anii 1950 (Black 1954) şi reluat în anii 
1970 (Ricoeur 1975). Catahreza, prin metafore şi metonimii, atribuie noi 
sensuri unor vechi cuvinte. Reînnoite, aceste cuvinte asigură acurateţea 
exprimării în limbajele specializate. Din literatura metaforei, am preferat 
terminologia lui Marcus (1990), fiind formulată clar şi sintetic. 

Descrierea terminologiei navale în acest capitol a fost cel puţin la fel 
de provocatoare și fascinantă ca şi demersul din capitolele anterioare, 
reprezentând o altă etapă a călătoriei în lumea minunată a ambarcațiunilor. 
În ochii unui arhitect naval, nicio provocare nu poate fi mai acaparantă 
decât aceea de a materializa dorinţele unui armator într-o schiță de proiect 
inedit. În faţa unui constructor de nave nicio invitaţie nu poate fi mai 
cuceritoare decât aceea de a transforma un desen într-o naie. În faţa unui 
marinar nicio chemare nu poate fi mai puternică decât chemarea mării. În 
ochii unui lingvist aventura efectuării unui studiu al terminologiei navale 
adună în ea tot ceea ce simte orice slujitor al lumii ambarcațiunilor, inclusiv 
avântarea în cele mai învolburate ape, oricât de riscantă ar putea deveni 


aceasta. 

Terminologia navală românească completează atât vocabularul limbii 
române cât şi istoria, cultura și civilizația neamului românesc, oglindind 
legăturile existențiale, profesionale şi sentimentale dintre om şi apele din 
preajma sa. Sursă de hrană, cale avantajoasă de transport, poartă deschisă 
negustorilor dar şi cuceritorilor din alte lumi, apa a fost dintotdeauna un 
bun de mare preț. 

Pentru locuitorii ținuturilor Galaţiului, Dunărea a fost unul dintre 
factorii cu rol istoric deosebit căci, din vremuri foarte îndepărtate, a ajutat 
la dezvoltarea meşteşugului construcției de nave. Naia, corabia, vaporul, 
petrolierul, platforma de foraj maritim sunt fiecare, un produs unic şi greu 
de făurit într-un singur anotimp. 

Năierul a avut întotdeauna nevoie de foarte multe cunoştinţe, de 
viziune şi predictibilitate, de multe feluri de materiale, de multă, foarte 
multă muncă manuală, de rigoare şi pricepere. Principiul nerostit dar 
respectat al continuității a ajutat meşterii să păstreze ce au învăţat (uneori 
şi din greșeli), să adauge noi şi noi învățături și să-şi îmbunătățească 
deprinderile şi tehnica de lucru, acolo, în ateliere, pe malul stâng al Dunării, 
unde au fost văzuţi de călătorii străini aflați în trecere pe aici şi care au fost 
surprinşi de corăbiile destul de mari, aflate în lucru. 

Cronicile călătorilor au păstrat între paginile lor ştiri sau povestiri 
despre facerea corăbiilor la Galaţi; am scos frânturi din comorile turiştilor 


cronicari şi le-am folosit ca pe nişte minunate comori de vorbe. Aşa s-a 

cristalizat, din pasiune și interes pentru istoria locurilor, un studiu 
monografic destinat descrierii terminologiei folosite de constructorii de 
nave. 

De mai multe sute de ani, construcţia de nave a constituit o preocupare 
foarte serioasă a românilor. Alături de „atelierele navale” de la Galaţi, unde 
legenda spune că s-a construit pânzarul lui Ștefan cel Mare, stă șantierul 
din Giurgiu, unde au fost construite ustuaciucurile domnești ale lui 
Constantin Brâncoveanu. Au fost ani în care Dunărea a avut un lung şir de 
şantiere navale fluviale şi maritime. Dintre șantierele navale ale României 
socialiste au mai rămas în viaţă cele de la Orșova, Drobeta-Turnu Severin, 
Giurgiu, Galaţi, Brăila şi Tulcea. Dintre șantierele aflate la țărmul Mării 
Negre (Midia, Constanţa, Mangalia şi Năvodari), astăzi mai funcționează 
doar cele de la Constanţa şi Mangalia!. 

În ciuda unei asemenea dezvoltări, susținută de autoritățile din anii 
puterii populare, interesul faţă de limbajul domeniului construcțiilor navale 
a fost total invizibil în lexicografia românească, pentru că, în niciun caz, nu 
poate fi vorba despre terminografie în perioada respectivă. Până în anul 
2018, s-au publicat diverse dicţionare marinărești aparţinând autorilor 
români (Manole şi Ionescu 1982, Beziris, Popa, Scurtu şi Bantaş 1982a; 
1982b, Popa 1993, Marcu 2008, Astratinei și Guriţă 2011) şi s-a tradus un 
lexicon maritim englez-român (Bibicescu et alii 1971), dar încă nu s-a 
alcătuit niciun glosar de terminologie navală românească până acum. 

Monografia de față premerge realizarea unui posibil nou demers 
terminografic, descriind elementele de limbă şi structură fundamentale ale 
acestui domeniu profesional. Proiectată pentru a înscrie acest vocabular 
profesional în literatura terminologică românească, această monografie a 
exploatat în cele trei secțiuni cu caracter teoretico-aplicativ, cele mai 
importante direcţii descriptive ale navalezei. Astfel, Partea I, Terminologie 
navală românească. Preliminarii, a schiţat cadrul general al abordării, 


Justificând motivarea alegerii temei şi prezentând obiectivele, sursele şi 


1 https://ro.wikipedia.org/wiki/%C8%98antiere_ navale din RomYC3%A?nia 

resursele studiului, etapele cercetării şi metodologia de lucru aplicată pe 
întregul parcurs al cercetării. 

În Partea a II-a, Cuvinte cheie, s-a avut în vedere realizarea unui scurt 
descriptiv al terminologiei, văzută din perspectiva terminologului extern, 
deci ca ramură a lingvisticii şi nu din perspectiva terminologului intern, 
preocupat mai mult de îmbogățirea fondului lexical decât de structurile, 
etimologiile sau clasificările şi interrelațiile lexico-semantice sau de altă 
natură ale termenilor. 

Cum Universitatea „Dunărea de Jos” din Galaţi a avut, pentru aproape 
o jumătate de secol, privilegiul de a fi singura instituţie de învăţământ 
superior care a educat peste 50 de generaţii de constructori navali, exista 
deja, în acest oraş, o bogată şi unică tradiţie în ştiinţa arhitecturii navale 
precum şi posibilitatea unui acces nelimitat la date, informaţii, locuri, 
oameni, fapte, evenimente şi, nu în ultimul rând, la literatură de specialitate. 
Cu ajutorul lor am reconstituit fragmente de istorie locală și de crâmpeie 
din viaţa şi cronica Șantierului Naval Galaţi. 

Patrea a III-a, Cheia cuvintelor, cel mai important segment al 
monografiei, a prezentat elementele cele mai importante în interpretarea 


lingvistică, stabilind: 


(a) macrostructura bidimensională a lexiconului naval, alcătuit din (a) 
elemente autohtone şi din (b) elemente venite din cele mai îndepărtate 
colţuri ale lumii, care au fost introduse, cu mare ușurință, de vorbitorii 
români, în limba lor maternă; 

(b) microstructurile terminologiei navale; 

(c) relațiile dintre cuvintele limbajului naval; 

(d) metamorfozarea unor vechi termeni din limbajul comun pentru a exprima 


sensuri proprii domeniului naval. 
Tot aici, au fost lansate concepte lexicale noi, cu manifestări concrete 


nu numai în terminologia navală ci la nivelul fondului principal lexical al 


limbii române. Astfel, au fost introduse noţiuni teoretice noi însoţite de 

exemple relevante privind anacronismele, cuvintele valiză, acronimizarea 
lexematică şi elipsa lexicală. 

În cazul construcţiilor alcătuite din două sau mai multe elemente, am 
făcut distincția între „cuvinte compuse” și „termeni-sintagmă”. Deşi formal 
sunt ușor de confundat, fiind alcătuiți din două, trei sau chiar mai multe 
elemente, din punctul de vedere al înțelesului, cuvintele compuse au un 
sens transparent, rezultând din suma elementelor alcătuitoare, ca în 
exemple precum camera hărților (denumirea acelei încăperi din comandă 
în care se află masa cu hărți, DEM 91) sau punte de zbor (puntea de pe care 
decolează şi pe care apuntează avioanele şi elicopterele, DEM 417). 
Termenii sintagmă sunt imposibil de descifrat din asocierea de cuvinte care 
îi alcătuieşte; astfel, scara de pisică este numele unei scări compuse din 
două parâme legate prin trepte cilindrice (DEM 452), iar gura de lup este 
denumirea (1) unei scule sau (2) a unui tip de nod (DEM 244). 

Metamorfozarea, prelucrarea semantică şi asimilarea de către 
terminologia specializată a unor cuvinte vechi, îmbogăţite cu sensuri noi, 
nu au făcut obiectul unei cercetări foarte susținute. Intervenţia din această 
monografie a dat doar un indiciu privind şi acest filon al viitoarelor 
cercetări. Folosirea, pe de altă parte, a unor cuvinte care exprimă relaţii 
etimologice, cum ar fi cazul eponimiei și al toponimiei sau care sugerează 
comparații, analogii sau altele, cum s-au întâmplat lucrurile cu metafora 
şi/sau metonimia denotativă, au fost oarecum neglijate în studiile 
terminologice. Pentru aceste din urmă clase de cuvinte am recurs la un 
cadru mai larg, care a pornit de la „catacreză” sau „catahreză”, acea soluţie 
prea puţin popularizată în lingvistica românească prin care un cuvânt 
existent deja în limbă este preluat din locul său inițial şi utilizat în alte 
limbaje pentru a acoperi lacunele denotative. 

Printre preocupările secundare ale monografiei a fost inclusă și 
demonstrarea flexibilităţii în procesul de interpretare al unei unități 
lingvistice, fie ea un afixoid sau un lexem. Astfel, un afixoid poate îndeplini 
rolul de substantiv (de exemplu, grafie latină) sau rolul de sufix (în 


exemple, precum: fotografie, plastografie, radiografie etc.). Lexemele sunt 

mult mai nuanţate, îndeplinind, ca în cazul cuvântului ochi, de exemplu, 


rolul de substantiv simplu, cu două forme de plural, cu sens literal şi cu sens 


figurat, parte a unui substantiv compus, a unui termen-sintagmă sau a unui 


verb in/tranzitiv. Utilizat atât în vocabularul comun cât şi în cel specializat, 


lexemul ochi poate apărea în diverse contexte, ilustrând sensurile 


menționate între paranteze: 


(a) 
(b) 
(c) 
(d) 
(e) 


(£) 
(8) 
(h) 


Îl dor ochii. (sens literal — organ anatomic) 

Ți-o spun de la ochi, nu mi-e teamă! (sens figurat) 

Ochiurile tale sunt deja în farfurie. (sens literal — fel de mâncare) 
Ochiul-lupului este o plantă erbacee. (substantiv compus) 
Ochiul-de-tigru este o piatră semiprețioasă foarte elegantă. 
(substantiv compus) 

Ochiul-de-pisică s-a spart şi nu mai pot folosi bicileta, deocamdată. 
Acest fluture de noapte se cheamă ochiul-păunului. 

Ochiul-boului poate fi (a) numele mai multor plane din familia 
compozeelor, (b) numele unei păsări (sin. pitulicea) sau (c) numele 


unei varietăţi de viță-de-vie. 


(1) A ochit de trei ori înainte de a trage. (verb intranz.) 


() A ochit ţinta din prima încercare. (verb tranz.) 


In terminologia navală, ochi este, de asemenea, un cuvânt folosit ca 


substantiv independent, cu valoare polisemantică, dar şi ca parte a unor 


termeni compuşi sau termeni-navali sintagmă, reprezentând: 


(1) substantiv simplu: numele pentru orice buclă la capătul unei parâme sau 


pe o parâmă, făcută prin matisire, prin înnodare sau cu chei sugrumătoare: 


a. buclă formată accidental pe o parâmă la virare; 
b. piesă metalică pe catarg, pe punte sau pe bordaj, cu o gaură 


circulară, în care se poate prinde cârligul unui palanc (DEM 370). 


(2) termen sintagmă: 


a. ochi de apă > porţiune de apă neînghețată, dar înconjurată de 


gheață, format pe râuri sau pe lacuri datorită curenților repezi, 

izvorelor calde de fund etc., iar în mări, din cauza curenților calzi, 
a deplasărilor de ghețari etc.; 

b. ochi de punte > deschidere dreptunghiulară în punte, prevăzută 
cu o prismă de sticlă, care serveşte la iluminarea culoarelor; 
ochi de traversieră > inel metalic prins de brăţara traversieră a 


ancore. 


Celălalt exemplu, cuvântul /havan/ă, provenind dintr-o denumire 
geografică, este, din perspectiva etimologică, un toponim. Ca substantiv, 
este fie propriu, reprezentând numele unui oraş-capitală, fie substantiv 
comun. Ca structură, este un cuvânt simplu, cu forme pentru masculin şi 
feminin, având fie rol de substantiv, fie valoare atributivă, atunci când este 
întrebuințat pentru a exprima nuanța de culoare havan (maro deschis) sau 
de culoarea tutunului. Forma de feminin denumeşte fie (1) o țigară de foi 
din tutun de calitate superioară, caz în care îndeplineşte rolul de substantiv, 
fie (2) un tip de ambarcaţiune, caz în care este tot un substantiv îndeplinind 
rolul de toponim sau, altfel spus, o altă manifestare a catahrezei. 

Partea a IV-a, Nave — Clase şi subelase, se constituie într-o secțiune 
de esență terminografică şi include trei Anexe. După stabilirea distincțiilor 
dintre adjectivele „naval” şi „nautic” şi enumerarea tuturor membrilor 
cunoscuţi sau abia născuţi ai terminologiei navale, s-a propus şi un modest 
glosar al navalismelor folosite în această monografie. 

Cel mai important segment al întregii monografii este nomenclatorul 
selectiv al navalismelor înregistrate şi întrebuințate în vocabularul şi istoria 
românilor încă din vremea domnitorului Alexandru cel Bun (secolul al XV- 
lea), fiind prima lucrare care a selectat şi descris doar termeni ai arhitecturii 


navale şi ai construcțiilor navale. 

ANEXA 1. 


Tabelul 1. Familia lexicală a cuvântului navă 


Cuvânt Funcție | Notă explicativă sau descrierea sensului 


nava, nave substantiv | 1. vehicul care pluteşte şi care se deplasează 
pe (sau sub) apă, (sin.) vas. 


naie, năi substantiv | formă arhaică folosită pentru denumirea navă 


naâvarh, navarhi** | substantiv | comandant al unei corăbii sau al unei flote. 


navicular, ă, adjectiv asemănător cu forma unei nave, de forma unei 

naviculari, =e** nave. 

navaleză! substantiv | denumire a limbajului profesional al 
specialiştilor din domeniul naval. 

navalism substantiv | cuvânt specific domeniului naval. 

navalist(ă) substantiv | persoană care lucrează în domeniul naval. 

navalistică substantiv | 1. ştiinţa care se ocupă cu proiectarea şi 


construcţia structurilor navale. 


2. totalitatea elementelor, conceptelor şi a 
noţiunilor care țin de domeniul naval. 


a navaliza verb a adapta un echipament pentru a fi folosit la 
bordul navei. 


Tabelul 3. Derivate „nautice” 


Cuvânt Funcție Notă explicativă sau sens 

TME) Sa adjectiv 1. care serveşte la navigaţie; privitor la navigaţie. 
nautica, - 

ce 2. care se practică sau se desfăşoară pe apă 


(competiţii, sporturi, întreceri, jocuri distractive). 


nautică substantiv ştiinţa şi tehnica dirijării navelor; navigație. 


! Recursul la acest termen a fost inspirat de profesorul universitar Stelian Dumistrăcel care, 
după susținerea, în cadrul conferinţei internaționale Lexic comun — lexic specializat, ediţia 
2008, a comunicării Distorsionarea semantică a neologismului şi a dictonului cult în 
discursul public actual a făcut referire şi la cuvinte precum afacereza, medicaleza şi 
calculatoreza. 

Tabelul 2. Familia lexicală a cuvântului a naviga 


Cuvânt Funcție Notă explicativă sau descrierea sensului 
naviga *** Verb 1. a practica ştiinţa şi arta navigaţiei. 

2. a conduce navigația unei nave, (sin.) a face 
navigația. 

3. (despre navă) a se deplasa pe apă/mare, a pluti. 

4. a călători cu o navă. 

5. (inform.) a trece de la o informaţie la alta într- 
un document hipertext sau hipermedia. 

navigare** substantiv | acţiunea de a naviga şi rezultatul ei. 

a navigabiliza verb a asigura posibilitatea unei ape de a fi navigabilă. 
navigabilă, —e adjectiv (despre un canal sau fluviu) pe care se poate 
navigabil, =i, * naviga. 

navigabilitate* | substantiv | 1. capacitatea unei nave de a naviga. 

2. calitatea unei căi de comunicaţie pe apă de a fi 

navigabilă. 
navigant, —ţi, adjectiv 1. care navighează. 
7 ŞI ap kk . e 
navigantă, e 2. (personal navigant) care face parte din 
echipajul unei nave/ aeronave. 
navigator, =i, substantiv | 1. persoană care face parte din echipajul unei 
navigatoare * nave maritime sau fluviale. 

2. persoană care practică știința şi arta navigației 
maritime sau fluviale; (sin.) ofiţer cu 
navigația. 

3. persoană care navighează într-un document 
hipertext sau hipermedia. 

navigație*** substantiv | 1. ştiinţa şi arta de a conduce o navă dintr-un 


punct în altul al globului şi de a face punctul 
navei în orice moment. 


2. faptul de a naviga; drum parcurs de un vehicul 
maritim, fluvial, aerian, sau spaţial. 
3. transportul de mărfuri şi de pasageri pe apă. 


* Note explicative extrase din Bejan et alii (2006: 353-4). 
** Note explicative extrase din NDULR (870). 


*** Note explicative în care am însumat definițiile surselor menţionate anterior. 

Anexa 2. 


Nomenclator selectiv al ambarcaţiunilor 


A 


ACIC: (ist.) ambarcaţiune fluvială 


cu fundul plat, fără punte, 
folosită pentru transportul de 
materiale sau de animale vii. Un 
mare număr de acicuri, 
construite şi manevrate de 
români, circulau pe Dunăre în 
secolele al XVII-lea și al XVIII- 
lea, deplasându-se cu ajutorul a 
opt rame (numite opacine). 
Prescurtare a formei ustuacic, 
termenul este folosit într-un 
document turcesc din anul 

1793, în contextul construcţiilor 
navale din Țara Românească; 
sin. ustoacă şi ustuaciuc (DEM 
3). 


ACTUARIA: galeră romană cu 15 


perechi de rame și o velă 
pătrată, folosită pentru 
transportul rapid de materiale 
militare (DEM 4). 


ALMANDIE:: canoe indiană de 


mari dimensiuni, folosită în 
unele regiuni ale Africii. 
Almandia folosită pe coasta 
Malabar (ţărmul sudvestic al 
Indiei) era o ambarcaţiune cu 
fundul şi extremitățile ascuţite 


(Young 1893: 6) 

ANIMALIER: navă specializată în 
transportul a aproximativ 2000 
până la 8000 de animale 
domestice (bovine, cai, oi, capre 
etc) sau sălbatice (lei, tigri) vii 
(DEM 23). 

ARCĂ: 1) orice ambarcaţiune 
închisă care poate pluti; 2) 
corabie; formă mai cunoscută în 
sintagma Arca lui Noe; 3) 
ambarcațiune mare folosită 
odinioară pe apele Statelor 
Unite ale Americii pentru 
transportul de provizii (Layton 
1994: 24). 

AZOGA:I: denumire dată 
ambarcațiunilor spaniole care 
transportau mercurul ce urma să 
fie folosit la lucrările din minele 
de aur din America (Young 
1893: 24). 


B 


BAC: (c.n.) ambarcaţiune cu sau 
fără propulsie proprie, folosită 
pe fluvii sau în porturi pentru 
trecerea oamenilor, vehiculelor 
sau diferitelor materiale de pe 


1 Denumirile marcate cu asterisc Coordonatele bibliografice ale operelor 
reprezintă propunerile mele, care sunt respective sunt menţionate între 
prelucrate după dicționare străine. paranteze. 

un mal pe altul; sin. pod 
umblător (DEM 43). 

BAGALÂ:*: navă arabă de mari 
dimensiuni, cu vele, şi cu două 
punți, remarcabilă pentru 
înălțimea pupei; dotată cu puști 
pe puntea superioară sau pe 
ambele punți, nava era folosită 
în Oceanul Indian, pe Marea 
Roşie şi fluviul NI, în secolul al 
XIX-lea, pentru transport şi 
piraterie; sin. baggala şi bagla. 

BAGLA: vezi bagală. 

BILANCELA: denumirea franceză 
a unui tip de navă asemănătoare 
bărcilor de pescuit franceze cu 
extremitățile prova şi pupa 
ascuţite, propulsată cu ajutorul 
velelor sau al ramelor, care era 
folosită în Marea Mediterană, în 
special la Napole (Young 1893: 
24). 

BAIDAC: tip de navă puntată, cu o 
lungime de 36 până la 60 de 
metri cu catarg şi vele, folosită 
pe Nipru (DEM 44). 

BAKIGI CAIGHI: barcă având o 
lungime de 8 până la 10 m, 
folosită la pescuitul cu undiţe 
(DEM 45); variantă ortografică 
balik kaygi. 

BALAM: ambarcaţiune care are un 
catarg cu o velă (Centru 
comercial situat în nordul 
Braziliei, de unde se exportă 
cauciuc, materiale lemnoase, 
cacao. Şantier naval. (DEM 45); 
sin. belem; variantă formală. 

BALANCELĂ:: corabie cu prova 
şi pupa ascuţite, folosită în 
Mediterana, mai ales în zona 

orașului Neapole; prevăzută cu 
vele latine, corabia putea naviga 
şi cu ajutorul ramelor (Young 
1893: 25). 

BALANDRĂ: 1) barcă filipineză 
scobită, cu balansier dublu şi 
catarg având o velă cu spetează, 
ghiu şi foc; 2) barcă peruviană 
puntată având o lungime de 8- 
10 m şi pupa cu tablou, velă 
aurică şi două focuri (DEM 45). 

BALENIERĂ: 1) ambarcaţiune cu 
prova şi pupa ascuţite, având un 
număr de rame fără soţ (de 
regulă, 5, sau, mai rar, 7); 
folosită adeseori pentru vizite 
oficiale; 2) ambarcţiune de 
aproximativ 9 m lungime, cu 
catarg rabatabil, utilizată pentru 
vânarea balenelor; 3) navă 
autopropulsată relativ mică 
folosită pentru vânarea 
balenelor (DEM 46). 

BALIK KAYGI: barcă având o 
lungime de 8 până la 10 m, 
folosită la pescuitul cu undiţe în 
zona Bosforului (DEM 46). 
(termen din limba turcă) 

BALIZOR: navă cu ajutorul căreia 
se instalează, se controlează şi 
se întreține balizajul; nava este 
prevăzută cu bigi puternice la 
prova şi cu grui cu fălci pentru 
manevra geamandurilor, navă 
de balizaj (DEM 48). 

BALOK: ambarcațiune malaieziană 
cu o lungime de 10 m și cu unul 
sau două catarge la treime 
(DEM 49). 

BALSA: 1) ambarcaţiune din lemn 
de balsa, folosită pe coasta 


Perului; 2) plută de buşteni de 
balsa, folosită în America de 
Sud; 3) arbore care creşte în 
pădurile sud-americane (DEM 
49). 

BALUK: barcă având o lungime de 
aproximativ 13 m, dotată cu 
şase rame şi folosită în apele 
Bosforului; sin. bencă (DEM 
49). 

BANANIER: navă cu instalații 
speciale pentru menţinerea 
temperaturii între valori 
necesare conservării bananelor 
pe timpul transportului (DEM 
49). 

BARABAFTĂ: (arg.) 1) navă 
mare; 2) navă de construcție 
rudimentară (DEM 51). 

BARC: tip de velier cu trei arbori. 

BARCAROLĂ: ambarcaţiune 
fluvială mică, folosită în Italia 
pentru agrement (DEM 53). 

BARCAZ: barcă având 14-20 
rame, cu doi oameni la fiecare 
ramă; sin. șalupă. 

BARCĂ: ambarcaţiune nepuntată, 
propulsată cu rame, vele sau 
motor, utilizată pentru 
pregătirea marinarilor, diverse 
operaţiuni pe luciul apei, 
transport de oameni şi 
materiale, agrement sau salvare 
(DEM 53). 

BARCHENTINĂ: velier cu trei- 
patru catarge și cu velatură 
aurică (LMER 31). 

BARCHETĂ: barca lochului. 

BARJĂ: 1) ambarcaţiune cu vele 
cu spetează; 2) navă fără 
propulsie proprie, cu sau fără 


echipaj, folosită pentru 
transportul mărfurilor solide; se 
deplasează prin împingere de 
către un remorcher. 

BASTARDĂ: galeră cu lăţimea mai 
mare decât cea obişnuită (DEM 
57). 

BASTIMENT: (înv.) sinonim 
folosit în trecut pentru „navă 
mare de luptă”, în prezent este 
folosit ca termen general pentru 
„constructie navală /navă /vas 
crucişător” (DEM 57). 

BATEL SUBMARIN: (st.) 
denumirea submersibilului 
proiectat de inginerul român 
Traian Teodorescu din Galaţi. 
Avizele necesare construirii 
navei în arsenalele statului, 
acordate autorului în 1880, i-au 
fost curând retrase. După ce 
invenţia sa a fost brevetată la 
Londra în 1881, autorul a 
început construcția 
imersibilului, pe cont propriu, 
în Elveţia, în 1883. Deși nu se 
cunosc detalii despre realizarea 
prototipului, principiul original 
adoptat de inventator a atras 
atenţia literaturii de specialitate 
care îl menţionează într-o 
publicaţe franceză (1900) 
(DEM 58). 

BATISCAF: submersibil autonom 
destinat cercetărilor 
oceanografice la mari adâncimi 
(DEM 58). 

BAYDAR/BAIDAR*: barcă sau 
canoe folosită pe coasta de nord 
a Siberiei, în Kamceatca şi pe 
coasta de nord-vest a Americii; 


este făcută din piei de focă, 
fixate pe suport de lemn și 
cusute cu fir produs din 
ligamentele focii (Young 1893: 
24). 

BAZARA:*: barcă mare cu fundul 
plat folosită pentru plimbări şi 
relaxare pe fluviul Gange; 
propulsată cu ajutorul pânzelor 
sau/și al vâslelor (Young 1893: 
30). 

BELEM: altă formă pentru balam. 
BENCĂ: barcă având o lungime de 
aproximativ 13 m, dotată cu 
şase rame şi folosită în apele 

Bosfor; sin. baluk. 

BERBEC: (ist.) tip de navă folosită 
în lupta cu pintenul (DEM 66). 
Pintenul denumeşte o 
„proeminență în prova unei 
nave de luptă, cu ajutorul căreia 
erau lovite şi scufundate navele 
adversarului” (DEM 398). 
Folosit din antichitate până în 
ajunul primului război mondial. 

BERLINĂ: 1) lotcă mare folosită 
în trecut pe Nistru; 2) șlep fără 
propulsie proprie folosit pe 
Nistru; 3) baidac sau 
semibaidac folosit pe Nistru şi 
Nipru (DEM 67). 

BERTON: barcă pliantă de 
dimensiuni mici, cu osatură din 
lemn sau metal și bordaj din 
pânză (DEM 67). 

BILANDER: (ist.) navă de cabotaj, 
cu doi arbori cu vele aurice, 
folosită în mările nordice (DEM 
68). 

BIREMĂ: 1) navă antică cu două 
rânduri de rame; 2) galeră 

medievală cu ramele grupate 
două câte două, sin. diremă. 

BOATILA*: ambarcaţiune cu fund 
plat, pupa foarte ascuţită şi 
prova curbată (Young 1893: 
48). 

BOILJER: (ist.) velier olandez cu 
fundul plat (DEM 71). 

BOLOZAN: (îst.) navă fluvială de 
transport folosită pe Dunăre şi 
pe unii afluenţi în secolele al 
XVII-lea şi al XVIII-lea; în 
documentele vremii apar 
denumirile bolozon, bolazan 
boloza, borozan şi burazan, cea 
mai veche descriere a acestei 
ambarcațiuni datează din anul 
1779 (DEM 72). 

BOMBARDĂ: velier intens folosit 
în secolele al XVII-lea şi al 
XVIII-lea ca navă purtătoare de 
artilerie (DEM 73). 

BOOM: velier arab folosit pe fluvii 
şi în apele costiere din zona 
Golfului Persic încă din secolul 
al XIV-lea (DEM 74). 

BRACHETĂ: barcă de tip canoe. 

BRANDBAHTĂ: (ist.) 
ambarcațiune destinată pazei 
contra incendiilor, 
supravegherii respectării 
regulilor portuare, cu rol de 
navă de poliție portuară; prima 
navă de acest tip a fost 
construită la Galaţi şi, armată cu 
cinci tunuri aduse din Torino, 
Italia, a intrat în 1844 în 
compunerea Flotilei din 
Moldova; sin. brandvahtă 
(DEM 77). 

BRANDER: tip de velier mic, 


încărcat cu exploziv şi materiale 
incendiare de luptă folosit 
pentru a arunca în aer o navă 
mai mare; sin. incendiator. 

BRANDVAHTĂ: (ist.) 
ambarcațiune destinată 
asigurării pazei contra 
incendiilor, cu supravegherea 
respectării regulilor portuare; 
sin. brandbahtă. 

BRAȚIERĂ: ambarcaţiune cu vele 
Şi, eventual, cu un motor 
auxiliar, folosită în Marea 
Neagră, Marara, Egee, 
Adriatică și Mediterană (DEM 
78). 

BRIC HERMAFRODIT: (ist.) sin. 
brigantină. 

BRIC: navă cu două catarge şi vele 
pătrate, folosită pentru transport 
şi luptă; denumirile istorice ale 
acestei ambarcațiuni au fost 
brick şi brig (DEM 79). 

BRIC-GOELETĂ: tip de velier cu 
doi arbori; sin. brigantină 
(DEM 79). 

BRICK: sin. bric. 

BRIG: sin. bric. 

BRIGANTINĂ: galeră ușoară cu 
doi arbori folosită în secolele al 
XVI-lea şi al XVII-lea, cu 
precădere de arabi pentru 
piraterie; sin. bric-goeletă 
(DEM 79). 

BUGALET: lugher de cabotaj 
folosit pe coastele Bretaniei 
(DEM 83). 

BUGLA:*: un anume fel de navă 
comercială care asigură 
legăturile între Bombay şi 
Golful Persic (Young 1893: 59). 

BUSS: velier cu 1 până la 3 catarge, 
folosit în secolele XV-XVI 
pentru transport și pescuit în 
apele nordului și ale 
Mediteranei (DEM 85). 

BUTANIER: navă ce serveşte la 
transportul butanului lichid 
(DEM 85). 

BUTRĂ: ambarcaţiune arabă cu 
vele cu antenă (DEM 85). 


C 


CABALLITO/CĂLUȚ.: 
ambarcațiune asemănătoare 
unei plute, confecţionată din 
trestie împletită artistic cu 
sfoară, pe care se stă călare, cu 
picioarele în apă; cu o ramă 
simplă şi lungă de bambus se 
asigură propulsia (DEM 87). 

CABLIER: navă având rolul de a 
trage, ridica şi repara cabluri 
submarine de comunicații 
(DEM 87). 

CABOTIER: navă de tonaj mic 
destinată transportului de 
mărfuri și pasageri de-a lungul 
coastelor, până la o distanţă de 
100 Mm spre larg (DEM 88). 

CAIAC: ambarcaţiune uşoară şi 
rapidă datorită corpului lung și 
îngust, creată şi folosită de 
eschimoși și aleuţi pentru 
pescuit şi vânătoare; sin. 
baidarcă (din rus. baidarka); 
(pl. caiace). 

CAIC DOMNESC: (ist.) velier de 
război, construit din lemn, cu 
prova şi pupa înalte, cu două 
catarge şi armată cu un tun, care 


asigura patrularea pe Dunăre; 
luntre uşoară, lungă și îngustă, 
cu capetele înălțate, sin. 
caic/caik brâncovenesc (pl. 
caice);, variantă formală caik. 

CAIC: 1) termen (împrumutat din 
limba turcă) având sensul 
generic de „barcă” sau „luntre”; 
2) (ist.) cabotier folosit în 
Levant şi Marea Neagră. 

CANOE: 1) ambarcaţiune sportivă; 
2) barcă dintr-un singur trunchi 
de copac folosită de indienii din 
Canada şi din America de Nord 
şi de polinezieni; pusă în 
mişcare cu ajutorul unei rame 
cu o singură pană, 
ambarcațiunea poate transporta 
până la zece oameni. 

CANONIERĂ: navă de luptă 
folosită în scopuri defensive 
care a fost treptat scoasă din uz 
după cel de-Al Doilea Razboi 
Mondial (< fr. canoniera = navă 
mică de război). 

CAPHORNIER: navă cu vele care 
asigura transportul în zona 
Capului Horn. 

CĂPITANĂ: galeră-comandant 
inferioară unei galere reale; sin. 
patronă (DEM 95). 

CARACĂ: (ist.) velier în funcţie 
între secolele al XIV-lea şi al 
XVII-lea, folosită cronologic de 
portughezi, venețieni, francezi 
şi englezi ca navă de transport 
mărfuri şi ca navă de război 
(DEM 96). 

CARAMUSSATA: (ist.) galeră 
rapidă cu rame, nepuntată, 
folosită între secolele al XI-lea 

şi al XVI-lea în Marea 
Mediterană de către pirații 
nord-africani. 

CARAVELĂ: (ist.) velier de 
transport marfă, cu borduri 
înalte, o singură punte cu 
suprastructuri în prova și pupa; 
întrebuințată deja în secolul al 
XIII-lea, caravela a cunoscut 
adevărata sa glorie între 
secolele al XV-lea şi al XVI- 
lea, ca navă a marilor 
descoperiri geografice (DEM 
97-8). 

CARBONIER: navă pentru 
transportul de cărbune; sin. 
cărbunar. 

CARGOBOT: navă autopropulsată 
folosită pentru transportul de 
mărfuri (ambalate sau în vrac); 
sin. cargou (< engl. cargoboat) 

CARGOU: navă cu autopropulsie 
destinată transportului de 
mărfuri; sin. cargobot. 

CATALANA*: navă de pescuit 
spaniolă, cu o structură simplă, 
dar care are o mică adâncime. 

CATAMARAN: 1) ambarcaţiune 
uşoară cu vele, folosită la 
pescuit, transportul de persoane 
şi încărcături ușoare, având 
ataşate într-un bord sau în 
ambele borduri, la o anumită 
distanţă, un flotor-balansier 
destinat să asigure o mai bună 
stabilitate a ambarcaţiuni; 2) 
ambarcațiune sau navă cu motor 
sau vele compusă din două 
corpuri paralele, legate printr-o 
punte comună, pe care se poate 
ridica o suprastructură. 


CATARGĂ: (ist.) galeră otomană 
care a circulat pe Dunăre în 
secolul al XVI-lea (denumire 
derivată din forma bizantină 
katergon, introdusă, se pare, în 
limba română prin filieră 
otomană, probabil prin secolul 
al XIII-lea, de când este atestată 
varianta turcă katarga cu sensul 
de „galeră”. Cuvântul turcesc se 
regăseşte în formele actuale 
kadirga, kadirka şi katirga, 
create în secolul al XV-lea). 

CĂRBUNAR: 1) navă pentru 
transportul de cărbune, sin. 
carbonier;, 2) navă care arde 
cărbuni la căldări; 3) pe navele 
cu cărbuni, marinar care aduce 
cărbunii din buncăr la căldare. 

CEAICĂ: tip de navă cu o velă, cu 
10-15 rame în fiecare bord şi cu 
una sau alte două (situate la 
prova şi la pupa), având rol de 
cârmă; a fost folosită de cazaci 
între secolele al XV-lea și al 
XVII-lea, în Marea Neagră și în 
Marea Caspică, în incursiunile 
lor piratereşti pe coasta 
Antaliei; (< rus. ceaika 
„pescăruş”); sin. șaică, şaică 
zaporojeană. 

CEAM?: 1) navă fluvială remorcată 
care are magazii cu deschideri 
de dimensiuni mari și care este 
folosită mai ales pentru 
transportul pietrei sau nisipului. 
2) luntre mai mare decât barca. 
3) magazie plutitoare. 4) 
conținut al unui ceam (2). 5) a) 


2 www,dexonline.ro, accesat în 27 
august 2018. 

corabie cu pânze care face 
transporturi pe Dunăre. b) 
ambarcaţie. c) (înv.) corabie de 
transport (pe Dunăre). d) navă 
fluvială remorcată, fără punte, 
destinată pentru transportul 
încărcăturilor (mai ales piatră, 
nisip etc.). 6) luntre mare de 
brad sau de stejar pentru a 
transporta pe Dunăre materiale 
grele (piatră, nisip, lemne). 7) 
un fel de caic fluvial foarte lat 
p. transporturi grele (lemne, 
nisip, piatră ş. a.), cu pânze şi 
care poate merge şi neremorcat. 
(pl. ceamuri). 

CEBEC: tip de navă cu vele 
folosită în Marea Neagră și 
Mediterană; sin. șebec. 

CEREALIER: navă specializată în 
transportul de cereale. 

CERNICĂ: mic velier care a 
circulat în Marea Neagră și 
Marea Egee. 

CIGUTA: navă mică de transport 
pentru grâne, specifică părţii de 
NV a Mării Negre. Este 
menţionată în actele notariale 
încheiate de genovezi la Chilia, 
în sec. al XIV-lea (DEM 119). 

CIOBACĂ: gen de luntre monoxilă 
(DEM 119). 

CLIPER: 1) velier de cursă mică şi 
rapidă, folosit în secolul al 
XIX-lea pe drumuri foarte lungi 
pentru transportul încărcăturilor 
preţioase; 2) navă de luptă 
folosită în secolul al XIX-lea în 
Anglia şi alte țări ca navă de 


cercetare, supraveghere, 
legătură etc. (din engl. clipper) 
(DEM 122). 

COGĂ: (ist.) navă de comerţ din 
secolele al XII-lea şi al XIII-lea, 
folosită în mările din nordul 
Europei (DEM 124). 

COMOROANCĂ: tip de 
ambarcațiune fluvială cu rame, 
utilizată în timpul războiului de 
independență (nu se cunosc alte 
detalii, DEM 128). 

CORABIE: velier sau navă cu vele 
folosită pentru transport. 

CORSAR: 1) comandant al unei 
nave particulare înarmate, care 
are permisiunea guvernului de a 
ataca vase inamice pe timp de 
război; 2) navă echipată cu 
armament, folosită în timpul 
celor două războaie mondiale 
pentru a ataca navele 
comerciale. 

CORVETĂ: tip de navă de luptă 
din epoca velierelor, mai mare 
decât bricul dar mai mică decât 
fregata, având o punte continuă 
de la prova la pupa şi fiind 
dotată cu 18-31 tunuri. În epoca 
navelor cu mașini, numele s-a 
transmis unui tip de navă de 
tonaj redus, cu excelente calități 
nautice, destinată în special 
misiunilor de patrulare şi de 
escortă a convoaielor de nave 
de transport în timp de război (< 
fr. corvette). 

COSTIER: navă de transport 
mărfuri care efectuează curse 
de-a lungul coastei. 

CRAIERĂ: (ist.) 1) mic velier 

puntat, folosit în secolele al 
XIV-lea şi al XV-lea, în apele 
interioare din Flandra; 2) velier 
maritim folosit mai întâi în 
Marea Baltică şi apoi în 
Normandia, de unde plecau la 
pescuit de scrumbii (în apele 
insulei Terra Nova (< eng. 
crayer). 

CRANIŢĂ: tip de navă fluvială; 
sin. graniță (nu se cunosc alte 
detalii). 

CRIOSTAT: vas cu pereţi dubli. 
Pentru a se obține o izolare 
termică ridicată, spațiul dintre 
pereţi se videază. 

CROMSTER: tip de navă cu vele 
folosită în mările nordice, în 
secolele al XVI-lea şi al XVII- 
lea (DEM 143). 

CRUCIȘĂTOR: navă de război 
rapidă, folosită în recunoașteri, 
în realizarea avangardei etc 
(NDULR 316). 

CUIRASAT: navă de război 
protejată de o cuirasă (aliaj din 
crom, nichel şi altele folosit ca 
înveliş pentru protejarea 
bordajului şi punţii navelor mari 
împotriva proiectilelor) şi 
înarmată cu artilerie grea. 

CUPOLA:*: sau nava cupolă este o 
navă de luptă sau o baterie 
plutitoare, cu puntea şi 
bordurile acoperite cu tablă din 
fier şi cu una sau mai multe 
cupole construite pe punte şi 
protejate cu un grătar, deschise 
în partea superioară, construite 
tot din fier şi, sub acțiunea 
mașinii cu aburi, se pot roti 


atunci când situația de luptă o 
impune (Nava cupolă „Prinţul 
Albert” a fost construită în 
1862, Young 1893: 111) sin. 
navă cu scuturi. 

CURACH/ CURACA*: 
ambarcațiune antică dotată cu 
un catarg, vâsle şi locuri pentru 
18 vâslaşi. Un exemplar în 
miniatură de curaca irlandeză, 
datând aproximativ din jurul 
anului 100 î.Hr, a fost 
descoperit în urma unor săpături 
în 1891, ca piesă dintr-un tezaur 
celtic de aur (Lavery 2017: 14). 

CUTER: (ist.) 1) navă de luptă sau 
de cabotaj, cu un singur arbore 
cu o velă mare, armată cu 
tunuri, care este utilizată în 
mările înguste pentru paza 
coastelor, executarea cercetării 
ŞI a unor acţiuni secundare; 2) 
navă mică folosită pentru paza 
coastelor; 3) navă mică de 
pescuit, construită din lemn, cu 
vele sau maşini, ușoară şi 
manevrabilă (DEM 149-150). 

CVADRIMARAN: ambarcațiune 
cu patru corpuri legate între ele 
printr-o punte; sin. 
quadrimaran. 

CVADRIREMĂ: galeră cu patru 
rânduri de rame în fiecare bord, 
cu un echipaj de aproximativ 
250 de oameni, folosită de 
Roma antică (la scară redusă); 
(termen format din guartor 
„patru” şi remus „ramă”), sin. 
quadrirema (DEM 151). 

CVINCVEREMĂ: (ist.) galeră cu 
cinci rânduri de rame în fiecare 

bord, folosită în sec. al III-lea 
î.Hr., în războaiele punice 
(dintre romani şi cartaginezi); 
termen format din quinque 
„Cinci” şi remus „ramă”), sin. 
quinquerema, pentera (DEM 
151). 


D 


DAHABIE — ambarcaţiune de lux 
folosită în navigația pe Nil. 
DAMLOPER: velier cu derivoare 
exterioare folosit în apele 

Olandei (DEM 154). 

DANDY *: velier amenajat ca sloop, 
dar care are un catarg (Young 
1893: 116). 

DAU: velier tipic arab, folosit 
pentru transportul de mărfuri şi 
pentru pescuit; sin. dhow. 

DELFINIERĂ: navă de tonaj mic, 
cu o platformă înaltă plasată în 
prova, facilitează vânarea 
delfinilor cu arma. 

DHONEY*: cel mai popular tip de 
ambarcațiune folosit de 
băştinaşii din Ceylon pentru 
activităţi de negoţ (Young 
1893:126). 

DHOW': altă denumire pentru tipul 
de velier dau. 

DIERĂ: navă antică cu două 
rânduri de rame; sin. biremă. 

DINGHI: nume dat în Indiile de Est 
ambarcațiunilor de mici 
dimensiuni angajate pentru a 
însoţi navele în port. 

DIREMĂ: 1) navă antică cu două 
rânduri de rame; 2) galeră 
medievală cu ramele grupate 


două câte două, sin. biremă. 

DISTRUGĂTOR: tip de navă de 
luptă apărut în ultimul deceniu 
al secolului al XIX-lea pentru a 
apăra navele mari împotriva 
atacurilor torpiloarelor (s-a 
numit mai întâi contratorpilor). 

DISTURGĂTOR PURTĂTOR 
DE RACHETE: distrugător 
echipat cu rachete, apărut după 
cel de-Al Doilea Război 
Mondial. 

DOGGER: tip de navă olandeză cu 
vele, asemănătoare cu galiota şi 
folosită de olandezi pentru 
pescuit; unele dintre ele aveau 
un singur catarg, altele două. 

DONBAZ.: corăbii mari folosite la 
transportul unui mare volum de 
mărfuri (de genul unor şlepuri 
mai mari). 

DORI: ambarcaţiune mică de 
pescuit, purtată de o navă mare 
(DEM 176). 

DRAGĂ: navă tehnică, cu sau fără 
propulsie, echipată pentru a 
efectua săparea, ridicarea și 
eventual transportul 
materialului scos din apă. Acest 
tip de navă este întrebuințat 
pentru adâncirea şenalului 
navigabil precum și la 
realizarea de lucrări tehnice 
efectuate pe fundul sau la malul 
apei. 

DRAGOR: navă militară cu pescaj 
redus, destinată descoperirii şi 
distrugerii barajelor de mine sau 
a minelor izolate (DEM 179). 

DRAKKAR: navă vikingă 
nepuntată, ascuţită la prova şi 

pupa, utilizată în secolele al XI- 
lea și al XII-lea. 

DREADNOUGHT: 1) (ist.) velier 
de tip cliper, construit în 1853; 
2) tip de navă de linie construită 
în Anglia în 1906, cu o bordee 
de 8 până la 12 tunuri (termen 
preluat fără modificări din 
limba engleză). 

DRIFTER: pescador maritim. 

DROMON: galeră rapidă de 
pescuit tipic bizantină, având 
bordul înalt; dromonul a fost 
folosit între secolele al V-lea şi 
al XVI-lea atât ca navă de 
transport cât și ca navă de luptă. 

DUBA: monitor fluvial otoman, 
folosit pe Dunăre în Războiul 
de Independenţă (1877-1878); 
(din tr. duba-monitor). 

DUBAS: (ist.) luntre mare; folosită 
la pescuit sau cu rolul de bac, 
pod umblător, ponton sau 
portiţă; (din rusă dubas); sin. 
dombaz, tombaz, tumbaz. 

DUBĂ CANONIERĂ: navă 
aparținând marinei Ţărilor 
Românești în prima jumătate a 
secolului al XIX-lea (DEM 
184). 

DUBĂ: barcă pescărească fie cu 
pupa dreaptă, fie ascuţită la 
ambele extremități, călăfătuită 
şi smolită atât în interior cât şi 
în exterior. 

DUNGIYAH: navă arabă cu unul 
şi, mai târziu, cu două catarge, 
cu vele, având pupa lată şi 
înaltă, folosită în Marea 
Mediterană, pentru negoţ şi 
piraterie, încă î.Hr. 


E 


ESCORTĂ: navă sau grup de nave 


de siguranţă destinate apărării 
convoaielor sau unei formaţii de 
nave de război aflată în mers 
(DEM 198). 


ESCORTOR: navă de luptă 


destinată apărării navelor 
militare mari împotriva 
submarinelor, vedetelor 
torpiloare și aviației (DEM 
198). 


F 


FELUCĂ: 1) corabie mică și 


îngustă, prevăzută cu pânze şi 
cu lopeţi, folosită în Marea 
Mediterană şi pe coastele de 
nord ale Africii; 2) velier mic și 
îngust, cu rame, folosit la 
cabotaj pe coastele de nord ale 
Africii; 3) navă maritimă lungă 
şi îngustă, folosită pe mările 
sudice la transportul 
încărcăturilor mărunte de-a 
lungul litoralului sau pentru 
pescuit; 4) corăbioară lungă și 
îngustă, obişnuită pe 
Mediterana; 5) un fel de 
corăbioară cu pânze şi lopeţi pe 
Mediterana. 


FERIBOT: navă cu sau fără 


propulsie proprie, destinată a 
transporta peste un fluviu, canal 
sau strâmtoare, persoane, 
vehicule etc. (DEM 206) (< 
engl. ferry-boat). 


FERRY-CAR: navă maritimă de 


construcție specială, cu punți 


199 


etajate, destinată transportului 
de automobile; sin. navă ro-ro. 


FLEUTĂ: velier de transport 


maritim tipic olandez, având 
fundul plat și pupa rotundă, în 
circulație în special în secolele 
al XVII-lea şi al XVIII-lea; 
variantă formală flută. 


FLUTĂ: forma adaptată a 


denumirii olandeze fleuta. 


FLIBOT: denumire generică 


folosită pentru a desemna 
veliere medievale olandeze de 
transport maritim cu 2-3 arbori 
(< olandeză Vlieboot, Vlie este 
numele strâmtorii prin care 
navele ieșeau în larg din 
Amsterdam); (pl. fliboturi). 


FLIPOT: altă formă a mai frecvent 


folositului termen flibor. 


FREGATĂ: 1) (ist.) navă cu rame 


şi vele folosită în flotele de 
galere (sec. XIV-XVI) pentru 
comunicare şi alte servicii; 2) 
navă militară cu vele, rapidă şi 
uşor de manevrat, cu artilerie 
puternică dispusă pe două punți 
În secolele al XVII-lea și al 
XIX-lea, a fost folosită pentru 
cercetare, escortă, patrulare etc. 


G 


GABARĂ: 1) navă comercială 


mare sau navă-barc folosită în 
secolele al XVIII-lea şi al XIX- 
lea pentru transporul de 
materiale sau de mărfuri (la 
lucrări de construcţii hidraulice) 
(NDULR 511); 2) navă de 
dimensiuni reduse, cu corp 


metalic sau din lemn, folosită 
pentru transportul pietrei 
necesare construcţiilor 
hidrotehnice; 3) platformă 
plutitoare cu fundul plat, 
destinată serviciului portuar, 
fiind folosită, prin remorcare, la 
transportul utilajelor, 
materialelor, la instalarea 
macaralelor etc. 

GAGALI: denumire turcească 
pentru nava cunoscută în Marea 
Mediterană cu numele de 
marsiliană (DEM 222). 

GAHETA: ambarcaţiune de pescuit 
folosită în Marea Mediterană; 
sin. gajeta (DEM 222). 

GAJETA: ambarcaţiune de pescuit 
folosită în Marea Mediterană; 
sin. gaheta (DEM 222). 

GALEASĂ: navă de luptă (secolele 
al XVI-lea și al XVII-lea) având 
lungimea de 80 m, rame, trei 
catarge şi trei vele (DEM 223). 

GALERĂ FLUVIALĂ: 1) Termen 
generic folosit în Basarabia 
pentru toate navele care navigau 
pe Nistru, cu excepţia celor cu 
propulsie mecanică; 2) nave cu 
fundul plat, cu o capacitate 
maximă de încărcare de până la 
75 t (DEM 223). 

GALERĂ: navă comercială sau 
militară din trecut (între 
secolele al VII-lea şi al XVII- 
lea), având două catarge și fiind 
prevăzută cu pânze şi cu vâsle 
mânuite de obicei de sclavi sau 
de condamnaţi (NDULR 512). 

GALION / GALIOANE: (ist.) 1) 
navă miltară spaniolă cu pânze 

folosită în secolul al XVII-lea 
pentru transportul aurului şi 
argintului din coloniile 
Americii; 2) sens generalizat — 
navă de transport; 3) sculptură 
ornamentală în lemn 
reprezentând un personaj 
(mitologic), fixată la prova 
navelor cu pânze. 

GALIOTĂ: corabie uşoară cu două 
catarge, folosită în trecut, mai 
ales de olandezi (NDULR 513). 

GAROO-KUH:* (garuc): vas de 
coastă sau navă de pescuit 
(Young 1893: 168). 

GÂRLIȚĂ: tip de ambarcaţiune de 
transport folosită pe Dunărea de 
Jos, având o capacitate de 
încărcare de până la 80-100 de 
chintale. 

GHIMIE: șalupă sau corabie (tr. 
Gemi) (NUDLR 527); navă 
puntată, de dimensiuni reduse, 
cu gură de magazie la centru, 
folosită pe Dunăre, în secolele 
al XVIII-lea şi al XIX-lea, 
pentru efectuarea diferitelor 
transporturi (DEM 232). 

GIG*: abarcaţiune lungă şi îngustă 
adaptată pentru propulsie rapidă 
cu vâsle şi prevăzută şi cu vele 
(Young 1893: 169). 

GOELETĂ: corabie uşoară cu 
două catarge (< fr. goglerte); 
sin. Șunăr. 

GONDOLĂ: ambarcaţiune 
venețiană, cu o lungime de 
aproximativ 10 m și o Lăţime de 
circa 2 m, cu prova şi pupa 
ridicate mult în sus şi propulsată 
cu o singură ramă. 


GOZO: tip de velier maltez. 

GUC: ambarcaţiune de pescuit 
folosită în regiunea Dalmației 
(DEM 244). 


H 


HALOR: remorcher (franțuzism). 

HAVANĂ: plută de dimensiuni 
mari, în care buştenii sunt 
aranjaţi în formă de fus şi sunt 
legaţi între ei cu parâme şi 
lanţuri; sin. plută trabuc. 

HIPPAGO: navă antică folosită 
pentru transportul cailor. 

HOWKER: (ist.) navă cu vele, 
folosită în mările nordice între 
secolele al XVI-lea şi al XIX- 
lea (DEM 256); sin. hurcă. 

HULK: (ist.) navă cu vele, folosită 
în mările nordice în secolul al 
XVI-lea (DEM 256). 

HURCĂ: o altă denumire pentru 
nava de tip howker. 

HURI: (cuvânt de origine indiană 
care denumeşte orice) pirogă 
uşoară cu rame/vâsle și vele 
(DEM 257). 


I 


IAHT: 1) velier de mici dimensiuni 
proiectat şi amenajat pentru 
regate; 2) navă propulsată cu 
vele, maşini cu abur sau 
motoare cu ardere internă sau 
altă instalație, folosită pentru 
agrement şi excursii; sin. yachr. 

INCENDIATOR: navă mică cu 
vele, umplută cu exploziv şi 


materiale incendiare care se 
agăța cu gheare de abordaj de o 
navă inamică de dimensiuni mai 
mari după care se aprindea un 
fitil a cărui lungime permitea 
echipajului să se retragă în 
condiţii de siguranță; sin. 
brander (denumire 
generalizantă folosită pentru a 
desemna un anume tip de navă). 

INMAR: ambarcaţiune de tip cuter 
folosită pentru instruirea 
practică a studenţilor Academiei 
Navale „Mircea cel Bătrân” 
(DEM 261). 

IOLA: ambarcaţiune cu șase rame 
având pupa cu tablou (DEM 
263). 

ISTAMBOALĂ: un alt nume 
pentru mahonă (DEM 266). 


A 


I 


ÎMPINGĂTOR: navă fluvială sau 
fluvio-maritimă autopropulsată, 
special construită şi prevăzută 
cu tampoane în prova pentru 
împingerea unor nave fără 
propulsie (DEM 269). 


J 


JONCĂ: velier cu 1 până la 5 
catarge folosit pentru transport 
Şi pescuit în apele costiere, pe 
râuri şi fluvii, iar până în 
secolul al XIX-lea a avut şi un 
rol în activitățile militare (din 
malaieziană djong) (DEM 279). 

JONCĂ FLUVIALĂ CU RAME: 


ambarcațiune chinezească 
confecţionată din bambus, cu 
extremitățile, prova şi pupa, 
arcuite în sus şi menținute în 
poziţie cu ajutorul unor parâme. 
Ramele lungi, folosite de 
echipaj din poziţia stând în 
picioare, erau sprijinite pe 
parapetele de protecţie din 
borduri (DEM 279). 


JUMĂTATE DE ȘAICĂ/ ŞAIKĂ: 


(ist.) şalupă canonieră, 
nepuntată, cu 9 perechi de rame 
şi cu vele, sin. felucă, 
semișaică, șalupă canonieră 
(DEM 280). 


K 


KALIA:*: canoe dublp din zona 
Tongatabu, folosită pentru 
scopuril militare. 
Ambarcaţiunea este formată din 
două canoe unite printr-o 
platformă pe care este 
amplasată o cabină sau o 
construcție circulară de care se 
sprijină catargul. Are o velă de 
formă triunghiulară (Young 
1893: 216). 

KAWASAKI: velier puntat, cu 
motor şi cu prova ascuţită, 
folosit pentru pescuit în zona 
costieră, în Extremul Orient 
(din denumirea oraşului port 
Kawasaki din Japonia) (DEM 
282). 

KECI: tip de ambarcaţiune de 
agrement cu vele de mici 
dimensiuni, cu doi arbori 

inegali. 

KETCH: variantă a denumirii Keci. 

KEULNAR: velier de 20 m 
lungime, folosit în mările 
nordului. 

KIOSK (sau chioșc): numele unei 
ambarcațiuni folosite pentru 
distracţie, relaxare etc. 
(cuvântul chioșc provine din 
limba turcă) 

KNOR: navă de comerţ vikingă, 
lungă de 24 m şi cu o lăţime de 
5,5 m, a fost folosită în secolele 
al IX-lea şi al X-lea. 

KOCIA: (ist.) ambarcaţiune din 
lemn, având un catarg şi o velă, 
folosită în secolele XVI-XVII 
de pomorii ruşi (locuitorii zonei 
maritime din nordul Rusiei) 
pentru transport pe mare și 
fluvii. Propulsată fie cu ajutorul 
ramelor, fie cu forța vântului cu 
ajutorul velei din piele de ren, 
ambarcațiunea a fost intens 
folosită atât pentru comerţ, 
navigând în apropierea coastei 
şi intrând pe fluvii, cât şi pentru 
explorarea țărmului de NE al 
Asiei. (DEM 285). 

KOFF: tip de navă olandeză (de 20 
m lungime și 1,5 m lăţime) cu 
doi arbori şi vele, construită 
până în secolul al XIX-lea şi 
folosită în mările nordice pentru 
transport marfă. 

KOGĂ: (ist.) navă de comerţ din 
sec. XII-XIII, folosită în mările 
din nordul Europei, o altă 
variantă ortografică pentru cogă 
(descris mai sus). 

KOMIENGA: (ist.) monoxilă sau 


luntre construită dintr-un singur 
trunchi de copac, folosită de 
vechii slavi. 


L 


LADIE*: caiac cu cârmă şi lopeţi. 

LASER: tip de ambarcaţiune cu 
vele (DEM 293). 

LENT: ambarcaţiune de pescuit. 

LEUT: ambarcaţiune de pescuit 
folosită în Marea Adriatică 
(DEM 299). 

LIBURNĂ: navă uşoară, cu un 
singur rând de rame, folosită 
pentru luptă în Roma antică 
(DEM 299). 

LINER: 

LNG: navă pentru transportul 
gazelor naturale lichefiate (< 
eng]. Liquid Natural Gas) 
(DEM 304). 

LORCHA: tip de navă folosită în 
mările Chinei pentru a 
transporta armament; 
construcție hibridă care unește 
un corp de navă european cu 
vele de joncă; se presupune că a 
fost introdusă de portughezi pe 
la mijlocul secolului al XVIII- 
lea. 

LOTCA: barcă pescărească din 
lemn, cu prova şi pupa ascuţite 
şi arcuite, folosită îndeosebi în 
Delta Dunării. 

LPG: navă pentru transportul 
gazelor sub presiune (< engl. 
Liquid Pressure Gas, în formă 
abreviată). 

LUGHER: navă puntată, cu trei 


catarge şi cu vele, folosită 
pentru transmiterea ordinelor, 
efectuarea unor operațiuni 
costiere, atacarea navelor de 
comerț ale adversarului (DEM 
308) (< engl. lugger, c.f. 
NDULR 759). 

LUNTRE: 1) denumire cu 
întrebuințare generalizantă dată 
mijloacelor plutitoare, 
indiferent de origine sau zona 
lor de utilizare; 2) barcă de 
lemn cu fund plat, cu prova şi 
pupa teşite, folosită pentru 
diverse scopuri (pescuit, 
transport, barcă de serviciu 
pentru navele fluviale) (DEM 
310). 


M 


MAHONĂ: navă mică 
nepropulsată, folosită la limb 
sau la mahonare (DEM 315). 

MAHUNĂ: ambarcaţiune de 
pescuit de dimensiuni mari, cu 
patru perechi de rame (DEM 
315). 

MARSILIANĂ: navă de comerţ 
folosită în Marea Mediterană, în 
secolele al XVI-lea şi al XVII- 
lea; cunoscută de turci sub 
denumirea de gagali (DEM 
324). 

METANIER: navă destinată 
transportului de metal lichefiat 
(DEM 333). 

MINER: ambarcaţiune care 
lansează mine marine; sin. 
puitor de mine (DEM 336). 


MONERĂ: galeră cu un singur 
rând de rame; sin. monoremă, 
uniremă. 

MONITOR: navă militară cuirasată 
cu borduri joase şi pescaj redus, 
dotată cu piese de artilerie de 
mare calibru (DEM 339). 

MONOREMĂ: galeră cu un singur 
rând de rame; sin. moneră, 
uniremă. 

MONOXILĂ: unul dintre cele mai 
simple mijloace de transport pe 
apă, această ambarcațiune în 
formă de albie rezultă din 
scobirea unui trunchi de copac. 
Prima menţiune în scris a 
monoxilei apare în relatarea 
trecerii lui Alexandru Macedon 
peste Dunăre (în anul 335 î.Hr.) 
(DEM 339). 

MOTONAVĂ: navă a cărei 
propulsie se realizează cu 
ajutorul unui motor (< fr. moto- 
+ lat. navis). 

MOTOVELIER: navă a cărei 
propulsie se realizează atât cu 
ajutorul unui motor cât şi cu 
ajutorul velelor (< fr. moro- + 
ital. vela). 


N 


NAIE: denumirea arhaică din limba 
română folosită pentru a 
denumi orice tip navă sau 
ambarcaţiune (DEM 343). 

NAO: 1) (ist.) mare navă de 
transport folosită de iberi; 2) 
navă comercială mare, cu forme 
rotunde. 

NASAD: nave militare care 
asigurau paza riverană 
îndeplinind același rol ca şi 
şaikalele. 

NAVĂ: plutitor de dimensiuni mari, 
amenajat şi echipat pentru a se 
deplasa pe apă sau sub apă, în 
scopul efectuării transporturilor 
de mărfuri şi pasageri, în 
scopuri militare, pentru lucrări 
hidrografice, pescuit etc. (DEM 
345). 

NEF: cuvânt ale cărui înţelesuri au 
evoluat odată cu trecerea 
timpului, neful este adaptarea 
franceză a latinescului „„navis”, 
termen generic pentru „navă”. 

NEGRIER: tip de navă folosită 
între secolele al XVII-lea și al 
XIX-lea pentru transportul 
sclavilor negri. 

NEVRAD* (corăbii —): nave bac 
folosite pentru a asigura 
legătura între malurile Dunării. 


O 


OBO: navă care poate fi folosită 
pentru transportul de petrol sau 
produse petroliere, ca vrachier 
şi mineralier (DEM 369) (< 
eng]. Oil-Bulk-Ore). 

ONERARIA: navă romană de 
transport. 

ORANIȚĂ: luntre pescărească 
având fundul plat, iar prova şi 
pupa identice, uşor arcuite şi 
terminate cu un tablou (din 
sârbă oraniga) (DEM 377). 


P 


PACHEBOT: navă comercială 
folosită pentru transportul 
pasagerilor şi al coletelor 
poştale care asigură curse 
regulate între două sau mai 
multe porturi, sin. pasager, 
pasager poștal (< engl. packet 
boat) (DEM 382). 

PADUAKAN: velier, cu două sau 
trei catarge, folosit pe coastele 
Indochinei şi prevăzut cu arme 
de calibru mic pentru a-și 
asigura protecția împotriva 
piraților. 

PALMA: tip de navă cu vele, 
folosită pentru transport în 
Marea Mediterană în secolele al 
XVIII-lea și al XIX-lea (DEM 
384). 

PARAOS*: navă de mici 
dimensiuni, amenajată ca o 
joncă, folosită în comerţul de 
coastă între China și Cochin 
China (regiune care a fost 
colonie franceză între anii 
1862-1948 şi care este, în 
prezent, parte a Vietnamului. 
(Young 1893: 279). 

PARANZELLA: velier folosit 
pentru pescuit pe coastele Italiei 
(DEM 386). 

PASAGER: denumire folosită în 
exprimarea orală pentru a 
reduce sintagma navă de 
pasageri. 

PATAMAR:*: vas de coastă din 
zona Malabar (India), 
asemănător cu bagala (Young 
1893: 282). 


PATAȘĂ: velier din secolele al 
XIV-lea şi al XV-lea. 

PATRONĂ: termen sinonim al 
bastardei sau căpitanei. 

PÂNZAR: se presupune că ar fi 
fost un fel de caic 
„moldovenesc” propriu 
secolelor al XV-lea şi al XVII- 
lea (denumire construită din 
„pânză” (o altă denumire pentru 
„velă”) şi sufixul —ar (DEM 
392). 

PELOTA:*: un fel de schif de 
dimensiuni reduse folosit la 
Buenos Aires; prevăzut cu jilţ 
pentru o singură persoană; un 
băştinaş care ţine între dinţi o 
parâmă scurtă, traversează râul 
înot, tragând ambarcaţiunea 
după sine (Young 1893: 284). 

PENTECONTERĂ: cea mai 
interesantă și eficientă dintre 
ambarcațiunile feniciene 
folosite între 1100 şi 800 î.Hr. 
Navă de tip biremă sau galeră 
cu două rânduri de vâsle, cu o 
lungime de aproximativ 20 m, 
poate transporta un echipaj de 
circa 60 membri, justificând 
folosirea ei atât pentru transport 
cât şi luptă, situaţie în care mai 
poate lua la bord încă 50 de 
luptători (Strohm 1997: 8). 

PENTERĂ: (ist.) galeră antică 
propulsată cu rame dispuse pe 
cinci rânduri, sin. guinqueremă, 
cvincveremă. 

PEOTA:*: barcă venețiană, 
recunoscută pentru că era o 
navă foarte uşoară, folosită în 
Adriatică pentru transportul de 


pasageri (Young 1893: 284). 
PERAMA: navă cu vele sau cu vele 
şi rame, care datorită formei 
corpului şi vântului bun se 

deplasează uşor cu viteză mare. 

PESCADOR: navă destinată 
pescuitului, preconservării la 
bord (prin congelare) sau 
prelucrării și transportului 
peştelui către unitățile 
industriale specializate. 

PETROLIER: navă destinată 
transportului de petrol şi 
produse petroliere; sin. tanc 
petrolier. 

PIADE: tip de barcă ușoară, lungă 
şi îngustă folosită pe Dunărea 
de Jos (DEM 396). 

PIAHIAP*: navă mare malaeziană 
folosită în misiuni de piraterie. 
Este echipată într-un mod 
oarecum asemănător cu un 
lugher francez și are în dotare 
unul sau două tunuri (Young 
1893: 284). 

PILOTINA: navă mică și rezistentă 
la mare rea, care transportă 
piloți în afara portului pentru a 
pilota navele care urmează să 
intre în port (DEM 397). 

PINCA:: navă cu vele, folosită 
predominant în apele 
Mediteranei (Young 1893: 
285). 

PINJADJAP*: navă de coastă 
specifică zonei din Strâmtoarea 
Malacca; navighează cu pânze 
şi vâsle şi, asemeni galerelor 
antice, are două catarge (Young 
1893: 285). 

PINASA:*: navă de mari 

dimensiuni, care are, în general, 
trei catarge şi vele latine 
(Young 1893: 285). 

PIROGĂ: ambarcaţiune 
rudimentară de tip monoxilă 
(corpul scobit prin ardere sau 
prin cioplire), propulsată prin 
rame sau vele; poate fi întâlnită 
în regiuni din Africa, America 
şi insule din Oceania (DEM 
398). 

PIROSCAF: navă cu aburi (DEM 
399). 

PLATĂ: ambarcaţiune cu ramă, de 
dimensiuni mici, folosită pentru 
curățirea bordajului şi la lucruri 
similare în exteriorul navei. 

PLETINĂ: navă de dimensiuni 
MICI, cu capacele magaziilor 
înclinate ca acoperişul caselor, 
în două ape, folosită în trecut, la 
transportul cerealelor pe Prut. 

PLUTĂ TRABUC: plută de 
dimensiuni mari având buştenii 
aranjaţi în formă de fus şi legați 
între ei cu parâme şi lanţuri; sin. 
havană. 

POD UMBLĂTOR: ambarcaţiune 
cu sau fără propulsie proprie, 
folosită pe fluvii sau în porturi 
pentru trecerea oamenilor, 
vehiculelor sau diferitelor 
materiale de pe un mal pe altul; 
sin. bac. 

POLACRĂ.: (ist.) navă cu vele, 
folosită în Marea Mediterană 
până la începutul secolului al 
XIX-lea pentru transport şi 
operaţiuni navale; polacra de 
război avea la bord până la opt 
tunuri. 


POLIER: (ist.) navă antică având 
mai multe rânduri de rame; deși 
sunt menţionate în textele 
greceşti, existenţa acestor nave 
nu a putut fi confirmată până în 
prezent; sin. polieră, poliremă 
(DEM 404). 

PORTAVION: navă militară a 
secolului al XX-lea de mari 
dimensiuni şi grad ridicat de 
complexitate tehnică, proiectată 
pentru a transporta până la 5000 
de persoane şi care este dotată 
cu avioane de luptă. 

PORTBARJE: navă modernă 
destinată transportului barjelor 
cu marfă. 

PORTCONTAINER: navă 
modernă destinată transportului 
de marfă depozitată în 
containere. 

PRAHU*: termen folosit pentru 
mai multe feluri de 
ambarcațiuni utilizate în 
Arhipelagul Indian (Young 
1893: 291). 

PRAMA:*: 1) o ambarcațiune 
uşoară, folosită în zona Mării 
Baltice pentru transportul 
mărfurilor în apele interioare, 
dar şi pentru încărcarea şi 
descărcarea navelor; 2) nave 
mari şi puternice, cu fundul 
plat, bune pentru transportul 
artileriei grele, folosite ca 
baterii plutitoare pentru 
apărarea coastelor; unele dintre 
ele au o mare viteză de 
deplasare (cele din Insulele 
Ladrone); altele sunt foarte mari 
şi transportă un mare număr de 


oameni, de obicei practicanți ai 
pirateriei (Young 1893: 290). 

PROA:*: navă lungă şi îngustă 
folosită, în principal, în insulele 
Malaieziene; prevăzută cu două 
„coifuri, nava este frumos 
ornată (se cunosc trei tipuri de 
ambarcaţiune proa: proa 
bedouang — canoe adâncă, 
îngustă şi cu două pânze 
triunghiulare; proa Mayang — 
costier cu pupa și etrava 
curbate, fund plat, dar cu 
extremitățile ascuţite şi aproape 
simetrice. Uneori, au o 
suprastructură la centrul navei 
şi sunt vopsite în culori 
strălucitoare, fundul alb fiind 
separat de zona superioară 
printr-o bandă neagră; proa 
zburătoare — un tip de canoe) 
(Young 1893: 292). 

PROBELĂ: 1) navă cu propulsie 
mecanică; 2) navă cu vapori 
(înv.) (DEM 413). 

PUI: cea mai mică ambarcaţiune de 
la bordul unei nave care este 
acționată de un singur om şi 
care poate lua la bord alte două 
persoane (DEM 416). 

PUITOR DE ESCADE: navă 
special proiectată pentru 
transportul şi amplasarea de 
obstacole plutitoare în scopul 
interzicerii accesului în anumite 
zone. 

PUITOR DE MINE: navă special 
destinată executării minărilor pe 
mare sau pe un curs de apă. 


Q 


QUADRIMARAN: o altă formă a 
denumirii cvadrimaran. 

QUADRIREMA: o altă formă a 
denumirii cvadriremă. 

QUFA:*: barcă confecționată din 
piei și folosită în apele Tirgului 
şi ale Eufratului, în 
Mesopotamia (Lavery 2017: 
10). 

QUINQUEREMA: o altă formă a 
denumirii cvincveremă. 

QUINQUERMĂ: galeră cu 5 
oameni la o ramă; sin. 
cvincveremă sau penteră. 


R 


RAFIU: ambarcațiune din 
Mediterana, acționată cu pânze 
şi vâsle. Având o lățime egală 
cu jumătate din lungime, este 
prevăzută cu o velă latină şi una 
triunghiulară. 

REMORCHER: navă de mici 
dimensiuni (maritimă sau 
portuară), cu mare putere de 
tracțiune și manevrabilitate, 
specializată în remorcarea altor 
nave. 

RO-RO: navă specializată în 
transportul de vehicule cu roți 
sau şenile, încărcate cu mărfuri 
precum şi containere încărcate 
în remorci (abreviere a 
denumirii din limba engleză a 
tipului de navă roil-on-roll-off). 


S 


SACOLEV: navă din Levant, cu 
două sau trei catarge (Young 
1863: 321). 

SAIC: velier pentru transportul de 
mărfuri, folosit în Levant; 
variantă de şaică. 

SAL: plută mare (< turcă, NDULR 
1250). 

SALVATOR: 1) persoană care este 
antrenată pentru a efectua 
operațiuni de salvare, 2) navă 
folosită pentru a efectua 
operațiuni de salvare; sin. navă 
de salvare. 

SAMBUC: (ist.) 1) mijloc de luptă 
plutitor, format prin alăturarea a 
două galere mari, asemănător 
unui catamaran, pe care se 
amplasa o platformă dotată cu 
mijloace de asediere a cetăților 
maritime; 2) velier arab de mici 
dimensiuni folosit pentru 
cabotaj, cu două catarge, 
cunoscut încă din secolul al 
XVI-lea şi întrebuințat în Marea 
Roşie şi Oceanul Indian; 
variante ortografice: sambouk, 
sambuco, sambuk, sambug, 
sanbuq. 

SAMPAN: mică navă cu vele, 
folosită în Extremul Orient nu 
numai pentru traversarea 
fluviilor şi comunicaţia între 
insule ci şi ca locuinţă pentru o 
întreagă familie. 

SANDAL: 1) ambarcațiune mare 
sau velier folosit pentru 
transport; 2) luntre lungă 
prevăzută cu vele, folosită 


pentru transportat mărfuri. 

SARDINIER: navă mică în Marea 
Mediterană pentru pescuit 
sardele sau sardine. 

SCAMPAVĂ: (ist.) tip de galeră de 
dimensiuni mici, ușoară şi 
rapidă, scampava a fost folosită 
în secolul al XVIII-lea în 
misiuni de cercetare şi 
patrulare. Propulsată de 12-18 
perechi de rame şi folosind şi 
forța vântului, acest tip de 
galeră a fost folosită în Rusia și 
în alte țări europene. 

SCAMPAVIE: ambarcaţiune de 
mici dimensiuni propulsată cu 
rame şi folosită de cele două 
Sicilii în războiul napoleonian 
(1803-1815); nu s-a mai 
construit începând cu a doua 
jumătate a secolului al XIX-lea. 

SCHIF: ambarcaţiune sportivă 
foarte lungă, îngustă şi uşoară, 
cu rame lungi și ușoare şi cu 
scaune cu rotile care le asigură 
un grad de mobilitate. 

SCORIDORA: ambarcaţiune cu o 
lungime de 10-12 m, propulsată 
de vele, dar având uneori şi 
motor, folosită în transportul de 
mărfuri pe coastele Italiei. 

SCUNĂ: velier, cu două catarge, 
asemănător cu goeleta (< engl. 
schooner). 

SCUNER: navă mică cu două 
catarge înclinate şi vele aurice, 
folosită pentru pescuit şi 
cabotaj; sin. goeletă, şunăr. 

SCUTĂ: ambarcaţiune cu o 
lungime de aproximativ 11 m 
folosită pentru pescuit în Marea 

Nordului. 

SEINER: 1) navă maritimă de 
pescuit, prevăzută la pupă cu o 
platformă pentru manevrarea 
năvoadelor; 2) navă puntată 
destinată pescuitului cu plase 
aproape de suprafaţa apei, în 
larg sau de-a lungul coastelor; 
3) navă destinată pescuitului cu 
seine; 4) navă maritimă 
destinată pescuitului, înzestrată 
cu instalaţii de prelucrare 
primară și de refrigerare a 
peştelui; sin. șainer. 

SEMIȘAICĂ: sin. jumătate de 
șaică. 

SETEE/SETEU*: navă cu două 
catarge, specifică Mării 
Mediterane (Young 1893: 339). 

SFERT DE ȘAIKĂ: sin. şaică 
mică. 

SHELTERDECK: navă care are o 
punte fără închideri etanşe 
situată deasupra punţii 
principale (< engl., unde 
shelterdeck este numele punţii 
de deasupra punţii principale). 

SLOOP: velier mic cu un singur 
arbore fără bompres; sin. slup 

SLUP DE RĂZBOI: navă mică de 
luptă folosită în secolul al 
XVIII-lea şi începutul secolului 
al XIX-lea. 

SLUP: velier mic cu un singur 
arbore fără bompres; sin. sloop. 

SMAC: tip de navă cu vele, folosită 
pentru comerț şi pescuit în apele 
nordice. 

SNAU: tip de navă cu vele, 
asemănătoare bricului (< engl. 
Snow). 


SNEKKAR: navă de tipul 
drakkarului, dar de dimensiuni 
mai reduse, folosită, în timpul 
feudalismului, pentru comerț 
între țările nordice şi cele 
mediteraneene (DEM, 465). 

SOHAR*: navă comercială din 
Orientul Mijlociu; cu o lungime 
de circa 30 m. Prevăzută cu trei 
catarge, o mică suprastructură și 
cu spaţii pentru 20 de persoane, 
soharul poate transporta până la 
100 t de marfă şi provizii. 
Stabilitatea, manevrabilitatea şi 
viteza de deplasare recomandă 
această ambarcaţiune ca navă 
ideală pentru comerţ sau lupte. 
Întâlnită în culturile arabe şi în 
regiunile de comerţ intens 
(Strohm 1997: 9). 

SPĂRGĂTOR DE GHEAŢĂ 
(c.n.): navă special construită 
pentru a naviga pe apele 
îngheţate, folosită pentru a 
deschide un canal navigabil 
într-un lac sau într-o mare 
înghețată. 

SUPERDREADNOUGHT: navă 
de linie, cu o bordee de cel 
puţin opt tunuri cu calibru mai 
mare de 305 cm (DEM 479) (< 
engl. super- + dreadnought). 


Ș 


ŞAIC: 1) cuvânt creat prin 
naturalizarea cuvântului ceaika, 
denumire folosită în trecut 
pentru o mare varietate de tipuri 
de nave şi ambarcaţiuni; 2) 

ambarcațiune fluvială mică, cu 
pânze, cu fundul plat, servind la 
transportul mărfurilor şi al 
persoanelor (PA: 32; 3) luntre 
făcută dintr-un trunchi de copac 
scobit, cu o singură vâslă, 
servind la pescuit (< tr.); 4) 
navă mijlocie rapidă, cu două 
sau trei catarge, propulsată cu 
vele și/sau rame, utilizată pe 
Dunăre şi mare pentru transport 
şi pază; în Moldova şi Țara 
Românească a fost folosită până 
la jumătatea secolului al XIX- 
lea (DEM 481); variantă șaică 
(< rusă ceacă „pescăruş”); sin. 
ciobacă, şeic, șeică,. 

ȘAICĂ DUBLĂ/ COMPLETĂ: 
variantă de şaică având mari 
dimensiuni (cu un greement 
apropiat de cel al unui bric) 
(DEM 481). 

ȘAICĂ ZAPOROJEANĂ: sin. 
ceaică, șaică. 

ŞAIKA: vas militar care asigura 
paza riverană; (pl. șaikale); 
variantă formală șeică (pl. 
șeici). 

ŞAINER: navă de pescuit; sin. 
pentru seiner.(între anii 1950 şi 
1953 s-au construit la Șantierul 
Naval din Galaţi 10 şainere din 
lemn și 23 şainere din metal) 

ȘALAND: navă de construcție 
specială, remorcată sau 
autopropulsată, folosită în 
lucrările hidrotehnice, fluviale 
sau maritime, pentru transportul 
unor materiale etc.; sin. șalandă 
(DEM 481). 

ȘALANDĂ: sin. pentru șaland. 


ŞALANDER: remorcher sau șalupă 
cu motor de putere mică, 
folosite la remorcarea 
şalandelor. 

ȘALUPĂ: mică ambarcaţiune cu 
motor, care serveşte la 
transportul persoanelor şi al 
mărfurilor sau la diverse 
operaţii (de remorcare) în rada 
unui port (DEM 481). 

ȘALUPĂ CANONIERĂ: 1) (ist.) 
jumătate de şaică; 2) 
ambarcațiune militară folosită 
în prima jumătate a secolului al 
XX-lea pentru îndeplinirea 
misiunilor de pază şi siguranță 
(DEM 481). 

ȘALUTIER: ambarcaţiune uşoară 
folosită pentru pescuitul în 
largul mării (DTT 756). 

ȘEBEC: navă mare și rapidă 
folosită între secolele al XVI- 
lea și al XVII-lea pentru 
piraterie, acţiuni militare sau 
transport în zona Mării 
Mediterane și a celei Neagre 
(DEM 483); variantă formală 
cebec; (termen de origine 
arabă). 

ȘEIC / ŞAICI (<tr.): 1) 
ambarcațiune fluvială mică, cu 
pânze, cu fundul plat, servind la 
transportul mărfurilor şi al 
persoanelor; 2 ) luntre făcută 
dintr-un trunchi de copac scobit, 
cu o singură vâslă, servind la 
pescuit; variante formale: șaic, 
șaică;, sin. ciobacă. 

ȘEICĂ: sin. șaic, șaică (varianta 
din dialectul moldovenesc al 
limbii române). 


ȘLEP / SLEP: navă cu fundul plat 
(fără propulsie proprie) folosită 
pentru transportul mărfurilor pe 
fluvii, pe canale sau pe lacuri. 
Variantă formală slep; sin. 
ceam, șaică. 

ȘUNĂR: a se vedea goeletă; sin. 
Scuner. 

ȘVERTBOT: ambarcaţiune cu 
fundul plat și pescaj redus, 
prevăzută cu pana cârmei 
rabatabilă şi derivor care 
a suprafeţei de rezistenţă la 
derivă (din germ. Schwert) 
(DEM 485). 


T 


TANC PETROLIER: navă 
specializată pentru trasnportul 
produselor petroliere (sau 
diferite alte substanţe lichide) în 
vrac/petrolier (DEM 488) sin. 
tanc, petrolier. 

TARTANĂ: (ist.) 1) navă de luptă 
şi comerț folosită în Evul Mediu 
în Marea Mediterană; 2) velier 
uşor de luptă folosit în secolul 
al XVIII-lea; 3) navă mică 
folosită de turci; 4) mică navă 
de transport şi de pescuit, cu 
vele triunghiulare, de tip arab. 

TETRERES: ambarcaţiune 
propulsată cu ajutorul a patru 
rânduri de vâsle (Casson 1994: 
61). 

TORPILOR: navă militară 
construită la sfârșitul secolului 
al XIX-lea (aproximativ în 


1880), destinată iniţial torpilării 
navelor mari și, odată cu 
apariția submarinelor, destinată 
combaterii acestora; torpilor / 
torpiloare. 

TRABACOL: navă de cabotaj 
folosită în Marea Adriatică 
(DEM 498). 

TRANSATLANTIC: navă de 
pasageri care traversează 
Oceanul Atlantic (DEM 500). 

TRANSPORTOR DE AVIOANE: 
(ist.) navă pentru transportul şi 
lansarea hidroavioanelor;, după 
Primul Război Mondial, odată 
cu apariția portavioanelor, 
transportoarele de avion au ieşit 
din compunerea flotelor (DEM 
500). 

TRAULER: navă de pescuit care 
foloseşte traulul, o unealtă de 
pescuit în formă de sac, 
confecționată din plasă cu 
ochiuri de diferite mărimi şi 
remorcată prin apă cu ajutorul a 
două remorci metalice (DEM 
501). 

TREBISONDA:*: velier turcesc 
MIC, al cărui catarg înalt este 
fixat la două treimi prova din 
lungimea totală a navei (DEM 
439). 

TRECHANDIRI: 1) tip de cocă 
specific grecească, cu prova şi 
pupa ascuţite, cu etravă arcuită 
şi cu etamboul uşor înclinat spre 
exterior; 2) navă de cabotaj 
propulsată cu vele, folosită în 
Levant; variantă trecnadiri; sin. 
trihandin. 

TREI ARBORI: formă eliptică 

pentru denumirea completă 
„navă cu trei arbori”. 

TREI INSULE: navă prevăzută cu 
teugă, castel central şi dunetă, 
reprezentând tipul obișnuit de 
cargou. 

TREI PUNȚI: denumire eliptică a 
formei „navă cu trei punți”, 
folosită în general ca navă 
comandant. 

TRIACONTERĂ: ambarcaţiune 
propulsată cu ajutorul a treizeci 
de vâslaşi (Casson 1994: 53). 

TRIERĂ: (ist.) navă de luptă foarte 
importantă în Grecia Antică; 
având o lungime de 40 până la 
45 m şi o lăţime de 6 m, triera 
era acționată de 150-170 de 
trăgători la rame, fiind deservită 
de un echipaj de 12-16 
marinari; sin. triremă. 

TRIHANDIN: variantă a 
denumirilor trechandiri sau 
trecnadiri. 

TRIREMĂ: (ist.) navă militară în 
lumea antică, construită cu trei 
rânduri de rame, după modelul 
grecesc (din latină, rri- „trei” şi 
remus „ramă””); sin. trieră. 

TUCANG*: navă de pescuit din 
Strâmtoarea Malacca, 
asemănătoare cu lugherul 
francez (Young 1893: 420). 

TUEUR: navă ce se deplasează pe 
fluviu în amonte trăgându-se pe 
un lanţ sau cablu fixat pe mal; 
de ea sunt legate navele care cu 
mijloace proprii sau remorcate 
nu pot înainta împotriva 
curentului (DEM 506); (din fr. 
tuer „a trage după sine”). 


U 


UMIAC: barcă asemănătoare 


caiacului, cu osatură de lemn şi 
bordaj din piele de focă; 
propusia se realizează printr-o 
pereche de vâsle şi o velă. 


UNIREMĂ: 1) galeră cu un singur 


rând de rame; sin. moneră, 
monoremă; 2) navă militară 
antică având un singur rând de 
12 perechi de rame şi o velă pe 
un catarg; proprie flotelor din 
Grecia şi Roma Antică (DEM 
513). 


USTOACĂ: (ist.) ambarcaţiune 


fluvială cu fundul plat, fără 
punte, folosită pentru 
transportul de materiale sau de 
animale vii. Intens folosită în 
secolele al XVII-lea și al XVIII- 
le, nava se deplasa cu ajutorul a 
opt rame; sin. acic ȘI ustuacic. 


USTUACIC: (ist.) ambarcațiune 


fluvială cu fundul plat, fără 
punte, folosită pentru 
transportul de materiale sau de 
animale vii. Intens folosită în 
secolele al XVII-lea și al XVIII- 
lea, nava se deplasa cu ajutorul 
a opt rame; sin. acic şi ustoacă. 


USTUACIUC: ambarcaţiune fără 


punte sau luntre în formă de 
şaică; denumirea provine din 
expresia turcească iistiiagik 
kayic însemnând „barcă 
descoperită”; variantele acestui 
turcism sunt usfuaciuc, ustoacă 
ŞI ustăciuc (brâncovenesc), 
fiecare apărând în vechile 
documente românești; forma 

prescurtată, acic, apare mai 
frecvent. 


UXER: navă cunoscută în Marea 


Mediterană încă din secolul al 
XVI-lea; a fost folosită de 
cruciați pentru transport şi de 
debarcare pentru cai (DEM 
514). 


vV 


VAPOR: 1) termen impropriu 


pentru orice navă cu propulsie 
mecanică; 2) navă propulsată de 
o maşină cu vapori (2 sensuri). 


VÂNĂTOR ANTISUBMARIN — 


navă destinată unor scopuri 
militare bine determinate, 
respectiv căutarea şi distrugerea 
submarinelor inamice, 
escortarea navelor de transport 
şi/sau a navelor militare mari, 
executarea misiunilor de 
cercetare şi supraveghere; sin. 
vânător de submarine. 


VÂNĂTOR DE MINE -— navă 


modernă de luptă, cu o 
construcție specială şi care este 
prevăzută cu echipamente 
(instalaţii) destinate 
descoperirii, localizării și 
distrugerii barajelor de mine sau 
a minelor izolate. 


VÂNĂTOR DE SUBMARINE — 


1) navă vânătoare de 
submarine; 2) marinar ambarcat 
pe o astfel de navă. 


VEDETĂ: navă militară de tonaj 


redus dotată cu armament 
puternic şi care poate atinge o 
viteză apreciabilă de deplasare; 
în funcţie de nevoi, vedeta 


poate fi purtătoare de artilerie, 
rachete, torpiloare, 
antisubmarină etc. După carenă, 
poate fi cu chilă, cu fundul plat, 
cu redan, cu aripi portante sau 
pe pernă de aer (DEM 519). 


VELIER: formă prescurtată a 


denumirii „navă cu vele”. 


VLCC: petrolier foarte mare pentru 


ţiţei brut (< engl. Very Large 
Crude Oil Carrier). 


VOLIC: (ist.) navă rapidă de 


cabotaj, pescuit sau piraterie, 
apărută în Levant, prin secolul 
al XVII-lea; a navigat şi pe 
Dunăre, la jumătatea secolului 
al XVIII-lea. Dintre 
caracteristicile acestei 
ambarcațiuni enumerăm: 
lungimea de 17-18 m, echipaj 
până la 11 oameni și capacitate 
de transport 50-60 t de marfă. 


VRACIHIER: cargou special 


construit pentru transportul 
mărfurilor neambalate (ca, de 
exemplu: minereuri, cărbuni, 
cereale, fosfați etc.), ocupă un 
loc foarte important în 
transporturile pe apă. 


Y 


YACHIT: 1) velier de mici 


dimensiuni proiectat şi amenajat 
pentru regate; 2) navă 
propulsată cu vele, maşini cu 
abur sau motoare cu ardere 
internă sau altă instalaţie, 
folosită pentru agrement şi 
excursii; sin. iaht. 

YAWL: velier mic având două 
catarge inegale, dintre care cel 
mai înalt este plasat în pupa; 
denumirea se aplică acum şi 
ambarcațiunilor cu un singur 
catarg şi pescadoarelor cu vele 
la treime (DEM 535). 

YOLĂ: ambarcaţiune de tip sport 
cu o singură velă. 


Z, 


ZARKA: tip de caic mic fără punte 
(DEM 537). 

ZARUG: ambarcaţiune cu un 
catarg şi velă la treime, folosită 
mai ales în Marea Roşie (DEM 
537). 

ZOLLKREUZER -— vedetă 
maritimă şi fluvială de patrulare 
şi control vamal. Caracteristici: 
depl. 30-33 t; dim. 23,61 x 3,60 
x 1,0 m; 2 motoare a 360 CP; 
vit. 18,5 Nd. ; mitraliere: 1/13,2 
mm, l/7,92 mm. Patru astfel de 
nave au fost construite (după 
proiect german de către 
Şantierul Naval SKODA) în 
1944-1945 pentru Marina 
Regală Română, dar nu se ştie 
unde au ajuns (DEM, 539). 


Anexa 3. 


Navalisme ale limbii române! 


ABACĂ: arbore asemănător cu bananierul, care creşte în Insulele Filipine; din 
fibrele acestui copac se împletesc tot felul de sfori, parâme etc. Deoarece fibra 
aceasta nu putrezeşte dacă stă în apă; sin manilă. 

AMBARCAȚIE: (c.n.) sin. pentru ambarcațiune. 

AMBARCAȚIUNE: termen general folosit pentru a denumi orice mijloc plutitor 
de dimensiuni mici, de regulă nepuntat, propulsat cu rame, cu vele sau cu 
motor, folosit pentru transportul de călători și mărfuri, pentru salvare, pescuit, 
ridicări hidrografice, lucrări portuare, sport și scopuri militare (DEM 15); sin. 
ambarcaţie. 

APENDICE: proeminență pe fundul navei (ca pantalonii elicei) (DEM 28). 

APENDICI: denumire generală care desemnează cavaleți, tub de protecţie al 
arborelui portelice, cârme. 

ARHITECTURA NAVALĂ: ştiinţa proiectării și construcției navelor. Se 
împarte în teoria navei şi construcţii navale. Primul manual românesc de 
Teoria Navei (1902) a fost alcătuit de locotentent-comandorul N. Negrescu 
din Marina Militară, iar primul curs de construcții navale (1898), de inginerul 
şef al marinei Militare, A. Cupșa. (DEM 32). 

ARTIMON: (c.n.) unul dintre arborii unui velier (DTT 54). 

ASDIC: denumirea inițială a hidrolocatorului folosit de marina engleză în al 
Doilea Război Mondial (din inițialele expresiei Allied Submarine Detection 
Investigatioon Committee) (DEM 35). 

BEȘCHIER: persoană care taie trunchiuri de copac cu beșchia (un „ferăstrău 
mare cu lamă lată (şi cu mânere la capete)” folosit pentru bușteni, conform 
NDULR 144). 

BOMBETĂ: lampă folosită pentru semnalizare în navigație (NDULR 161). 


! Cei mai mulţi dintre termenii cuprinşi în această secţiune nu se regăsesc în dicționarele 
generale (DEX1 şi DEX2, NDULR), dicționarele enciclopedice (DEI, DE2, DE3, DE4, 
DES şi DE6) sau în Lexiconul tehnic român (LTR). 

CABESTAN: mecanism de punte folosit pentru virarea lanţului ancorei sau a 
manevrării parâmelor. Acționat electric, manual sau cu aburi, acest troliu cu 
ax vertical pe care se înfășoară cablul de tracţiune, este utilizat pentru 
deplasarea sarcinilor şi a vehiculelor pe distanţe relativ scurte (< fr. 
cabestan), sin. castanetă. 

CALAFAGIU (pl. calafagii): meșter care se ocupă cu calafatarea sau 
calafatisirea; sin. călăfătuitor. 

CALAFAT: câlți sau cârpe destrămate îmbibate cu catran cu care se astupă 
crăpăturile la bordajele și la punțile de lemn ale navelor, precum şi pentru 
călăfătuirea punților din lemn ale navelor metalice. (< tr. kalafat) 

CALAFATARE: operaţiunea de etanșare a harmuzului punţii şi bordajului cu 
catran, sin. calafatare. 

CALAFATISI: a etanşa cu catran crăpăturile din bordaje şi punţile de lemn ale 
ambarcațiunilor. 

CALDARINĂ: căldare auxiliară care produce vapori de apă sau apă caldă pentru 
încălzirea compartimentelor navei, pentru punerea în mișcare a vinciurilor, 
cabestanelor etc. (DEM 90). 

CAMBUZĂ: magazie de provizii la bord (DEM 90). 

CAMERĂ: denumire dată anumitor încăperi sau spaţii de la bordul unei nave sau 
ambarcațiuni. 

CANARISEALĂ: înclinare transversală permanentă a navei cauzată de 
distribuţia nesimetrică față de planul diametral a greutăților încărcate la bord 
sau de deficienţe de construcţie în care caz nava poate căpăta un unghi de 
înclinare într-un bord, rămânând în echilibru în această stare; sin. canarisire 
(DEM 92). 

CANARISIRE: înclinare transversală permanentă a navei cauzată de distribuţia 
nesimetrică față de planul diametral a greutăților încărcate la bord sau de 
deficienţe de construcţie în care caz nava poate căpăta un unghi de înclinare 
într-un bord, rămânând în echilibru în această stare; sin. canariseală. 

CARENAJ: curăţire a operei vii a navei în doc; sin. carenare. 

CARENARE: curăţire a operei vii a navei în doc; sin. carenaj. 

CARENĂ: porțiune a corpului navei aflată sub linia de plutire; sin. opera vie 
(DEM 98). 

CARIC: marfă încărcată la bordul unei nave pentru a fi transportată în schimbul 
unui navlu (DEM 98). 

CARINĂ: 1) chila unei dube sau lotci, prelungită cu coame spre prova şi pupa; 2) 
înv. chila navei (termen încă în uz la începutul secolului al XIX-lea) (DEM 
98). 

CASTANETĂ: mecanism de punte folosit pentru virarea lanţului ancorei sau a 
manevrării parâmelor. Acționat electric, manual sau cu aburi, acest troliu cu 
ax vertical pe care se înfășoară cablul de tracțiune, este utilizat pentru 
deplasarea sarcinilor şi a vehiculelor pe distanţe relativ scurte; sin. cabestan. 

CASTEL: 1) suprastructură foarte înaltă pe navele din sec. al XV-lea şi al XVI- 
lea; înălțimea lor a scăzut treptat până la teuga şi duneta de astăzi. 2) 
suprastructură, de regulă, la centrul navei, unde se află comanda prova 
(teuga). 

CASTELATURĂ: duneta; sin. suprastructură pupa. 

CATARG: şcondru vertical sau ușor înclinat care susţine vergile, velatura, bigile, 
instalaţiile de semnalizare optică, antenele de radio şi radiolocație etc.; sin. 
arbore. 

CAVALET: postament pe care se aşează ambarcaţiile la bordul unei nave sau pe 
uscat; (< it. cavalletto);, — de barcă — suport folosit pentru amararea bărcilor 
pe punte; — de elice — tija de susţinere a axului elicei după ieşirea acesteia din 
pantalonii elicei (DEM 103). 

CAVILĂ: 1) piesă în formă de mâner la partea superioară și cilindrică la partea 
inferioară, care se introduce într-un orificiu practicat vertical în cavilieră sau 
în ohiul unui cerc de cavilieră; 2) (înv.) cui din lemn folosit la construcțiile 
navale executate din același material (DEM 103). 

CAVILIERĂ: piesă confecționată dintr-o scândură groasă, așezată orizontal în 
bordurile navei sau în jurul unui catarg, în care se înfig cavilele pentru a se 
lua volta manevrelor curente (DEM 103). 

CAVITATE: 1) gaură într-un corp solid; 2) spaţiu gol în interiorul unui corp sau 
al unui organism (NDULR 209). 

CAVITAȚIE: fenomen fizic de producere, într-un curent de lichid, a unui vid 
parțial care se umple cu bule de vapori sau de gaze care, aglomerându-se, 


determină vibrații și coroziune mecanică, prezentând pericol de distrugere 

pentru pereţii conductei prin care circulă lichidul, pentru palele turbinelor, 
elicelor etc. (DEX2 147). 

CAZAN: instalaţie folosită pentru vaporizarea prin presiune a lichidelor în 
vederea întrebuințării vaporilor ca forță motrice (DEX2 147). 

CAZANGERIE: atelier de construit şi reparat cazane, utilaje din tablă groasă de 
oţel, recipiente de presiune, cisterne etc. (< tr. kazangiu + arie). 

CAZANGIU: 1) meseriaș care face sau repară cazane; 2) muncitor care 
supraveghează cazanele generatoare de apă fierbinte sau de abur (NDULR 
209). 

CĂLĂFĂTUL: a etanşa cu calafat găurile dintre scândurile bordajului sau ale 
punţii unei nave (DEX2 148). 

CĂLĂFĂTUIRE: acţiunea de a călăfătui și rezultatul ei (DEX2 148). 

CĂLĂFĂTUITOR: muncitor specializat în călăfătuire. 

CENTRU DE CARENĂ:centrul de greutate al volumului de apă dislocat de o 
navă în stare de plutire. Este punctul de aplicare a rezultantei forțelor de 
flotabilitate exercitate de apă asupra părții imerse a corpului navei (DEM 
110). * termen cunoscut și folosit în arhitectura navală şi marinărie (dar fără 
relevanţă în şantier). 

CENTRU DE DERIVĂ: punct în care se aplică rezultanta tuturor forţelor care 
duc la deriva navei. 

CENTRU DE FLOTABILITATE: centrul de greutate al volumului de apă 
dislocuit de o navă în stare de plutire; sin. centru de carenă. 

CENTRU DE GREUTATE: punctul de aplicare a rezultantelor forțelor de 
gravitație care acționează asupra unui corp. Centrul de greutate al unei nave 
își schimbă poziţia în cazul ambarcării sau debarcării sau al schimbărilor în 
amplasarea acestora (DEM 110). 

CENTURĂ ANTIMAGNETICĂ: instalaţie de protecție a navelor împotriva 
minelor magnetice. 

CENTURĂ CUIRASATĂ: porțiune cuirasată care înconjoară nava în borduri şi 
se închide la partea superioară cu punțile cuirasate (DEM 110). 

CENTURĂ DE ANCORĂ: parâmă (sârmă) cu ochiuri la ambele capete şi un 


cârlig de papagal, având la partea inferioară o atârnătoare pentru prins ancora; 


centura de ancoră este folosită pentru darea ancorelor (DEM 110). 

CENTURĂ DE GABIER: centură prevăzută cu un cuţit de gabier aşezat la spate, 
a mijlocul corpului (pentru acces facil), un corn de gabier cu unsoare (pentru 
ungerea macaralelor) sau o cavilă de matisit. Utilă în efectuarea lucrărilor de 
întreţinere a arboradei. 

CHESON ETANȘ: compartiment etanș în bărcile de slavare, care asigură 
flotabilitatea acestora chiar în cazul pătrunderii apei (DEM 115). 

CHESON: 1) (c.n.) dulap la bord; 2) cutie prismatică cu trei feţe, fund şi capac 
superior, care se lipește de corpul navei, după care se goleşte de apă cu 
ajutorul aerului comprimat, permițând repararea operei vii, facerea unei 
caplamale etc. (DEM 115). 

CHEU/CHEI DE ARMARE: construcţie hidrotehnică portuară realizată din 
lemn, piatră, beton armat, cu rolul de a proteja malul împotriva erodării şi de 
a permite acostarea navelor (DEM 115-6); sin. chei (termen livresc) şi splai. 

CHILĂ: (c.n.) element principal al osaturii navei, situat în partea inferioară, în 
plan longitudinal, de la prova la pupa; — plată - chilă folosită în cazul navelor 
metalice; = cheson - reprezintă o structură în formă de cutie; = cu tunel - 
reprezintă o structură în formă de tunel; — basculantă — suspendată mobilă, 
care se poate înclina cu cca 25* într-un bord sau altul, asigurând astfel mai 
multă stabilitate ambarcaţiunii (yola, cel mai frecvent tip), = de ruliu — 
proeminențe din tablă sau platbandă, aşezate pe fundul navei, în borduri şi 
simetric în raport cu chila, pe circa 2/3 din lungimea acesteia, pentru a 
micșora unghiul de ruliu (DEM 116). 

CONSTRUCȚIE NAVALĂ: 1) tehnica construirii navelor, arhitectură navală; 
2) activitatea de cosntruire a navelor. 

COVUZ: rama gurii de magazie — termen folosit în şantiere (DEM 142) 

CRAVELĂ: scândură ce formează bordajul unei ambarcaţiuni construite în 
sistem diagonal (DEM 142). 

DELFINERĂ: (înv.) martingală (termen folosit la începutul secolului al XIX- 
lea). 

DERIVOR: (c.n.) piesă plată, fixă sau mobilă, prinsă sub chila unei nave cu vele, 
care împiedică deplasarea laterală a navei sub acțiunea vântului, mărindu-i 
astfel stabilitatea (DTT 234). 

ECLISĂ: piesă de tablă folosită în CN pentru a consolida îmbinarea dintre două 


table puse cap la cap. 

ETAMBOU: piesă din osatura navei care prelungeşte în sus chila la pupa; rolul 
etamboului, în cazul bărcilor și al velierelor a fost acela de a prinde cârma. 
La navele propulsate mecanic şi o singură elice, etamboul mai este denumit 
şi etamboul elicei; sin. stern (DEM 199). 

ETAMBREU: 1) gaură în punte prin care trece un arbore; 2) dispozitiv la pupa 
navei, constând din tubul etambreului care are la punte un guler, iar la partea 
inferioară pe bordaj, o buză prin care trece axul cârmei (DEM 199). 

ETRAVĂ: piesă din osatura navei, care prelungeşte în sus extremitatea prova a 
Chilei; porţiunea în contact cu chila este denumită piciorul etravei, iar 
porțiunea opusă, capul etravei. Porțiunea curbă se numeşte ghibră. (DEM 
199). 

FOARFECĂ: nod marinăresc (DEM 213). 

FOARFECE: dispozitiv fixat la dragă sau la aparatul paravan pentru tăierea 
parâmelor minelor ancorate (DEM 213). 

GABARIU: (înv.) şablon pentru construcții navale (DEM 201). 

GABIE: platformă cu balustradă fixată la partea superioară a unui catarg, folosită 
mai ales ca post de observaţie (< it. gabbia) (NDULR 511). 

GABIER: marinar specializat în manevra velelor, bărcilor și instalațiilor de punte 
(DEM 222). 

GRUI/GRUIE: dispozitiv de ridicare a greutăților (DEM 242). 

HALAJ: tragere la edec. 

LACRIMĂ: picătură de apă care apare lângă niturile bordajului sau ale unui 
perete (DEM 289). 

LĂCRIMAR: cornier la îmbinarea centurii cu tabla lacrimară (DEM 294). 

LĂCRIMARĂ: prima filă de tablă a punţii, care se îmbină cu centura (DEM 294). 

LEMN DE FIER: lemn de esenţă tare, din specia eucaliptului, folosit la CN. 

MAHON: lemn care se foloseşte în construcţia de ambarcaţiuni de lux (DEM 

315). 

MAHONARE: descărcare totală sau parţială într-o mahonă a încărcăturii unei 


nave ancorate care nu poate acosta la cheu (DEM 315). 

MARANGOZ: dulgher specializat în prelucrarea lemnăriei pentru nave (NDULR 
778). 

MARANGOZERIE: atelier folosit pentru prelucrarea lemnăriei pentru nave; sin. 


marangozie. 

MARȘŞRUT: concept care presupune urmărirea proceselor tehnologice în baza 

documentelor de evidenţă primară. 

MARTINGALĂ: bară aşezată sub bompres, servind la dirijarea şi întinderea 

parâmelor de fixare a acestuia la navele cu pânze. 

MODULARIZARE  BLOCSECȚII: proces ce presupunea  saturarea 

blocsecţiilor de navă înainte de procesul sablare. 

NAVOMODEL: machetă a unei nave, dotată cu sisteme de propulsie şi de 

comandă (NDULR 871). 

NAVOMODELISM: 1) tehnica construirii navomodelelor, 2) ramură sportivă 
având ca obiect construirea de navomodele şi organizarea de concursuri cu 
astfel de aparate (NDULR 871). 

NAVOMODELIST: constructor de navomodele (NDULR 871). 

PAIOL: pardoseală de protecţie (din tablă de oţel, acoperită cu linoleum sau cu 


material plastic) în încăperile unei nave (NDULR 963). 

STRAJĂ: sârmă care trece prin velaturile bastoanelor de tendă pe care se leagă 
tenda cu ajutorul sacheților. 

STRAPAZAN: suport format dintr-un cui fixat în copastie și un zbir (inel) făcut 
din parâmă sau piele care serveşte la fixarea ramei pe cuiul de strapazan. 

ŞANTIER NAVAL: întreprindere complexă de construcție, reparaţie, 
modernizare şi asamblare a navelor marinei civile și militare sau a 
ambarcațiunilor private (de tipul iahturilor); cuprinde ateliere, docuri, cale, 
dane şi numeroase instalaţii şi mijloace tehnice capabile să desfăşoare 
întregul proces de concepţie, execuţie și probe necesar realizării lucrărilor de 
construcții și reparaţii navale (DEM 482). 

ȘARDONETĂ: (.n.) margine din aval a nișei unei porţi de ecluză, pe care se 
sprijină latura dinspre bajoaier a porţii (DTT 757). 

TACADĂ: suport pe care se sprijină o navă în doc; sin. tacar. 

TACARISIRE: așezarea navei pe tacade la andocare. 

TIMONERIE: 1) încăpere în prova comenzii, cu vizibilitate bună, în care se află 
timona, telegrafele şi alte aparate și instalații de comandă ale navei; 2) ştiinţa 
şi arta timonierului (DEM 493). 

TIMONIER: marinar care ţine cârma şi îi ajută pe ofiţeri la navigaţie (DEM 493). 

TIMONIERĂ: spațiu dintre spatele şi tabloul bărcii, în care stă șeful de barcă 
(DEM 493). 

VARACULĂ: ciocan de (relativ) mari dimensiuni, utilizat în șantierele navale. 

VARANGĂ: piesă din osatura transversală a navei, care leagă chila/carlinga de 
coastă. (DEM 517). 

VAS: vehicul construit, amenajat şi echipat pentru a pluti şi a se deplasa pe (sub) 
apă, pentru transportul persoanelor, al materialelor sau cu destinaţii speciale; 
ambarcaţie cu vâsle, cu vele sau cu motor (NDULR 1592). 

VELAR: muncitor sau marinar specializat în confecționarea şi repararea velelor; 
marinar care execută manevra navelor sau a ambarcaţiilor cu vele. 

VELATURĂ (< ital. velatura): ansamblul velelor unei nave. 

VELĂ: pânză de corabie, care asigură deplasarea navei sub acţiunea vântului; 
(prin extensiune) corabie, ambarcaţie cu pânze. 

VELĂRIE: 1) atelier în care se confecționează vele și obiecte din pânză de vele; 
2) obiecte din pânză de vele de la bordul navelor; 3) arta și ştiinţa velarului 
(vezi mai sus). 

VIBRAȚIA NAVEI: fenomenul de oscilație mecanică pulsatorie a corpului navei 
cauzat de funcționarea mecanismelor sau de presiunea hidrodinamică 
variabilă exercitată de valuri asupra corpului navei. 

VINCI: mecanism de ridicare sau tras, manual, cu vapori sau electric, cu ax 
orizontal folosit la bordul navei la virarea ancorei, a manevrelor unei bigi, a 
curenților palancurilor gruilor de barcă ș.a. (DEM 525). 

VINCIER: marinar sau muncitor care manevrează vinciul (de multe feluri). 

ZBAT: paletă montată pe o roată, care, lovind apa, asigură propulsia navei. 
Zbaturile pot fi fixe sau mobile, ultimele fiind mai eficace, dar şi mai scumpe 
şi practic nefolosite. Roţile cu zbaturi au fost primele propulsoare instalate pe 
navele cu vapori. În prezent, sunt folosite foarte rar numai pe navele fluviale 
Şi, eventual, pe remorcherele de port, fiind montate pe două roți de zbaturi în 


bordurile navei sau pe o singură roată la pupa (DEM 537). 

